
Įvadas 


Didi kalba atspindi ne tik epochos tiesą, ji gali rodyti ir didelį melą. Į šį puikų kalbų rinkinį sudėti dva- 
sią keliantys himnai demokratinei laisvei, apibendrinantys mūsų puoselėjamus padorumo ir lais- 
vės principus, ir kilnūs žodžiai, skleidžiantys pasaulyje šviesą. Bet jame galima perskaityti ir kelias 
niekingiausias kalbas, temdžiusias laisvojo pasaulio horizontus. Šios istorinių baisūnų kalbos yra 
tikros pamokos. 


Daugelis šių kalbų, ypač klasikinės, tokios kaip Getisbergo kreipimasis, ir mažiau žinomos, kaip di- 
sidento, paskui Čekijos prezidento Vaclavo Havelo ar Izraelio prezidento Chaimo Herzogo, atsklei- 
džia amžinąsias tiesas. Dažniausiai kuo paprastesniais žodžiais pasakyta kalba, kaip Mahometo, 
Jėzaus ar Martino Lutherio Kingo, tuo ji geresnė, ir dar geriau, kai oratorius pats sau rašo kalbas. 
Tačiau daug kalbų trenkia blogiu ir kvailybe, iš jų turėtume pasimokyti, kad gražūs filantropiški žo- 
džiai ne visada atskleidžia ar nušviečia esmę - jie gali ją slėpti ir iškraipyti. Vienos kalbos akivaizdžiai 
orveliškos. Kitos — tiesiog melagingos, trečios — piktavalės, o kai kurias galime tinkamai įvertinti 
tik dabar, žvelgdami iš istorinės perspektyvos. Imperatoriaus Napoleono atsisveikinimas su Senąja 
gvardija tėra ašaringi paistalai, nes šis žmogus niekada nesuko galvos dėl valstybės, o dėl jo ambi- 
cijų Europos laukuose liko gulėti jauni ir nekalti žmonės. Dvi kalbos atskleidžia neįtikėtiną politinę 
oratorių niekšybę. 1917 m. rugsėjį sakytoje Lenino kalboje „Visa valdžia - Taryboms“ sunku net su- 
skaičiuoti melagystes, nes jis visai neketino suteikti valdžios valstiečiams ar darbininkams, jos reikė- 
jo jam pačiam ir jo partijos viršūnei. Ši kalba dvelkia neapsakoma panieka ir cinizmu. Adolfo Hitlerio 
kalbos atskleidžia jo, kaip politinio agitatoriaus, liaudies aktoriaus ir oratoriaus, virtuoziškumą, bet 
jos sklidinos begėdiško šlykštaus melo ir manieringo, absurdiško pozavimo. O Stalino - priešingai — 
nors jo pažiūros niekingai žiaurios, droviai „kuklus“ batsiuvio sūnus jas išdėsto stulbinamai atvirai. 


Rasime čia, žinoma, ir veidmainių, suklaidintųjų ir turėjusių geriausių ketinimų. Richardas Nixonas 
žadėjo užkirsti kelią „baltinimui“, nors pats pirmas buvo pasiryžęs jo griebtis. Generolo Douglaso 
MacArthuro atsisveikinimo kalba skamba didingai, bet dvelkia tuščia iliuzija. Prezidentas Michailas 
Gorbačiovas išliaupsino „pasirinkimo laisvę“, bet tikrai neketino savo žmonėms jos suteikti tiek, 
kad ir pats būtų nuverstas kartu su numylėtuoju komunizmu. Žvelgiant atgal, liūdną šypseną kelia 
Neville'is Chamberlainas ir jo „taika iki mūsų dienų galo“, nes sunku įsivaizduoti klaidingesnį požiūrį 
ir patetiškesnę savo laimėjimų iliuziją, dėstomą paprastais žodžiais. 


Taigi, daugelis rinkinio kalbų atskleidžia oratorių ydas ir dorybes, bet kiekviena iš jų dar ir atveria 
langą į didį istorinį įvykį. Radijo ir televizijos amžiuje daugelis galėtų prisiminti, kur išgirdo George'o 
W. Busho kalbą Rugsėjo 11-ąją, išgirsti Franklino Roosevelto kreipimąsi po Perl Harboro subom- 
bardavimo arba mikčiojančio Viačeslavo Molotovo skaitomus Stalino žodžius, naciams įsiveržus į 
Sovietų Sąjungą. Spontaniškai pasakytos kalbos net įtaigesnės: Karolio I kreipimasis turėjo būti ne- 
pamirštamas, tačiau atskleidžia nepalenkiamą pasmerkto monarcho aroganciją ir puikybės kupiną 
tragizmą. Kalba, kuria lordas protektorius Cromwellis paleido parlamentą, rodo galingą jo valios 
jėgą ir šventeivišką įsitikinimą Apvaizdos parama. Vis dėlto man labiausiai patinka kalba, nesusijusi 
su jokiu didžiu įvykiu, joje tiesiog su moraliniu tvirtumu ir teisėtu pasipiktinimu sklandžiai nusakoma 
doros civilizacijos esmė (ši tema gvildenama daugelyje rinkinio kalbų). Tai Elie'o Wieselio Tūkstant- 
mečio kreipimasis „Abejingumo pavojai“. Vertėtų perskaityti VISAS šias kalbas. Bet jeigu skaityto- 
jas įsimins tik Wieselio mintis apie istoriją ir žmogų, šios knygos tikslas tikrai bus pasiektas. 

Įvadas /3 


Jėzus iš Nazareto /6 

„Palaiminti turintys vargdienio dvasią“ 
Iš Kalno pamokslo (Evangelija pagal Matą), I a. po Kr. 
Pranašas Mahometas /9 
„Kreipk savo veidą Šventosios Mečetės pusėn“ 
š Surah al-Bagarah (Koranas), VII a. po Kr. 
Karalienė Elžbieta I /12 


„Aš turiu karaliaus širdį ir dvasią“ 
Drąsinamoji kalba anglų kariuomenei Tilberyje, 1588 m. rugpjūčio 8 d. 


Karalius Karolis I/15 
„Netekęs vystančio vainiko einu vainikuotis nevystančiu“ 
Kalba ant ešafoto, 1649 m. sausio 30 d. 


Oliver Cromwell /19 
„Vardan Dievo, eikite!“ 
Kalba, pasakyta paleidžiant Ilgojo parlamento likučius, 
1653 m. balandžio 20 d. 


George Washington /22 
„Aistringas vienos šalies prisirišimas prie kitos sukelia 
daugybę blogybių“ 
Prezidento atsisveikinimo kalba, 1796 m. rugsėjo 17 d. 
Thomas Jefferson / 28 


„Mes visi respublikonai, visi federalistai“ 
Prezidento inauguracinė kalba, 1801 m. kovo 4 d. 


Napoleonas Bonapartas /34 


„Mano Senosios gvardijos kariai, atsisveikinu su jumis“ 
Atsisveikinimo kalba, pasakyta Imperatoriškajai 
gvardijai, 1814 m. balandžio 14 d. 


Abraham Lincoln /37 
„Liaudies vyriausybė, sukurta liaudžiai pačios liaudies“ 
Getisbergo kreipimasis, 1863 m. lapkričio 19 d. 


Susan B. Anthony /40 
„Ar moterys - žmonės?“ 
Iš paskaitų turnė sakytos kalbos „Ar Jungtinių Valstijų piliečiui balsuoti — 
nusikaltimas?“ 1873 m. vasaris-birželis 


Emmeline Pankhurst /45 


„Esu čia kaip karė“ 
Kalba apie kampaniją dėl bričių teisės balsuoti, 1913 m. lapkričio 13 d. 


Patrick Pearse /48 

„Nebus taikos nelaisvoje Airijoje“ 

Kalba prie Jeremiah'o O'Donovano Rossos kapo, 1915 m. rugpjūčio 1 d. 
Woodrow Wilson / 52 

„Pasaulis turi tapti saugus, kad būtų demokratiškas“ 

Kreipimasis į Kongresą dėl karo paskelbimo, 1917 m. balandžio 2 d. 
Vladimir Iljiė Lenin /56 


„Visa valdžia - Taryboms!“ 
Kalba, apibrėžianti bolševikų politinius tikslus, 1917 m. rugsėjis 


Clarence Darrow /61 
„Tikiu meilės įstatymu" 
Baigiamoji Henry'o Sweeto gynimo kalba, 1926 m. gegužės 11 d. 


Mohandas K. Gandhi /64 


„Tikiu, kad mūsų reikalas teisingas" 
Kalba, pasakyta 1930 m. kovo 11 d., Druskos žygio išvakarėse. 


Franklin D. Roosevelt /69 
„Vienintelis dalykas, kurio turime bijoti, tai pati baimė“ 
Prezidento inauguracinė kalba, 1933 m. kovo 4 d. 


„Data, kuri per amžius bus prisimenama su gėda“ 
Kreipimasis į Kongresą dėl karo paskelbimo, 1941 m. gruodžio 8 d. 


Adolf Hitler /76 


„Mano kantrybė baigėsi" 
Kalba, kuria reikalaujama, kad Čekoslovakija atiduotų Sudetų kraštą, 
1938 m. rugsėjo 26 d. 


„Nuo šiol aš tiesiog pirmas Reicho kareivis“ 
Kalba, kuria pranešama apie karą su Lenkija, 1939 m. rugsėjo 1 d. 


Neville Chamberlain /83 
„Taika iki mūsų dienų galo“ 
Pareiškimas pasirašius Miuncheno sutartį, 1938 m. rugsėjo 30 d. 


Josif Stalin /26 
„Mums būtina sutikti pasirašyti šį paktą“ 
Kalba politbiurui apie nacių ir sovietų paktą, 1939 m. rugpjūčio 19 d. 


Winston Churchill /91 
„Negaliu pažadėti nieko — tik kraują, sunkų triūsą, 
ašaras ir prakaitą“ 
„Kovosime paplūdimiuose“ 
„Tai buvo didingiausia jų valanda“ 
„Dar niekada žmonijos karų istorijoje tokia daugybė žmonių 
nesijautė skolinga tokiai mažai saujelei“ į 
„Nusileido geležinė uždanga“ 
Iš kalbų, sakytų Antrojo pasaulinio karo ir pokario metais, 1940-1946 m. 


Charles de Gaulle /99 
„Prancūzijos pasipriešinimo liepsna neturi užgesti - ir 
neužges“ 
Radijo kreipimasis dėl Prancūzijos išvadavimo pajėgų telkimo, 
1940 m. birželio 18 d. 


Viačeslav Molotov / 102 
„Išdavystė, kuriai nėra lygių civilizuotų tautų istorijoje" 
Radijo kreipimasis, smerkiantis nacių invaziją į Sovietų Sąjungą, 
1941 m. birželio 22 d. 


George S. Patton jaunesnysis / 106 
„Aš pats nušausiu tą kalės vaiką Hitlerį“ 
Įkvepianti kalba „D dienos“ išvakarėse JAV Trečiajai armijai, 
1944 m. birželio 5 d. 


Imperatorius Hirohitas /110 
„Ištverti neištveriama“ 
Radijo kreipimasis, kuriame paaiškinamas Japonijos kapituliavimas, 
1945 m. rugpjūčio 15 d. 


J. Robert Oppenheimer /114 


„Mes ne tik mokslininkai, bet ir žmonės“ 
Kalba apie atominį amžių ir mokslininkų atsakomybę, 
1945 m. lapkričio 2 d. 


Džavaharlalas Nehru /117 


„Išmušus vidurnakčio valandai Indija prabus“ 
Kalba Indijos nepriklausomybės paskelbimo proga, 
1947 m. rugpjūčio 14 d. 


Douglas MacArthur / 121 
„Turėjau tiesiog palikti jūsų kovojančius sūnus Korėjoje“ 
Atsisveikinimo kalba Kongrese, 1951 m. balandžio 19 d. 


Nikita Chruščiov /125 


„Asmens kultas“ 
Staliną smerkianti slapta kalba XX komunistų partijos suvažiavime, 
1956 m. vasario 25 d. 


John F. Kennedy / 130 
„Neklauskite, ką šalis gali padaryti dėl jūsų“ 
Prezidento inauguracinė kalba, 1961 m. sausio 20 d. 


„Ich bin ein Berliner“ 
Kalba už demokratiją prie Berlyno sienos, 1963 m. birželio 26 d. 


Martin Luther King jaunesnysis / 138 


„Aš turiu svajonę“ 
Kalba apie pilietines teises prie Lincolno memorialo, 
1963 m. rugpjūčio 28 d. 


„Aš regėjau Pažadėtąją žemę“ 
Kalba apie pilietines teises žūties išvakarėse, 1968 m. balandžio 3 d. 
Nelson Mandela / 146 


„Dėl šio idealo aš pasirengęs mirti“ 
Kalba teisme ginant savo veiklą ir jos tikslus, 1964 m. balandžio 20 d. 


„Pagaliau laisvi“ 
Kalba po NAK pergalės rinkimuose, 1994 m. gegužės 2 d. 


Malcolm X/152 


„Jei nekenti medžio šaknų, tai nekenti ir paties medžio“ 
Kalba, aukštinanti afrikietišką kilmę, 1965 m. vasario 14 d. 


Pierre Trudeau / 156 

„Kas yra pagrobėjų aukos?“ 

Kreipimasis Kvebeko separatizmo krizės metu, 1970 m. spalio 16 d. 
Richard Nixon / 161 


„Baltieji rūmai nebus baltinami“ 
Kreipimasis į naciją dėl Votergeito istorijos tyrimo skaidrumo, 
1973 m. balandžio 30 d. 


Indira Gandhi / 167 

„Ypatingas Indijos moterų įpareigojimas“ 

Kalba apie moterų lavinimo vertę, 1974 m. lapkričio 23 d. 
Chaim Herzog / 171 


„Neapykantos, tamsuoliškumo ir pyktybės auka“ 
Antisemitizmą smerkiantis kreipimasis Jungtinėse Tautose, 
1975 m. lapkričio 10 d. 


Anwar al-Sadat / 175 


„Mes sutinkame gyventi su jumis nuolatinėje taikoje“ 
Kreipimasis į Izraelio Knesetą su taikos derybų pasiūlymu, 
1977 m. lapkričio 20 d. 


Popiežius Jonas Paulius II / 180 
„Mums, lenkams, laisvė atsieina taip brangiai“ 
Kreipimasis į tėvynainius, 1983 m. birželio 18 d. 


Ronald Reagan /184 
„Pone Gorbačiovai, nugriaukite šią sieną!“ 
Kalba Vakarų Berlyne reiškiant paramą demokratiniams principams, 
1987 m.birželio 12 d. 


Michail Gorbačiov / 189 
„Pasirinkimo laisvė - visuotinis principas“ 
Kalba Jungtinėse Tautose apie Sovietų Sąjungos reformas, 
1988 m. gruodžio 7 d. 


Vaclav Havel/ 193 
„Mes gyvename užterštos moralės aplinkoje“ 
Čekijos komunistinės praeities apžvalga per radiją, 
1990 m. sausio 1 d. 


Grafas Charles Spencer / 197 


„Labiausiai medžiojamas šių laikų žmogus“ 
Gedulinga kalba per Velso princesės Dianos laidotuves, 
1997 m. rugsėjo 6 d. 


Elie Wiesel / 201 
„Abejingumo pavojai“ 
Kalba, kurioje apžvelgiamos didžiosios XX a. negandos, 
1999 m. balandžio 12 d. 


George W. Bush / 207 
„Šiandien mūsų nacija matė blogį“ 
Kreipimasis į naciją po Rugsėjo 11-osios teroristinių antpuolių, 
2001 m. rugsėjo 11 d. 


Gerry Adams /211 
„Išmušė lemtinga mūsų kovos akimirka“ 
Kreipimasis į Airijos respublikonų armiją atsisakyti smurto, 
2005 m. balandžio 6 d. 


Kevin Rudd/215 


„Pavogtosioms kartoms... atsiprašau“ 
Siūlymas parlamentui atsiprašyti Australijos čiabuvių už praeities 
skriaudas, 2008 m. vasario 13 d. 


Barack Obama/219 


„Amerika - tai šalis, kur viskas įmanoma“ 
Kalba po pergalės JAV prezidento rinkimuose, 2008 m. lapkričio 4 d. 


JĖZUS IŠ NAZARETO / 7 


Į Kalno pamokslą sudėti Jėzaus žodžiai daugybei žmonių yra pati krikščioniškojo mokymo 
esmė. Jie pranoksta patį krikščioniškąjį tikėjimą ir atskleidžia svarbiausius etinius princi- 
pus, kaip žmogui dera elgtis su kitais, o kai kurios atkarpos - tarp jų ir eilutės, vadinamos 
„Palaiminimais“ ir „Tikrąja malda“, - paprastai įskiepijamos mums jau vaikystėje. Kai kurių 
krikščionybės mąstytojų ir Biblijos tyrinėtojų nuomone, šis pamokslas — tai ne kuriuo nors 
metu pasakyta kalba, o vėliau pirmųjų krikščionių autorių į vieną rinkinį sudėti atskiri pa- 
mokymai. 


Remiantis istorija, Jėzus gimė romė- 
nų ir marionetinio žydų režimo valdomo- 
je Palestinoje I a. pr. Kr. pabaigoje arba 
I a. po Kr. pradžioje. Užaugo Nazarete, 
paskui keliaudamas po Šiaurės Palesti- 
ną trejus metus pamokslavo, per tą laiką 
subūrė daug sekėjų, kuriuos viliojo tai, 
kaip jis aiškino žydų įstatymus, ir jo daryti 
stebuklai. Žydų religinių vadovų kritika ir 
perspėjimai apie neišvengiamai artėjan- 
čią Dievo karalystę, pakeisiančią žmonių 
valdžią, sukėlė žydų ir romėnų valdinin- 


kijos priešiškumą, nulėmusį jam mirtį ant 
kryžiaus. 


Apie Jėzaus gyvenimą ir mokymą pasakojama keturiose Naujojo Testamento evan- 
gelijose (šis žodis reiškia „gerąją naujieną“), jų autorystė priskiriama keturiems apašta- 
lams: Matui (Evangelijoje pagal Matą ir yra Kalno pamokslas), Morkui, Lukui ir Jonui. Jie 
vaizduoja Jėzų gyvenantį be jokių išteklių ar šeimos paramos, dažnai įsimaišantį tarp 
vargšų ir visuomenės atstumtųjų, nuolat pranašaujantį, kad galingųjų paniekintas kentės 
ir mirs vykdydamas Dievo valią. Kai kurios smulkmenos evangelijose skiriasi, tačiau jų au- 
toriai sutartinai teigia, kad Jėzus prisikėlė iš numirusiųjų ir pasirodė jiems tą pačią dieną 
šitaip patvirtindamas savo teiginį, kad jis esąs Mesijas, Dievo sūnus. 


Nekrikščionys istorinį Jėzų vertino įvairiai, laikė jį dorovės reformuotoju, politiniu 
maištininku, Palestinos valstiečiu ir charizmatišku rabinu. Krikščionys jį galėtų vertinti vi- 
sai taip pat, tačiau jiems jis pirmiausia yra pranašas, turėjęs unikalų dievišku gimimu paliu- 
dytą ryšį su Dievu, savo mirtimi ir prisikėlimu atnešęs žmonijai išganymą. 


Krikščionių sąjūdis sparčiai plito po visą Viduržemio jūros regioną, nors I a. po Kr. Ro- 
mos imperatoriai Klaudijus ir Neronas jį žiauriai persekiojo. Šimtmečiui baigiantis Palesti- 
nos žydų vadovai ėmėsi politikos griežtai skirti krikščionis ir žydus. Bet pasaulinė religija, 
ateityje lemsianti Vakarų visuomenės ir kultūros raidą, jau buvo užgimusi. 

MT 5, 3-11 (PALAIMINIMAI) 


Palaiminti turintys vargdienio dvasią: jų yra dangaus karalystė. 
Palaiminti liūdintys: jie bus paguosti. 

Palaiminti romieji: jie paveldės žemę. 

Palaiminti alkstantys ir trokštantys teisumo: jie bus pasotinti. 
Palaiminti gailestingieji: jie susilauks gailestingumo. 
Palaiminti tyraširdžiai: jie regės Dievą. 


Palaiminti taikdariai: jie bus vadinami Dievo vaikais. 


Palaiminti persekiojami dėl teisumo: jų yra dangaus karalystė. 


Palaiminti jūs, kai dėl manęs jus niekina ir persekioja bei meluodami visaip 
šmeižia. 


MT 6, 9-13 (TIKROJI MALDA) | 


Todėl melskitės taip: 

„Tėve mūsų, kuris esi danguje, 
teesie šventas tavo vardas, 
teateinie tavo karalystė, 

teesie tavo valia 

kaip dangyuje, taip ir žemėje. 
Kasdienės mūsų duonos duok mums šiandien | 
ir atleisk mums mūsų kaltes, 

kaip ir mes atleidžiame savo kaltininkams. 


Ir neleisk mūsų gundyti, bet gelbėk mus nuo pikto. 


* Šventojo Rašto citatos čia ir kitur iš: Šventasis Raštas, vert. A. Rubšys ir Č. Kavaliauskas, 
ekumeninis leidimas, 1999 m. - Vert. past. 


Nes tavo yra valdžia ir galybė, ir garbė per amžius. Amen.“ 


„Kreipk savo veidą 
Sventosios 
Mečetės pusėn 


PRANAŠAS MAHOMETAS 

Musulmonams Ou'ran (arba Koranas) yra Alacho (Dievo) žodžiai, apreikšti pranašui Maho- 
metui VII a. po Kr. pradžioje. Kanoninis jo tekstas buvo užrašytas arabiškai praėjus kelio- 
likai metų po Mahometo mirties ir nuo to laiko nesikeitė. Koranas ir chadisai (Mahometo 
gyvenimas ir pamokymai) yra du kertiniai islamo religijos akmenys. Jie darė milžinišką 
įtaką musulmonų bendruomenių formavimuisi ir pavienių tikinčiųjų gyvenimui nuo arabų 
genčių suvienijimo VII a. iki pat mūsų dienų. 


Tarp apreiškimų esama ir Dievo 
nurodymo dėl kiblos — krypties, kuria 
atsisukę privalo melstis Mahometas ir jo 
šalininkai, — ir kaip tik todėl musulmonai 
meldžiasi atsigręžę veidu į Meką. Kora- 
nas padalytas į suras (posmai-skyriai), 
cituojama ištrauka paimta iš al-Bakara 
(„Karvės“) suros (2, 144-150). 


Istorinis ištraukos pagrindas - 622 
metai, kai Mahometas su sekėjais pabė- 
go nuo priešiškai nusiteikusių neatsiver- 
tusių mekiečių ir įsikūrė toliau šiaurėje 
Medinos mieste; šį persikėlimą musul- 
monai vadina hidžra (arba Aijra). Medi- 
noje gyveno ir kitos religinės bendruo- 
menės - žydai, nazariečiai, krikščionys; 
jie visi meldėsi atsisukę veidu į Jeruzalę, 


svarbiausią jų tikybai miestą. Bet buvo ir 
maldininkų, kurie gręždavosi į Kaabą („kubą“) - senovinę Mekos šventyklą ir piligrimystės 
vietą. Iš pradžių Mahometas siuntė savo maldas Jeruzalės link, tačiau jį traukė melstis at- 
sigręžus veidu į Kaabą, pastatą, prieš daugelį šimtmečių protėvių bei pranašų Ibrahimo ir 
Izmaelio atstatytą, tačiau tuo metu tapusį stabų šventove. Mahometui šis potraukis kėlė 
nerimą, bet galiausiai taip melstis jam įsakė pats Dievas. Dabar Kaaba yra Mekos mečetės 
komplekso viduryje. 


Kaip užsimenama ir pačioje ištraukoje, islamo religinė sistema nėra visiškai atsieta 
nuo judėjų ir krikščionių tradicijos. Čia daug kas paimta iš jų tikybų, o Mahometas save 
vadino „pranašų antspaudu“, paskutiniu pranašu iš ilgo jų sąrašo, kuriame yra ir Mozės bei 
Jėzaus vardai. Abraomas, paklusdamas sūnų paaukoti paliepusio Dievo valiai, simbolizavo 
didžiausią nuolankumą. O „islamas“ ir reiškia „atsidavimą Dievo valiai“. 

MATĖME TAVE KREIPIANTĮ VEIDĄ Į DANGŲ, todėl suteiksime tau kiblą 
[kryptį maldai], mielą tavo širdžiai; taigi kreipk savo veidą į Šventąją Mečetę, 
kad ir kur būtum, atsuk į ją savo veidą; ir tie, kuriems duota Knyga [Šventasis 
Raštas; t. y. žydai ir krikščionys], kuo tikriausiai žino, jog ši tiesa eina iš Dievo; 
ir Dievas nėra nežinantis to, ką jie daro. 


Tiesa ši eina iš tavo Dievo, 
tad nebūkite tarp dvejojančių 


Ir net jeigu tiems, kuriems duota Knyga, parodytum visus ženklus, 

jie nesilaikys tavo kiblos, o tu nesilaikysi jų kiblos, ir jie nesilaikys vieni 
kitų kiblos, ir jeigu tu nuolaidžiausi jų troškimams žinodamas tai, 

kas tau buvo apreikšta, būsi iš neteisiųjų. 


Tie, kuriems Mes davėme Knygą, pažįsta ją kaip savo sūnus, 
bet dalis jų slepia tiesą, nors ją ir žino. 

Tiesa ši eina iš tavo Dievo, tad nebūkite tarp dvejojančių. 
Kiekvienas turi kryptį, į kurią gręžiasi, tad skubėkite gėrio link; 
kad ir kur būtumėt, Dievas jus suves draugėn, nes iš tiesų 
Dievas viską gali. 


Kad ir iš kur būtum atėjęs, 
kreipk veidą Šventosios Mečetės pusėn 


Kad ir iš kur būtum atėjęs, kreipk savo veidą Šventosios Mečetės pusėn; 
ir tai tikras tavo Viešpaties tiesos žodis, ir Dievas nėra nežinantis to, 
kąjūs darote. 


Kadir iš kur būtum atėjęs, kreipk savo veidą Šventosios Mečetės pusėn; kad 
ir kur būtumėte, atsukite į ją savo veidus, kad žmonės negalėtų jūsų kaltinti, 
nebent jie būtų iš neteisiųjų; bet nebijokite jų, 

o bijokite Manęs, idant galėčiau suteikti jums Savo malonę, 

idant galėtumėte eiti teisingu keliu. 


- 2 


Drąsinamoji kalba anglų kariuėmenei Tilberyje, 1588 m. 

Elžbietos I viešpatavimas pagal populiarią tradiciją Anglijos istorijoje vadinamas aukso 
amžiumi. Greičiausiai dėl to, kad jos valdymo laikotarpiu suklestėjo kultūra ir buvo padėti 
jūrinės imperijos pamatai. Tačiau prie mito prisidėjo ir pati karalienė, be visų kitų dalykų, 
metusi iššūkį galingajai Ispanijos imperijai, o labiausiai - įkvepiančia kalba, pasakyta gre- 
siant ispanų invazijai. 


1588 m. anglų ir ispanų nesantaika 
pasiekė aukščiausią tašką. 30 metų trun- 
kantis Elžbietos I viešpatavimas įtvirtino 
Henriko VIII atsimetimą nuo Romos, o 
Anglikonų bažnyčia priartėjo prie protes- 
tantizmo. 1570 m. popiežius Pijus V eks- 
komunikavo Elžbietą, ir šis aktas, katali- 
kų akimis, iš esmės delegitimizavo ją kaip 
karalienę. Baimė, kad Ispanijos remiami 
katalikai rezga planus ją nuversti, augo, 
be to, XVI a. devintajame dešimtmetyje 
buvo atskleista keletas tikrų ir įsivaizduo- 
jamų sąmokslų. 1583 m. Ispanijos amba- 
sadorius visai išvyko iš Anglijos. 


Ispaniją ypač erzino, kad Elžbietos 
valdoma Anglija teikė ekonominę, paskui 
ir atvirą karinę pagalbą Olandijos sukilė- 
liams, kovojusiems dėl nepriklausomy- 
bės tuometiniuose Ispanijos valdomuose 


Nyderlanduose. O Karibų jūros regione ir 
Atlanto vandenyne anglų kaperiai — vy- 
riausybės remiami piratai - puldinėjo laivus, gabenančius brangenybes iš Ispanijos koloni- 
jų į metropoliją. 1587 m. sero Fanciso Drake'o vadovaujama flotilė „nusvilino Ispanijos ka- 
raliui barzdą“: Kadiso uoste sunaikino daugiau kaip 24 Pilypo II laivus. Tai perpildė Pilypo 
kantrybės taurę, ir 1588 m. pradžioje anglų vadovybę pasiekė žinia, kad jis rengia didžiulę 
laivų armadą invazijai į Angliją. 


Anglija užsienio politikoje tapo ypač pažeidžiama, nes ilgų religinių karų nukamuoto- 
je Prancūzijoje tuo metu viršų paėmė katalikai. Gegužės pabaigoje daugiau kaip 130 ispanų 
laivų su maždaug 18 000 vyrų, vadovaujamų Medinos-Sidonijos hercogo, išplaukę iš Ispa- 
nijos leidosi prie Kalė susitikti su Parmos hercogo vadovaujamomis sausumos pajėgomis. 
Liepos 28-29 dienomis Anglijos laivyno vadas lordas Howardas Effinghamas įsakė pade- 
gamaisiais laivais pulti prie Prancūzijos krantų sustojusią ispanų flotilę ir pradėjo vadina- 
mąjį Gravlino mūšį. Daugelis armados laivų išsisklaidė po Šiaurės jūrą, galiausiai turėjo 
apiplaukti Škotiją, bet Airijos pakrantėse pateko į audrą ir daug jų sudužo, tad į Ispaniją 

pavyko grįžti tik negausiems laivyno ir įgulų likučiams. Taika buvo pasirašyta po kelerių 
metų, bet Ispanija jau niekada nebepajėgė grasinti Anglijai su tokia parodomąja galia. 


Vis dėlto rugpjūčio 8 dieną anglai dar nežinojo, kad invazijos pavojus sumenko. Tą- 
dien Elžbieta nuvyko į Tilberį, prie Temzės žiočių, kur stovėjo skubomis surinkta kariuome- 
nė, ir pasakė neužmirštamą kalbą, įkvepiančią ginti tėvynę ir karalienę. 


MANO IŠTIKIMIEJI VALDINIAI! 


Tie, kas rūpinasi mūsų saugumu, įtikinėjo, kad dėl išdavystės pavojaus 
neatsargų stoti priešais ginkluotus žmones, tačiau aš jus užtikrinu: nenoriu 
gyventi nesikliaudama ištikima ir mylinčia tauta. Tegul bijo tironai, o aš 
visada elgiausi taip, kad Dievo padedama nebijočiau patikėti didžiausią savo 
galią ir apsaugą ištikimoms savo valdinių širdims ir gerai valiai. Todėl, kaip 
matote, dabar esu čia, tarp jūsų, ir ne ilsėtis ar pramogauti, o tvirtai pasiryžusi 
pačiame mūšio įkarštyje gyventi ir mirti su jumis - dėl savo Dievo, savo 
karalystės ir savo žmonių aukoti garbę ir kraują, net jei viskam lemta virsti į 


dulkes. 


Aš pati pakelsiu ginklą, būsiu jūsų karvedė, 
teisėja ir ta, kuri apdovanos kiekvieną 
už mūšio lauke parodytą narsą 


Žinau, esu tik silpna ir trapi moteris, tačiau turiu karaliaus - Anglijos 
karaliaus - širdį ir dvasią, ir vien mintis, kad Parmos, Ispanijos ar kuris kitas 
Europos valdovas drįstų peržengti mano karalystės sienas, mane žeidžia. 

Ir kol dar jokia negarbė nesuteršė manęs, pati pakelsiu ginklą, būsiu jūsų 
karvedė, teisėja ir ta, kuri apdovanos kiekvieną už mūšio lauke parodytą narsą. 
Žinau, už savo ryžtą jūs jau nusipelnėte apdovanojimų ir vainikų; 

ir Mes duodame valdovo žodį, kad jums bus deramai atlyginta. 

O dabar mano vietą užims generolas leitenantas — kilnesnio ir vertesnio 
valdinio už jį dar neturėjo joks valdovas. Neabejoju, jūsų paklusnumas 
mano karvedžiui, santarvė stovykloje ir narsa mūšio lauke netruks atnešti 
mums šlovingą pergalę prieš mano Dievo, mano karalystės ir mano 

tautos priešus. 


s vystanči 
einu vaini 

1649 m. sausio 30 dieną Karolis I, Anglijos, Škotijos ir Airijos karalius, pripažintas kaltu dėl 
„tėvynės išdavimo ir kitų sunkių nusikaltimų“, užkopė ant ešafoto priešais Pokylių rūmus 
Vaitholo gatvėje Londone ir padėjo galvą po budelio kirviu. Beveik visą Europą sukrėtęs 
karaliaus nukirsdinimas padarė galą jo valdymui, nuo pat 1642 m. draskiusiam karalystę 
pilietiniais karais. Karolio mirtis reiškė ir laikiną „karalystės“ pabaigą, nes nuo tada Britani- 
ja vienuolikai metų įplaukė į nežinomus valdžios be monarcho vandenis. 


Karolis I susidūrė su sunkumais vos 
atėjęs įsostą. Jo vedybos su princese Hen- 
rieta Marija, prancūze katalike, nepatiko 
valdiniams, griežtiems protestantams, 0) 
netrukus prasidėjo jo nesutarimai su iš es- 
mės puritonišku parlamentu dėl mokes- 
čių. Karolis tvirtai tikėjo Dievo duota kara- 
lių teise — jie Už savo veiksmus atsako tik 
prieš Dievą, o ne prieš valdinius. Jis manė, 
kad parlamentas naudojasi savo galia 
daryti įtaką karaliaus finansams, steng- 
damasis priversti jį sutikti su didesne par- 
lamento įtaka valdovo politikai ir vyriau- 
sybės sudarymui. Nesantaika stiprėjo, ir 


abi šalys manė, kad priešininkas kėsinasi į 
jos teises ir laisves. Prie šio degaus mišinio 
prisidėjo dar tai, kad Karolio globojama protestantiška Aukštoji bažnyčia, ypač vadovauja- 
ma arkivyskupo Laudo, sukėlė didelį priešiškumą tų, kurie norėjo paprastesnės Bažnyčios. 
1629 m. Karolis paleido parlamentą ir 11 metų valdė vienas, stengdamasis didinti pajamas 
kitaip. 1637 m. konfliktas Škotijoje (Karoliui pamėginus skirti Presbiterionų bažnyčios vys- 
kupus), paskui Šiaurės Anglijoje ir Airijoje privertė jį vėl sušaukti parlamentą. Įtampa aukš- 
čiausią tašką pasiekė 1642 m. Karalius pabėgo iš parlamentą palaikančio Londono ir rug- 
pjūčio 22 d. iškėlė savo vėliavą virš Notingamo. Prasidėjo sudėtingas pilietinis karas, kartais 
vadinamas Trijų karalysčių karu (nes į jį įsitraukė ir Škotija bei Airija). Jo priežastys tebekelia 
daug diskusijų. 


Karolis buvo drąsus, nuoširdus, labai religingas, ištikimas vyras ir tėvas, didis menų 
globėjas, tačiau uždaras, nelankstus, politikoje nesąžiningas, pernelyg pasitikintis savimi: 
ir prastas strategas. 1647 m. jo šalininkai rojalistai buvo sutriuškinti, o jis pats atsidūrė 
nelaisvėje. Atrodytų, buvo galima sėsti su parlamentu derėtis, bet parlamento ir armijos, 
taip pat pačių parlamentarų nesutarimai apsunkino situaciją. Galiausiai Karolis pabėgo, 
vėl įsiplieskė karas, bet 1648 m. karaliaus rėmėjai škotai pralaimėjo Prestono mūšj, ir tai 
atėmė paskutinę Karolio viltį pasiekti pergalę. Oliveriui Cromwelliui, kuris su seru Thomu 
Fairfaxu vadovavo parlamento Naujojo pavyzdžio armijai, Karolis buvo „didysis mūsų ne- 

laimių kaltininkas“, kuriuo derybose nebuvo galima pasikliauti. 1649 m. gruodį kariuome- 
nė išvaikė iš parlamento taikytis linkusią daugumą ir paliko tik grupę radikalesnių indepen- 
dentų, sutikusių patraukti karalių į teismą. 


Tai buvo visiškai naujas scenarijus. Karolis nepripažino nei teismo, nei teisinio bylos 
pagrindo, todėl gintis nuo jam mestų kaltinimų atsisakė. Bet nuosprendis abejonių nekėlė. 
Praėjus dešimčiai dienų nuo teismo pradžios, po karaliaus mirties bausmės įsaku atsirado 
60 parašų (tarp jų ir Cromwellio), o kitą dieną nuosprendis buvo įvykdytas. Sakoma, kad 
Karolis dėvėjo dvejus marškinius, kad nebūtų matyti, kaip dreba nuo šalčio, ir niekam ne- 
kiltų mintis, jog jis bijo. 

Karaliaus atsisveikinimo kalba itin būdinga jo charakteriui ir įsitikinimams. Ji buvo 
drąsi ir ryžtinga, bet atskleidė ir menką nuovoką apie jo veiksmų padarinius. Jis tvirtino, 
kad karaliaus pareiga užtikrinti valdinių „gyvybės ir turto“ saugumą palaikant šalies įsta- 
tymus, bet pakartojo, kad „valdinys ir valdovas yra visiškai skirtingi dalykai“ ir valdiniai 
neturi siekti dalyvauti valstybės valdyme. Paradoksalu, bet jis pateikė save - karalių - kaip 
„liaudies kankinį“; jo požiūriu, jam tenka mokėti už tai, kad nenorėjo skelhti karo padėties. 
Nors šie žodžiai skamba keistai, iš tikrųjų jie buvo pranašiški, nes netrukus valdžia iš parla- 
mento perėjo į Cromwellio ir armijos rankas. 


MAŽAI KAS ČIONAI MANE IŠGIRS... Tiesą sakant, galėčiau ir patylėti, jei 
nemanyčiau, kad tyla paakins kai kuriuos žmones galvoti, kad pripažįstu 
kaltę ir man skirtą bausmę. Bet aš įsitikinęs, kad iš pareigos - pirmiausia 
Dievui, tada savo šaliai — turiu paaiškinti, kaip doras žmogus, geras karalius ir 
krikščionis. 

Pradėsiu nuo to, kad nesu kaltas. Iš tikro manau, kad man ne itin reikia 
primygtinai tą tvirtinti - visas pasaulis žino, jog ne aš pradėjau karą su abiem 
parlamento Rūmais ir, teliudija Dievas, su kuriuo netrukus susitiksiu, niekada 
neketinau kėsintis į jų privilegijas — tai jie pradėjo kėsintis į manąsias, jie 
surinko šauktinių kariuomenę. Jie tvirtina, kad kariuomenė buvo mano, bet 
nusprendė, kad derama ją iš manęs atimti. 


Dievas neleis man būti blogu krikščioniu, todėl turiu pasakyti, kad Jo 
sprendimas man nėra teisingas: Jis dažnai teisingumą vykdo neteisingais 
nuosprendžiais, tai įprasta; tik pasakysiu, kad už neteisingą sprendimą, dėl 
kurio įgyvendinimo taip kentėjau, dabar pats esu baudžiamas neteisingu 
sprendimu. Tiek teturiu pasakyti, kad parodyčiau jums esąs nekaltas žmogus. 


O dabar įrodysiu, kad esu geras krikščionis: tikiuosi, čia yra doras žmogus, 
kuris paliudys, kad atleidau visam pasauliui ir netgi svarbiausiems mano 

mirties kaltininkams. Dievas žino, kas jie, aš žinoti nenoriu, tik meldžiu, kad 
Dievas jiems atleistų. 


Ir tai dar ne viskas, mano kilniaširdiškumas siekia toliau: noriu, kad jie 
atgailautų, nes iš tiesų daro didžią nuodėmę, ir meldžiu Dievą ir šventąjį 
Steponą, kad jiems netektų už tai atsakyti, ne, meldžiu dar daugiau: noriu, 
kad jie rastų teisingą kelią į taiką karalystėje, nes mano kilni širdis liepia ne tik 
atleisti tiems žmonėms, bet ir iki paskutinio atodūsio siekti taikos valstybei. 


<...> O dėlliaudies, tai aš iš tiesų trokštu jai laisvės ir teisių, lygiai kaip ir 
kiekvienam žmogui, bet privalau pasakyti, kad laisvę ir teises ji gali turėti 
tik turėdama valdžią ir įstatymus, geriausiai užtikrinančius gyvybės ir turto 
saugumą. 


Mano reikalas teisingas, 
ir gailestingasis Dievas - mano pusėje 


Kalbu ne apie dalyvavimą valdyme, tai su liaudimi neturi nieko bendra, 
valdinys ir valdovas - visiškai skirtingi dalykai, ir kol bus tai daroma, turiu 
galvoje, kol duosite žmonėms tokią laisvę, jie tikrai nebus laimingi. Kaip tik 
todėl, ponai, aš dabar stoviu čia: jei būčiau valdęs despotiškai, jei būčiau 
keitęs įstatymus kardo jėga, nebūčiau čia atsidūręs, todėl sakau jums (ir 
meldžiu Dievą, kad ši kaltė nekristų ant jūsų) — aš esu liaudies kankinys. 


Ilgiau negaišinsiu jūsų, ponai, pasakysiu tik tiek - iš tiesų būtų buvę gerai 
turėti kiek daugiau laiko, tuomet mano kalba būtų buvusi kiek tvarkingesnė ir 
labiau apgalvota nei dabar, tikiuosi, jūs man atleisite. 


Mano sąžinė švari, ir aš meldžiu Dievą, kad jūs pasirinktumėte tuos kelius, 
kurie veda į karalystės gerovę ir jūsų pačių išganymą. 


<...> Iš tiesų, ponai, manau, mano tikėjimo nuoširdumas žinomas visam 
pasauliui, ir todėl pareiškiu jums, kad mirštu kaip krikščionis, laikydamasis 
Anglikonų bažnyčios mokymo, kurį perėmiau iš savo tėvo, ir štai šis doras 
žmogus, manau, tą paliudys. 

<...> Mano reikalas teisingas, ir gailestingasis Dievas - mano pusėje. <...> 


Netekęs vystančio vainiko einu vainikuotis nevystančiu; ten, kur karaliauja 
ramybė, kur netrikdo jokie šio pasaulio rūpesčiai. 


„Vardan Dievo, eikite!“ 


OLIVER CROMWELL 


Kalba, pasakyta paleidžiant Ilgojo parlamento likučius, 
1653 m. balandžio 20 d. 

1653-iaisiais Britanijoje jau ketverius metus tęsėsi eksperimentas su karine respublikonų 
vyriausybe, įsitvirtinusia po penktajame dešimtmetyje vykusio pilietinio karo ir Stiuartų 
karaliaus Karolio I teismo bei egzekucijos. Nuo pat penktojo dešimtmečio pabaigos svar- 
biausia figūra šalies politikoje buvo Oliveris Cromwellis. Šis iš rytų Anglijos kilęs džentel- 
menas ūkininkas ir puritonas atsivertėlis pirmiausia iškilo kaip puikus parlamento suburtos 
kariuomenės vadas. Jo įgūdžiai lėmė pergalę prieš rojalistus, o politinis spaudimas padėjo 
įtikinti „žiauria būtinybe“ (jo žodžiais tariant) 1649 m. sausio mėnesį nukirsdinti Karolį I. 


Karalius buvo nužudytas, tačiau 


OLIVER CROMWELL 


naujoji „respublika“ liko pažeidžiama. 


. Gimė 1599 m. balandžio 25 d. Hantinadone, Anglijoje. 1649 m. Cromwellis vedė savo karius į 


o pergalę prieš Stiuartus palaikančius kata- 
- 1628 En tapo: parlamento r nariu, 0 prasidėjus pilietiniam . 


karui pasižymėjo. kaip. itin: „puikus kavalerijos: vadas. 
. . Pergalė. Marston. Mūro mūšyje (1644) Iš esmės buvo | . 
jo 0 Kartu su šeru "Thom Fairfaxu penvorkė | 0 


likus Airijoje ir pelnė tvirtą į bereikalingą 
žiaurumą linkusio Žmogaus reputaciją. 
1650 m. numalšino maištininkus Škotijo- 
je. Svarbiausią pergalę pasiekė 1651 m. 
Vusterio mūšyje įveikęs jungtines škotų 
ir anglų rojalistų pajėgas, rėmusias princo 


Karolio pastangas susigrąžinti tėvo sostą. 

Tradicinių bažnyčios ir valstybės 
viršūnių nebeliko, taigi Cromwelliui teko 
įvesti tvarką ir suderinti susiskaldžiusios 


šalies interesus. Parlamento padėtis te- 


iginį a 1 m. L ro Šu . 


bebuvo sudėtinga. Pilietiniai karai vyko 
. ir Pasi iiko,Angl! J L if Airijos: lordo J 


neva siekiant apginti parlamento teises. 
Tačiau pats parlamentas skendo nesutari- 
muose, o Naujojo pavyzdžio armijos, kaip 
didžiausios galios valstybėje, atsiradimas 


: — dar labiau viską supainiojo. 1649 m. gruo- 
dį pulkininko Pride'o vadovaujami kareiviai išvaikė tuos Ilgojo parlamento (posėdžiavusio 
nuo 1640 m.) narius, kurie atrodė neužtektinai radikalūs, ir paliko tik parlamento likučius — 
apie 60 narių, palankesnių armijos tvarkai. Bet įtampa tebetvyrojo, ir 1653 m. Cromwellis 
gana teatrališkai parodė, kad jo kantrybė trūko. 


Balandžio 20 d. jis pasirodė Vestminsterio salėje, kai Ilgojo parlamento likučiai, trečią 
kartą ėmęsi skaityti įstatymo projektą apie tam tikrų kategorijų rinkėjų teises, pažeidė su- 
sitarimą su armija to nedaryti. Netekęs kantrybės Cromwellis piktai išvadino „skaldančius“ 
parlamento narius „gauja samdomų niekšų“ ir „niekingomis prostitutėmis“, jo žodžiais, 
Jie tapo „nepakenčiamai šlykštūs visai tautai“. Paliepęs kareiviams išnešti iš salės simbo- 
linę parlamento valdžios lazdą („blizgantį niekniekį“) Cromwellis, baigdamas vainoti par- 
lamentarus, įsakė: „Vardan Dievo, eikite!“ Ši frazė aidu suskambo po ilgų šimtmečių. Ji 

simbolinę parlamento valdžios lazdą („blizgantį niekniekį“) Cromwellis baigė vainoti par- 
lamentarus įsakydamas: „Vardan Dievo, eikite!“ Ši frazė aidu suskambo po ilgų šimtme- 
čių. Ji triuškinamai buvo pakartota 19340 m. ministrui pirmininkui Neville'ui Chamberlainui 


prieš jo atsistatydinimą. 


Buvo sušauktas naujas vadinamasis Mažasis (Barebones) parlamentas iš 140 paskir- 
tųjų narių, bet netrukus ir jis buvo paleistas. Svarbiausiu Cromwellio valdžios įrankiu tapo 
valstybės taryba, o paskui jis priėmė „lordo protektoriaus“ titulą, suteikusį jam kone kara- 
lišką statusą. Cromwellio viešpatavimo laikotarpis buvo paradoksalus: nors valdymo būdai 
buvo eksperimentiniai ir paprastai autoritariniai, reformos ir tikslai kartais būdavo gana 
liberalūs, pavyzdžiui, jis vėl įsileido į šalį žydus ir siekė religinio pakantumo. Bet valdžios 
aparatas nominalaus valdovo netekties atlaikyti nepajėgė: 1658 m. Cromwelliui miruss, jo 
paskirtas įpėdinis - sūnus Richardas - valdžios išlaikyti nesugebėjo. 1660 m. kariuomenės 
vadas generolas Monkas, pasodinęs į sostą Karolį II, atkūrė monarchiją. 


JAU SENIAI TURĖJAU IŠVAIKYTI JUS IŠ ŠIOS VIETOS, kurią išniekinote 
nepagarba dorybėms ir suteršėte visomis įmanomomis ydomis; jūs esate 
skaldytojų šutvė ir bet kokios geros vyriausybės priešai, jūs gauja samdomų 
niekšų, kurie tarsi Ezavas parduotų savo šalį už dubenį lęšienės, ir kaip Judas 
išduotų savo Dievą dėl keleto skatikų - ar jums liko bent viena dorybė? Ar yra 
bent viena yda, kurios neturėtumėte? Dievobaimingumo turite tiek pat, kiek 
mano arklys, o jūsų Dievas - auksas. Kuris iš jūsų neišmainė sąžinės į kyšį? 
Ar tarp jūsų yra žmogus, kuriam bent kiek rūpėtų respublikos gerovė? Jūs — 
niekingos prostitutės, argi savo nedorais principais ir begėdiškais poelgiais 
neišniekinote šios šventos vietos ir nepavertėte Viešpaties šventyklos vagių 
irštva? Tapote nepakenčiamai šlykštūs visai tautai; žmonės jus išrinko, kad 
palengvintumėte jų negandas, tačiau jūs patys tapote didžiausia neganda. 
Tad šalis pareikalavo iš manęs iškuopti šias Augėjo arklides", nutraukti jūsų 
pasibaisėtiną veiklą šiuose rūmuose, ir aš su Dievo pagalba ir galia, kurią Jis 
man suteikė, dabar atėjau to padaryti; todėl įsakau jums jūsų gyvybių labui 
tučtuojau palikti šį pastatą. Lauk, dinkite iš čia! Paskubėkite! Nešdinkitės, 
parsidavėliai vergai! Eikit! Išneškite tą blizgantį niekniekį ir užrakinkite duris. 
Vardan Dievo, eikite! 


Paskubėkite! Nešdinkitės, parsidavėliai vergai 


* Graikų mitologijoje išmėžti Elidės karaliaus Augėjo arklides buvo penktasis Heraklio žygdarbis. 


„Aistringas vienos 
šalies prisirišimas 
prie kitos sukelia 
daugybę blogybių“ 


GEORGE WASHINGTON 


Prezidento atsisveikinimo kalba, 1796 m. rugsėjo 17 d. 

George'as Washingtonas, pirmasis Jungtinių Valstijų prezidentas ir šaliai nepriklausomy- 
bę iškovojusios Kontinentinės armijos vadas, Amerikos istorijoje užima išskirtinę vietą. Po 
dviejų prezidento kadencijų jis galėjo būti išrinktas dar kartą, nes anuomet prezidenta- 
vimo laikas dar nebuvo ribojamas. Tačiau Washingtonas nusprendė nebekandidatuoti ir 
1796 m. rugsėjo 17 d. pasakė kruopščiai apgalvotą atsisveikinimo kalbą, ji po dviejų dienų 
buvo atspausdinta, kad ją galėtų perskaityti ir plačioji visuomenė. Ši kalba tapo orientaci- 
niu JAV politinių principų dokumentu, buvo plačiai išpopuliarinta ir daugelį metų kasmet 
skaitoma Kongrese. 


Kalba svarbi dviem aspektais. Pir- 
ma, kaip naujos, revoliucijos įkarštyje gi- 
musios valstybės vadovas Washingtonas 
pabrėžė, kad būtina išlaikyti sąjungą su- 
darančių valstijų, partijų ir piliečių vieny- 
bę. Akcentavo visiems bendras vertybes, 
religiją ir kultūrą. (Jis, žinoma, kreipėsi ne 
į afroamerikiečius vergus ar Amerikos čia- 
buvius indėnus, veikiau kalbėjo tik iš Euro- 
pos kilusiems piliečiams). Kad Jungtinės 
Valstijos išliktų ir klestėtų, Washingtono 
požiūriu, žodis „Jungtinės“ turi būti šven- 
tas, svarbesnis už bet kokį vidaus ginčą ar 
nesutarimą. Tai buvo užuomina abiem po- 
litinėms partijoms — federalistams ir Tho- 
mo Jeffersono respublikonams. 


Dauguma kalbos buvo skirta tarptau- 
tiniams santykiams. Washingtono nuo- 
mone, Jungtinėms Valstijoms privalu likti 
visokių sąjungų nuošaly ir neteikti pirme- 
nybės jokiai užsienio valstybei. Jis kalbėjo 


tuo metu, kai Europą drebino Prancūzijos 
revoliucijos padariniai, o Napoleonas dorojo Italiją. Kalbant apie artimesnius kaimynus, 
Jungtinės Valstijos buvo įspraustos tarp britų Kanados ir Prancūzijos tebevaldomų Šiaurės 
Amerikos teritorijų. Vis dėlto, nepaisydami Nepriklausomybės karo, daug Jungtinių Valsti- 
jų piliečių jautėsi esą britų kultūros atstovai ir buvo linkę palaikyti Britaniją - toks požiūris 
buvo ypač būdingas federalistams. Tačiau kitus - daugiausia respublikonus = traukė pran- 
cūzų respublikos idealai ir, suprantama, Prancūzija, padėjusi amerikiečiams kovoti dėl ne- 
priklausomybės. Washingtonas pasiūlė laikytis principinio neutralumo. Tai taps Amerikos 
užsienio politikos doktrina iki pat XX amžiaus. 

Washingtonas rėmėsi ilgamete patirtimi ir turėjo tvirtą pagrindą duoti tokį patari- 
mą. Jis matė, kaip prasidėjo Prancūzų ir indėnų karas (1754-1763), pats kruviniausias XVIII 
amžiaus Amerikos istorijoje. Šis karas Šiaurės Amerikoje buvo dalis platesnio konflikto — 
Septynerių metų karo, kuris baigėsi britams galiausiai įveikus prancūzus kovoje dėl domi- 
navimo šio žemyno kolonijose. Tiesą sakant, kai kurie istorikai vadina šį karą pirmuoju pa- 
sauliniu. Narsiai kaudamasis jame Washingtonas parodė savo įgimtus karinius gebėjimus. 


Septintąjį dešimtmetį ir aštuntojo dešimtmečio pradžioje Washingtonas gyveno 
gerokai ramiau, rūpinosi paveldėtu prabangiu dvaru Maunt Vernone, įsitraukė į politinę 
veiklą Virdžinijos Miestiečių rūmuose. Atstovavo Virdžinijai 1774 m. ir 1775 m. Kontinenti- 
niuose kongresuose, sušauktuose išreikšti kolonistų nepasitenkinimui Britanijos politika. 
Kai nepasitenkinimas peraugo į karą, Washingtonas buvo tinkamiausias kandidatas vado- 
vauti paskubomis suformuotai Kontinentinei armijai. 


Tai, ką amerikiečiai vadina Revoliucijos karu, o britai - Amerikos nepriklausomybės 
karu, daugeliu atžvilgių buvo pilietinis karas, kuriame kovėsi nepriklausomybę remiantys 
kolonistai su karūnai ištikimais kolonistais. Šis konfliktas tapo tarptautinis, kai 1778 m. į jį 
įsikišo Prancūzija, stojusi revoliucionierių pusėn. Washingtonas 1781 m. Virdžinijos valsti- 
joje prie Jorktauno galiausiai įveikė britų generolą Cornwallisą ir užbaigė įnirtingą kovą, 
nors vienu metu jau atrodė, kad Kontinentinė armija bus sutriuškinta. Jeigu ne Washing- 
tono gebėjimai vadovauti, 1777-1778 m. žiemą kova dėl nepriklausomybės galėjo būti pra- 
laimėta. 

Taigi nieko nuostabaus, kad eidamas prezidento pareigas ir turėdamas didžiulę kario 
patirtį, Washingtonas siekė pasinaudoti padėtimi ir nusakyti priežastis, dėl kurių amerikie- 
čiams dera būti vieningiems ir nesivelti į Europos kivirčus. 


DRAUGAI IR BENDRAPILIEČIAI! Artėja nauji rinkimai, po jų paaiškės, 

kam teks vadovauti vykdomajai Jungtinių Valstijų valdžiai. Kadangi jau iš 
esmės atėjo metas sutelkti mintis ir išsirinkti asmenį, vertą tokio svarbaus 
pasitikėjimo, man atrodo dera, juolab kad tai gali padėti aiškiau išreikšti 
visuomenės balsą, pranešti apie savo apsisprendimą pasitraukti iš renkamų 
žmonių sąrašo... 


<...> Guodžiuosi tikėjimu, kad proto diktuojamas apsisprendimas palikti 
politinę sceną nesikerta su patriotizmu. 


<...> Susirūpinimas dėl jūsų gerovės, kurį jausiu iki paskutinio atokvėpio, 

ir šį rūpestį lydintis pavojų suvokimas skatina mane pasinaudoti proga ir 
pateikti jūsų atsakingam svarstymui ir įvertinimui tam tikras mintis, kilusias 
po ilgų apmąstymų ir nuodugnaus stebėjimo, mintis, kurios man atrodo labai 
svarbios siekiant nuolatinės jūsų, kaip nacijos, laimės. 

Meilė laisvei taip tvirtai įsišaknijusi jūsų širdyse, kad nereikia jokių 

mano patarimų šiam jausmui stiprinti. Brangi jums dabar ir vyriausybės, 
įtvirtinančios jus kaip vieną naciją, vienybė. Ir tai teisinga, nes ji - kertinis 
tikrosios jūsų nepriklausomybės rūmų akmuo, jūsų ramybės namuose, taikos 
užsienyje, jūsų saugumo ir klestėjimo, galiausiai laisvės, kurią taip branginate, 
pamatas. <...> Bendrapiliečiai pagal gimimą arba pasirinkimą, ši šalis turi teisę 
tikėtis jūsų meilės. Amerikiečio vardas, liudijantis jūsų nacionalinę stiprybę, 
privalo žadinti tikrą patriotinį išdidumą labiau nei bet kuris kitas regioninį 
išskirtinumą žymintis vardas. Nors ir esama menkų skirtumų, jus vienija 
bendra religija, elgsena, įpročiai ir politinės nuostatos. Turite bendrą tikslą, 
dėl kurio kartu kovojote ir laimėjote. Jūsų pasiekta nepriklausomybė ir laisvė 
yra bendrų sprendimų, bendrų pastangų įveikiant bendrus pavojus, kančių ir 
laimėjimų vaisius. 


Sąjungą reikia suvokti 
kaip svarbiausią laisvės atramą 


Bet šiuos svarstymus, kad ir kaip stipriai jie atlieptų jūsų jausmus, smarkiai 
nusveria kiti, kurie tiesiogiai siejasi su jūsų interesais. Štai čia kiekviena 
sudedamoji mūsų šalies valstija įgyja patį įsakmiausią akstiną rūpestingai 
saugoti ir ginti visą Sąjungą. <...> Mūsų Sąjungą reikia suvokti kaip svarbiausią 
laisvės atramą, todėl meilė vienai turėtų skatinti jus saugoti kitą. 


<...> Būkite garbingi ir teisingi su visomis šalimis; su visomis palaikykite 
taiką ir darną. Taip elgtis reikalauja religija ir moralė, tad ar gali būti, kad to 
nereikalautų ir gera politika? Laisva, apsišvietusi ir - greitu laiku - didinga 
valstybė privalo duoti žmonijai pavyzdį didžiadvasiškos ir itin naujoviškos 
nacijos, kurią veda pirmyn pakilus teisingumas ir geranoriškumas. Ar gali 

kas abejoti, kad amžiams bėgant tokio plano vaisiai dosniai atlygins bet kokią 
laikiną naudą, prarastą ištikimai jo laikantis? Ar įmanoma, kad Apvaizda 
nebūtų susiejusi ilgalaikės tautos laimės ir jos dorybingumo? Visi žmogų 
kilninantys jausmai pataria bent jau pabandyti. Deja! Gal to padaryti 
neįmanoma dėl jo ydų? 


<...> Aistringas vienos šalies prisirišimas prie kitos sukelia daugybę blogybių. 
Palankumas mėgstamai šaliai palaiko tariamai bendrų interesų iliuziją, nors iš 
tikrųjų jokių bendrų interesų nėra, ir kursto priešiškumą kitai šaliai, įtraukia 
įjos vaidus ir karus be tinkamo akstino ar pateisinimo. Todėl patinkančiai 

šaliai daromos nuolaidos, kurių nedaroma kitoms, šitaip nuolaidžiaujanti 

šalis gali patirti dvigubą žalą - be reikalo prarasti tai, ką turėtų išsaugoti, ir 
sužadinti pavydą, priešiškumą ir kerštingumą tų, kuriems tokios pat nuolaidos 
nebuvo suteiktos. Galiausiai tai sudaro sąlygas ambicingiems, paperkamiems 
arba suklaidintiems piliečiams (atsidavusiems mėgstamai šaliai) išduoti 

arba aukoti savo šalies interesus ir neužsitraukti paniekos, kartais net 

įgyti populiarumo, dedantis, kad dorybingai atlieka pareigą, pagirtinai 

paiso visuotinės nuomonės ar uoliai stengiasi visuomenės gerovės labui, 

nors iš tiesų dangsto niekingą ar kvailą nuolaidžiavimą savo ambicijoms, 
parsidavėliškumą ar aklą žavėjimąsi... 


Užsienio įtaka yra vienas pražūtingiausių 
respublikoniškos vyriausybės priešų 


<...> Laisva šalis privalo nuolat rūpestingai saugotis klastingų užsienio 
įtakos vylių (meldžiu jus, mieli bendrapiliečiai, patikėti mano žodžiu), 

nes, kaip rodo istorija ir patirtis, užsienio įtaka yra vienas pražūtingiausių 
respublikoniškos vyriausybės priešų. Tačiau kad toks atsargumas būtų 
naudingas, jis turi būti nešališkas, antraip užuot saugojęs taps tos pačios 
įtakos, kurios reikia vengti, įrankiu. Perdėtas palankumas vienai užsienio 
valstybei ir perdėtas priešiškumas kitai verčia tuos, kuriuos šie jausmai 
užvaldė, matyti tik vienos šalies keliamą pavojų, o antrosios įtaką pridengti 
ar netgi remti. Tikri patriotai, pajėgiantys atsispirti favoritų intrigoms, atrodo 
įtartini ir atstumiantys, o intrigų aukos sulaukia plojimų ir pasitikėjimo 
nacijos, kurios interesus išduoda. 


Pagrindinė mūsų elgsenos su užsienio šalimis taisyklė yra tokia: plėtoti 
prekybinius ryšius ir turėti kuo mažiau politinių saitų. Kadangi jau turime 
įsipareigojimų, vykdykime juos skrupulingai sąžiningai. Bet čia trumpam 
stabtelėkime. 


Europa turi gausybę prioritetų, su kuriais mes nesusiję arba susiję labai 
menkai. Taigi ji dažnai įsivelia į kivirčus dėl priežasčių, kurios iš esmės 
svetimos mūsų reikalams. Todėl neišmintinga mums susisaistyti dirbtiniais 
ryšiais su jos permaininga politika arba nuolat susidarančiomis ir išyrančiomis 
jos draugų ir priešų sąjungomis. 

Geografiškai atskirti ir nutolę, mes galime rinktis kitokį kelią. Jei liksime 
nacija, vadovaujama veiksmingos vyriausybės, netrukus ateis metas, kai 
galėsime nepaisyti materialinės žalos, patiriamos dėl piktybiško išorės 

poveikio; kai įstengsime užimti poziciją, užtikrinančią neutralumą, ir galėsime 
bet kada dėl jo apsispręsti, skrupulingai saugodami pagarbą; kai kariaujančios 
šalys, suvokusios, kad neturi galimybių mumis pasinaudoti, nedrįs lengva 
ranka mūsų provokuoti; kai galėsime rinktis karą arba taiką atsižvelgdami į 
savo interesus, kuriuos padiktuos teisingumas. 


Teisingas mūsų politikos kursas — 
nestoti į jokias ilgalaikes sąjungas 


Kodėl nepasinaudojus tokios išskirtinės padėties teikiamais pranašumais? 
Kodėl turėtume žengti nuo savo dirvos ir stotis ant svetimos? Kam sieti savo 
likimą su kurios nors Europos dalies likimu, kam velti savo taiką ir klestėjimą į 
Europos ambicijų, varžymosi, interesų, nuotaikų ar užgaidų žabangus? 


Teisingas mūsų politikos kursas — nestoti į jokias ilgalaikes sąjungas su jokia 
kita pasaulio šalimi; mano nuomone, mes jau galime taip elgtis. Tačiau 
supraskite mane teisingai: neraginu išsižadėti prisiimtų įsipareigojimų. 
Tiek valstybės, tiek asmeninius reikalus spręsdamas laikausi taisyklės: 
sąžiningumas - geriausia politika. <...> Jei įkūrę atitinkamas institucijas 
visada kruopščiai laikysimės garbingos gynybos pozicijos, susiklosčius 
kritinėms aplinkybėms, galėsime saugiai pasikliauti laikinomis sąjungomis. 


<...> Nors peržvelgęs savo administracijos darbą tyčinių riktų nematau, vis 
dėlto, puikiai žinodamas, kokių turiu trūkumų, manau galėjęs padaryti daug 
klaidų. Kad ir kokios jos būtų, iš visos širdies meldžiu Visagalio nukreipti ar 
sušvelninti blogį, kurį jos galėtų sukelti. Taip pat puoselėju viltį, kad mano 
šalis niekada nesiliaus vertinti jas atlaidžiai ir kad po keturiasdešimt penkerių 
gyvenimo metų, kuriuos jai uoliai ir sąžiningai tarnavau, mano kaltės dėl 
nemokšiškų sprendimų bus nuneštos užmarštin, nes ir aš pats netrukus 
turėsiu iškeliauti į amžino poilsio rūmus. 
Pasikliaudamas savo šalies mielaširdingumu tiek dėl šio, tiek dėl kitų 
dalykų ir jausdamas jai karštą meilę, tokią suprantamą žmogui, kuris laiko 
ją savo ir kelių kartų protėvių gimtine, malonių lūkesčių kupinas laukiu 

"šio pasitraukimo, kad, kaip sau pažadėjau, kartu su visais bendrapiliečiais 
mėgaučiausi naudingu gerų įstatymų, priimtų laisvos vyriausybės — pačios 
brangiausios mano širdžiai, - poveikiu ir maloniu, kaip tikiuosi, atlygiu už 
mūsų bendrus rūpesčius, darbus ir nugalėtus pavojus. 


„Mes visi respublikonai, 
visi federalistai“ 


THOMAS JEFFERSON 


Prezidento inauguracinė kalba, 1801 m. kovo 4 d. 

Virdžinijoje gimęs Thomas Jeffersonas nepasižymėjo prigimtiniais oratoriaus gabumais. 
Bet tai buvo tik vienas iš nedaugelio talentų, kurių šis respublikonų genijus, 1776 m. para- 
šęs Nepriklausomybės deklaracijos apmatus, neturėjo. Vis dėlto nenoras viešai kalbėti ne- 
pakenkė Jeffersono politinei karjerai: 1801 m. jis buvo išrinktas trečiuoju Jungtinių Valstijų 
prezidentu. Šia proga pasakė įsimintiną kalbą, sklidiną jam būdingo gyvo intelektualumo, 
dvasios kilnybės, kuklumo ir idealistinio tikėjimo Amerikos keliu. Ši puiki kalba buvo įžan- 
ga į dvi naujojo prezidento kadencijas. 


Jeffersonas puikiai suderino tvirtą 
tikėjimą laisve, lygybe ir Amerikos atei- 
timi su pažadu tarnauti visai nacijai, ne 
tik šalininkams. Praeityje jis garsėjo kaip 
šališkas, fanatiškai besilaikantis savo 
pozicijų Žmogus. 1784-1789 m. Jeffer- 
sonas praleido Paryžiuje, diplomatinė- 
je tarnyboje, daugiausia kaip Jungtinių 
Valstijų pasiuntinys Prancūzijoje. Ten 
savo akimis matė įvykius, lėmusius Pran- 
cūzijos revoliuciją, ir ją vertino palankiai. 
Gyvenimas šioje šalyje padarė didelę 
įtaką jo idėjoms dėl lygybės ir demokra- 
tijos, be to, užkrėtė frankofiliškumu ir 
respublikonišku idealizmu. Prezidento 
Washingtono atšauktas iš diplomatinės 
tarnybos ir paskirtas valstybės sekreto- 
riumi Jeffersonas netrukus ėmė vado- 
vauti respublikonams, vienai iš susikū- 
rusių politinių grupių, kurios atstovai ak- 


centavo asmens laisvę, decentralizaciją 
ir puoselėjo proprancūziškas pažiūras. 
Tiesa, vyriausybėje tokios pozicijos šalininkai sudarė mažumą: dauguma Jeffersono ko- 
legų rėmė federalistus, kurie palaikė sąjunginę valstybę, o tarptautiniuose santykiuo- 
se buvo probritiški. 1794 m. Jeffersonas atsistatydino ir iš politinio gyvenimo laikinai 
pasitraukė. 


"1801 m. Jeffersonas sakė savo inauguracinę kalbą siaučiant politiniams vaidams šaly- 
je ir kruvinai suirutei užsienyje, nes Europą drebino Napoleono karų sumaištis. Jeffersonas 
siekė suvienyti, nuraminti ir įkvėpti jėgų. Jis sugretino puikias Amerikos galimybes - „spar- 
Čiai stiprėjanti šalis, įsikūrusi plačiose ir derlingose žemėse“ - ir „niokojančios sumaišties 
apimtą ketvirtį Žemės rutulio“ ir pareiškė trokštantis, kad Jungtinės Valstijos ir toliau lai- 
kytųsi neutralumo, kaip ragino pirmasis šalies prezidentas Washingtonas. Jis pasakė tikįs 

piliečių gebėjimu valdyti - sudaryti „stipriausią vyriausybę pasaulyje“ - ir pašiepė manan- 
čius, kad būna „angelų karalių mantijomis“. Jeffersonas tvirtino, kad ginti mažumų tei- 
ses - daugumos prievolė. Pažymėtina, kad pabrėždamas valstijų, kurios susibūrė į sąjun- 
gą, teises ir federalinės vyriausybės vaidmenį ginant šalį nuo vidaus ir išorės priešų, Jeffer- 
sonas siekė sutaikyti abi politinių oponentų puses. Tai patvirtina garsiausia jo kalbos frazė 
„Mes visi respublikonai, visi federalistai". 


DRAUGAI IR BENDRAPILIEČIAI! Pašauktas imtis mūsų šalies vykdomosios 
valdžios vadovo pareigų, noriu pasinaudoti proga ir tos bendrapiliečių 
dalies, kuri čionai susirinko, akivaizdoje išreikšti didžiulę padėką už tą 
palankumą, kuriuo jie mane apdovanojo, ir kartu nuoširdžiai pasakyti, jog 
suvokiu, kad man tekusi užduotis pranoksta mano gebėjimus, tad imuosi 

jos nerimaudamas ir su baimingomis nuojautomis, kurias visiškai pagrįstai 
kelia didžiulė atsakomybė ir mano galių menkumas. Sparčiai stiprėjanti šalis, 
įsikūrusi plačiose ir derlingose žemėse, visomis pasaulio jūromis plukdanti 
puikius savo pramonės gaminius, prekiaujanti su valstybėmis, kurios jaučia 
turinčios galią, bet užmiršta teisingumą, šalis, sparčiai žengianti mirtingojo 
akims neįžvelgiamų tikslų link, - mąstydamas apie šiuos nepaprastus dalykus 
ir regėdamas numylėtos ir taip atsidavusios savo keliui šalies garbę, laimę 

bei lūkesčius ir mums palankius dabarties ženklus, susigūžiu ir nusižeminęs 
lenkiu galvą prieš laukiančių užduočių didybę. Tačiau nepasiduodu nevilčiai, 
anaiptol, nes daugelio čia susirinkusiųjų veidai man primena, kad kitose mūsų 
Konstitucijos įtvirtintose aukščiausios valdžios institucijose rasiu išminties, 
dorybės ir uolumo išteklius, kuriais galėsiu pasikliauti iškilus bet kokiems 
sunkumams. Tad į jus, džentelmenai, kurie dirbate svarbiausią įstatymų 
leidybos darbą, ir į tuos, kurie jums padeda, žvelgiu vildamasis patarimų 

ir paramos, padėsiančių mums saugiai išvairuoti laivą, kuriuo visi mes 
plaukiame, per priešiškus neramaus pasaulio gaivalus. 


Nuomonių kovoje, kurią mums teko patirti, diskusijų gyvumas ir įtampa 
kartais įgaudavo tokią raišką, kuri gali priblokšti svetimšalius, nepratusius 
laisvai mąstyti, sakyti ir rašyti, ką galvoja; bet dabar, kai viską išsprendė 
nacijos balsas, pareikštas remiantis Konstitucijos nuostatomis, savaime 
suprantama, visi paklus įstatymo galiai ir suvienys jėgas bendram labui. 

Ir niekas nepamirš švento principo: viską lemia daugumos valia, tačiau kad 
būtų teisėta, ji turi būti pagrįsta; mažuma turi lygias teises, ir jas privalo 

ginti lygybę užtikrinantys įstatymai, o jų pažeidimas reikš priespaudą. Tad 
kreipiuosi į jus, mieli bendrapiliečiai, vienykimės širdimi ir protu. Atkurkime 
socialinius santykius, darnius ir artimus, nes be jų laisvė ir pats gyvenimas yra 

nykūs. Ir nepamirškime, kad išguję iš savo šalies religinį nepakantumą, dėl 
kurio žmonija taip ilgai liejo kraują ir patyrė tiek kančių, mažai ką pasieksime, 
jei palaikysime politinį nepakantumą, tokį pat despotišką ir piktavalį, 

taip pat galintį sukelti nuožmius ir kruvinus persekiojimus. Senąjį pasaulį 
drasko kančios ir konvulsijos, įniršęs žmogus atiduoda visas jėgas, krauju ir 
skerdynėmis siekdamas seniai prarastos laisvės, tad nieko nuostabaus, kad 
audringos bangos pasiekia net ir šį tolimą taikų krantą, kad vieni jas jaučia ir 
baiminasi labiau už kitus ir kad nuomonės dėl saugumo priemonių išsiskyrė. 
Nuomonių skirtumai — tai ne principų skirtumai. Mes tik skirtingu vardu 
vadiname tą patį principą. Mes visi respublikonai, visi federalistai. O jei 

tarp mūsų atsirastų norinčių suskaldyti Jungtines Valstijas arba pakeisti jų 
respublikinę valdymo formą, tegul jie būna neliečiami tarytum saugumo 
monumentai, nes klaidingą nuomonę galima pakęsti ten, kur protui palikta 
laisvė prieštarauti. Gerai žinau, kai kurie dori žmonės nerimauja, jog 
respublikos vyriausybė negali būti stipri, kad ji neturi užtektinai galios, bet 
argi doras patriotas pačiame sėkmingo eksperimento įkarštyje nusigręš nuo 
valdymo formos, kuri iki šiol užtikrino mums laisvę ir tvirtybę, remdamasis 
vien teorine ir įsivaizduojama baime, kad jai, didžiausiai viso pasaulio vilčiai, 
gali nepakakti stiprybės apsisaugoti? Aš taip nemanau. Priešingai, tikiu, 

kad tai pati stipriausia valdymo forma pasaulyje. Manau, kad ji vienintelė 
tokia, kur kiekvienas žmogus, pašauktas įstatymo, skuba stoti po jo vėliava, 

o susidūręs su pasikėsinimu į viešąją tvarką priima tai kaip asmeninį rūpestį. 
Kartais sakoma, kad žmogui negalima patikėti teisės save valdyti. Bet ar 
galima tuomet patikėti jam teisę valdyti kitus? Ar būna angelų karalių 
mantijomis, valdančių tą žmogų? Tegul į šį klausimą atsako istorija. 


Tad drąsiai ir pasikliaudami savimi laikykimės 


savo federalinių ir respublikoniškų principų 


Tad drąsiai ir pasikliaudami savimi laikykimės savo federalinių ir 
respublikoniškų principų, likime ištikimi sąjungai ir atstovaujamajai valdžiai. 
Esame pačios gamtos maloniai atskirti vandenyno platybe nuo niokojančios 
sumaišties apimto ketvirčio Žemės rutulio; per daug kilnūs, kad pakęstume 
kitų nuosmukį; valdome pasirinktą kraštą, kurio erdvės užteks tūkstančiams 
mūsų palikuonių kartų; puoselėjame kiekvieno lygias teises naudotis 
gebėjimais, mėgautis savo darbo vaisiais, pelnyti bendrapiliečių pagarbą 

ir pasitikėjimą, ir ne dėl kilmės, o dėl mūsų veiksmų ir jų prasmingumo; 
turime mielą dvasiai religiją, tiesa, įvairiai išpažįstamą ir praktikuojamą, 

tačiau diegiančią pagarbą, teisingumą, saiką, dėkingumą ir meilę žmogui; 
pripažįstame ir garbiname visagalę Apvaizdą, kuri visomis malonėmis įrodo, 
kad džiaugiasi žmonių laime šičia ir dar didesne laime po mirties. Turime 

visas šias palaimingas dovanas - ko dar reikia, kad būtume laiminga ir klestinti 
nacija? Mums reikia tik vieno dalyko, mieli bendrapiliečiai, — išmintingos ir 
taupios vyriausybės, kuri neleistų žmonėms kenkti vienas kitam ir paliktų 
laisvę patiems siekti savo gerovės ir užsibrėžtų jų triūso tikslų, vyriausybės, kuri 
neatimtų iš darbininko uždirbtos duonos. Štai kokia turi būti gera vyriausybė, 
ir štai ko reikia, kad mums tekusios laimės ragas būtų sklidinas. 


Vienodas ir griežtas teisingumas visiems 
žmonėms, kad ir kokia būtų jų padėtis 
ir religiniai ar politiniai įsitikinimai 
Mieli bendrapiliečiai, prieš imantis pareigų, kurios aprėpia viską, kas 
jums brangu ir vertinga, manau, dera paaiškinti, kokie, mano nuomone, 
pagrindiniai mūsų vyriausybės principai ir kokiais principais remiantis 
bus sudaroma jos administracija. Išdėstysiu juos kuo glaudžiau, nusakysiu 
bendrą principą, bet ne visas jo išlygas. Vienodas ir griežtas teisingumas 
visiems žmonėms, kad ir kokia būtų jų padėtis ir religiniai ar politiniai 
įsitikinimai; taika, prekyba ir nuoširdi draugystė su visomis šalimis, nė su 
viena iš jų nesudarant jokių sąjungų; parama valstijų vyriausybėms ir visų 
jų teisių apsauga, laikant jas kompetentingiausiomis administracijomis 
sprendžiant vidaus rūpesčius ir geriausia apsauga nuo antirespublikoniškų 
tendencijų; centrinės vyriausybės, kaip vienintelio taikos šalies viduje ir 
saugumo užsienyje garanto, ir visų jos konstitucinių galių išsaugojimas; 
budrus rūpinimasis rinkimų teise, leidžiančia ramiai ir saugiai užkirsti kelią 
piktnaudžiavimams, kurie ten, kur taikių priemonių nėra, sprendžiami 
revoliucijos kardu; visiškas paklusnumas daugumos sprendimams - esminis 
respublikonizmo principas, be kurio nėra kito kelio, tik jėga, o tai jau esminis 
despotizmo principas ir tiesioginis jo šaltinis; drausminga nereguliarioji 
kariuomenė - geriausia mūsų atrama taikos metu ir pirmosiomis karo 
akimirkomis, kol pagalbon atskuba reguliarioji kariuomenė; civilinės valdžios 
viršenybė karinės atžvilgiu; valstybės lėšų taupymas, kad palengvėtų darbo 
žmonių našta; sąžiningas skolų mokėjimas ir žūtbūtinis siekis išsaugoti 
visuomenės pasitikėjimą; žemės ūkio ir jo tarnaitės prekybos skatinimas; 
informacijos sklaida ir piktnaudžiautojų traukimas į teismą; tikėjimo laisvė; 
spaudos laisvė ir laisvė žmogaus, ginamo asmens neliečiamybės įstatymo; 

ir nešališkai renkamų prisiekusiųjų teismas. Šie principai sudaro ryškų 
žvaigždyną, švytėjusį priešakyje ir vedusį mus per revoliucijos ir reformų 
amžių. Kad jie būtų įgyvendinti, mūsų išminčiai laužė galvas, o didvyriai liejo 
kraują. Tad šie principai turi būti mūsų politinio tikėjimo credo, pilietinio 
ugdymo tema, tarnybų, kuriom suteikiame pasitikėjimą, vertinimo kriterijus; 
ojeigu per klaidą ar pavojaus akimirką nuo jų nuklystume, skubėkime grįžti ir 
vėl susiraskime kelią, kuris vienintelis veda į taiką, laisvę ir saugumą. 


O kai būsiu teisus, gal kam nors, kieno padėtis 
neleis matyti plačiau, atrodys, kad klystu 


Taigi, mieli bendrapiliečiai, žengiu į jūsų man patikėtą postą. Sukaupiau 
užtektinai patirties eidamas žemesnes pareigas ir mačiau sunkumus, 
laukiančius šioje aukščiausioje tarnyboje, todėl žinau, kad retai kada 
netobulam žmogui pavyksta palikti šį postą turint tokią pat reputaciją 

ir palankumą, kokie padėjo jį užimti. Nesitikėdamas tokio milžiniško 
pasitikėjimo, kokį jūs parodėte pirmajam ir didingiausiam mūsų revoliucijos 
veikėjui, kurio išskirtinė tarnyba pelnė jam šalies meilę ir gražiausią puslapį 
tikrosios istorijos knygoje, prašau pasitikėti tik tiek, kad suteiktumėte man 
teisinį pagrindą tvirtai ir naudingai administruoti jūsų reikalus. Dėl nuovokos 
kliaučių dažnai klysiu. O kai būsiu teisus, gal kam nors, kieno padėtis neleis 
matyti plačiau, atrodys, kad klystu. Prašau jūsų atleisti už galimas mano 
klaidas, kurios niekada nebus tyčinės, ir paremti stojant prieš klaidas tų, 
kurie mane galbūt smerks neįstengdami matyti visumos. Palaikymas, kurį 
parodėte savo balsais, labai nuramino mane dėl praeities, o didžiausias mano 
ateities rūpestis — išsaugoti gerą nuomonę tų, kas ją susidarė iš anksto, įgyti 
palankumą kitų, darant visą tą gerą, kuris bus mano galioje, ir tapti įrankiu, 
kurio padedami sieksime visuotinės laisvės ir laimės. 


Taigi, pasikliaudamas jūsų geranoriška parama, nuolankiai imuosi darbo, 
pasiruošęs bet kurią akimirką pasitraukti, jeigu jums atrodys, kad turite daug 
geresnio pasirinkimo galimybę. Ir tegul ta Neaprėpiama Galia, kuri valdo 
visatos likimą, veda mūsų vyriausybę prie geriausio ir tepadeda rasti kuo 
palankiausius jūsų taikai ir gerovei sprendimus. 


„Mano Senosios 
gvardijos kariai, 
atsisveikinu su jumis“ 


NAPOLEONAS BONAPARTAS 


Atsisveikinimo kalba, pasakyta Imperatoriškajai gvardijai, 1814 m. balandžio 14 d. 

1814 m. balandžio 20 d. Napoleonas Bonapartas, prancūziška Europos rykštė, atsisveiki- 
no su savo ištikimiausių pajėgų, Senosios (arba Imperatoriškosios) gvardijos, karininkais. 
Kariniais žygiais 20 metų kurta Prancūzijos imperija ėmė byrėti, ir Napoleonas pagaliau 
nusileido spaudimui atsisakyti sosto. Jo pralaimėjimo katalizatoriumi tapo neapgalvota 
1812 m. invazija į Rusiją. Nors pavyko laimėti Borodino mūšį (rugsėjo 6 d.) ir sudeginti 
Maskvą, grįžtančią kadaise galingą Napoleono Grande Armėe išretino ligos ir rusiška žie- 
ma. Ankstesni Prancūzijos sąjungininkai, pajutę jos silpnumą, perėjo į priešininkų pusę, o 
Europos aljansas vertė Paryžių pasiduoti, todėl gelbėdamas Prancūziją nuo tolesnių nelai- 
mių Napoleonas atsisakė sosto. 


Žinant, kiek kančių per jį patyrė ka- 
reiviai ne tik Rusijoje, bet ir visais jo ka- 
riavimo metais, ir koks buvo jo asmeninių 
ambicijų mastas, sunku ir įsivaizduoti, kad 
savimeilės kupini imperatoriaus žodžiai 
būtų galėję dar ką nors sujaudinti. Tačiau 
Napoleonas pirmiausia buvo profesio- 
nalus karys ir niekada neprarado jam pa- 
valdžios armijos branduolio ištikimybės. 
Tiesą sakant, kai po sosto atsisakymo 
praėjus vos metams Napoleonas pabėgo 
iš Elbos salos „kunigaikštystės“, kur buvo 
ištremtas, vėl galėjo pasikliauti savo ka- 
reivių ištikimybe: šie stojo prieš algas mo- 
kančią vyriausybę ir grąžino karvedį į val- 
džią - nors ir šimtui dienų. 

Žmogus, vedęs Prancūziją į karinę 
šlovę, gimė Korsikoje. 1779 m. įstojo į karo 
mokyklą Prancūzijoje, ten dėl žemo ūgio 
gavo Mažojo Kapralo pravardę. 1785 m. 


tapo artilerijos jaunesniuoju leitenantu, 
0 1793 m. Tulone įveikęs britus pelnė nacionalinį pripažinimą ir buvo pakeltas generolu. 
1794 M. atvyko į Paryžių ir parodęs karinę galią - vadinamąja kartečės salve - apgynė re- 
voliucinę vyriausybę. 


Kai aukščiausia valdžia atiteko iš penkių narių sudarytai Direktorijai, naujam Pran- 
cūzijos režimui, Napoleonas gavo progą parodyti savo karinius sugebėjimus. Po pergalių 
1796-1798 m. Prancūzija ėmė kontroliuoti didžiąją dalį Italijos. Bet kontradmirolas Nel- 
sonas, 1798 m. mūšyje prie Nilo sunaikinęs prancūzų flotilę, užkirto kelią Napoleono sie- 
kiams Egipte. 

Aukštai užtekėjus šlovės žvaigždei Napoleonas, įvykdęs perversmą, nuvertė Direk- 
torijos valdžią ir tapo pirmuoju konsulu - iš esmės kariniu diktatoriumi. Pačioje XIX a. 
pradžioje Napoleonas prijungė prie Prancūzijos Olandiją, Ispaniją, Austrijos Nyderlandus, 
beveik visą Italiją, taip pat neutralizavo Prūsiją ir Rusiją. 1804 m. buvo karūnuotas Prancū- 
zijos imperatoriumi, o jo karinės pajėgos susirinko Bulonėje ir rengėsi pulti Britaniją. Britus 
apsaugojo laivyno pranašumas, tad Napoleonas nukreipė sausumos pajėgas prieš Austriją 
ir 1805 m. Austerlico mūšyje pasiekė didžiausią savo pergalę (prieš jungtines Austrijos ir 
Rusijos pajėgas). 1807-1808 m. jis užkopė į galios viršūnę. Neginčijamas žemyninės Euro- 
pos šeimininkas prieš užsispyrusius britus ėmėsi ekonominio karo: buvo įvesta kontinenti- 
nė blokada, draudžianti valstybėms, Prancūzijos vasalėms, pirkti britiškas prekes. 


Vis dėlto 1808 m. iškilo karo vadas, ilgainiui su Napoleonu atsiteisęs. 1813 m. her- 
cogas Wellingtonas išstūmė prancūzus iš Portugalijos ir Ispanijos ir perėjęs Pirėnus ėmė 
spausti Napoleoną iš pietų, o jėgas atgavę sąjungininkai veržėsi į Prancūziją iš rytinės pu- 
sės. Napoleono, į Europos sostus pasodinusio tris brolius ir sūnų, sukurta sistema žlugo. 


Tačiau jo paties istorija nesibaigė. Pabėgęs iš Elbos salos, 1815 m. kovo 1 d. jis išsi- 
laipino Prancūzijoje ir sulaukęs armijos palaikymo nužygiavo į Paryžių, kur buvo džiaugs- 
mingai sutiktas. Sąjungininkai, Vienos kongrese taręsi, kaip tvarkyti Europą po Napoleo- 
no valdymo, paklaikę ėmė paskubom svarstyti, ko griebtis. Buvo nuspręsta pasikliauti 
Wellingtonu. Vaterlo mūšyje (birželio 18 d.) Napoleonas ir jo vadai priėmė keletą jiems 
nebūdingų blogų taktinių sprendimų. Blūcherio vadovaujamiems prūsams atėjus į pagal- 
bą Wellingtonui, neatlaikiusi nepaliaujamos ugnies net Napoleono Senoji gvardija leidosi 
bėgti. Šį kartą imperatoriaus padrąsinimo žodžių nebepakako. 


MANO SENOSIOS GVARDIJOS KARIAI, ATSISVEIKINU SU JUMIS. Dvidešimt 
metų vedžiau jus garbės ir šlovės keliu. Pastarosiomis dienomis, kaip ir mūsų 
sėkmingaisiais laikais, jūs buvote drąsos ir ištikimybės pavyzdys. Su tokiais 
vyrais mes nepralaimėtume; tačiau karas taptų begalinis, jis virstų pilietiniu, 
o tai atneštų Prancūzijai dar didesnių negandų. 


Visus savo interesus aš paaukojau šalies labui. 


Aš pasitraukiu, bet jūs, mano draugai, toliau tarnausite Prancūzijai. 

Man rūpėjo tik jos laimė. Toks ir toliau bus didžiausias mano troškimas. 
Neliūdėkite dėl mano likimo. Aš sutikau toliau gyventi, bet tik tam, kad 
tarnaučiau jūsų šlovei. Parašysiu mūsų didžių žygdarbių, kuriuos kartu 
atlikome, istoriją. Sudie, mano draugai. Norėčiau kiekvieną iš jūsų prispausti 
prie savo krūtinės. 


„Liaudies vyriausybė, 
sukurta liaudžiai 
pačios liaudies“ 


ABRAHAM LINCOLN 
Getisbergo kreipimasis, 1863 m. lapkričio 19 d. 

Prezidentui Abrahamui Lincolnui, politikai bei principams, kuriuos jis gynė, 1863 m. buvo 
itin reikšmingi. Jiems prasidėjus, sausio 1 d., įsigaliojo prieš metus prezidento parengta 
Išlaisvinimo proklamacija. Dokumentas skelbė, kad visose konfederatų, kovojančių dėl at- 
siskyrimo nuo Jungtinių Valstijų, kontroliuojamose teritorijose vergams suteikiama laisvė. 
Po vienuolikos mėnesių, lapkričio 19 d., Lincolnas, dalyvaudamas žuvusių karių kapinių 

atidaryme, pasakė kalbą, kuriai dingstį davė Pensilvanijoje įvykusios kautynės, pereis 
sios karo eigą ir Jungtinių Valstijų ateitį, - Getisbergo mūšis. 


1863 m. viduryje nuo Amerikos pilie- 
tinio karo pradžios suėjo dveji metai, nors 
svarbiausios kovos prasidėjo tik 1862 m. 
pavasarį. Konfederatai nusileido skaičiu- 
mi ir ištekliais, Užtat jiems vadovavo to- 
kie puikūs generolai kaip Robertas E. Lee 
ir Thomas Jacksonas Akmeninė Siena. 
Jie sugebėjo atremti šiauriečių veržimąsi 
į Virdžiniją ir permesti kovą į Kentukį bei 
Merilandą - nuo Jungtinių Valstijų neatsi- 
skyrusias vergovines valstijas. Nors Enti- 
temo mūšis Merilande (1862 m. rugsėjo 
17 d.) laikinai sustabdė Lee žygį į šiaurę, 
1863 m. birželį jo pajėgos įsiveržė į Pen- 
silvaniją. Liepos 1-3 dienomis laukuose 
prie Getisbergo miestelio konfederatų 
daliniai susikovė su generolo George'o 
Meade'o vadovaujama Potomako armi- 
ja. Nuostolių — iš viso žuvo daugiau kaip 
51 000 kareivių — abi pusės patyrė be- 
veik po lygiai, bet Meade'o pajėgos paė- 
mė viršų, o Lee buvo priverstas trauktis 
atgal į Virdžiniją. 


Kitą dieną, liepos 4-ąją, konfede- 
ratų karinės pajėgos pietvakariuose patyrė lemtingą smūgį: prie Misisipės įkurta Viks- 
bergo tvirtovė pasidavė šiauriečių karo genijui Ulyssesui S. Grantui, ir galingosios upės 
kontrolė perėjo į Jungtinių Valstijų rankas. Nors pilietinis karas tęsėsi dar dvejus metus, 
po Getisbergo ir Viksbergo pralaimėjimų Pietų sukilėliai buvo priversti trauktis. Getis- 
bergo mūšis galutinai įtikino užsienio šalis, ypač Britaniją (į kurią konfederatai kreipėsi 
materialinės ir diplomatinės paramos), kad Pietų atsiskyrimo galimybė vargiai įmanoma. 
1865 m. balandžio 9 d. Lee su visa armija pasidavė, o birželį taiką sudarė ir paskutiniai 
konfederatai. 

Po Getisbergo kautynių vietos gyventojai kreipėsi į valstijos valdžią prašydami nupirk- 
ti dalį mūšio lauko ir paversti jį amžino poilsio vieta žuvusiems šiauriečių kareiviams, nes 
jų palaikai buvo užkasti daugybėje nepažymėtų pavienių kapaviečių. Dar tebeperlaidojant 
kritusiųjų palaikus, 1863 m. lapkričio 19 d. atvyko pats prezidentas Lincolnas „skirti dalį 
šio lauko paskutine poilsio vieta tiems, kas <...> paaukojo savo gyvybę“, kareiviams, ku- 
rių pasaulis „niekada nepamirš“. Kiek ilgiau nei dvi minutes trukusioje kalboje prezidentas 
apibrėžė karą kaip išbandymą - ar gali išlikti nacija, „pradėta laisvėje ir šventai tikinti, kad 
visi žmonės sukurti lygūs“. Ir paragino toliau kovoti už „užgimstančią naują laisvę“, už „liau- 
dies vyriausybės, sukurtos liaudžiai pačios liaudies“ išsaugojimą. Lincolnas ne tik sumaniai 
pagerbė žuvusiuosius, bet ir įtikinamai parodė, kad kovojama ne tik dėl Jungtinių Valstijų 
išsaugojimo, bet ir dėl asmens teisių, vadinasi, neišvengiamai ir dėl vergų išlaisvinimo. 


Lincolnas manė, kad žmonės „vargu pastebės ar prisimins, ką mes čia kalbame“. Bet 
Getisbergo kreipimasis gyvuoja ilgiau už patį Lincolną, 1865 m. kritusį nuo konfederatų 
šalininko kulkos. Kalba tapo nemirtinga, nes glaustai apibrėžė Amerikos auką kovoje dėl 
laisvės. 


PRIEŠ AŠTUONIAS DEŠIMTIS IR SEPTYNETĄ METŲ MŪSŲ TĖVŲ dėka šiame 
žemyne gimė nauja nacija, pradėta laisvėje ir šventai tikinti, kad visi žmonės 
sukurti lygūs. Dabar kariaujame didį pilietinį karą, kuris parodys, ar ši nacija, 
kaip ir bet kuri kita, taip pradėta ir tikinti tais pačiais idealais, yra pajėgi 
išsilaikyti. Šiandien susitinkame didžiuliame šito karo mūšio lauke. Mes 
atvykome čionai skirti dalį šio lauko paskutine poilsio vieta tiems, kas vardan 
šios nacijos galimybės gyvuoti paaukojo gyvybę. Tai visais atžvilgiais 


Dar uoliau tęsti tai, 

kam šie šlovingi žuvusieji liko ištikimi iki galo 
teisingas ir deramas mūsų žingsnis. Vis dėlto, žvelgiant plačiau, negalime 
šios žemės nei skirti, nei pagerbti, nei pašventinti. Ją jau pašventino čia 
kovoję narsūs vyrai, gyvieji ir žuvusieji, ir ne mūsų varganoms galioms 
ką nors pridėti ar atimti. Pasaulis vargu pastebės ar prisimins, ką mes čia 
kalbame, bet niekada nepamirš, ką jie padarė. Ir todėl mums, gyviesiems, dera 
atsidėti tam nebaigtam darbui, kurį čia kovojusieji taip kilniai dirbo. Ir todėl 
mums, čia susirinkusiems, dera atsidėti ir iškilusiai didžiai užduočiai - dar 
uoliau tęsti tai, kam šie šlovingi žuvusieji liko ištikimi iki galo; ir būti tvirtai 
įsitikinusiems, kad šie kariai žuvo ne veltui, o ši nacija, Dievo padedama, 
sulauks užgimstančios naujos laisvės, ir liaudies vyriausybė, sukurta liaudžiai 
pačios liaudies, neišnyks šioje žemėje. 

XIX a. viduryje Jungtinių Valstijų vidaus 
nesantaika vedė prie pilietinio karo, o 
kova už idealus reiškėsi galingais ir po- 
puliariais sąjūdžiais. Tvyrant tokiai atmo- 
sferai keletas moterų atkreipė į save daug 
dėmesio, dažnai perdėto, palyginti su 
jų galimybėmis lemti įvykius. Viena iš jų 
buvo Masačusetse gimusi Susan Brow- 
nell Anthony. 1872 m. jos surengta apgal- 
vota „neteisėto“ balsavimo provokacija 
tapo esminiu posūkiu moterų kovoje dėl 
teisės balsuoti. 


Pagal kvakerių tradicijas auklėta rim- 
tabūdė Anthony tapo mokytoja, paskui, 
susipažinusi su abolicionizmo ir blaivybės 
šalininkais, įsitraukė į kovą su vergove ir 
girtavimu. Bet nusivylė, nes moterims 
buvo trukdoma veiksmingai bendradar- 
biauti, jos kantrybė trūko 1852 m., kai 


blaivininkų susirinkime jai nebuvo suteikta 
galimybė kalbėti. Ji reagavo taip, kaip jai buvo būdinga, ir netrukus kartu su panašių pažiūrų 
bendražyge Elizabeth Cady Stanton įkūrė Niujorko valstijos moterų blaivybės draugiją. 


Anthony ir Stanton išliko bendražygės visą savo veiklos laiką. Jiedvi ir jų šalininkės 
suvokė, kad perteikiant savo požiūrį į nacionalines ar vietos problemas pirmiausia reikia“ 
kelti klausimą dėl moterų pilietinių, politinių ir ekonominių teisių. Tai jų gyvenime buvo 
svarbiausia. 


1868 m. Kongresas priėmė daug diskusijų sukėlusią 14-3ją Konstitucijos pataisą. Tai 
buvo viena iš trijų „rekonstrukcijos pataisų“, jos tikslas — palaikyti ką tik išlaisvintų afro- 
amerikiečių vyrų teisę balsuoti. Bet formuluotė buvo dviprasmiška. Vienas iš punktų, 
regis, neigė moterų, kaip JAV piliečių, teises, o kitas, atsižvelgiant į tai, kaip būdavo aiš- 
kinamas, galėjo būti laikomas moterų teisės balsuoti patvirtinimu. Po metų 15-oji Kons- 
titucijos pataisa pripažino, kad „Jungtinės Valstijos, kaip ir bet kuri atskira valstija, negali 
neigti ar riboti Jungtinių Valstijų piliečių teisės balsuoti dėl rasės, odos spalvos ar ankstes- 
nės vergystės“, tačiau lytis liko nepaminėta. Pataisos sukėlė nelemtų padarinių: jos įkalė 
nesantaikos pleištą tarp moterų kovotojų už teisę balsuoti ir jų kolegų vyrų abolicionistų. 


1872 m. Anthony nusprendė pareikšti protestą ir patikrinti, kaip pataisos interpre- 
tuojamos Niujorko valstijoje. Kai kurios vakarinės valstijos buvo linkusios pritarti moterų 
teisei balsuoti, bet Rytų pakrantė liko nepalenkiama. Tad kartu su dar keliomis moterimis, 
įstengusi Užsiregistruoti Ročesteryje, lapkričio 5 d. per federalinius rinkimus ji balsavo. Vos 

po trijų savaičių buvo suimta už neteisėtą balsavimą, o 1873 m. sausį jai buvo pareikšti kal- 
tinimai dėl įstatymo pažeidimo. Nors ir prieš jos valią, advokatas sumokėjo užstatą, ir An- 
thony galėjo leistis į įtemptą paskaitų turnė, kurios metu sakė aistringą kalbą „Ar Jungtinių 
Valstijų piliečiui balsuoti - nusikaltimas?“ Ji įtikinėjo, kad nekonstituciška „iš pusės nacijos 
žmonių atimti teisę balsuoti" ir bjaurėjosi „nepakenčiama [vyriškos] lyties oligarchija“. 


Kaip ir reikėjo tikėtis, 1873 m. birželį teismas pripažino ją kalta ir skyrė baudą (ji ne- 
buvo sumokėta). Bet Anthony įgijo tribūną skleisti savo pažiūras, o pats teismas paskati- 
no moterų teisės balsuoti klausimą svarstyti valstybės mastu. Anthony kovojo net įkopu- 
si į aštuntą dešimtį. Ji nesulaukė dienos, kai 1920 m. visoms valstijoms ratifikavus 19-ąją 
Konstitucijos pataisą moterims buvo suteiktos lygios teisės balsuoti, tačiau jos iškilus vaid- 
muo šioje kovoje buvo jau seniai pripažintas. 


DRAUGAI IR BENDRAPILIEČIAI! Stoviu šį vakarą prieš jus apkaltinta tariamu 
nusikaltimu, mat balsavau pastaruosiuose prezidento rinkimuose neturėdama 
tam įstatymo numatytos teisės. Ir mano užduotis šįvakar bus įrodyti jums, 
kad balsuodama niekuo nenusikaltau, tik pasinaudojau man ir visiems 
Jungtinių Valstijų piliečiams šalies Konstitucijos užtikrinta pilietine teise, 
kurios paneigti neturi galios jokia valstija. 


Mūsų demokratinė respublikinė valdymo forma pagrįsta idėja, kad kuriant 

ir vykdant įstatymus kiekvienas asmuo turi prigimtinę teisę reikšti nuomonę 
ir balsuoti. Mes pripažįstame valdžios kompetenciją prižiūrėti, kad žmonės 
galėtų naudotis savo neatimamomis teisėmis. Atsisakome senos dogmos, kad 
valdžia gali suteikti teises. 


<...> Jokiame iš didžiųjų dokumentų, paliktų mums mūsų tėvų [įkūrėjų], 
nerasite nė žodžio, suteikiančio valdžiai galią kurti arba suteikti teises. 
Nepriklausomybės deklaracija, Jungtinių Valstijų Konstitucija, kelių valstijų 
konstitucijos ir pagrindiniai teritorijų įstatymai - visi liepia ginti žmonėms 
Dievo duotas teises. Ir nė vienas iš jų nepretenduoja teisių suteikti. 


„Visi žmonės sukurti lygūs ir apdovanoti Kūrėjo tam tikromis neatimamomis 
teisėmis. Tai teisė į gyvybę, laisvę ir teisė siekti laimės. Kad jos būtų 
užtikrintos, žmonės renka valdžią, įgyjančią teisėtą galią tik žmonių sutikimu.“ 


Nėra nei užuominos apie valdžios viršenybę teisių atžvilgiu ar lygaus ir 
visateisio naudojimosi jomis apribojimus. Čia kalbama apie visų žmonių, 
vadinasi, pasak kvakerių pamokslininko, ir visų moterų, teisę turėti balsą 
renkant valdžią. Ir jau čia, pačioje pirmoje Nepriklausomybės deklaracijos 
pastraipoje, įtvirtinama visuotinė prigimtinė teisė balsuoti, nes kaip valdžia 
gali gauti „žmonių sutikimą, jei neigiama balsavimo teisė? Toliau: „Jeigu 

kokia nors valdžios forma tampa šiems tikslams pragaištinga, žmonės turi 
teisę ją pakeisti ar panaikinti ir nustatyti naują, pagrįstą tokiais principais 
ir valdymo organizavimo formomis, kokios atrodys veiksmingiausios jų 
saugumui ir laimei užtikrinti“ 


Šiandien pusė šios nacijos žmonių 
neturi jokių galių 


Čia, be jokios abejonės, aiškiai turima galvoje visų žmonių teisė balsuoti. Nes 
kad ir kokia pragaištinga žmonių laimei taptų valdžia, teisės balsuoti neturinti 
grupė negalėtų jos nei pakeisti, nei panaikinti, nei sudaryti kitos, nebent 
žengtų senu brutalia jėga grįstu sukilimo ir maišto keliu. Šiandien pusė šios 
nacijos žmonių neturi jokių galių išbraukti iš įstatymų sąvado neteisingą arba 
įrašyti naują ir teisingą įstatymą. Moterys nepatenkintos tokia valdžia, 

kuri reikalauja mokėti mokesčius be teisės į atstovavimą, verčia paklusti 
įstatymams, priimtiems be jų sutikimo, įkalina ir karia be moterų dalyvavimo 
prisiekusiųjų teisme, apiplėšia per santuoką, imdamasi kontroliuoti jas 
pačias, jų darbo užmokestį ir vaikus, - šios moterys ir yra toji nacijos pusė, 
palikta visiškai kitos pusės malonei, o šių įstatymų kūrėjai atvirai pažeidinėja 
deklaracijų, paremtų nekintamu lygiateisiškumo principu, dvasią ir raidę. 
<...> Federalinės konstitucijos preambulėje rašoma: „Mes, Jungtinių Valstijų 
žmonės, siekdami suformuoti tobulesnę sąjungą, kurti teisinę sistemą, 
užtikrinti santarvę šalies viduje, pasirūpinti bendra gynyba, skatinti visuotinę * 
gerovę ir apsaugoti laisvės teikiamas gėrybes sau ir savo palikuonims, 
skelbiame ir įtvirtiname šią Jungtinių Amerikos Valstijų Konstituciją.“ 


Taigi, mes, žmonės, o ne mes, baltaodžiai vyrai piliečiai, ir ne mes, vyrai 
piliečiai; bet mes, visi žmonės, sudarę šią Sąjungą. Ir mes sudarėme ją ne tam, 
kad suteiktume gėrybes ar laisvę, o kad jas apsaugotume; ne pusės mūsų ir 

ne pusės mūsų palikuonių, o visų žmonių — ir moterų taip pat kaip ir vyrų. 
Visiškas pasityčiojimas kalbėti moterims apie laisvės joms teikiamas gėrybes, 
jei joms draudžiama naudotis vienintele demokratinės respublikos suteikiama 
"priemone jas apsaugoti - teise balsuoti. 


<...> Bet kurioje valstijoje taikyti ribojimą dėl lyties, kuris neišvengiamai 
atima iš pusės žmonių teisę balsuoti, reikštų priimti įstatymo projektą, 
atimantį pilietines teises, arba [patvirtinti] įstatymą atgaline tvarka, o 

tai pažeistų aukščiausią mūsų šalies įstatymą. Dėl tokio ribojimo laisvės 
teikiamos gėrybės moterims ir jų moteriškos lyties palikuonėms nuo seno 

neprieinamos. Jų požiūriu ši valdžia neturi pavaldinių sutikimu gautų teisinių 
įgaliojimų. Joms ši santvarka nėra demokratija. Ir ne respublika. Tai šlykšti 
aristokratija; nepakenčiama lyties oligarchija. Tai bjauriausia aristokratija, 
kokia tik gali būti pasaulyje, <...> lyties oligarchija, kiekvienos šeimos tėvą, 
brolius, vyrą, sūnus verčianti oligarchais motinos, sesers, žmonos ir dukterų 
atžvilgiu, verčianti visus vyrus valdovais, o moteris - valdinėmis, kelianti 
nesantaiką, vaidus ir maištą visuose šalies namuose. 


Dabar beliko atsakyti į vieną klausimą: 
ar moterys - žmonės? 


<...> Nors žodžiai „asmenys“, „žmonės“ „gyventojai“, „rinkėjai“, „piliečiai“ 
nacionalinėje ir valstijų konstitucijose vartojami be jokių išlygų, visada išlieka 
priešpriešą kurstanti pažiūra, kelianti klausimą, ar šios sąvokos yra sinonimai. 
<...> Bet, kad ir kiek abejotų senojo režimo šalininkai, keturioliktoji 
Konstitucijos pataisa išsprendė šį klausimą visiems laikams jau pirmu sakiniu: 
„Visi asmenys, gimę Jungtinėse Valstijose arba priėmę šalies pilietybę ir 
pavaldūs jos jurisdikcijai, yra Jungtinių Valstijų ir valstijos, kurioje gyvena, 
piliečiai“ 

O antras sakinys visiems žmonėms - visiems piliečiams - užtikrina lygybę: 
„Nė viena valstija negali priimti ar primesti įstatymų, kurie riboja piliečių 
privilegijas ar neliečiamybę; jokia valstija negali iš jokio žmogaus atimti 
gyvybės, laisvės ar nuosavybės be deramo teismo proceso arba atsisakyti jam 
suteikti jos jurisdikcijai priklausančio vienodai taikomo teisingumo“ 


Dabar beliko atsakyti į vieną klausimą: ar moterys - žmonės? Ir man sunku 
patikėti, kad mūsų oponentai išdrįsų pasakyti „ne“ O jei moterys yra žmonės, 
vadinasi, yra ir pilietės, ir jokia valstija neturi teisės priimti naują arba primesti 
seną įstatymą, kuris ribotų jų privilegijas ar neliečiamybę. Taigi, bet kokie 
kelių valstijų konstitucijose ar įstatymuose moterims taikomi diskriminaciniai 
apribojimai yra niekiniai, lygiai kaip ir tie, kurie taikomi negrams. 

Kalba apie kampaniją dėl bričių teisės ba 


1913 m. lapkričio 13 d. 

Kova už bričių teisę balsuoti didžiausią 
poveikį darė pirmaisiais XX a. dešimt- 
mečiais. Viena iš šviesiausių jos Žiburių 
buvo Emmeline Pankhurst. Šia pavarde 
ji ėmė vadintis susituokusi su Richardu 
Marsdenu Pankhurstu, radikaliu Man- 
česterio advokatu socialistu, prisidėjusiu 
prie reformistinių įstatymų dėl moterų 
teisės į nuosavybę kūrimo. 1889 m. Ri- 
chardas mirė; tais pačiais metais Emmeli- 
ne įkūrė Moterų balsavimo teisės lygą, o 
1903 m. su dukrairbendražyge Christabela 
(1880-1958) įsteigė įtakingą Socialinę ir 
politinę moterų sąjungą. 


Sąjunga vadovavosi šūkiu „Mažiau 
kalbų — daugiau darbų“, ir judėjimo šali- 
ninkės ėmė rengti demonstracijas, rašyti 
peticijas, žlugdyti politinius susirinkimus — 


tokie veiksmai stebino, ypač jei taip elgda- 
vosi vidurinės klasės moterys. 1910 m., juodąjį penktadienį, atmetus moterų siekius palai- 
kančio įstatymo projektą, šimtas Emmeline vadovaujamų šalininkių surengė protestą prie 
Bendruomenių Rūmų, ir policija jas šiurkščiai suėmė. Paskui, vyriausybei taip ir nesiėmus 
reformų, kova dar labiau sustiprėjo, ypač 1913 m., kai moterų sąjunga ėmėsi niokoti priva- 
čią nuosavybę - pašto dėžutes, golfo aikštynus ir net politikų namus. Pati Emmeline nuo 
1908 m. buvo suimta keletą kartų - už „trukdymą“, vadovavimą delegacijai, ministro pirmi- 
ninko langų iškūlimą, „sąmokslą“ ir „kitų asmenų kurstymą nusikalsti“. Pankhurst teisme 
visada gindavosi iškalbingai ir nuolat prisidėdavo prie bado streikų, kuriuos skelbdavo įka- 
lintos šalininkės. 


Emmeline Jungtinėse Valstijose pagarsėjo 1909 m., Karnegio salėje Niujorke prisi- 
stačiusi esanti chuliganė. Pankhurst kaip kovotojos šlovė buvo tokia didelė, kad jos pasi- 
klausyti plūdo milžiniškos amerikiečių minios, ir per visą gyvenimą, prieštaraudama savo 
šūkiui „Mažiau kalbų — daugiau darbų“, ji pasakė šimtus oracijų. 1913 m., nors turėjo at- 
likti trejų metų įkalinimo bausmę, Emmeline buvo laikinai išleista į laisvę atgauti sveika- 
tos: toks buvo valdžios strategijos, grįstos „katės ir pelės“ principu, tikslas — neleisti ba- 
dautojoms numirti kalėjime. Pankhurst pasinaudojo proga ir surengė dar vieną kelionę 
į JAV. Lapkričio 13 d. Hartforde, Konektikuto valstijoje, pasakė garsiąją kalbą, kurioje 
pavadino save kare, laikinai palikusia mūšio lauką. Emmeline ir toliau teisino „revoliu- 
cinę“ taktiką, o savo veiklą vadino gyvenimo ir mirties kova. Jos žodžiuose buvo teisy- 
bės: 1913 m. birželį Epsomo ristūnų lenktynėse Emily Wilding Davison puolė priešais ka- 
raliaus arklį ir žuvo; tai buvo vienas iš labiausiai pritrenkiančių to laikotarpio sufražisčių“ 


* XIX-XXa. kovotojos už moterų teisę balsuoti. — Vert. past. 

poelgių. Amerikiečių sufražistės išmoko pamokas, ir 1916 m. kai kurios taip pat paskelbė 
| bado streiką. 


| Pirmasis pasaulinis karas viską pakeitė. Britanijos valdžia besąlygiškai išlaisvino suf- 
ražistes, o Emmeline pradėjo patriotinę kampaniją dėl moterų teisės dirbti. 1918 m. birželį 
parlamento aktas suteikė vyresnėms nei 30 metų moterims teisę balsuoti (tiesa, ribotą). 
Įstatymą, suteikiantį Britanijos moterims lygias kaip vyrų teises balsuoti, parlamentas pa- 
tvirtino 1928 m. liepą, praėjus mėnesiui po Emmeline Pankhurst mirties. 


ATVYKAU ČIONAI NE PROPAGUOTI, nes kad ir kokią padėtį Jungtinėse 
Amerikos Valstijose būtų išsikovojęs moterų judėjimas už teisę balsuoti, 
Anglijoje jis peržengė propagavimo ribas ir įėjo į praktinės politikos sritį. 

Tai tapo revoliucijos ir pilietinio karo klausimu, taigi šį vakarą esu čia ne 

tam, kad propaguočiau moterų teisę balsuoti. Amerikiečių sufražistės tai gali 
puikiai padaryti ir pačios. Esu čia kaip karė, laikinai palikusi mūšio lauką, kad 
paaiškinčiau, - nors atrodo keista, kad tai reikia aiškinti, — kas yra pilietinis 
karas, kurį kariauja moterys. <...> Jei būčiau vyras ir pasakyčiau jums, kad 
atvykau iš šalies, kuri dedasi turinti atstovaujamąsias institucijas, bet man, 
mokesčių mokėtojui ir šalies gyventojui, vis dar nesuteikia atstovavimo 
teisės, iškart suprastumėte, kad aš, kaip žmogus, kaip vyras, teisėtai galiu 
imtis revoliucinių veiksmų ir išsikovoti teisę būti renkamas į atstovaujamąsias 
institucijas. Bet aš esu moteris, todėl net XX amžiuje turiu aiškinti, kodėl 
moterys ėmėsi revoliucinių metodų siekdamos išsikovoti pilietines teises. 


Arba žudyti moteris, 
arba suteikti joms teisę balsuoti 


<....> Tiems, kas mano, kad moterims negali pasisekti, noriu pasakyti štai ką: 
mes įstūmėme Anglijos vyriausybę į tokią padėtį, kai jai belieka vienintelė 
alternatyva — arba žudyti moteris, arba suteikti joms teisę balsuoti. Klausiu į 
šį susitikimą atėjusių Amerikos vyrų: ką pasakytumėte, jei jūs savo valstybėje 
susidurtumėte su tokia alternatyva, jei jums reikėtų rinktis, ar žudyti jas, ar 
suteikti joms pilietines teises - moterims, kurių daugelį gerbiate, kurios, kaip 
žinote, gyvena naudingą gyvenimą, kurios, kaip žinote, net jei nepažįstate 
asmeniškai, yra įkvėptos kilnių motyvų, kurios siekia laisvės ir galimybių 
naudingai tarnauti visuomenei? Yra tik vienas šios alternatyvos sprendimas, 
tik vienas kelias iš šios padėties, jei tik nenorite nustumti civilizacijos per 

dvi ar tris kartas atgal, — privalote leisti moterims balsuoti. Štai kokia mūsų 
pilietinio karo baigtis. 

XX a. pradžioje Airijos nepriklausomybės sąjūdyje dalyvavo įvairiausios partijos ir pusiau 
slaptos grupuotės. Apskritai tarp jų buvo tokių organizacijų, kurios pasisakė už konstituci- 
ja paremtą „savivaldą“, ir tokių, kurios savo pažiūromis ir veiksmais linko į revoliucingesnį 
kelią. Pastarosioms — tipiškiausia iš jų buvo Airijos respublikonų brolija (Irish Republican 
Brotherhood, IRB) - 1914 m. prasidėjęs Pirmasis pasaulinis karas iškėlė dilemą - ar turėtų 
airių respublikonai kare paremti britus. Johnas Redmondas, Airių nacionalinės partijos ly- 
deris, pakvietė tautiečius paremti Britaniją, tačiau radikalesniems IRB respublikonams ir 
sukarintai Airijos savanorių organizacijai tai menkai terūpėjo. Britanijai įklimpus Vakarų 
fronte, jiems būtų atsivėrusi galimybė. Tokios nuostatos išraiška buvo 1916 m. Velykų su- 
kilimas, o vienas iš jo vadų buvo rašytojas revoliucionierius Patrickas Pearse'as. 


Jis pradėjo savo veiklą kaip airių kal- 
bos ir kultūros propaguotojas. Ilgainiui 
Pearse'o pažiūros griežtėjo - iš pradžių jis 
simpatizavo savivaldai, paskui tapo res- 
publikonu revoliucionieriumi, galiausiai 
net IRB (ir jos karo tarybos) nariu ir Airi- 
jos savanorių vadu. 1915 m. jis pasirodė ir 
kaip įtaigus oratorius, mokėjęs įelektrin- 
ti klausytojus supindamas romantiškas 
aliuzijas į Airijos istoriją su to meto poli- 
tiniais iššūkiais. 

Šias savybes jis pademonstravo 
ir 1915 M., paprašytas pasakyti gedu- 
lingą kalbą prie respublikonų didvyrio 
Jeremiah'o O'Donovano Rossos kapo. 
O'Donovanas Rossa (1831-1915) buvo re- 
voliucinės Fenijų brolijos narys, kalintas 
Britanijoje ir ištremtas į Jungtines Valsti- 
jas. Ten steigė fondus sukarintoms ope- 


racijoms remti, o XIX a. devintojo dešimt- 
mečio pradžioje Britanijos teritorijoje su- 
rengė sprogdinimų išpuolius. Airijos savanoriai jau planavo sukilimą, todėl O'Donovano 
Rossos palaikų pargabenimas į Dubliną palaidoti buvo tinkamu laiku pasitaikiusi proga 
užsitikrinti sau paramą sukilimui prasidėjus. 


Kalbos įžangoje Pearse'as sugretino palyginti jauną savo amžių su O'Donovano Ros- 
sos amžiumi ir pabrėžė, kad jaunoji karta perėmė kovos už laisvę estafetę. Jis citavo kitus 
revoliucinio panteono šviesulius, paskui paskelbė, kad geilų kalba ir laisva Airija neatski- 
riamos. Pearse'as užsiminė ir apie religiją, pabrėždamas senovinę Airijos, kaip civilizuo- 
jančios krikščionių šalies, reikšmę. Galiausiai su pranašiška nuojauta grįžęs prie mirties ir 

laidotuvių temos pareiškė, kad Airijos patriotų kapai amžiais primins jų kovą ir skatins to- 
lesnius veiksmus. Kalbą baigė žymiausiu sakiniu: „Kol Airijos žemė glaus šiuos kapus, tol 
nebus taikos nelaisvoje Airijoje.“ 


1916 m. balandžio 24 d. Pearse'as pasakė kitą įsimintiną viešą kalbą - Velykų sukilimo 
pradžioje nuo Dublino centrinio pašto laiptų paskelbė naują laikinąją respubliką. Sukili- 
mas, kuriame dalyvavo maždaug 1 200 Airijos savanorių ir Airijos pilietinės armijos akty- 
vistų, turėjo menkas galimybes baigtis sėkmingai, tačiau jo mastas (ir kai kurie neprotingi 
atsakomieji britų veiksmai bei nekaltų civilių žūtis) buvo artėjančių permainų požymis. 
Pats Pearse'as buvo nuteistas sušaudyti (kaip ir jo brolis Willie) ir po mėnesio „žuvusių fe- 
nijų“ kapuose prisidėjo prie O'Donovano Rossos. 


ATRODĖ PRIDERAMA PRIEŠ NUSIGRĘŽIANT NUO ŠIOS VIETOS, kur 
palaidojome mirtinguosius O'Donovano Rossos palaikus, vienam iš mūsų 
visų vardu pagerbti šį narsų vyrą žodžiu ir išsakyti mintis ir viltį, kurios apėmė 
mus stovint aplink jo kapą. Ir jei yra priežastis, kodėl ne kas nors kitas - ne 
vienas iš tų žilaplaukių vyrų, kurie kartu su juo leido jaunystę, kartu dirbo 

ir kentėjo, — o aš turėčiau čia kalbėti, tai ji greičiausiai ta, kad galiu kalbėti 
atstovaudamas jaunajai kartai, perkrikštytai į fenijų tikėjimą ir prisiėmusiai 
atsakomybę tęsti jų darbą. Tad pareiškiu, kad čia, prie šio nepalaužiamo 
fenijo kapo, mes atnaujiname savo krikšto įžadus; čia, prie šio nenugalėto ir 
nenugalimo vyro amžino poilsio vietos, mes - kiekvienas atskirai —- prašome 
Dievą apdovanoti tokiu tvirtu ryžtu, tokia kilnia ir didinga narsa, tokia 
nepalaužiama sielos stiprybe, kokia buvo apdovanotas O'Donovanas Rossa. 


Mes žinome tik vieną laisvės apibrėžimą 


Šioje vietoje mes sąmoningai ir atvirai pareiškiame, kaip ir jis pareiškė 
teisiamųjų suole, jog esame airiai ir ištikimi tik Airijai. Mes, Airijos savanoriai, 
ir jūs visi, suvienyti su mumis šiandieninės užduoties ir pareigos, esame 
susisaistę ir nuo šiol turime laikytis broliškos santarvės, kad iškovotume 
Airijai laisvę. Ir mes žinome tik vieną laisvės apibrėžimą — tai [Wolfe'o] 
Toneo apibrėžimas, tai [ Johno] Mitchelo' apibrėžimas, tai Rossos 
apibrėžimas. Ir tegul joks žmogus neišniekina reikalo, kuriam tarnavo Airijos 
praeities kartos, vadindamas laisvę kitokiu vardu ir kitaip apibrėždamas. 

Mes stovime prie Rossos kapo ne liūdėdami, o veikiau pakylėta dvasia, 


įkvėpta mums tokio artimo sąlyčio su šiuo narsiu ir didingu geilu. Didingam 


* Wolfe Tone (1763-1798) - kovotojas dėl Airijos nepriklausomybės, airių respublikonizmo tėvas; 
John Mitchel (1815-1875) - airių nacionalinio išsivadavimo kovų dalyvis, žurnalistas. - Vert. past. 

ir šventam tikslui tarnauja didingi ir šventi žmonės. O'Donovanas Rossa 
buvo didingas savo išdidžiu vyriškumu, didingas herojišku kilnumu, didingas 
geilų jėga, tyrumu ir teisybe. Jo didingumas, išdidumas ir stiprybė derėjo 

su kuklumu ir atviraširdišku atsidavimu Airijai, viskam, kas joje sena, gražu 

ir geiliška, su šventu ir paprastu patriotizmu, išmoktu iš Michaelo O'Clery 
[XVII a. metraštininkas] ir Eoghano O'Growney [XIX a. mokslininkas, 
dvasininkas, vienas iš Geilų lygos įkūrėjų]. Šviesios ir teisingos šio žmogaus 
akys bene vienintelės regėjo Airiją tokią, kokią mes, šiandienos žmonės, 
neabejotinai turėsime: ne tik laisvą, bet ir geilišką; ne tik geilišką, bet ir laisvą. 


Kokie kvailiai! - jie paliko mums mirusius fenijus 


Dabar mūsų dvasinis sąlytis su juo, su jo amžininkais, gyvais ir mirusiais, 
kentėjusiais su juo Anglijos kalėjimuose, ir su tais mielais draugais, kurie 
kenčia Anglijos kalėjimuose, glaudesnis nei kada nors buvo ar galbūt kada 
nors bus, todėl, kalbėdami jų vardu taip pat kaip ir savo, prisiekiame Airijai 
meilę, o Anglijos režimui Airijoje - neapykantą. Tai rimties vieta, skirta 
mirusiems, vieta, kur žmonėms dera kalbėti nuoširdžiai ir santūriai, bet aš, 
kaip ir O'Donovanas Rossa, manau, kad krikščioniška nekęsti blogio, netiesos 
ir priespaudos ir neapkenčiant siekti juos nugalėti. Mūsų priešai stiprūs, 
išmintingi ir apdairūs, tačiau, kad ir kokie stiprūs, išmintingi ir apdairūs, jie 
negali sunaikinti Dievo, kuris jaunuolių širdyse brandina ankstesnės kartos 
vyrų pasėtas sėklas, stebuklų. 1865 ir 1867 metais jaunuolių pasėtos sėklos 
šiandien jau įstabiai noksta. Karalysčių valdovai ir gynėjai turi būti budrūs, 
jei ketina stoti prieš šį vyksmą. Gyvybė prasideda nuo mirties, o nuo patriotų 
ir patriočių kapaviečių prasideda gyvybingos tautos. Šios karalystės gynėjai 
slapta ir atvirai veikė puikiai. Jie mano, kad nuramdė Airiją. Mano, kad pusę 
mūsų papirko, o kitus įbaugino. Mano, kad viską numatė, kad prieš viską 
ėmėsi priemonių; bet - kokie kvailiai! - jie paliko mums mirusius fenijus, o 
kol Airijos žemė glaus jų kapus, tol nebus taikos nelaisvoje Airijoje. 


„Pasaulis turi tapti 
saugus, kad būtų 
demokratiškas“ 


WOODROW WILSON 


Kreipimasis į Kongresą dėl karo paskelbimo, 1917 m. balandžio 2 d. 

Prasidėjus Pirmajam pasauliniam karui Jungtinės Valstijos jau daugiau kaip šimtmetį puo- 
selėjo seną tradiciją nesivelti į Europos valstybių peštynes. Tačiau 1915 m., kai vokiečiai nu- 
skandino Sąjungininkams ginklus gabenantį garlaivį Lusitania ir pražudė 128 amerikiečius, 
šalyje kilo pasipiktinimo banga. 1917 m. spaudimas prisidėti prie karo tapo nepaliaujamas. 
Tų metų sausį britų žvalgyba perėmė Zim- 
mermano telegramą, iš kurios paaiškėjo, 
kad Vokietijos armija planuoja kare plačiai 
naudoti povandeninius laivus ir netinka- 
mu laiku ir netinkamoje vietoje atsidūrę 
Sąjungininkus aprūpinantys JAV laivai 
bus laikomi teisėtu taikiniu. Telegramo- 
je taip pat buvo kalbama apie Vokietijos 
sąjungą su Meksika, kuri turėtų paskelbti 
Jungtinėms Valstijoms karą. Vasarį vokie- 
čių karinis laivynas iš tikrųjų ėmėsi laikytis 
minėtos povandeninių laivų strategijos, ir 
po kelių dienų prie Italijos pakrančių buvo 
nuskandintas amerikiečių laineris Hausa- 
tonic. Jungtinės Valstijos nutraukė diplo- 
matinius santykius su Vokietija ir balandį 
įstojo į karą. 


Žmogus, turėjęs įtikinti Kongresą 
pritarti karui, buvo 28-asis šalies prezi- 
dentas Thomas Woodrow Wilsonas. Po 
nežymios pergalės 1916 m. rinkimuose 
prezidento pareigas jis ėjo antrą kadenci- 
ją. Buvęs teisininkas ir dėstytojas prigimti- 


niu karingumu nepasižymėjo, be to, buvo 

daug amerikiečių, kurie ir toliau prieštaravo kišimuisi į Europos Didįjį karą. Nuo pat Pirmo- 
jo pasaulinio karo pradžios 1914 m. Wilsonas aktyviai - tiek atvirai, tiek slapta - tarpinin- 
kavo kariaujančioms šalims, kad šios susitartų dėl taikos. 


Kreipdamasis į Kongresą Wilsonas kalbėjo kaip kantrus, „aiškiai atsakomybę suvo- 
kiantis“ žmogus, atstovaujantis iš kantrybės išvestai nacijai. Atlikdamas „sunkią ir slegian- 
čią pareigą“, prezidentas pareiškė, kad Amerikos „ginkluoto neutralumo“ politika tapo 
„Mažų mažiausia neveiksminga“. Wilsonas ne tik įtikino, kad karas būtinas norint apsau- 
goti šalį nuo agresijos. Jis pabrėžė moralinį pagrindą ir siekė - kaip liudija garsiausia kalbos 
frazė „pasaulis turi tapti saugus, kad būtų demokratiškas“ - įkvėpti laukiančiai užduočiai 
amerikietiško idealizmo. Pasak Wilsono, tvari taika reikalauja „demokratinių šalių partne- 
rystės“, „garbingos sąjungos“. 

Pokarinė Tautų Sąjunga - Jungtinių Tautų pirmtakė - turėjo tapti didžiuoju tarptau- 
tiniu Wilsono projektu. Užduotis buvo nelengva, nes pokariu daugelio Europos politikų 
mintis užvaldė nacionaliniai rūpesčiai. Vis dėlto pagal Versalio sutartyje numatytas sąlygas 
1919-1920 m. atsirado daugiatautė organizacija, kurios misija — stengtis išspręsti tarp- 
tautinius ginčus prieš jiems peraugant į karą. (Wilsonui už jo indėlį skirta Nobelio taikos 
premija.) Tačiau jo tragedija ta, kad net sekinančiomis pastangomis (1919 m. jį ištiko in- 
sultas) jam nepavyko įtikinti savo šalies: JAV Senatas neratifikavo Tautų Sąjungos pakto. 
Wilsonas ypač atkakliai kovojo dėl savo svajonės, atmesdamas visus kompromisus ir įrodi- 
nėdamas, kad JAV narystė būtina pasaulio taikai. Bet 1920 m. prezidento rinkimai atnešė 
pergalę Sąjungos priešininkui respublikonui Warrenui Hardingui, ir reikalas buvo baigtas. 


PONAI KONGRESO NARIAI! <...> Dabartinis Vokietijos pradėtas 
povandeninių laivų karas prieš prekybą — tai karas prieš žmoniją. Karas prieš 

visas valstybes. <...> Iššūkis mestas visai žmonijai. 


Kiekviena tauta turi apsispręsti, kaip jį priimti. Mūsų pasirinkimas turi būti 
grįstas santūriu svarstymu ir nuosaikiu požiūriu, atitinkančiu mūsų, kaip 
valstybės, reputaciją ir motyvus. Turime užgniaužti jaudrintas emocijas. Mes 
nesieksime nei keršto, nei pergalingo mūsų nacijos fizinės galios įtvirtinimo, 
mūsų tikslas - apginti teises, žmogaus teises, kurių šalininkai mes esame visi 
kaip vienas. 


<...> Ginkluotas neutralumas tapo mažų mažiausia neveiksmingas; tokiomis 
aplinkybėmis ir iškilus tokioms grėsmėms blogiau nei neveiksmingas: jis 
greičiau sukels tai, kam turėtų užkirsti kelią, jis beveik neabejotinai įtrauks 
mus į karą be teisės arba galimybės veiksmingai kariauti. Yra tik vienas kelias, 
kurio negalime rinktis — mes nepasiduosime ir nepakęsime švenčiausių mūsų 
šalies ir nacijos teisių nepaisymo ir pažeidimo. Blogybės, prieš kurias dabar 
rikiuojame savo gretas, neįprastos: jos kerta pačias žmogaus egzistencijos 
šaknis. 

Aiškiai suvokdamas atsakingą, net tragišką žengiamo žingsnio pobūdį <...> 
siūlau Kongresui paskelbti, kad veiksmai, kuriuos pastaruoju metu vykdė 
imperinė Vokietijos vyriausybė, yra ne kas kita, o karas prieš Jungtinių 
Amerikos Valstijų vyriausybę ir žmones; siūlau oficialiai patvirtinti per jėgą 
brukamą kariaujančios šalies statusą ir imtis ne tik neatidėliotinų žingsnių 
valstybės gynybai stiprinti, bet parodyti visą galią ir panaudoti visus išteklius, 
kad priverstume Vokietijos vyriausybę priimti mūsų sąlygas ir nutraukti karą. 


<...> Zengdami šiuos žingsnius - labai svarbius žingsnius - būkime itin 
skaidrūs ir atviri ir visam pasauliui labai aiškiai parodykime, kokie mūsų 

motyvai bei tikslai. <...> Mūsų tikslas <...> ginti pasaulio taikos ir teisingumo 
principus nuo savanaudiškos ir autokratinės galios ir kartu su tikrai laisvomis 
ir savavaldėmis šio pasaulio tautomis suderinti siekius ir veiksmus, kurie nuo 
šiol užtikrintų šių principų laikymąsi. 

<...> Tvirtą taikos susitarimą gali palaikyti tik demokratinių valstybių 
partnerystė. Negalima pasikliauti jokia autokratine vyriausybe ir tikėtis, 

kad sąžiningai jo laikysis ar vykdys įsipareigojimus. Mums reikia garbingos 
sąjungos, nuomonių partnerystės. 


<...> Pasaulis turi tapti saugus, kad būtų demokratiškas. Taika turi būti 
sudaroma ant patikimų politinės laisvės pamatų. Neturime tarnauti 
savanaudiškiems tikslams. 


Teisingumas brangesnis už taiką 


Mes netrokštame nei užkariauti, nei viešpatauti. Nesieksime sau jokio atlygio, 
jokios materialinės kompensacijos už aukas, kurias noriai atnašausime. Mes 
visi kaip vienas kovojame už žmonijos teises. Ir būsime patenkinti, kai jos bus 
saugios tiek, kiek tautų tikėjimas ir laisvė gali užtikrinti. 

<...> Kreipdamasis į jus, ponai Kongreso nariai, atlieku sunkią ir slegiančią 
pareigą. Gali būti, kad mūsų laukia ilgi skaudžių išbandymų ir aukojimosi 
mėnesiai. Bauginanti užduotis vesti šią didžią taikią tautą į patį baisiausią ir 
pragaištingiausią karą, nuo kurio baigties, regis, priklauso visos civilizacijos 
likimas. 


Bet teisingumas brangesnis už taiką, ir mes kovosime už tai, kas visada 
mums buvo arčiausiai širdies, - už demokratiją, už tų, kurie priversti paklusti 
valdžiai, teisę turėti balsą savo vyriausybėse, už mažų tautų teises ir laisves, 
už visuotinį teisingumo viešpatavimą, dėl kurio laisvosios tautos pasieks 
susitarimą, atnešiantį taiką ir saugumą visoms valstybėms ir pagaliau laisvę 
pasauliui. 


Šiai užduočiai mes pasirengę paaukoti savo gyvenimą ir turtą, viską, kas 
esame, ir viską, ką turime, išdidžiai, kaip žmonės, kurie žino, kad atėjo diena, 
kai Amerikai tenka garbė pralieti kraują už principus, suteikusius jai gyvybę, 
laimę ir taip branginamą taiką. Tepadeda jai Dievas, kito kelio jai nėra. 


„Visa valdžia - Taryboms!“ 


VLADIMIR ILJIČ LENIN 


Kalba, apibrėžianti bolševikų politinius tikslus, 1917 m. rugsėjis 

Vladimiras Iljičius Leninas pasakė šią kalbą 1917 m. rugsėjį, o vos po keleto savaičių bol- 
ševikų partija sukėlė Spalio revoliuciją ir užgrobė Rusijoje valdžią. Savo kalboje Leninas 
užsipuolė Laikinąją vyriausybę - trapią Aleksandro Kerenskio vadovaujamą koaliciją, į ku- 
rią įėjo ir socialistai revoliucionieriai. Koalicija 1917 m. pradžioje, po Vasario revoliucijos, 
pakeitė carinį režimą. Leninas, remdamasis marksistiniais įsitikinimais, vasario įvykius 
vertino tik kaip pirmą revoliucijos etapą. Po jo turėjo įvykti antra revoliucija, atimti valdžią 
iš buržuazijos (vidurinės klasės), dėl klasi- 
nių interesų priešiškos bet kokiems tikrai 
radikaliems socialiniams pokyčiams, ir 
atiduoti ją darbininkams (proletariatui) 
bei valstiečiams. 


Laikinoji vyriausybė nuo pat pra- 
džių susidūrė su darbininkų tarybų, arba 
sovietų, konkurencija. Tarybos kontro- 
liavo transporto sistemą ir nacionalinius 
gamybos išteklius. Laikinajai vyriausybei 
trūko realios galios, ji nepajėgė išspręs- 
ti sunkios ekonominės krizės ir maisto 
stygiaus problemos, o jos įsipareigojimo 
tęsti nesėkmingą karą su Vokietija visuo- 
menė nepalaikė. 


Leninas grįžo iš tremties į gimtąją 
Rusiją tik 1917 m. balandį plombuotame 
traukinio vagone (padedamas Vokietijos 
valdžios). Netrukus jis lengvai įsiliejo į 
Vasario revoliucijos sukeltų įvykių sūkurį 
kaip revoliucinė jėga, su kuria reikia skai- 


tytis. „Balandžio tezėse“ Leninas iškėlė 
šūkį „Visa valdžia - Taryboms!“ ir išplėtojo jį rugsėjo kalboje. Kai liepą Petrograde (t. y. 
Sankt Peterburge, tuometinėje Rusijos sostinėje) kilo demonstracijos prieš vyriausybę ir 
karą, demonstrantai rėkė būtent šį šūkį. Bet šie protestai buvo per daug gaivališki, kad 
sukeltų tikrai revoliucinį poveikį, ir greitai buvo numalšinti. 


Vis dėlto paskutiniais 1917 m. mėnesiais Petrograde tvyrojo suirutė, darbininkai už- 
iminėjo gamyklas ir ėmė atrodyti, kad „Visa valdžia - Taryboms!“ tampa realybe. Kartu 
su Levu Trockiu, Petrogrado tarybos vadovu, Leninas ir kiti bolševikų vadai paskubomis 
suplanavo ginkluotą sukilimą. Lapkričio 6-osios (pagal Rusijoje tuo metu galiojusį kalen- 
dorių — spalio 24-0sios) naktį Leninas įsakė savo Raudonajai gvardijai užimti visas pagrin- 
dines įstaigas Petrograde, taip pat Laikinosios vyriausybės būstinę carų Žiemos rūmuose. 
Be didelių aukų bolševikai užgrobė valdžią. Areštavę Laikinosios vyriausybės ministrus ir 

nustūmę nuosaikesnius menševikus į šalį, bolševikai sukūrė naują aukščiausiąją valdžią - 


tūra“, kurią Leninas žadėjo savo kalboje, buvo įvesta. 


Bet bolševikai revoliucionieriai vis dar negalėjo lengviau atsikvėpti. Darydama Vo- 
kietijai didžiules nuolaidas mainais už taiką, Rusija paskubomis pasitraukė iš vieno karo, 
tačiau 1918-1921 m. įklimpo į kitą, pilietinį, kuriame dėl šalies ateities susikovė „raudo- 
nieji“ bolševikai ir „baltieji“ kontrrevoliucionieriai. Raudoniesiems laimėjus pilietinį karą ir 
išžudžius visą caro Nikolajaus II šeimą, Rusija 70-čiai metų pateko komunistų partijos val- 
džion. Pats Leninas po pergalės išgyveno tik porą metų, bet kaip revoliucijos tėvas užsitik- 
rino ilgalaikį garbinimą: jo kūnas buvo balzamuotas ir iki šiol rodomas stikliniame karste 
Maskvos Raudonojoje aikštėje. 


Liaudies komisarų tarybą. Bolševikai pasivadino komunistų partija, ir „proletariato dikta- 
1 
|| 
Li 
ė 


SVARBIAUSIAS KIEKVIENOS REVOLIUCIJOS KLAUSIMAS, be abejonės, yra 
valstybės valdžios klausimas. Valdžią turinti klasė sprendžia viską. Kai 

Delo naroda, pagrindinės valdančiosios partijos Rusijoje laikraštis, neseniai 
skundėsi, kad per ginčus dėl valdžios užmirštamas Steigiamojo susirinkimo 
ir duonos klausimas, tai eserams [socialistams revoliucionieriams] derėjo 
atsakyti: „Kaltinkite save. Juk būtent jūsų partijos dvejonės ir neryžtingumas 


kaltas ir dėl „ministrų kaitalynės“, ir dėl nuolat atidedamo Steigiamojo 
susirinkimo, ir dėl žalos, kurią daro kapitalistų suplanuotos ir sutartos 
priemonės dėl grūdų monopolijos ir šalies aprūpinimo duona“ 


Valdžios klausimo negalima nei apeiti, nei atidėti, nes šis klausimas esminis, 
revoliucijos raidoje lemiantis viską tiek jos užsienio, tiek vidaus politikoje. 
Kad mūsų revoliucija „veltui sugaišo“ pusę metų dvejodama dėl valdžios 
sudėties, yra neginčijamas faktas, nulemtas eserų ir menševikų dvejojimo 
politikos. O šių partijų dvejojimo politika galų gale yra nulemta smulkiosios 
buržuazijos klasinės padėties, ekonominio nestabilumo kapitalo ir darbo 
kovoje. 


Dabar klausimo esmė tokia: ar per tuos didingus, nepaprastai daug įvykių 
mačiusius šešis mėnesius smulkiaburžuazinė demokratija ko nors išmoko, 


ar ne. Jei ne, tuomet revoliucija pralaimėta, ir tik pergalingas proletariato 
sukilimas gali ją išgelbėti. Jei ko nors išmoko, tuomet būtina tučtuojau 
sudaryti stabilią ir nedvejojančią valdžią. Tik tokia valdžia, kuri aiškiai 

ir besąlygiškai remiasi gyventojų dauguma, gali būti stabili per liaudies 
revoliuciją, t. y. revoliuciją, kuri įkvepia mases, daugumą darbininkų ir 
valstiečių, veikti. Iki šiol valstybės valdžia Rusijoje iš esmės buvo buržuazijos 
rankose, o ši priversta daryti tik dalines nuolaidas (kad kitą dieną vėl jas 
panaikintų), dalyti pažadus (kad jų netesėtų), ieškoti visokiausių priedangų 


VLADIMIR ILJIČ LENIN / 59 


savo viešpatavimui (kad apmulkintų liaudį „sąžiningos koalicijos“ regimybe), 
ir taip toliau, ir taip toliau. Žodžiais - liaudiška, demokratinė, revoliucinė 
vyriausybė, o darbais - antiliaudiška, nedemokratinė, kontrrevoliucinė, 
buržuazinė. Būtent šis iki šiol egzistavęs prieštaravimas yra visiško valdžios 
nepastovumo ir dvejonių, visos tos „ministrų kaitalynės“, kuria su tokiu 
nelemtu (liaudžiai) uolumu užsiėmė eserai ir menševikai, šaltinis. 


Tai reiškia, kad šį aparatą reikia pašalinti 
ir pakeisti nauju, liaudišku 


1917 m. birželio pradžioje Visos Rusijos tarybų suvažiavimui pasakiau: arba 
Tarybų išvaikymas ir nešlovinga jų mirtis, arba visa valdžia Taryboms. <...> 
Tačiau šūkis „Visa valdžia - Taryboms!“ labai dažnai, gal net dažniausiai, 
suprantamas visiškai klaidingai, tarsi jis reikštų vyriausybę, sudarytą iš 
tarybinės daugumos partijų. Šią visiškai klaidingą sampratą norėtume aptarti 
išsamiau. 

<...> „Valdžia — Taryboms“ reiškia radikalų viso senojo valstybės aparato 
pertvarkymą, to biurokratinio aparato, kuris stabdo viską, kas demokratiška. 
Tai reiškia, kad šį aparatą reikia pašalinti ir pakeisti nauju, liaudišku, t. y. 
tikrai demokratiniu Tarybų - kitaip tariant, organizuotos ir ginkluotos 
liaudies daugumos: darbininkų, kareivių ir valstiečių, — aparatu. Tai reiškia, 
kad liaudies daugumai bus leista savo iniciatyva ir savarankiškai ne tik rinkti 
deputatus, bet ir valdyti valstybę, vykdyti reformas ir kitus pertvarkymus. 


Kad šis skirtumas būtų suprantamesnis ir akivaizdesnis, priminsime vertingą 
prisipažinimą, kurį prieš kiek laiko padarė valdančiosios eserų partijos 
laikraštis Delo naroda. Ten rašoma, kad netgi tose ministerijose, kurioms 
vadovauja ministrai socialistai (tuo metu buvo sudaryta liūdnai pagarsėjusi 
koalicija su kadetais ir kai kurie menševikai ir eserai tapo ministrais), visas 
administracinis aparatas liko nepakitęs ir trukdo dirbti. 


Tegul pasigėdija tie, kas sako: „Mes neturime aparato pakeisti senajam, 
neišvengiamai linkstančiam ginti buržuaziją.“ Nes toks aparatas yra. Tai 
Tarybos. Nebijokite liaudies iniciatyvos ir savarankiškumo. Pasitikėkite 

jos revoliucinėmis organizacijomis ir visose valstybinio gyvenimo srityse 
pamatysite tokią pačią darbininkų ir valstiečių jėgą, didybę ir nenugalimumą, 
kokį jie parodė vieningai sukilę prieš Kornilovą . 


* Generolas Lavras Kornilovas (1870-1918) bandė stiprinti Laikinąją vyriausybę, bet dėl karinio perversmo baimės buvo 


pašalintas iš pareigų. 

Vidurio kelio nėra. Tą parodė patirtis 


Vidurio kelio nėra. Tą parodė patirtis. Arba visa valdžia - tiek centrinė, tiek 
vietinė — suteikiama Taryboms, o visa žemė tučtuojau, dar iki Steigiamojo 
susirinkimo sprendimo, atiduodama valstiečiams, arba žemvaldžiai ir 
kapitalistai viskam trukdo, atkuria žemvaldžių valdžią, įsiutina valstiečius ir 
priveda prie be galo žiauraus valstiečių sukilimo. 


Tik proletariato ir vargingųjų valstiečių diktatūra pajėgi palaužti kapitalistų 
pasipriešinimą, parodyti didžiausią valdžios drąsą bei ryžtą ir užsitikrinti 
entuziastingą, nesavanaudišką ir iš tiesų didvyrišką masių - tiek kariuomenės, 
tiek valstietijos - palaikymą. 


Visa valdžia Taryboms - vienintelis kelias 


Visa valdžia Taryboms - vienintelis kelias, galintis užtikrinti, kad tolesnė 
pažanga bus laipsniška, taikinga ir rami, visiškai atitinkanti liaudies daugumos 
suvokimo ir apsisprendimo lygį bei patirtį. Valdžia Taryboms reiškia 

visišką šalies valdymo ir ekonomikos kontrolės perdavimą darbininkams ir 
valstiečiams, kuriems niekas nedrįstų pasipriešinti ir kurie greitai iš praktikos, 
iš savo pačių patirties išmoktų tinkamai skirstyti žemę, produktus ir grūdus. 


„Tikiu 
meilės įstatymu 


CLARENCE DARROW 


"Baigiamoji Henry'o Sweeto gynimo kalba 1926 m. gegužės 11 d. 

1926 m. gegužės 11 d. Detroito teismo salėje advokatas Clarence'as Darrow, ginantis žmog- 
žudyste apkaltintą afroamerikietį, baigė savo septynių valandų trukmės kalbą. Ši byla buvo 
naujausias netradicinio advokato iššūkis pripažintai nuomonei ir išankstinėms nuostatoms. 


Byla nagrinėta tvyrant rasinei įtampai gerokai prieš įsigaliojant pilietinių teisių įstaty- 
mams. Detroite augant automobilių pramonei, XX a. trečiojo dešimtmečio pradžioje mies- 
tą užplūdo afroamerikiečiai darbininkai, ir 
baltųjų gaujos kartais vydavo juos iš bal- 
tųjų gyvenamų rajonų. Daktaro Ossiano 
Sweeto šeimai atsikėlus į naujus namus, 
naktį organizuoti riaušininkai ėmė laužtis 
vidun ir svaidyti akmenis. Šeimai pasiprie- 
šinus šautuvo šūviais pro viršutinį langą, 
žuvo baltasis Leonas Breineris. 


Iš pradžių Darrow gynė visą Sweetų 
šeimą, bet prisiekusiesiems priimti nuo- 
sprendžio nepavyko. Tada jis ėmėsi ginti 
Ossiano jaunesnįjį brolį Henry (jis prisi- 
pažino šovęs), kurio byla buvo pirmoji iš 
numatytų kelti visiems šeimos nariams. 
Darrow manė, kad pavykus įį išteisinti, 
nebūtų priežasčių kelti bylas visai šeimai. 


Ilgoje apibendrinamojoje kalboje, 
skirtoje vien iš baltųjų sudarytam prisieku- 
siųjų teismui, Darrow parodė įstabų teisi- 
ninko talentą: puikius darbo teismo salėje įgūdžius, didelę aktorinę dovaną, gebėjimą įti- 
kinti. Jis teigė, kad bylos esmė yra rasizmas, o ne žmogžudystė: „Atkakliai tvirtinu, kad šioje 
byloje — vien išankstiniai nusistatymai; jei viskas būtų buvę atvirkščiai ir vienuolika baltųjų 
būtų nušovę juodaodį, gindami savo namus ir gyvybę nuo minios juodaodžių, niekas nė ne- 
susapnuotų jų apkaltinti. <...> Štai kokia ši byla, džentelmenai, ir štai kodėl ji iškelta. Pašalin- 
kite neapykantą, ir nebeliks nieko.“ Prisiekusieji svarstė keturias valandas, galiausiai paskel- 
bė nuosprendį „nekaltas“, o liepą kaltinimai buvo panaikinti ir visiems kitiems atsakovams. 


Darrow laisvamanybė ir smalsus būdas susiformavo šeimoje, puoselėjusioje sociali- 
nio radikalizmo ir agnosticizmo idėjas. Perėjęs prie baudžiamosios teisės, jis ėmėsi garsio- 
sios bylos, iškeltos Leopoldui ir Loebui, dviem Čikagos universiteto studentams, filosofo 
Nietzsche's gerbėjams, kurie bandė atlikti „tobulą“ nusikaltimą ir nužudė keturiolikmetį 
berniuką. Darrow, mirties bausmės priešininkas, sumaniai pasinaudojo psichiatrų teorijo- 
mis apie žmogaus elgesio determinizmą ir pasiekė, kad gresianti mirties bausmė jaunuo- 
liams būtų sušvelninta ir jie būtų įkalinti iki gyvos galvos. Per visą karjerą Darrow turėjo 
daugiau kaip 50 bylų, kur ginamiesiems grėsė mirties nuosprendis, bet atiduoti budeliui 
jam teko tik pirmąjį savo klientą. 

1925 m. Darrow precedentinėje byloje gynė Johną T. Scopesą. Šis buvo apkaltintas 
pažeidęs Tenesio valstijos įstatymą, nes valstybinėse mokyklose dėstė evoliucijos teoriją. 
Scopeso „Beždžionės“ procesas sulaukė visos šalies dėmesio ir įėjo į istoriją kaip ginčų 
dėl pažodinio Senojo Testamento supratimo ir mokslinių atradimų lūžio taškas. Scopesą 
pripažino kaltu, bet nuosprendį panaikino dėl formalios teisinės smulkmenos, o Darrow 
turėjo progą surengti aštrią kryžminę fundamentalistinės pasaulėžiūros šalininkų apklau- 
są. Nieko nuostabaus, kad Darrow ir po mirties gyvuoja kaip knygų, filmų ir pjesių herojus. 


DAR VIENAS DALYKAS, DŽENTELMENAI, ir mano darbas su šia byla bus 
baigtas. Aš negyvenu Detroite. Bet nesu prieš šį miestą nusistatęs. Tiesą 
sakant, išsaugosiu apie jį šilčiausius prisiminimus, ypač jei ši byla baigsis 
taip, kaip manau ir tikiuosi. Niekada nebūčiau atėjęs čionai kurstyti rasinės 
ar kitokios neapykantos. Netikiu neapykantos įstatymu. Gal ne visada 

esu ištikimas savo idealams, tačiau tikiu meilės įstatymu ir manau, kad 
neapykanta niekur neveda. Norėčiau sulaukti meto, kai žmogus mylės kitą 
žmogų negalvodamas apie odos spalvą ar tikėjimą. Kol jis neateis, mes 
nebūsime civilizuoti. 


Žinau, kad juodaodžių rasei teks nueiti ilgą kelią. Manau, visas šios rasės 
gyvenimas buvo tikra tragedija, neteisingumas ir priespauda. Įstatymas 
suteikė šiam vaikinui lygias teises, bet žmogus - ne. O juk galų gale 
svarbiausia yra tai, ką padarė žmogus, o ne įstatymas. Žinau, jo laukia ilgas 
kelias, kol galės užimti vietą, kurią, mano nuomone, turi užimti. Žinau, kad 
jo laukia kančios, liūdesys, sielvartas ir mirtis tarp juodaodžių, o galbūt ir 
baltųjų. Apgailestauju. Padaryčiau viską, ką galiu, kad nuo to apsaugočiau. 
Norėčiau patarti būti kantriam, norėčiau patarti būti tolerantiškam, 
supratingam, norėčiau patarti puoselėti viską, kas būtina žmonėms, 
gyvenantiems kartu. Džentelmenai, kaip jūs manote, kokia jūsų pareiga šitoje 
byloje? Aš diena iš dienos stebėjau šiuos juodus, įtampos kupinus veidus, 
kurie perpildė teismo salę. Šie juodi žmonės, žvelgiantys į jus, dvylika baltųjų, 
supranta, kad jų rasės viltys ir baimės - jūsų rankose. 


Šios bylos svarstymas, džentelmenai, artėja prie pabaigos. Jiems tai - pats 
gyvenimas. Nė vienas jų rasės atstovas nesėdi tarp jūsų. Jų likimas — dvylikos 
baltųjų rankose. Jų akys įsmeigtos į jus, jų širdys veržiasi prie jūsų, jų viltys 
priklauso nuo jūsų sprendimo. 

Tai viskas. Prašau šio kaltinamojo, šių bejėgių į jus žvelgiančių žmonių, 
negana to, šios didžios valstybės ir šio didžio miesto, kuris privalo išspręsti 
šią problemą ir turi tą padaryti teisingai, vardu — aš prašau jūsų pažangos ir 
žmonijos vardu: paskelbkite šioje byloje nuosprendį — nekaltas! 


„Tikiu, kad mūsų 
reikalas teisingas“ 


MOHANDAS K. GANDHI , 


Kalba, pasakyta 1930 m. kovo 11 d., Druskos žygio išvakarėse. 

1930 m. Mohandas Karamčandas Gandhi pasipriešinimo britų režimui Indijoje metodais 
jau buvo sukėlęs tarptautinį susižavėjimą. Tuos metodus, 1922 m. patrauktas į teismą už 
maišto kurstymą, jis apibendrino šitaip: „Atsisakyti smurtinių veiksmų - tai pirmas mano 
tikėjimo priesakas. Taip pat ir paskutinis.“ Jo atsidavimas Satjagrahui („tiesos siekimui“) 
ir ahimsai („nesmurtui“) - iš hinduizmo ir džainizmo religinės tradicijos perimtoms kon- 
cepcijoms — susiformavo per du advokato darbo ir kovos už indų pilietines teises Pietų 
Afrikoje dešimtmečius. 


1915 m. Gandhi grįžo į Indiją jau at- 
sisakęs teisininko profesijos ir pastangų 
dėtis vakariečiu, visa tai iškeitė į kuklų as- 


*"MOHANDAS K. GANDHI 


Gimė 1869 m. spalio 2 d. Gudžarato 
ketišką apdarą ir elgseną, ilgainiui tapu- = metu gyvavusios Porbandaro kunigaikštystė 
: sostinėje, kur j jo tėvas AB ai ministro 


sius šio žmogaus įvaizdžio dalimi. Minė- 
iai 


tos savybės ir agrarinės visuomenės ide- 
alizavimas bei jo įkurti ašramai (dvasinės 
bendruomenės) visiems laikams atskyrė 
jį nuo ortodoksiškesnių pažiūrų ben- 
dražygių iš politinio Indijos nacionalinio 
kongreso judėjimo. Vis dėlto Mahatma 
(Didžioji siela), kaip jis buvo vadinamas, 
užsitarnavo didžiulę pagarbą, grįstą mo- 
raliniu autoritetu ir pažiūros, kad tikslas 
pateisina priemones, atmetimu. Iš pra- 
džių šie principai buvo taikomi vietinėms 
socialinėms kampanijoms, tokioms kaip 
kova už „neliečiamųjų“, žemiausios Indi- 
jos visuomenės kastos, teises. Bet po ke- 
leto metų Gandhi įsitraukė į platesnę po- 
litinę kovą Už swaraj- nepriklausomybę. 


1930 m. sausį Gandhi ir kiti kong- i o ki 1944 m. bako ali It 
reso lyderiai jautėsi gana nusivylę dėl per nepriklausomybės derybas Gand 
politinės pažangos stygiaus, nes nuo | Indijos padalijimui. 


dominijos statuso (lygiaverčio Kanados Nušautas 1948 m. sausio 20 
laikiusio jį per daug nuolaidži 


ar Australijos statusui, bet išliekant Bri- 
tanijos imperijos sudėtyje) reikalavimo 
nebuvo pereita prie purna swaraj, arba visiškos nepriklausomybės, reikalavimo. 1930 m. 
kovo 2 d. Gandhi britų vicekaraliui lordui Irwinui parašė ketinantis pradėti naują pilietinio 
nepaklusnumo kampaniją, o svarbiausias jos akcentas būsiąs maištas prieš seną britų ne- 
teisybę - druskos mokestį. 

Nuo XVIII a. britų valdžia gaudavo labai dideles pajamas iš mokesčių, kurie kartais pa- 
siekdavo pribloškiamus dydžius, už Indijos druskos gavybą ir prekybą. Didžiuliai druskos 
mokesčiai net kėlė grėsmę gyvybei, nes vargingiausiems Indijos visuomenės nariams vi- 
siškai atimdavo galimybę įsigyti gyvybiškai svarbų produktą. Uždrausti indams savo reik- 
mėms išgauti druską iš gausių gamtinių telkinių buvo mažų mažiausia didelis įžeidimas. 
Politiniu požiūriu druskos mokestis simbolizavo, kad indai nebėra savo žemės šeimininkai. 
Turėti galimybę gauti druskos - vienas iš pagrindinių žmogaus reikmių, todėl ši problema 
puikiai derėjo prie Gandhi dvasinių, socialinių ir politinių prioritetų. 


1930 m. kovo 12 d. Gandhi ir beveik 80 satjagrahų (jo sekėjų), įdėmiai stebimi viso pa- 
saulio žiniasklaidos, pradėjo trijų savaičių žygį iš savo ašramo Ahmadabade į druskos kasyk- 
las Dandyje prie jūros kranto, netoli Džalalpuro miesto, Gudžarato valstijoje. Išvakarėse, 
per vakarines pamaldas, Gandhi pasakė kalbą, kurioje išdėstė viltis ir nuogąstavimus dėl 
laukiančio žygio. Kai pasiekė Dandį, pakrantėje Gandhi pasėmė saują žemės su vandeniu 
ir pradėjo simbolinį druskos garinimo aktą. Tai buvo apgalvotas prasižengimas, ir Gandhi 
neabejojo, kad bus už tai suimtas. 


Galiausiai 1930 m. gegužės pradžioje taip ir nutiko, bet tuomet pilietinė nepaklus- 
numo kampanija jau buvo plačiai išplitusi. Tūkstančiai žmonių slapta pirko ir pardavinėjo 
neapmokestintą druską, buvo imtasi ir kitokio ekonominio boikoto akcijų. 


Žygis į Dandį ir po jo prasidėjusi pilietinio nepaklusnumo kampanija buvo Gandhi su- 
telktos liaudies protestų viršūnė. Druskos mokestis gyvavo tiek pat, kiek ir britų viešpata- 
vimas, o jam galas atėjo 1947 m. 


GREIČIAUSIAI TAI BUS PASKUTINĖ MANO KALBA JUMS. Net jei rytoj rytą 
valdžia leis man išžygiuoti, vis tiek tai bus paskutinė mano kalba ant šventųjų 
Sabarmatės upės krantų. Gal tai bus paskutiniai mano gyvenimo žodžiai, 
ištarti šioje vietoje. 

Ką turėjau jums pasakyti, jau pasakiau vakar. Šiandien apsiribosiu tuo, ką 
jums derėtų daryti, kai aš ir mano bendražygiai būsime suimti. Žygio į 
Džalalpurą programa turi būti vykdoma taip, kaip buvo sumanyta. Šiam 
tikslui priimkite savanorius tik iš Gudžarato. Iš to, ką mačiau ir girdėjau 

per dvi pastarąsias savaites, sprendžiu ir esu linkęs manyti, kad kovotojų už 
pilietines teises srautas plūs nepaliaujamai. 


Galite pasirinkti kurią nors vieną iš šių 
priemonių druskos monopoliui ardyti 
arba taikyti visas 

Bet net ir po mūsų suėmimo tegul nebūna čionai laužoma taika. Turime 
ryžtingai sutelkti visus savo išteklius, kad mūsų kova liktų nesmurtinė. Tegul 
niekas nepadaro klaidos apimtas pykčio. Tai mano viltis ir malda. Noriu, kad 
šie žodžiai pasiektų kiekvieną šalies kampelį ir užkaborį. Jeigu aš ir mano 
bičiuliai žūtume, mano užduotis turi būti baigta. Tuomet kongreso darbo 
komitetui tektų rodyti jums kelią ir jau nuo jūsų priklausys, ar juo eisite. Kol 
nepasieksiu Džalalpuro, tegul niekas jokiu veiksmu nepažeidžia įgaliojimų, 
kuriuos man suteikė kongresas. Bet jei mane suims, visa atsakomybė 

pereis kongresui. Tuomet visi, kas išpažįsta nesmurtą kaip religiją, negalės 
sėdėti sudėję rankų. Mano susitarimas su kongresu liausis galioti, kai tik 
būsiu suimtas. Tada... Visur, kur tik įmanoma, turi būti pradėtos pilietinio 
nepaklusnumo akcijos prieš druskos mokesčio įstatymą. Nusižengti jam 
galima trimis būdais. Neteisėtai išgauti druską visur, kur yra galimybė. Pirkti 
ir parduoti kontrabandinę druską, taip pat jūros ir iškastinę druską, — 

irgi nusižengimas. Nusižengimas ir tokią druską vartoti. Nešti druską iš 
natūralių pajūrio telkinių - irgi įstatymo pažeidimas. Taip pat ir ją platinti. 
"Trumpai kalbant, galite pasirinkti kurią nors vieną iš šių priemonių druskos 
monopoliui ardyti arba taikyti visas. 


Galime atsisakyti mokėti mokesčius, 
jei turime tam reikiamos stiprybės 


Bet neturime pasitenkinti vien tuo. Kur vietos darbininkams nestinga 
pasitikėjimo savimi, kongresas nedraudžia taikyti ir kitokias tinkamas 
priemones. Noriu pabrėžti tik vieną sąlygą: dorai laikykimės tiesos ir 
nesmurto, kaip vienintelio būdo pasiekti swaraj [nepriklausomybę |, įžadų. 
O dėlvisa kita — visų rankos laisvos. Kita vertus, tai nesuteikia teisės visiems 
ar kiekvienam atskirai veikti vien savo nuožiūra. Ten, kur yra vietos lyderiai, 
žmonės turi paklusti jų įsakymams. Jei vadovų nėra ir mūsų programa tiki 
vos saujelė žmonių, jie, jei užtektinai pasikliauja savimi, tiesiog gali daryti 
tai, kas jų galioje. Tai jų teisė, tiksliau sakant, tai jų pareiga... Istorijoje... apstu 
pavyzdžių, kaip žmonės tampa lyderiais tik todėl, kad tvirtai pasikliauja 
savimi, yra drąsūs ir atkaklūs. Tad ir mes, jei nuoširdžiai trokštame swaraj ir 
nekantraujame ją pasiekti, privalome taip pasitikėti savo jėgomis. Valdžiai 
pradėjus areštus, mūsų gretos gausės, o širdys tvirės. 


Daug ką įmanoma nuveikti ir kitaip. Galima piketuoti prie alkoholinių gėrimų 
ir užsienietiškų drabužių parduotuvių. Galime atsisakyti mokėti mokesčius, 
jei turime tam reikiamos stiprybės. Teisininkai gali atsisakyti savo praktikos. 

Visuomenė gali boikotuoti teismus susilaikydama nuo bylinėjimosi. Valstybės 
tarnautojai gali atsistatydinti iš savo postų. Aplink karaliaujant nevilčiai, kai 
kurie žmonės dreba iš baimės prarasti darbą. Tokie žmonės netinka kovai dėl 
swaraj. Tačiau iš kur ši neviltis? Valstybės tarnautojų skaičius šalyje neviršija 
kelių šimtų tūkstančių. O kaip kiti? Kur jiems eiti? Net ir laisva Indija 

negalės išlaikyti daugiau valstybės tarnautojų. Mokesčių rinkėjui nereikės 
daugiau tarnų, nei turi šiandien. Jis bus savo paties tarnas. Mūsų alkstantys 
milijonai niekaip nepakels tokių milžiniškų išlaidų. Tad jeigu esame 

ganėtinai nuovokūs, atsisveikinkime su valstybės tarnybomis, nesvarbu, ar 

tai būtų teisėjo, ar pasiuntinuko pareigos. Tegul visi, kas vienaip ar kitaip 
bendradarbiauja su valdžia - moka mokesčius, turi titulus, leidžia vaikus 

į valstybines mokyklas ir taip toliau, - visai ar bent jau tiek, kiek įstengia, 
liaujasi bendradarbiavę. Be to, yra moterys, kurios šioje kovoje petys į petį gali 
stoti su vyrais. 


| Tikiu, kad mūsų reikalas teisingas, o ginklai tyri 


Galite priimti šiuos žodžius kaip mano testamentą. Tai žinia, kurią troškau 
jums perduoti prieš pradėdamas žygį ar patekdamas į kalėjimą. Noriu, kad 
kova, prasidėsianti rytojaus rytą ar anksčiau, nebūtų atidėta ar nutraukta, jei 


iki to laiko mane suims. Nekantriai lauksiu žinios, kad suėmus mano būrį į 
jo vietą stojo dešimt kitų. Tikiu, kad Indijoje yra žmonių, galinčių užbaigti 
mano pradėtą darbą. Tikiu, kad mūsų reikalas teisingas, o ginklai - tyri. O 
jei priemonės tyros, jas, be abejonės, laimina Dievas. Jei dera šie trys dalykai, 


Jis pralaimi tik tada, kai atsižada tiesos ir nesmurtinio kelio ir kurčia ausimi 
klausosi savo vidaus balso. Tad jei ir įmanomas satjagraho pralaimėjimas, to 


| 
| 
| pralaimėti neįmanoma. Satjagrahas, laisvas ar įkalintas, - visada nugalėtojas. 
priežastis tik viena - jis pats. 


Telaimina jus Dievas ir tepašalina visas kliūtis iš kelio kovai, prasidėsiančiai 
išaušus rytojui. 


„Vienintelis dalykas, kurio 
turime bijoti, tai pati baimė“ 


Prezidento inauguracinė kalba, 1933 m. kovo 4 d. 


„Data, kuri per amžius bus 
prisimenama su gėda“ 


Kreipimasis į Kongresą dėl karo paskelbimo, 1941 m. gruodžio 8 d. 


„FRANKLIN D. ROOSEVELT 

Franklinas D. Rooseveltas prezidentu buvo išrinktas keturis kartus ir Baltuosiuose rūmuo- 
se išbuvo nuo 1933 m. iki mirties 1945-aisiais. Jo prezidentavimas sutapo su dviem katas- 
trofiškais XX a. įvykiais - Didžiąja depresija ir Antruoju pasauliniu karu, tad istorija vertina 

jį pagal tai, kaip tvarkėsi su šiomis tragedijomis. Ir vertinimas iš esmės yra palankus. | 


Daugelio politinių pakraipų analitikai 
ir ekonomistai pripažįsta, jog nuo 1933 m. 
Roosevelto didžiosios vyriausybės politika 
buvo būtina Jungtinėms Valstijoms išbris- 
ti iš ekonominės krizės, prasidėjusios po 
Volstrito griūties 1929 m. ir bankininkys- 
tės sistemos žlugimo. Naujasis kursas — 
daugiabriaunė Roosevelto federalinės po- 
litikos programa, apimanti ekonomines 
priemones, aibę naujų įstatymų (tarp jų 
ir 1935 m. socialinės apsaugos aktas) ir vi- 
suomeninių darbų projektus, - ėjo išvien 
su raminama praktine valstybės pagalba, 
kurios taip reikėjo paprastiems amerikie- 
čiams. Visa tai prisidėjo prie triuškinamos 
Roosevelto pergalės per 1936 m. rinkimus 
ir padėjo nukreipti Ameriką keliu; kuriuo ji 
žengs artimiausius dešimtmečius. 


1933 m. netikrumo apimtame pa- 
saulyje sunkumų ištiktos kai kurios vals- 
tybės neatsispyrė tamsioms fašizmo ir 
komunizmo pagundoms, bet Roosevel- 
tas inauguracine kalba siekė vėl įkvėpti 
amerikiečiams pasitikėjimo. Kalbos esmę 
geriausiai išreiškia istorinė frazė: „Vienin- 
telis dalykas, kurio turime bijoti, tai pati 
baimė.“ Beveik bibline kalba jis sukritika- 


vo „nesąžiningus pinigų keitėjus“ ir kvie- 
tė grįžti prie esminių pirmųjų kolonistų vertybių: moralinės darbo paskatos, „pasiekimo 
džiaugsmo“, „drausmingos ir kryptingos vadovybės“ ir, svarbiausia, „imtis veiksmų - tuč- 
tuojau“. Savo sumanymams įgyvendinti jis paprašė suteikti „vykdomajai valdžiai daugiau 
galių“ — sustiprėjusi JAV prezidento institucija yra būtent šio politiko palikimas. Iš tikrųjų jo 
kalba nelabai tesiskyrė nuo to meto Europos demagogų ir būsimų diktatorių šūkaliojimų. 
Bet kontekstas yra viskas, o Roosevelto Amerikoje „demokratijos pagrindai“, apie kuriuos 
jis kalbėjo, buvo giliai įsišakniję, todėl, kitaip nei Italijoje ir Vokietijoje XX a. ketvirtajame 
dešimtmetyje, išsilaikė. 


FRANKLIN D. ROOSEVELT / 71 


PREZIDENTE HOOVERI, PONE AUKŠČIAUSIOjJO TEISMO PIRMININKE, 
DRAUGAI! Išaušo nacionalinio įšventinimo diena, ir esu tikras, kad mano 
brangūs bendrapiliečiai tikisi, jog imdamasis prezidento pareigų kreipsiuosi į 
juos atvirai ir ryžtingai, kaip reikalauja dabartinė mūsų šalies situacija. 


Dabar pats laikas sakyti tiesą, visą tiesą, atvirai ir drąsiai. Mums nereikia 
vengti sąžiningos akistatos su mūsų valstybės būkle. Ši didi šalis ištvers, kaip 
ištverdavo iki šiol, atgims ir suklestės. 


Taigi pirmiausia leiskite pareikšti tvirtą įsitikinimą, kad vienintelis dalykas, 
kurio turime bijoti, tai pati baimė - neįvardijamas, beprotiškas ir nepagrįstas 
siaubas, kuris paralyžiuoja pastangas traukimąsi atgal paversti žengimu į 
priekį. 


Visur aplink merdėja pramonės įmonės 


Kiekvieną niūrią mūsų šalies gyvenimo valandą atvira ir energinga vadovybė 
sulaukdavo visų žmonių supratimo ir palaikymo, būtinų pergalei pasiekti. Esu 
įsitikinęs, kad ir šiomis grėsmingomis dienomis jūs suteiksite vadovybei tokią 
pat paramą. Štai šitokia dvasia mes pasitinkame bendrus sunkumus. Ačiū 
Dievui, jie susiję tik su materialiniais dalykais. Vertės neįtikėtinai sumenko. 
Mokesčiai išaugo, mūsų mokumas smuko, visų lygių valdžia mato akivaizdžiai 
sumažėjusias įplaukas, valiuta įšaldyta prekybos srautuose, visur aplink merdėja 
pramonės įmonės, ūkininkai neturi savo produkcijos rinkos, daugelį metų 
kauptos tūkstančių žmonių santaupos prapuolė. 


Dar svarbiau, kad daugybė bedarbių piliečių susidūrė su nuožmia išgyvenimo 
problema, o ne ką mažiau žmonių sunkiai pluša už visai menką atlygį. Tik 
kvailas optimistas gali neigti niūrią dabarties realybę. 


Vis dėlto šias nelaimes sukelia ne mūsų medžiaginės gerovės žlugimas. Mūsų 
nenusiaubė skėrių antplūdis. Palyginti su pavojais, kuriuos įveikė mūsų 
protėviai todėl, kad tikėjo ir nieko nesibaimino, mes vis dar turime už ką būti 
dėkingi. Gamta tebeteikia savo dovanas, o žmogaus pastangos jas pagausina. 
Gerovė prie pat mūsų durų slenksčio, bet galimybė šiais dosniais turtais 
naudotis išnyksta vos ištiesi ranką. 


Pirmiausia taip nutiko todėl, kad tie, kas atsako už žmonijos gėrybių mainus, 
per savo užsispyrimą ir nemokšiškumą patyrė nesėkmę, jiems teko tai 
pripažinti ir pasitraukti. Nesąžiningų pinigų keitėjų veikla stojo prieš viešosios 
nuomonės teismą, ir žmonės pasmerkė ją tiek protu, tiek širdimi. 

Tiesa, jie stengėsi, bet jų pastangos buvo grįstos atgyvenusiais metodais. 
Susidūrę su nesėkme dėl paskolų jie viso labo siūlė dar daugiau skolintis. 
Netekę galimybės vilioti žmones pelnu, jie ėmė graudžiai maldauti įvesti 
tvarką. Jie žino tik savanaudžių kartos taisykles. Jie neturi vizijos, o žmonės be 
vizijos pasmerkti pražūčiai. 


Ši šalis prašo imtis veiksmų - tučtuojau 


<...> Laimė - tai ne tik turėti pinigų, laimė - tai pasiekimo džiaugsmas, tai 
kūrybinių pastangų jaudulys. Beprotiškai besivaikydami trumpalaikės naudos 
privalome nepamiršti darbo teikiamo džiaugsmo ir moralinės paskatos. 

Šie niūrūs laikai bus verti tos kainos, kurią mokame, jeigu išmokys, kad 

mūsų tikroji lemtis yra ne kam nors tarnauti, bet pasirūpinti savimi ir savo 
artimaisiais. <...> Ši šalis prašo imtis veiksmų - tučtuojau. 


Pirma didžiausia mūsų užduotis - duoti žmonėms darbo. Tai nėra 
neišsprendžiama problema, jei imsimės jos išmintingai ir drąsiai. Iš dalies ją 
galima įveikti pačiai vyriausybei tiesiogiai įdarbinant žmones ir sprendžiant 
šią užduotį taip, kaip spręstume karo akivaizdoje, tačiau kartu reikėtų vykdyti 
ir itin reikalingus projektus, skirtus nacionalinių išteklių naudojimui skatinti 

| ir pertvarkyti. 


Kartu privalome atvirai pripažinti gyventojų perteklių mūsų pramoniniuose 
centruose ir, ėmęsi nacionalinio perskirstymo, stengtis aprūpinti žeme 

tuos, kurie geriausiai gali ją naudoti. Padėti įgyvendinti šią užduotį galima 
ryžtingais veiksmais keliant žemės ūkio produktų kainas, o kartu ir perkamąją 
galią, palyginti su mūsų miestų produkcija. Tam galima padėti užkertant 

kelią plintančiai mažų namų ir ūkių savininkų nuskurdimo tragedijai, 

kurią jie patiria praradę teisę išpirkti savo turto įkeitimo raštus. Tam 

galima padėti primygtinai pareikalaujant, kad federalinė, valstijų ir vietos 
valdžia nedelsdama smarkiai sumažintų savo išlaidas. Tam galima padėti 


suvienijant padėties normalizavimo veiksmus, kurie dabar paprastai yra 
padriki, neekonomiški ir nelygiaverčiai. Tam galima padėti visų transporto, 
susisiekimo ir kitų akivaizdžiai viešųjų paslaugų valstybiniu planavimu ir 
priežiūra. Yra daug būdų padėti, bet vien kalbos apie juos pagalbos nesuteiks. 
Privalome veikti, ir skubiai veikti. 


Galiausiai, prieš atnaujinant darbą, reikia dviejų saugumo garantijų, kad 
senasis blogis daugiau nebegrįš: turi būti nustatyta griežta bankininkystės, 
paskolų ir investicijų kontrolė; turi būti uždraustos spekuliacijos svetimais 
pinigais ir pasirūpinta poreikius atitinkančios ir tvirtos valiutos atsargomis. 

Štai tokios yra mūsų veiksmų kryptys. Netrukus per specialiąją sesiją 
naujajam Kongresui svarstyti pateiksiu išsamias viso šio plano įgyvendinimo 
priemones ir nedelsdamas paprašysiu kelių valstijų pagalbos. 


Mūsų laukiančias vargo dienas pasitinkame 
šildomi nacionalinės vienybės ir drąsos 


<...> Vykdydamas savo konstitucinę pareigą, esu pasirengęs rekomenduoti 
priemones, kurių šiame nukamuotame pasaulyje gali prireikti mūsų 
nukamuotai šaliai. Bet jeigu Kongresas nepriims kurios nors iš šių krypčių ir 
jeigu šalies padėtis ir toliau bus kritinė, nevengsiu man iškilsiančios aiškios 
pareigos. Prašysiu Kongreso vienintelės likusios priemonės įveikti krizę — 
suteikti vykdomajai valdžiai daugiau galių kovai su negandomis, tokių didelių, 
kokios man būtų suteiktos, jei būtume užpulti priešo. 


Už man parodytą pasitikėjimą atsilyginsiu laiko dvasią atitinkančia drąsa ir 
atsidavimu. Tai mažiausia, ką galiu padaryti. 


Mūsų laukiančias vargo dienas pasitinkame šildomi nacionalinės vienybės 

ir drąsos, aiškiai suvokdami, kad siekiame grįžti prie senų ir branginamų 
moralinių vertybių su tyru pasitenkinimu, kurį jaučia tiek senas, tiek jaunas 
ryžtingai atlikdamas pareigą. Mes siekiame užtikrinti šaliai sklandų ir stabilų 
gyvenimą. 

Mes nesiliovėme tikėti demokratijos ateitimi. Jungtinių Valstijų žmonės 
nepalūš. Kai prireikė, jie rinkimuose tvirtai pareiškė norintys aiškių ir 
energingų veiksmų. Jie paprašė drausmės ir kryptingos vadovybės. Dabar savo 
troškimų įgyvendinimo įrankiu jie pasirinko mane. Priimu tai kaip dovaną. 


Su atsidavimu nacijai nuolankiai prašome Dievo palaiminimo. Tesaugo Jis 
kiekvieną iš mūsų! Teveda Jis mane į artėjančias dienas. 


1941 m. lapkritį JAV ir Japonijos santykiai tapo nepaprastai įtempti. Besiplečianti Japonijos 
imperija tebelaikė gniaužtuose Kiniją ir ėmėsi okupuoti Prancūzijos Indokiniją. Jungtinės 
Valstijos atsakė ekonomine blokada. Netrukus Amerikos šnipai pranešė, kad japonų kari- 
nės jūrų pajėgos pajudėjo į Pietryčių Aziją - ir į daug naftos turinčius Nyderlandų Ost Indiją 
ir Malajus, - bet pranešimai, kad lėktuvnešiai artėja prie Havajų rimtai nevertinti. 

1941 m. gruodžio 7 d. japonų aviacija netikėtai užpuolė JAV Ramiojo vandenyno lai- 
vyną Perl Harboro bazėje, Havajuose. Iki vidurdienio aštuoni Amerikos linijiniai karo laivai 
buvo paskandinti arba smarkiai apgadinti, žuvo 2 403 kareiviai. Tuo pačiu metu japonų 

pajėgos įsiveržė į Malajus bei Siamą (Tailandą) ir smogė kitoms Amerikos valdoms Ra- 
miajame vandenyne. Perl Harboro ataka turėjo užbėgti už akių bet kokiems efektyviems 
Amerikos atsakomiesiems veiksmams. Tuokart japonams pavyko. Bet iš tiesų šis antpuolis 
pažadino miegantį milžiną. 


Amerikiečiams, susiskaldžiusiems į dalyvavimo kare ir izoliacionizmo šalininkus, Perl 
Harboro užpuolimas praskaidrino protus. Gruodžio 8 d. Rooseveltas paprašė Kongreso 
paskelbti Japonijai karą. Antpuolis, kurį Rooseveltas šešias su puse minutės trukusioje 
savo kalboje nepamirštamai pavadino „data, kuri per amžius bus prisimenama su gėda“, 
nutildė abejojančius, tad prieš karo paskelbimą balsavo tik vienas Kongreso narys. Po trijų 
dienų Vokietija ir Italija paskelbė karą Jungtinėms Valstijoms, taigi buvo paruošta dirva 
dviem aljansams, lėmusiems Antrojo pasaulinio karo baigtį. 


PONE VICEPREZIDENTE, PONE SPIKERI, SENATO IR ATSTOVŲ RŪMŲ NARIAI! 


Vakar, 1941 m. gruodžio 7 d. - tai data, kuri per amžius bus prisimenama su 
gėda, - Japonijos imperijos karinės jūrų ir oro pajėgos netikėtai ir apgalvotai 
užpuolė Jungtines Amerikos Valstijas. 


Jungtinės Valstijos su šia tauta gyveno taikoje, ir Japonijos pageidavimu mes 
vis dar derėjomės su jos vyriausybe ir imperatoriumi, siekdami palaikyti 
taiką Ramiajame vandenyne. Tiesą sakant, japonų oro eskadrai pradėjus 
bombarduoti Amerikos salą Oahu, vos po valandos Japonijos ambasadorius 
Jungtinėse Valstijose ir jo kolegos pateikė valstybės sekretoriui oficialų 
atsakymą į neseniai Amerikos pateiktą raštą. Ir nors šiame atsakyme teigiama, 
kad nebėra prasmės tęsti diplomatinių derybų, jame nebuvo nei grasinimo, 
nei kokios užuominos apie karą ar ginkluotą puolimą. 


Turint galvoje atstumą nuo Japonijos iki Havajų, akivaizdu, kad puolimas 
buvo sąmoningai suplanuotas prieš daugelį dienų ar net savaičių. Visą tą laiką 
Japonijos vyriausybė sąmoningai apgaudinėjo Jungtines Valstijas melagingais 
tvirtinimais ir kalbomis apie viltį išlaikyti taiką. 


Vakarykštis Havajų salų užpuolimas padarė didelę žalą Amerikos laivynui ir 
armijai. Apgailestaudamas turiu pasakyti, kad daugybė amerikiečių neteko 
gyvybės. Maža to, pranešta, kad Amerikos laivai buvo apšaudyti torpedomis 
tarptautiniuose vandenyse tarp San Fransisko ir Honolulu. 


Amerikos žmonės savo teisumo jėga 
pasieks visišką pergalę 


FRANKLIN D. ROOSEVELT / 75 


Vakar Japonijos vyriausybė įsakė pradėti ir Malajų puolimą. Praėjusią naktį 
japonų pajėgos užpuolė Honkongą. Praėjusią naktį japonų pajėgos užpuolė 
Guamą. Praėjusią naktį japonų pajėgos užpuolė Filipinų salas. Praėjusią naktį 
japonų pajėgos puolė Veiko salą. O šį rytą japonai atakavo Midvėjaus salą. 
Taigi Japonija pradėjo netikėtą puolimą visame Ramiajame vandenyne. 
Vakarykščiai ir šiandieniniai faktai iškalbingi. Jungtinių Valstijų žmonės 

jau susidarė nuomonę ir gerai supranta šių įvykių padarinius mūsų pačių 
valstybės gyvenimui ir saugumui. 

Kaip vyriausiasis armijos ir laivyno vadas daviau nurodymą imtis visų 
įmanomų gynybos priemonių. Tačiau mes visada prisiminsime, kaip buvome 
užpulti. 

Nesvarbu, kiek laiko prireiks mums atsakyti į šį iš anksto suplanuotą 
antpuolį, - Amerikos žmonės savo teisumo jėga pasieks visišką pergalę. 


Mūsų interesams iškilo rimtas pavojus 


Tikėdamas, kad išreiškiu tiek Kongreso, tiek mūsų žmonių valią, patikinu, kad 
mes ne tik iš visų galių ginsimės, mes padarysime viską, kad tokia išdavystė 
daugiau niekada mūsų nebeužkluptų. 

Vyksta karas. Nėra nė menkiausios abejonės, kad mūsų žmonėms, teritorijai ir 
mūsų interesams iškilo didžiulis pavojus. 

Pasikliaudami savo ginkluotosiomis pajėgomis, nepajudinamu mūsų žmonių | 
ryžtu, mes neišvengiamai laimėsime — tepadeda mums Dievas. 

Prašau Kongresą paskelbti, kad dėl sekmadienį, 1941 m. gruodžio 7 d., 
Japonijos įvykdyto neišprovokuoto ir niekšingo antpuolio Jungtinės 

Amerikos Valstijos stoja į karą su Japonijos imperija. 


„Mano 
kantrybė baigėsi“ 


Kalba, kuria reikalaujama, kad Čekoslovakija atiduotų Sudetų kraštą, 
1938 m. rugsėjo 26 d. 


„Nuo šiol aš tiesiog 
pirmas Reicho kareivis“ 


Kalba, kuria pranešama apie karą su Lenkija, 1939 m. rugsėjo 1 d. 


ADOLF HITLER 

XX a. ketvirtojo dešimtmečio pradžioje Adolfui Hitleriui ir jo vadovaujamai nacių partijai 
į valdžios viršūnę užkopti padėjo didžiulis pasipiktinimas sąlygomis, primestomis Vokieti- 
jai po Pirmojo pasaulinio karo. Pagal Versalio sutartį Vokietija, kuri egzistavo iki 1918 m., 
buvo padalyta. Nepriklausomybę atgavusi, bet sausumos supama Lenkija gavo vadina- 
mąjį Lenkų koridorių — išėjimą prie Baltijos jūros per buvusias vokiečių žemes. Tačiau tai 
reiškė, kad ryčiausia Vokietijos teritorija - Rytų Prūsija - buvo atskirta nuo visos šalies. 


Hitleriui tokia teritorinė netektis buvo vokiečių pažeminimo simbolis ir tikrosios Vo- 
kietijos didybės neigimas. Po 1933 m. primetęs partinę kontrolę valstybės institucijoms ir 
atsisakęs demokratijos Hitleris žaibiškai „sunacino“ visą Vokietiją ir kartu su savo aplinka 
ėmėsi didesnio projekto. Jo tikslas buvo grąžinti vokiečių Volk (tautai) tai, kas jai teisė- 
tai priklauso, o pavadintas jis buvo Lebensraum - negrėsmingai skambančia „gyvybine 
erdve“. 


Hitlerio diplomatija buvo dviveidė, jis svyravo ties karo riba ir vis kėlė statymus. Volk 
jam reiškė ne tik Vokietijos piliečius, bet ir visus žmones, kuriuos kultūriniu, etniniu ar kal- 
bos požiūriu galima laikyti vokiečiais, ir tai suteikė nacių režimui dingstį reikšti reikala- 
vimus ir imtis veiksmų. 1938 m. kovo 12 d. po didžiulio spaudimo Austrijos vyriausybei 
vokiečių kariai kirto Vokietijos ir Austrijos sieną, o kitą dieną Hitleris paskelbė šios šalies 


Anschluss (aneksiją). Tiesa, daugelis austrų šį įvykį sveikino, o kitos jėgos tyliai jam pritarė. 

Santykiai su Lenkija buvo - bent jau paviršutiniškai - stabilizuoti 1934 m. Lenkijos 
ir Vokietijos nepuolimo sutartimi. Situacija su Čekoslovakija ir Sudetų vokiečiais — šiau- 
rės vakaruose gyvenančia tautine mažuma, sudariusia beveik ketvirtį krašto gyventojų, — 
buvo visai kitokia. Nepriklausoma Čekoslovakijos Respublika iškilo iš Austrijos-Vengrijos 
imperijos griuvėsių 1918 m., ir Hitleris savo kalboje, sakytoje 1938 m. rugsėjo 26 d. Berlyno 
Sportpalast rūmuose, akivaizdžiai išreiškė panieką šiai „neteisėtai“ egzistuojančiai šaliai ir 
jos lyderiui Edvardui Benešui (1884-1948). Išpūtęs Sudetų vokiečiams daromas skriaudas, 
Hitleris pavertė savo kalbą narsiu pažvanginimu ginklais. Pareiškimas, kad jo „kantrybė 
baigėsi“, galėjo reikšti tik viena - grasinimą karu. 


Britai jau buvo informavę Benešą, kad negalės laiduoti čekų saugumo, —tiesą sakant, 
Prancūzija ir Britanija jam primygtinai siūlė nusileisti Hitleriui. Rugsėjo 30 d. fiureris pa- 
siekė savo: Italija, Britanija ir Prancūzija Miuncheno sutartimi uždegė žalią šviesą Sudetų 
krašto prijungimui prie Vokietijos. (Čekoslovakijos vyriausybė buvo tiesiog supažindinta 
su įvykusiu faktu ir turėjo evakuoti gyventojus.) Britanijai ir Prancūzijai atrodė, kad tai gar- 
binga auka už visos Europos taiką. O Hitleriui tai buvo dar viena lengva pergalė. 


<...> Aš TIKRAI PASTARAISIAIS METAIS PALAIKIAU PRAKTINĘ TAIKOS 
POLITIKĄ. Pačių sunkiausių problemų imdavausi tvirtai pasiryžęs spręsti 
jas taikiai, net jei kildavo pavojus dėl to Vokietijai patirti didesnių ar 
mažesnių nuostolių. Pats buvau fronto kareivis, tad žinau, koks baisus yra 
karas. Norėjau apsaugoti Vokietijos liaudį nuo tokios nelaimės. Sprendžiau 
problemą po problemos, ir visada vedamas vieno tikslo - iš paskutiniųjų 
stengtis rasti taikų sprendimą. 


Sudėtingiausia problema, su kuria man teko susidurti, buvo Vokietijos ir 
Lenkijos santykiai. Grėsė pavojus, kad mūsų ir lenkų tautos taps „paveldėto 
priešiškumo“ koncepcijos įkaitais. Norėjau užkirsti tam kelią. Puikiai žinau, 
kad man nebūtų pavykę to pasiekti, jei tuo metu Lenkija būtų turėjusi 
demokratinę konstituciją. Nes visos tos demokratinės valstybės, kurios 
žarstosi frazėmis apie taiką, iš tiesų tėra kraugeriškos karo kurstytojos. Bet 
Lenkija tuo metu buvo valdoma ne demokratiškos vyriausybės, o vieno 
žmogaus [generolo Pilsudskio, 1926 m. surengusio karinį perversmą]. Mažiau 
kaip per metus mums pavyko su Lenkija sudaryti sutartį, kuri pirmą kartą per 
pastaruosius dešimt metų iš principo panaikino konflikto pavojų. Mes visi 
įsitikinę, kad ši sutartis atneš ilgalaikę santarvę. Mes suprantame, kad esame 
dvi tautos, kurios turi gyventi šalimais, ir kad negalime viena kitos sunaikinti. 
Valstybė, turinti trisdešimt tris milijonus gyventojų visada kovos dėl išėjimo 
prie jūros. Vadinasi, reikia rasti būdą suprasti ir susitarti. 

<...> Dabar prieš mus iškilo paskutinė problema, kurią būtina spręsti ir kuri 
bus išspręsta. Tai paskutinė mano teritorinė pretenzija Europoje, bet šiuo 
klausimu aš nesitrauksiu ir Dievo padedamas pasieksiu savo. 


Dabar jam reikia apsispręsti - taika arba karas 


<...> Beliko pasakyti dar keletą sakinių. Esu labai dėkingas ponui 
Chamberlainui už visas jo pastangas. Patikinau jį, kad Vokietijos žmonės 
netrokšta nieko kito, tik taikos, bet taip pat pasakiau, kad mūsų kantrybė 
turi ribas ir aš negaliu jų peržengti. Dar pasakiau jam, ir dabar tą kartoju, 
kad šią problemą išsprendus Vokietija Europoje nebeturės jokių teritorinių 
pretenzijų. Ir dar aš patikinau jį, kad tą akimirką, kai Čekoslovakija išspręs 
savo problemas - kitaip tariant, kai čekai susitars su savo tautinėmis 
mažumomis taikingai, o ne engdami - tą pačią akimirką aš prarasiu bet kokį 
susidomėjimą šia valstybe. Aš jam garantavau! Mums nereikia čekų! 


Bet kartu noriu Vokietijos žmonėms pareikšti: dėl Sudetų vokiečių 
problemos mano kantrybė baigėsi! Aš pateikiau ponui Benešui pasiūlymą, 
ir tai ne kas kita, kaip tik pasiūlymas įgyvendinti savo paties pažadus. Dabar 
jam reikia apsispręsti — taika arba karas. Arba jis priims pasiūlymą ir pagaliau 
suteiks vokiečiams laisvę, arba mes patys ateisime ir jiems tą laisvę atnešime. 


1939 m. kovą nepriklausomos Čekoslovakijos Respublikos nebeliko. Hitleris, nepaisyda- 
mas 1938 m. Miuncheno sutarties, prarijo Bohemiją ir Moraviją, jo sąjungininkė Vengrija 
atsiplėšė savąjį gabalą, o Slovakijoje įsitvirtino vietos fašistinė vyriausybė. 


Pamoka Hitleriui, regis, buvo tokia: daryti spaudimą apsimoka. Taigi 1939 m. atė- 
jo Lenkijos eilė. Vokietija pareikalavo teritorinės prieigos prie Rytų Prūsijos ir ėmė kelti 
grėsmę Dancigo (dabar Gdanskas, Lenkija), ginčytino laisvojo miesto, kuriame nacių įtaka 
buvo didelė, neutraliam statusui. Maža to, Hitleris savo rasistinėse teorijose slavų tautas 
vertino kaip „nevisavertes“, taigi Lenkija jam reiškė galimybę teisėtai praplėsti vokiečių 
Lebensraum. Lenkai atsisakė nusileisti, o nacių propaganda, kaip ir Čekoslovakijoje, ėmė 
kurstyti patriotinį vokiečių pasipiktinimą. Rugpjūtį kelias veiksmams buvo prašluotas: na- 
cių Vokietija ir komunistų Sovietų Sąjunga - nuožmūs ideologiniai priešai — pasirašė ne- 
puolimo sutartį ir pasidalijo Lenkiją. Rugsėjo 1 d. Dancige sukilo vietos vokiečiai naciai, 
o Vokietijos kareiviai pasienyje su Lenkija inscenizavo konfliktą, tad Hitleris gavo dingstį 
plataus masto puolimui. Tą dieną sakydamas kalbą jis pažėrė tuščių garantijų Britanijai ir 
Prancūzijai, ciniškai paskelbė atnaujinantis draugiškus santykius su Sovietų Sąjunga, pa- 
grūmojo Lenkijai, pažadėjo atpildą saviems išdavikams ir pareikalavo iš Vokietijos liaudies 
„Visiško pasiaukojimo“. 

Istorikai iki šiol ginčijasi, ar tikrai Hitleris suvokė savo veiksmų reikšmę. Viena vertus, 
jo vaizdinga kalba aiškiai leidžia numanyti, kad priešaky laukia žūtbūtinė kova. Kita vertus, 
von Ribbentropas, fiurerio užsienio reikalų ministras, jį užtikrino, kad Britanija ir Prancū- 
zija nusileis ir dėl Lenkijos, kad tik būtų išvengta didesnio karo. Bet jis klydo: rugsėjo 3 d. 
Britanija ir Prancūzija paskelbė karą. Deja, išgelbėti Lenkiją jau buvo per vėlu. 


Aš PASKELBIAU, KAD PRANCŪZIJOS IR VOKIETIJOS SIENA YRA GALUTINĖ. 
Kelis kartus Britanijai siūliau draugystę ir, jei būtina, patį artimiausią 
bendradarbiavimą, tačiau tokie dalykai negali būti siūlomi vienpusiškai. 
Turi būti atsakas ir iš kitos pusės. Vakaruose Vokietija neturi jokių interesų: 
vakarinė Reicho siena yra visiems laikams. Be to, ir ateityje mes tenai 
neturėsime jokių tikslų. Iškilmingai ir nuoširdžiai tai garantuojame ir tol, 
kol kitos šalys nepažeis neutraliteto, mes taip pat žiūrėsime į jį su rūpesčiu ir 


pagarba. 


Esu itin laimingas galėdamas jums pranešti apie vieną įvykį. Jūs žinote, 

kad Rusijos ir Vokietijos santvarka grįsta dviem skirtingomis doktrinomis. 
Bet buvo vienintelis klausimas, kurį reikėjo išsiaiškinti. Vokietija neketina 
eksportuoti savo doktrinos. Atsižvelgdamas į tai, kad Sovietų Rusija neketina 
eksportuoti į Vokietiją savosios, nebematau priežasčių, kodėl tarp mūsų 
turėtų ir toliau tvyroti priešprieša. Šis dalykas labai aiškus abiem pusėms. 
Bet kokia mūsų tautų kova bus tik kitiems į naudą. Todėl mes nusprendėme 
sudaryti paktą, kuris visiems laikams pašalins bet kokio mūsų šalių konflikto 
galimybę. Šis dokumentas įpareigoja mus tartis tam tikrais Europos 
politikos klausimais. Jis suteikia galimybę ekonominiam bendradarbiavimui 
ir, svarbiausia — užtikrina, kad abi šios galingos valstybės neeikvos jėgų 
kovodamos viena prieš kitą. Bet kokios Vakarų pastangos sukelti priešpriešą 
nuo šiol pasmerktos žlugti. 


Kartu noriu pareikšti, kad šis politinis sprendimas turės milžinišką reikšmę 
ateičiai, jis yra galutinis. Rusija ir Vokietija kovojo tarpusavyje Pasauliniame 
kare. Antrą kartą to nebebus. Maskvoje žmonės džiaugiasi šia sutartimi lygiai 
taip pat, kaip ir jūs. O aš galiu pasirašyti po kiekvienu Rusijos užsienio reikalų 
komisaro [Viačeslavo] Molotovo kalbos žodžiu. 


Esu pasiryžęs išspręsti Dancigo klausimą - spręsti Koridoriaus klausimą 

ir pasirūpinti, kad Vokietijos ir Lenkijos santykiuose atsirastų pokyčių, 

kurie garantuos taikų sambūvį. Esu tvirtai nusprendęs kovoti, kol dabartinė 
Lenkijos vyriausybė panorės įgyvendinti šias permainas arba kol tai padaryti 
bus pasiruošusi kita Lenkijos vyriausybė. Nusprendžiau pašalinti iš Vokietijos 

pasienio nestabilumo pavojų, tą amžinai tvyrančią pilietinio karo atmosferą. 
Pasirūpinsiu, kad rytiniame pasienyje karaliautų tokia pat taika, kaip ir prie 
kitų mūsų sienų. 


Nekariausiu prieš moteris ir vaikus 


Imsiuosi visų būtinų priemonių, neprieštaraujančių pasiūlymams, kuriuos 
visam pasauliui paskelbiau Reichstage, kitaip tariant, nekariausiu prieš 
moteris ir vaikus. Įsakiau oro pajėgoms atakuoti išimtinai karinius objektus. 
"Tačiau jeigu priešas manys, kad tai jam suteikia laisvę kautis kitokiais 
metodais, jis sulauks tokio atsako, kad praras ir klausą, ir regą. 


Šiąnakt Lenkijos kareiviai pirmą kartą apšaudė mus mūsų teritorijoje. 5.45 
mes atsakėme ugnimi ir nuo šiol į bombardavimą atsakysime bombomis. Jei 
kas nors panaudos nuodingas dujas, mes taip pat jas panaudosime. Jei kas 
nors nusižengs humaniško karo taisyklėms, mes padarysime tą patį. Aš tęsiu 
šią kovą, nesvarbu prieš ką, kol bus užtikrintas Reicho ir jo teisių saugumas. 


Dabar prašau Vokietijos liaudies aukų 


Šešerius metus triūsiau kurdamas mūsų šalies gynybos sistemą. Per tą 

laiką šioms pajėgoms išleista daugiau kaip 90 milijardų. Dabar jos geriau 
apginkluotos ir nepalyginamai geresnės negu 1914 m. Mano tikėjimas jomis 
nepalaužiamas. Aš kūriau šias pajėgas, o dabar prašau Vokietijos liaudies aukų 
ir, jeigu reikės, netgi visiško pasiaukojimo — turiu tam teisę, nes ir pats esu, 
kaip ir kadaise, visiškai pasirengęs aukotis. 

„ Nėiš vieno vokiečio neprašau daugiau, negu pats ketverius metus buvau 
pasirengęs daryti bet kurią akimirką. Vokiečiai nepatirs negandų, kurių aš pats 
nebūčiau patyręs. Nuo šiol visas mano gyvenimas priklauso mano liaudžiai. 
Nuo šiol aš tiesiog pirmas vokiečių Reicho kareivis. Aš vėl apsivilkau 
uniformą, kuri man buvo šventa ir brangi. Ir nenusivilksiu jos, kol nebus 
pasiekta pergalė, nes kitokios baigties aš neišgyvensiu. 


Visas mano gyvenimas 
tebuvo begalinė kova 
už mano tautą ir Vokietiją 

Kaip nacionalsocialistas ir Vokietijos kareivis stoju į šią kovą narsia širdimi. 
Visas mano gyvenimas tebuvo begalinė kova už mano tautą, jos atgimimą 
ir Vokietiją. Ir šioje kovoje tebuvo vienas šūkis - tikėti šia tauta. Niekada 
neišmokau vieno žodžio - pasiduoti. 


Jeigu kas mano, kad mūsų laukia sunkūs laikai, prašau to žmogaus prisiminti 
Prūsijos karalių, kurio juokingai maža valstybė kadaise pasipriešino daug 
stipresnei koalicijai ir laimėjo tris karus todėl, kad ta valstybė turėjo tokią 
narsią širdį, kokios mums reikia šiandien. Tad visam pasauliui tvirtai 
pareiškiu: 1918 m. lapkritis niekada nebepasikartos Vokietijos istorijoje. Esu 
pasirengęs bet kurią akimirką atiduoti savo gyvybę - teima ją bet kas už mano 
tautą ir už Vokietiją, - todėl prašau to paties ir iš kitų. 


O tam, kas mano galintis tiesiogiai ar netiesiogiai priešintis šiam 
nacionaliniam priesakui, nieko neišdegs. Su išdavikais mums ne pakeliui. Mes 
esame ištikimi seniesiems principams. Ar išgyvensime, visiškai nesvarbu, 
svarbiausia, kad gyvuos mūsų tauta, gyvuos Vokietija. Aukos, kurių bus 
pareikalauta iš mūsų, ne didesnės už tas, kurias sudėjo daugelis kartų prieš 
mus. Jei sukursime visuomenę, glaudžiai susaistytą priesaikomis, pasirengusią 
bet kam, pasiryžusią niekada nepasiduoti, tuomet mūsų valia susidoros su 
bet kokia kliūtimi ir sunkumu. Užbaigti noriu žodžiais, kuriais pradėjau kovą 
dėl valdžios Reiche. Tada aš pasakiau: „Jei mūsų valia tokia stipri, kad jokie 
sunkumai ir kančios negali jos palaužti, tuomet mūsų valia ir vokiška galybė 
paims viršų!“ 


„Taika iki mūsų dienų galo“ 


NEVILLE CHAMBERLAIN 


Pareiškimas pasirašius Miuncheno sutartį, 1938 m. rugsėjo 30 d. 

Retas dalykas, kad keletas žodžių nulemtų Žmogaus istorinę reputaciją, bet būtent taip 
nutiko Britanijos ministrui pirmininkui Neville'iui Chamberlainui. Trumpas pareiškimas iš- 
lipus iš lėktuvo 1938 m. rugsėjo 30 d. tapo jo nesėkmės paminklu. Chamberlainas grįžo iš 
Miuncheno konferencijos, kur su Prancūzijos premjeru Edouard'u Daladier ir Italijos dikta- 
toriumi Benito Mussolini tarėsi, kaip reaguoti į naują Hitlerio reikalavimą aneksuoti Čeko- 
slovakijos Sudetų kraštą, kuriame gyveno daug vokiečių. Fiureris jau buvo paBAkinas; kad 
jo „kantrybė baigėsi“, tad reikalavimą atmetus būtų iškilusi karo grėsmė. 


Chamberlainui didžiausias laimėji- 
mas buvo išsaugota taika Europoje, rug- 
sėjo 30 d. jis apibūdino ją kaip „taiką iki 
mūsų dienų galo“. Jo, kaip ir daugelio kitų 
to laikotarpio politikų, atmintyje prisimi- 


Birmingame, Anglijoje. | 


nimai apie Pirmojo pasaulinio karo baisu- 
mus tebebuvo labai ryškūs, ir britų vals- 
tybininkui iškilo užduotis atgyjančios na- 
cionalistinės Vokietijos akivaizdoje vengti 
tokios katastrofos. Šis tikslas buvo plačiai 
palaikomas, be to, jį stiprino Britanijos 
karinis nepasirengimas. Galiausiai tokia 
taktika tapo žinoma paniekinamu „nura- 
minimo“ politikos pavadinimu. Ji atnešė 
vienintelį apčiuopiamą rezultatą — dar 
labiau paskatino itin išdrąsėjusio Hitlerio 
ambicijas. Šios ir taip pakurstė sukarinti 
Reino kraštą, kurti galingas vokiečių gink- 
luotąsias pajėgas (buvo slapta kuriamos 
ir Luftwaffe, karinės oro pajėgos) - ir vie- 
na, ir kita pažeidė 1919 m. Versalio sutar- 
tų — ir 1938 m. kovą įvykdyti Austrijos 
aneksiją. 


Chamberlainas nuoširdžiai nuogąs- 
tavo dėl Versalio sutarties, kai kurias Vo- 
kietijai primestas sąlygas vertino kaip per 
griežtas, ir tai buvo jo simpatijų vokiečių siekiams šaltinis. Be to, jis manė, kad Hitleris | 
Sudetų krašto reikalauja pagrįstai. Čekoslovakija, kaip nepriklausoma valstybė, susikūrė 
1918 m. suirus Austrijos-Vengrijos imperijai, ir tokia didelė etninė vokiečių mažuma joje 
tikrai kėlė abejonių. 1938 m. kovo 24 d. Britanija paskelbė, kad nesuteiks Čekoslovakijos 
saugumo garantijų, ir kartu su Prancūzija spaudė čekų vyriausybę priimti Hitlerio sąlygas. 


Tačiau tolesni jų planai žlugo. 

Invazijos į Čekoslovakiją — ir kokios nors platesnio karo perspektyvos - buvo išvengta 
rugsėjo 27-29 d. Miunchene pasirašius sutartį, pagal kurią Vokietija gavo teisę pasiimti 
Sudetų kraštą, pasižadėjusi nesigviešti kitų šalies teritorijų. (Patiems čekams konferenci- 
joje niekas neatstovavo.) Taigi, šia sutartimi čekų saugumas buvo paaukotas dėl didesnio 
tikslo - anglų ir prancūzų taikos su Vokietija. Grįžęs į Britaniją Chamberlainas trumpa kalba 
stengėsi įteigti, kad konferencijoje pasiektas diplomatinis laimėjimas, ir optimistiškai nu- 
švietė anglų ir vokiečių santykių ateitį. Bet privačiai netgi jis pripažino, kad Hitleris „pusiau 
pamišęs“, tad britai ėmė sparčiau persiginkluoti. 


Miuncheno sutartis buvo paskutinis „nuraminimo“ politikos atodūsis - 1939 m. ko- 
vo 15 d. Vokietija, ignoruodama sutartį, pasiuntė karius į čekų Bohemijos ir Moravijos sri- 
tis. Lemtinga „nuraminimo“ logikos klaida buvo ta, kad Hitleris buvo laikomas sutartis 
gerbiančiu ir tiesą apie savo ambicijas sakančiu žmogumi. Kovo pabaigoje Britanija nu- 
brėžė galutinę ribą ir pažadėjo Lenkijai - kitam tikėtinam Hitlerio taikiniui, - kad bet koks 
Vokietijos antpuolis paskatins ją skelbti karą. 1939 m. balandį pirmą kartą Britanijos istori- 
joje taikos metu buvo pradėta šaukti naujokus į kariuomenę. Rugpjūtį tapo akivaizdu, kad 
karas neišvengiamas, o rugsėjį tai, kas neišvengiama, įvyko. 


Keista, bet Chamberlainas, nors ir praradęs reputaciją, toliau ėjo ministro pirminin- 
ko pareigas iki pat 1940 m. gegužės, kol jo atsistatydinimo reikalaujančių parlamentarų 
choras pasidarė per garsus. Nors ir buvo stengiamasi grąžinti Chamberlaino gerą vardą, jis 
taip ir liko žlugusios „nuraminimo“ politikos apaštalu. 


MES, VOKIEČIŲ FIURERIS BEI KANCLERIS IR BRITANIJOS MINISTRAS 
PIRMININKAS, šiandien dar kartą susitikome ir priėjome prie bendros 
nuomonės, kad anglų ir vokiečių santykių klausimas yra svarbiausias mūsų 
tautoms ir visai Europai. 


Vakar vakare pasirašytą susitarimą ir anglų-vokiečių karinę jūrų sutartį mes 
laikome simboline mūsų tautų noro niekada nebekariauti išraiška. 


Mes nutarėme, kad vienintelis priimtinas būdas spręsti visus kitus mūsų 
šalims galinčius kilti klausimus, yra derybos, pasiryžome toliau dėti pastangas, 
kad būtų pašalintos galimos nesutarimų priežastys, ir taip prisidėti prie taikos 
Europoje užtikrinimo. 


Paskui, stovėdamas priešais Dauningstrito 10-ąjį namą, Chamberlainas pridūrė: 
MIELI BIČIULIAI, antrą kartą mūsų istorijoje britų ministras pirmininkas 


garbingai parveža taiką grįždamas iš Vokietijos. Esu tikras, kad ši taika truks 
iki mūsų dienų galo. Eikite namo ir ramiai miegokite. 


„Mums būtina 
sutikti pasirašyti šį paktą“ 


JOSIF STALIN 


Kalba politbiurui apie nacių ir sovietų paktą, 
1939 m. rugpjūčio 19 d. 

XX a. ketvirtojo dešimtmečio susiskaldžiusios Europos politinė atmosfera pasižymėjo at- 
kakliu kairiųjų ir dešiniųjų judėjimų šalininkų varžymusi - kovojo jie dažniausiai žodžiais, 
bet nevengė ir veiksmų. Ryškiausias pavyzdys buvo Ispanija, kurioje ši kova 1936 m. per- 
augo į žiaurų pilietinį karą. Valstybiniu 
lygmeniu ideologinę takoskyrą įkūnijo 
dvi diktatūros: nacistinė Hitlerio Vokieti- 
ja ir komunistinė Stalino Sovietų Sąjunga 
(SSRS). Daugelis demokratinių valstybių 
piliečių, bijodami sovietų įtakos plitimo, 
palaikė nuožmią politinę Hitlerio pries- 
paudą Vokietijoje ir manė, kad šis žmogus 
apsaugos nuo tarptautinio komunizmo. 
Bet kiti, Britanijai ir Prancūzijai stengian- 
tis nuraminti Hitlerio ambicijas, laikė So- 
vietų Sąjungą vieninteliu patikimu ir ryž- 
tingu fašistinės grėsmės priešininku. 


Todėl visas pasaulis, kad ir kurio 
požiūrio laikėsi, pasijuto priblokštas, kai 
paaiškėjo, jog Sovietų Sąjunga ir Hitle- 
rio Trečiasis Reichas 1939 m. rugpjūtį 
pasirašė nepuolimo sutartį (vadinamąjį 
soviety-nacių, Hitlerio-Stalino, arba Mo- 
lotovo-Ribbentropo, pagal dokumentą 
pasirašiusių užsienio reikalų ministrų pa- 
vardes, paktą). Pagal sutarties sąlygas 
Vokietija ir Sovietų Sąjunga ne tik įsipa- 
reigojo nekelti tiesioginės grėsmės viena 
kitai, jos pasižadėjo nepalaikyti jokios 
trečiosios šalies, jei ši keltų grėsmę kuriai 
nors iš jųdviejų. Šios santuokos iš išskai- 
čiavimo ir jos pasirašymo laiko parinkimo 
ciniškumas tapo akivaizdus 1939 m. rugsėjį, kai Vokietijos pikiruojamieji bombonešiai Stu- 
ka ir tankai Panzer pradėjo įnirtingą Lenkijos puolimą. Vokietijai ši sutartis, kurią ji pati ir 
pasiūlė, užtikrino, kad Sovietai tyliai pritars invazijai į Lenkiją ir nepalaikys beveik neišven- 
giamai karą Vokietijai turėjusių paskelbti britų ir prancūzų. 


Stalinui naudingiausias buvo slaptas protokolas, kuriuo Vokietija ir Sovietų Sąjunga 
pasidalijo Vidurio ir Rytų Europą į zonas, kurias ketino užvaldyti. Lenkija turėjo būti pasi- 
dalyta pagal susitarimu nustatytą sieną, tad 1939 m. rugsėjo 17 d. Sovietų pajėgos įsiveržė 
ir užėmė rytinę šalies dalį neva kad užtikrintų jos saugumą. Tų pačių metų gruodį Sovie- 

tai puolė Suomiją, 0 1940 m. prievarta aneksavo Baltijos šalis (Estiją, Latviją ir Lietuvą) - 
visa tai buvo numatyta pakto sąlygų. Galiausiai, jeigu Hitlerio žodžiu būtų buvę galima 
pasikliauti, sutartis turėjo apsaugoti karui nepasirengusią Sovietų Sąjungą nuo vokiečių 
įsibrovimo. 


1939 m. rugpjūčio 19 d. Stalino kalba Sovietų politbiurui parodo, ką jis mano apie 
paktą, kuris paskui buvo pasirašytas rugpjūčio 23 d. Ši kalba paviešinta tik 1991 m. Joje 
pateikta galimų scenarijų analizė yra šaltos kaip ledas Realpolitik pavyzdys. Karas ir revo- 
liucija vertinami tik per geopolitinio pranašumo ar ideologinės naudos prizmę, apie mirtis, 
griovimą ir siaubą nekalbama. Moralė ar principai apskritai neminimi. Tačiau nors kalba 
gudri, pasižymi blaiviu protu, joje yra keletas lemtingų klaidų. Pirmiausia Stalinas perver- 
tino užsienio komunistų gebėjimą kurstyti revoliucijas. Antra - ir tai stebina, turint galvoje 
akis badantį begalinį cinizmą, - Stalinas darė tą pačią klaidą, kaip ir nuolaidžiaujantys Eu- 
ropos politikai. Jis pasitikėjo Hitleriu. Kai 1941 m. birželį Vokietija užpuolė Sovietų Sąjun- 
gą, tapo akivaizdu, kad paktas niekinis. 


KARO IR TAIKOS KLAUSIMAS PASIEKĖ LEMTINGĄ TAŠKĄ. Jo sprendimas 
visiškai priklauso nuo pozicijos, kurią užims Tarybų Sąjunga. Esame visiškai 
įsitikinę, kad jeigu sudarysime tarpusavio pagalbos sutartį su Prancūzija ir 
Didžiąja Britanija, Vokietija pasitrauks nuo Lenkijos ir sieks modus vivendi su 
Vakarų valstybėmis. Karo bus išvengta, bet tolesni įvykiai gali būti grėsmingi 
"TSRS. 


Kita vertus, jei priimsime Vokietijos pasiūlymą, apie kurį jūs žinote, ir 
nuspręsime pasirašyti su ja nepuolimo paktą, ji, žinoma, puls Lenkiją, 
tad neišvengiamai įsikiš Prancūzija ir Anglija. Vakarų Europą apims rimti 
neramumai ir suirutė. Tuomet turėsime puikią galimybę likti konflikto 
nuošalyje ir planuoti, kada mums tinkamiausia įstoti į karą. 


Pastarųjų dvidešimties metų patirtis rodo, kad taikos metu komunistinis 
judėjimas negali įgyti tokios galios, kad bolševikų partija paimtų valdžią. Šios 
partijos diktatūra įmanoma tik kaip didelio karo rezultatas. 


Mūsų pasirinkimas aiškus. Turime priimti Vokietijos pasiūlymą ir mandagiai 
atsakę išsiųsti anglų ir prancūzų misiją namo. 


Nesunku numatyti padarinių, kurių sulauksime žengdami šiuo keliu, svarbą. 
Akivaizdu, kad Lenkija bus sunaikinta anksčiau, nei Anglija ir Prancūzija 
spės ateiti jai į pagalbą. Šiuo atveju Vokietija užleis mums dalį Lenkijos. <...> 
Pirmoji nauda, kurią gausime, - mums atiteks Lenkijos dalis iki pat Varšuvos 
prieigų, taip pat ir Ukrainos Galicija. 

Bet tik tuomet, jei Vokietija išeis iš šio karo laimėtoja. Vis dėlto privalome 
apsvarstyti ne tik jos pergalės, bet ir galimo pralaimėjimo padarinius. Jeigu 
Vokietija pralaimės, jos sovietizacija taps neišvengiama ir joje bus sudaryta 
komunistinė vyriausybė. Turime nepamiršti, kad tarybinei Vokietijai grės 
didelis pavojus, jei šis procesas vyks vokiečiams pralaimėjus trumpą karą. 
Anglija ir Prancūzija vis dar bus užtektinai stiprios, kad užimtų Berlyną ir 
sunaikintų tarybinę Vokietiją. Mes negalėsime veiksmingai padėti mūsų 
draugams bolševikams Vokietijoje. 


TSRS teiks Vokietijai ekonominę pagalbą 


Taigi mūsų tikslas — kad Vokietija kariautų kiek įmanoma ilgiau, kad Anglija 
ir Prancūzija pavargtų ir išsektų tiek, kad nebepajėgtų sunaikinti tarybinės 
Vokietijos. 


Mūsų pozicija tokia: išlaikydama neutralitetą ir laukdama savo valandos, 
TSRS teiks Vokietijai ekonominę pagalbą ir parems žaliavomis ir maistu. 
Savaime suprantama, mūsų parama neturi peržengti tam tikrų ribų; 
neprivalome siųsti jiems tiek, kad nusilptų mūsų pačių ekonomika arba 
armijos galios. 


Tuo pat metu privalome skleisti aktyvią komunistinę propagandą anglų ir 
prancūzų bloke, ypač Prancūzijoje. Turime būti pasirengę tam, kad karo metu 
šioje šalyje partijai teks atsisakyti legalių veikimo priemonių ir pasitraukti į 
pogrindį. Žinome, kad jų darbas pareikalaus didelių aukų, bet mūsų draugai 
prancūzai nedvejos. Jų svarbiausia užduotis bus skaldyti ir demoralizuoti 
kariuomenę bei policiją. Jei šis parengiamasis darbas bus atliktas tinkamai, 
bus užtikrintas tarybinės Vokietijos saugumas, o tai prisidės prie pačios 
Prancūzijos sovietizacijos. 


Kad šie planai būtų įgyvendinti, būtina, kad karas tęstųsi kiek įmanoma 
ilgiau, ir visos jėgos, kurias turime Vakarų Europoje ir Balkanuose, turi būti 
nukreiptos į šį tikslą. 


Dabar apsvarstykime antrą galimybę, kitaip tariant, vokiečių pergalę. Kai 
kas mano, kad toks dalykas sukeltų mums rimtą pavojų. Jie iš dalies teisūs, 
bet būtų klaidinga manyti, kad tas pavojus būtų toks didelis ir artimas, kaip 
kartais įsivaizduojama. 


Jei Vokietija laimės, po karo ji bus per silpna, kad bent jau artimiausią 
dešimtmetį pradėtų naują konfliktą su TSRS. Jai teks prižiūrėti nugalėtąsias 
Prancūziją ir Angliją bei atgauti jėgas. 

Vokietija bus per daug užsiėmusi kitur, 
kad atsigręžtų prieš mus 


Negana to, laimėjusi Vokietija bus įgijusi didžiules teritorijas ir daug 
dešimtmečių bus užsiėmusi jų eksploatavimu ir bandymu įvesti vokiečių 
tvarką. 


Taigi akivaizdu, kad Vokietija bus per daug užsiėmusi kitur, kad atsigręžtų 
prieš mus. Be to, yra dar vienas dalykas, kuris sustiprins mūsų saugumą. 
Nukariautoje Prancūzijoje komunistų partija visada bus labai stipri. Ten 
neišvengiamai prasidės komunistinė revoliucija, o mes, pasinaudoję situacija, 
galėsime ateiti Prancūzijai į pagalbą ir šitaip paversti ją savo sąjungininke. 
Vėliau ir visos kitos Vokietijos „ginamos“ tautos taps mūsų sąjungininkėmis. 
Ir mes turėsime platų veiksmų lauką pasaulinei revoliucijai skatinti. 


TSRS suinteresuota, kad prasidėtų Reicho 
ir kapitalistinio angly-prancūzų bloko karas 


Draugai, išdėsčiau jums savo mintis. Kartoju: darbininkų tėvynė TSRS 
suinteresuota, kad prasidėtų Reicho ir kapitalistinio anglų-prancūzų bloko 
karas. Reikia padaryti viską, kad jis tęstųsi kuo ilgiau, nes mūsų tikslas 
nusilpninti abi kariaujančias puses. Dėl šios priežasties būtina sutikti 
pasirašyti Vokietijos pasiūlytą paktą, o paskui dėti pastangas, kad šis karas, 
kai tik bus paskelbtas, truktų kuo ilgiau. Privalome kariaujančiose šalyse 
sustiprinti propagandą, kad karui pasibaigus būtume pasirengę. 


„Negaliu pažadėti nieko — tik kraują, 
sunkų triūsą, ašaras ir prakaitą“ 
„Kovosime paplūdimiuose“ 

„Tai buvo didingiausia jų valanda“ 


„Dar niekada žmonijos karų istorijoje 
tokia daugybė žmonių nesijautė 
skolinga tokiai mažai saujelei“ 


„Nusileido geležinė uždanga“ 


WINSTON CHURCHILL 


Iš kalbų, sakytų Antrojo pasaulinio karo ir pokario metais, 


1940-1946 m. 

Iš visų XX a. britų politinių veikėjų vienas išsiskyrė ypatingais oratoraus gebėjimais - tai 
Winstonas Churchillis. Iki šiol netylantis Antrojo pasaulinio karo metais sakytų jo kalbų ai- 
das tam tikra prasme yra anų neramių laikų atošvaistė. Maža to, istorija įvertino jas kaip 
lemtingą veiksnį, palaikiusį Britaniją kare, ypač 1940-1941 m., kai gana pažeidžiama šalis 
viena stojo prieš galingą Vokietijos karo mašiną. Karo įvykius, kurie savaime buvo slegian- 
tys, Churchillis aiškino taip, kad galima neviltis ir liūdesys virstų pasitikėjimu, narsa ir kryp- 
tingumu. Pabrėždamas - kartais net perdėtai, - kas pastatyta ant kortos, vedė nunylėtą 
Britų imperiją į globalią dramą dėl civilizacijos išgelbėjimo. Jose būta mesijinio elemento, 
kuris glostė klausytojų savimeilę ir teikė naujų jėgų, priversdavo patikėti, kad karą su nacis- 
tine Vokietija kariauti verta ir jie pajėgūs jį laimėti. 

Churchillis neturėjo universitetinio išsilavinimo, todėl karjeros pradžioje greta dau- 
gelio savo kolegų jautėsi intelektualiai menkesnis. Apgailestavo neturintis viešo kalbėjimo 
praktikos, kurią būtų įgijęs universitetinėse diskusijose. Be to, truputį šveplavo ir mikčiojo, 
todėl iš pradžių rengė savo kalbas taip, kad jose nebūtų keblumų keliančių frazių. Lankėsi 
pas logopedus, praktikavosi kalbėti ir gestikuliuoti prieš veidrodį. Kartais ištisas savaites 
rengdavo, perrašinėdavo ir tobulindavo kalbas, kol galiausiai suteikdavo nepakartojamą 
stilių. Jo kalboms būdingas nepaprastai gausus žodynas, išradingi kalambūrai, aliteracijos, 


vaizdingi posakiai ir metaforos. 

Jo stilius ne visada atitiko tų laikų dvasią. Itin dramatiškos kalbos Bendruomenių Rū- 
muose, į kuriuos pirmą kartą buvo išrinktas 1900 m., dažnai būdavo kritikuojamos kaip ati- 
trūkusios nuo gyvenimo. Ketvirtajame dešimtmetyje, „nemalonės metais“ tapęs paprastu 
parlamento nariu, jis taip dažnai sakė apokaliptines kalbas, kad politikams ir visuomenei 
kildavo pagunda nebekreipti į jas dėmesio. Bet jo įsitikinimas, kad nacistinė Vokietija yra ne- 
pasotinamai ekspansionistinė, pasirodė visiškai pagrįstas. 1939 m. rugsėjį Britanija paskelbė 
karą, ir Churchillis vėl buvo pakviestas į ministrų kabinetą. 1940 m. gegužės 10 d., vokiečių 
pajėgoms įsiveržus į Belgiją, Nyderlandus ir Liuksemburgą, pasitikėjimas ministru pirminin- 
ku Neville'iu Chamberlainu sudužo į šipulius, ir išmušė Churchillio valanda. Paskirti jį minis- 
tru pirmininku karaliui Jurgiui VI patarė pats Chamberlainas. Gal tai buvo geriausias jo spren- 
dimas, o Churchillis pasijuto taip, tarsi „visą ligšiolinį gyvenimą būtų rengęsis šiai akimirkai“. 
Gegužės 13 d. Bendruomenių Rūmams jis atskleidė, ką ketina pasiūlyti savo šaliai. 


PRAĖJUSIO PENKTADIENIO VAKARĄ GAVAU JO DIDENYBĖS PAVEDIMĄ 
suformuoti naują vyriausybę. Parlamento ir tautos išreikšta valia akivaizdžiai 
byloja, kad ji turi būti formuojama kuo platesniu pagrindu, įtraukiant visas 
partijas. Svarbiausią šios užduoties dalį aš jau įvykdžiau. 


<...> Dabar prašau Rūmus rezoliucija pritarti mūsų jau žengtiems 

žingsniams ir išreikšti pasitikėjimą naująja vyriausybe. Rezoliucija tokia: „Šie 
Bendruomenių Rūmai remia suformuotą vyriausybę, išreiškiančią vieningą ir 
nepalenkiamą tautos ryžtą tęsti karą su Vokietija iki pergalingos pabaigos“ 


Negaliu pažadėti nieko — tik kraują, 
sunkų triūsą, ašaras ir prakaitą 


Formuoti tokią didelę ir sudėtingą administraciją - jau savaime rimtas 
uždavinys. Bet mes įžengėme į pradinį vieno iš didžiausių karų istorijoje 
etapą. Mes įsitraukėme į karą daugelyje vietų - Norvegijoje ir Olandijoje - ir 
turime ruoštis karo veiksmams Viduržemio jūros regione. Oro mūšiai tęsiasi, 
ir daugelį parengiamųjų darbų turime atlikti čia, namuose. 


Manau, krizės akivaizdoje man bus atleista, kad kreipimasis į Rūmus šiandien 
nebus ilgas, ir viliuosi, kad visi mano draugai, kolegos arba buvę kolegos, kurie 
nukentėjo dėl politinių permainų, neprieštaraus, jei šiandieninė ceremonija 
bus trumpesnė, nei turėtų būti. 

Pakartosiu Rūmams tą patį, ką jau sakiau naujosios vyriausybės ministrams: 
negaliu pažadėti nieko — tik kraują, sunkų triūsą, ašaras ir prakaitą. Mūsų 
laukia itin sunkus išbandymas. Mūsų laukia ilgi mėnesiai kovos ir kančių. 

Klausiate, kokia bus mūsų politika? Atsakau - kariauti sausumoje, jūroje ir 
ore. Kariauti sutelkus visą mums Dievo suteiktą galią ir stiprybę, kariauti 
prieš siaubingą tironiją, už kurią baisesnės nerasime net tamsiausiuose ir 
liūdniausiuose žmonijos nusikaltimų istorijos puslapiuose. Štai kokia mūsų 
politika. 


Klausiate, koks mūsų tikslas? Galiu atsakyti vienu žodžiu - pergalė. Pergalė 
bet kokia kaina, pergalė nepaisant jokio siaubo, pergalė, kad ir koks ilgas ir 
sunkus bus kelias jos link, nes be pergalės nebus ir gyvenimo. 


Įsisąmoninkime štai ką: jei Britų imperijos neliks, neliks nieko, dėl ko ji 
kovojo, neliks akstino, daugybę amžių vertusio žmoniją žengti tikslo link. 


Aš imuosi savo užduoties optimistiškai ir su viltimi. Esu įsitikinęs, kad mūsų 
reikalas nepatirs nesėkmės. Šią akimirką, susiklosčius tokioms aplinkybėms, 
jaučiuosi turįs teisę reikalauti visų pagalbos ir pasakyti: „Suvienykime jėgas ir 
kartu ženkime į priekį“ 


Perėmęs pareigas po dviejų savaičių Churchillis susidūrė su negandomis. Belgijos karalius 
Leopoldas pasidavė ir įsileido į šalį vokiečių pajėgas, o Nyderlandai buvo sutriuškinti. Britų 
ekspedicinės pajėgos (BEP) ir didelė Prancūzijos armijos dalis pakliuvo į vokiečių apsuptį. 
Vieną mūšį po kito pralaiminti Prancūzija prarado valią kovoti, ir atrodė menkai tikėtina, 
kad be BEP britai pajėgs užkirsti kelią vokiečių invazijai į tėvynę. Churchillis savo kabinetui 
dramatiškai pasakė: „Jei ilga šios salos istorija artėja prie pabaigos, tegu ji baigiasi kiekvie- 
nam iš mūsų tysant ant žemės ir springstant savo krauju.“ 


Buvo šaukiamasi stebuklo, ir jis įvyko - tai vadinamoji Diunkerko evakuacija. Arier- 
gardo kareiviai atkakliai priešindamiesi neleido vokiečiams prisiartinti, ir daugiau kaip 
850 Karališkojo laivyno, prekybos laivyno ir savanorių civilių laivų, atakuojami Luftwaffe 
lėktuvų, perkėlė anglų pajėgas iš Diunkerko į tėvynę. Stulbinamas faktas - nuo gegužės 
27 d. iki birželio 4 d. pavyko išgelbėti 335 000 britų ir prancūzų kareivių. Tiesa, visą jų gink- 
luotę teko palikti, daugumą sunaikinti, kad ja nesinaudotų priešas. Birželio 4 d. kalboje 
Bendruomenių Rūmams Churchillis pareiškė, kad „evakuacijomis karai nelaimimi“. Vis 
dėlto Diunkerkas atrodė kaip savotiškas išsigelbėjimas. Pačiam Churchilliui tai buvo proga 
pademonstruoti kovingumą ir paskutine kalbos fraze kreiptis paramos iš už Atlanto, kad 
greičiau ateitų diena, kai „Naujasis pasaulis <...> atskubės pagalbon“. 


ESU VISIŠKAI ĮSITIKINĘS - jeigu kiekvienas vykdys savo pareigą, jeigu 
niekur nebus aplaidumo, jei taip gerai pasiruošime, kaip numatėme, mes 
dar kartą įrodysime, kad esame pajėgūs apginti gimtąją salą, atlaikyti karo 

audras ir išgyventi tironijos grėsmę, jei prireiks, daugelį metų, jei prireiks, 
net ir vienui vieni. Kad ir kaip būtų, būtent tą mes ir ketiname padaryti. 
Toks Jo Didenybės vyriausybės, kiekvieno jos nario, apsisprendimas. Tokia 
parlamento ir tautos valia. Britanijos imperija ir Prancūzijos Respublika, 
nelaimės suvienytos bendram tikslui, iki paskutinio atodūsio gins gimtąją 
žemę kaip geros bičiulės padėdamos viena kitai, kiek tik leis išgalės. 


Nors didžiuliai Europos plotai ir daug senų žymių valstybių pateko ar dar gali 
patekti į gestapo ir viso to šlykštaus nacių režimo nagus, mes nepasiduosime 
ir nepralaimėsime. Mes eisime iki galo, mes kovosime Prancūzijoje, mes 
kovosime jūrose ir vandenynuose, mes kovosime ore vis labiau pasitikėdami 
ir įgaudami vis daugiau galios, ginsime savo salą bet kokia kaina, mes 
kovosime paplūdimiuose, mes kovosime nutūpimo aikštelėse, kovosime 
laukuose ir gatvėse, kovosime kalvose; mes niekada nepasiduosime, o jei 
nutiktų taip — nors nė akimirką tuo netikiu, — kad ši sala arba didelė jos dalis 
būtų pavergta ir badmiriautų, už jūrų plytinti mūsų imperija, ginkluota ir 
saugoma britų laivyno, tęs kovą toliau, kol Naujasis pasaulis Dievui tinkamu 
metu su visa savo jėga ir galybe atskubės pagalbon ir išvaduos Senąjį. 


1940 m. birželio 16 d. maršalo Pėtaino vadovaujama naujoji Prancūzijos vyriausybė ėmė 
desperatiškai melsti taikos su Vokietija. Fašistinio diktatoriaus Benito Mussolini valdo- 
ma Italija oportunistiniais sumetimais įstojo į karą Vokietijos pusėje, vildamasi prisigrob- 
ti prancūzų teritorijų. Belgija, Danija, Nyderlandai ir Norvegija jau buvo nacių valdžioje. 
Netgi Churchillio oratoriniai gabumai, Diunkerko evakuaciją pavertę „išsigelbėjimo ste- 
buklu“, negalėjo nuslėpti padėties niūrumo. Jei Prancūzija būtų nugalėta, tai reikštų, kad 
vokiečių pajėgos atsidūrė čia pat anapus Lamanšo sąsiaurio, nes iki tol jokiai šaliai nebuvo 
pavykę atlaikyti Vokietijos puolimo. Birželio 12 d. Churchillis nuskrido į Prancūziją ir bergž- 
džiai maldavo jos politikų kovoti toliau. Grįžęs kreipėsi į Bendruomenių Rūmus kalba, kuri 
buvo transliuojama per radiją birželio 18 d. Jis žūtbūt stengėsi sustiprinti anglų ir prancū- 
zų sąjungą, remdamasis gerokai pagražinta abiejų šalių istorine draugyste; bet iš tikrųjų 
jis rengė valstybę mūšiui už Britaniją - pergalė jame reikštų „erdvias, saulės nutviekstas 
aukštumas“, o pralaimėjimas - „naujus Tamsiuosius amžius“. 


KOL KAS NEŽINOME, KAS NUTIKS PRANCŪZIJOJE, ar prancūzai toliau 

priešinsis savo tėvynėje ir jos imperijos užjūriuose. Prancūzijos vyriausybė 

praras puikias galimybes ir atiduos savo ateitį likimo užgaidoms, jei nebetęs 

karo pagal sutarties įsipareigojimus, nuo kurių vykdymo mes nesijaučiame 
P48; PIpPArsiEoj) L VYRAI J 

galintys juos atleisti. Rūmai galės perskaityti istorinę deklaraciją, kurioje 

daugelio prancūzų ir mūsų pačių širdžių troškimu paskelbėme, kad šią 
tamsiausią Prancūzijos istorijoje valandą esame pasiryžę sudaryti su ja 
bendros pilietybės sąjungą. Kad ir kas nutiktų Prancūzijoje - ar su dabartine, 
ar su kita jos vyriausybe, - mes šitoje saloje ir visoje Britų imperijoje niekada 
neprarasime draugiškumo Prancūzijos liaudžiai. Jei mums teks ištverti 

tai, kas dabar teko jų daliai, seksime jų drąsos pavyzdžiu, o jeigu už mūsų 
triūsą ir vargus bus atlyginta pergale, dalysimės jos vaisiais, ir visiems bus 
sugrąžinta laisvė. Neatsisakysime nė vieno iš savo teisėtų reikalavimų; mes 
neatsitrauksime nė per žingsnį. Čekai, lenkai, norvegai, olandai, belgai - visi 
dabar prisidėjo prie mūsų bendro reikalo. Visiems jiems bus sugrąžinta laisvė. 


Mūšis už Prancūziją, kaip jį pavadino generolas Weygandas [vyriausiasis 
prancūzų kariuomenės vadas], baigėsi. Manau, dabar prasidės Mūšis už 
Britaniją. Nuo jo baigties priklauso visos krikščioniškos civilizacijos išlikimas. 
Nuo jo priklauso mūsų pačių, britų, gyvybė, taip pat mūsų institucijų ir 
imperijos tęstinumas. Visas priešo įniršis ir galia netruks atsisukti į mus. 


Hitleris žino, kad jam teks palaužti mus 


Hitleris žino, kad jam teks palaužti mus šitoje saloje arba pralaimėti karą. Jei 
mes atsilaikysime prieš jį, Europa atgaus laisvę ir viso pasaulio gyvenimas 
galės žengti pirmyn, į erdvias, saulėtas aukštumas. Bet jei pralaimėsime, 
tuomet visas pasaulis, taip pat ir JAV, ir viskas, ką mes pažįstame ir mylime, 
nugrims į naujų Tamsiųjų amžių, dėl iškreipto mokslo grėsmingesnių ir turbūt 
dar ilgiau užtruksiančių, bedugnę. 


Tad įtempę jėgas atlikime savo pareigas ir laikykimės taip, kad jei Britanijos 
imperijai ir Britų Tautų Sandraugai būtų lemta gyvuoti dar tūkstantį metų, 
žmonės sakytų: „Tai buvo didingiausia jų valanda“ 


Po dviejų mėnesių Mūšis už Britaniją —- didžiausias oro mūšis istorijoje —- priartėjo 
prie kulminacijos. Hitleris atsargiai vertino jūrinės invazijos galimybę, juolab kad Britani- 
jos laivynas buvo stiprus, todėl siekė įgyti visišką pranašumą ore. Optimizmu trykštantis 
Luftwaffe vadas reichsmaršalas Goeringas jį patikino, kad tai bus visai lengva, tereiks su- 
naikinti britų naikintuvų pajėgas (Karališkųjų oro pajėgų atšaką, kurios uždavinys buvo 
numušti priešo lėktuvus). Mūšis užvirė liepos viduryje, tačiau ypač sustiprėjo nuo rugpjū- 
čio 13-osios, Adlertag (Erelio dienos), kai prasidėjo masinės Luftwaffe atakos. Iki rugpjūčio 
pabaigos vokiečiai bombardavo aviacijos bazes nepaliaujamai. Britų gynyba buvo beveik 
pasiekusi kritinę ribą. 


WINSTON CHURCHILL / 97 


Britų oro erdvės gynyba priklausė nuo būrelio naikintuvų pilotų, kurių žūtbūtinę 
kovą nuo žemės dažnai stebėdavo gyventojai. Churchillis taip pat keletą kartų per žiūro- 
nus stebėjo oro kovas, o rugpjūčio 16 d. atvyko į 11-ąjį aviacijos grupės operatyvinį sky- 
rių, kuris koordinavo pietryčių Angliją saugančių naikintuvų veiksmus. Pilotų ir jų žemės 
tarnybų pastangos ministrą pirmininką labai sujaudino. Tądien Churchillis ėmė rengti kal- 
bą ir pasakė ją po keturių dienų — pagerbė naikintuvų pilotus ir ne tokius „žavingus“ jų 
kolegas bombonešių lakūnus. Po šios kalbos Mūšyje už Britaniją kovęsi pilotai išgarsėjo 
kaip Saujelė. 


Dipysis ORO MūšIS, kuris vyksta virš šios salos pastarąsias kelias savaites, 
neseniai ypač suintensyvėjo. Kol kas dar per anksti kalbėti apie jo mastą ar 
trukmę. Turime nedvejodami tikėtis, kad priešas dės dar daugiau pastangų, 
nei iki šiolei. 

<...> Kiekvieni šios salos, imperijos ir viso pasaulio namai, išskyrus nebent 
nusikaltėlių irštvas, yra kupini dėkingumo britų lakūnams, kurie nepabūgę 
priešų persvaros, nenuilsdami nuolatinių sunkumų ir mirtino pavojaus 
akivaizdoje, savo narsa ir atsidavimu keičia šio pasaulinio karo eigą. Dar 
niekada žmonijos karų istorijoje tokia daugybė žmonių nesijautė skolinga 
tokiai mažai saujelei. Visų mūsų širdys plaka išvien su širdimis naikintuvų 
pilotų, kurių puikią kovą diena iš dienos matome savo akimis. Tačiau 
neturime pamiršti, kad visą šį laiką, naktis po nakties, mėnuo po mėnesio, 
mūsų bombonešių eskadrilės skrenda toli į Vokietiją, naudodamosi puikiais 
navigaciniais įgūdžiais tamsoje aptinka taikinius ir, dažniausiai įnirtingai 
apšaudomos priešų, patirdamos didelių nuostolių, apgalvotai ir skrupulingai 
tiksliai smogia triuškinamus smūgius nacių techninės ir karinės gamybos 
struktūrai. 


1944 M. pabaigoje tapo akivaizdu, kad nacistinė Vokietija neišvengiamai bus sutriuš- 
kinta, tačiau bendri Sąjungininkų interesai, regis, ėmė skirtis. Viena buvo neabejotina: 
Raudonosios armijos žengimas į Vakarus ir milžiniškos aukos, kurias kare sudėjo Sovietų 
Sąjunga, leis Stalinui reikalauti, kad jo įtakon būtų atiduota didelė dalis Vidurio ir Rytų Eu- 
ropos: Churchillis, nors ir sudaręs su Sovietais karinį aljansą, komunizmą laikė griaunančia 
ir pavojinga ideologija, todėl vis labiau nerimavo dėl to, kaip plačiai Stalinas diegia mario- 
netinius režimus šalyse, kurias okupavo, arba „išlaisvino“, nors buvo susitarta jose atkurti 
prieškario vyriausybes arba surengti laisvus rinkimus. 


Iškart po karo Churchillis, jau nebe premjeras, bet vis dar garsus valstybininkas, atvi- 
rai prakalbo apie pavojų, kurį kelia besiformuojančių galios blokų takoskyra, apie Sovietų 

ekspansijos grėsmę ir būtinybę atominiame amžiuje rasti kelią taikiai sugyventi. 1946 m. 
kovą lankydamasis Amerikoje Churchillis, pasinaudojęs garbės laipsnio suteikimo cere- 
monija Fultone, Misūrio valstijoje, išsakė savo lūkesčius dėl ką tik įkurtos Jungtinių Tautų 
Organizacijos ir anglų bei amerikiečių „ypatingųjų santykių“ ir būgštavimus dėl „geležinės 
uždangos“, kuri nusileido skersai Europos. 


ANT SCENOS, dar visai neseniai apšviestos Sąjungininkų pergalės, dabar 

krito šešėlis. Niekas nežino, ką Sovietų Rusija ir jos tarptautinė komunistinė 
organizacija ketina daryti artimiausioje ateityje arba kur yra jų ekspansinių 
tendencijų ir polinkio primesti savo ideologiją ribos, ir ar apskritai jų esama. 
Aš be galo žaviuosi narsiąja rusų tauta, gerbiu ją ir savo karo laikų bičiulį 
maršalą Staliną. Britanijoje - neabejoju, lygiai taip pat ir čia - žmonės jaučia 
didelę simpatiją ir geranoriškumą visoms Rusijos tautoms ir ryžtą nepaisant 
visų skirtumų ir priešpriešų puoselėti ilgalaikę draugystę. Mes suprantame, 
kad Rusijai reikia užsitikrinti savo vakarinių sienų saugumą ir panaikinti 
Vokietijos agresijos galimybę. Mes džiaugiamės matydami Rusiją užimant jai 
teisėtai priklausančią vietą tarp svarbiausių pasaulio valstybių. Sveikiname jos 
vėliavą jūrose. Ir, svarbiausia - sveikiname arba turėtume sveikinti stabilius, 
dažnus ir stiprėjančius rusų ir mūsų tautų abipus Atlanto ryšius. Tačiau mano 
pareiga <...> pateikti jums faktus apie tikrąją padėtį Europoje. 


Nuo Ščecino prie Baltijos iki Triesto prie Adrijos per visą žemyną nusileido 
geležinė uždanga. Anoje pusėje liko visos Vidurio ir Rytų Europos senųjų 
šalių sostinės. Varšuva, Berlynas, Praha, Viena, Budapeštas, Belgradas, 
Bukareštas, Sofija - visi šie garsūs miestai ir aplink juos gyvenantys žmonės 
liko, privalau tai įvardyti, sovietinėje erdvėje; ir visi jie vienaip ar kitaip ne 
tik patiria Sovietų įtaką, bet ir itin didelę, kai kada, vis labiau griežtinamą 
Maskvos kontrolę. Vien Atėnai - nemirtinga šlove garsi Graikija - gali laisvai 
spręsti savo ateitį rinkimuose, dalyvaujant britų, amerikiečių ir prancūzų 
stebėtojams. Rusijos kontroliuojama Lenkijos vyriausybė buvo skatinama 
vykdyti siaubingus ir neteisėtus įsiveržimus į Vokietiją, todėl dabar ten vyksta 
pasibaisėtini ir iki šiol neregėti milijonų vokiečių trėmimai. Komunistų 
partijos, kurios anksčiau šiose Rytų Europos šalyse buvo visai menkos, dabar 
įgavo neproporcingai didelę, palyginti su narių skaičiumi, galią ir siekia visur 
įvesti totalitarinę kontrolę. 


<...> Pasaulio saugumas reikalauja naujos vienybės Europoje, ir nė viena 
valstybė neturi būti atstumta visam laikui. <...> Mes įsisąmoninto tikslo 
sukurti taiką visoje Europoje, be abejonės, turime siekti per Jungtines Tautas 
ir laikydamiesi mūsų Chartijos. 


„Prancūzijos 
pasipriešinimo liepsna 
neturi užgesti - ir neužges“ 


CHARLES DE GAULLE 
Radijo kreipimasis dėl Prancūzijos išvadavimo pajėgų telkimo, 
“ L9)0M Dulelio lBd. 000000 

Greitas Prancūzijos armijos žlugimas 1940 m. birželį puolant naciams visoje šalyje sukėlė 


šoką ir paniką. Winstonas Churchillis spaudė prancūzus kovoti toliau ir netgi pasiūlė suda- 


ryti oficialią abiejų valstybių sąjungą, bet tai tebuvo griebimasis už šiaudo. Birželio 14 d. 


vokiečių kareiviai įžengė į neginamą Paryžių, o birželio 16 d. atsistatydino Prancūzijos 


ministras pirmininkas Paulas Reynaud, jį pakeitė ankstesniojo karo didvyris maršalas 
Philippe'as Pėtainas. Naujoji vyriausybė tučtuojau ėmė derėtis dėl kapituliacijos. 


. „Pirmojo Pienios karo metais tarnavo leitenantu, buvo 
"kelis kartus sužeistas, prie Verdeno AS į Šš 


i metais ir. S as bios i 
i dė i užsienio sio pavertė 


o glaudžius santykius su Vakarų 
ralai Imėjo referendume ir, įvertinęs tai 
išraišką, atsistatydino. 


išgyventi keletą pasikėsinimų, 
ričio 9.d, Kolombe Ie Dezeglize, 


Nors apskritai Prancūzijos armija 
pasirodė blankiai, vienas tankų divizijos 
vadas visgi pasižymėjo — tai generolas 
Charles'is de Gaulle'is. Gegužės pradžio- 
je jis buvo pulkininkas, kurio kilimą kar- 
jeros laiptais apsunkino atkakli pozicija 
dėl būtinybės taikyti mechanizuoto karo 
taktiką (kaip tą darė vokiečiai). Bet bir- 
želio pradžioje jis staiga buvo skubiai pa- 
aukštintas ir pakviestas į vyriausybę eiti 
gynybos ministro pavaduotojo pareigas. 
Atsisakęs pritarti Pėtaino vykdomai pra- 
laimėjimo politikai, de Gaulle'is pabėgo į 
Britaniją, kur po Diunkerko evakuacijos iš- 
silaipino tūkstančiai Prancūzijos kareivių. 
Churchillio remiamas tapo atsvara Pran- 
cūzijos lyderiui Pėtainui. Birželio 18 d., 
tą pačią, kai Churchillis paskelbė, kad ar- 
tėja Mūšis už Britaniją, de Gaulle'is krei- 
pėsi per radiją ragindamas prancūzus ne- 
siliauti kovoti. Bene garsiausia su šia kal- 
ba siejama frazė - „Prancūzija pralaimėjo 
mūšį. Bet nepralaimėjo karo!“ - iš tikrųjų 
niekada neskambėjo eteryje. 


Maršalas Pėtainas tapo Pietų Pran- 
cūzijoje veikusio formaliai neutralaus (bet 
iš tiesų vis labiau kolaboracionistinio) Viši 
režimo vadovu, ir dėl šio gėdingo vaid- 
mens po karo jam teko stoti prieš teismą 
dėlišdavystės. O de Gaulle'is- priešingai 


tapo Prancūzijos nepaklusnumo simboliu ir įkalbinėjo britus, amerikiečius ir prancūzų 


pasipriešinimo dalyvius laikyti jį Prancūzijos išlaisvinimo pajėgų vadu. Įžeidaus būdo de 
Gaulle'io santykiai su Churchilliu buvo sudėtingi, o su JAV prezidentu Rooseveltu — dar 
sudėtingesni; anglų ir amerikiečių sąjungoje jis dažnai jautėsi esąs (ir buvo) pašalinis. Vis 

dėlto galiausiai generolas de Gaulle'is 1944 m. rugpjūčio 26 d. triumfuodamas įžengė į 
išlaisvintą Paryžių, 0 1958 m. tapo šalies prezidentu. 


ŽMONĖS, DAUG METŲ VADOVAVĘ Prancūzijos ginkluotosioms pajėgoms, 
sudarė vyriausybę. Ši vyriausybė paskelbė apie mūsų armijos pralaimėjimą ir 
pradėjo derybas su priešu dėl karo veiksmų nutraukimo. Taip, visiška teisybė, 
kad priešo mechanizuotos pajėgos sutriuškino (ir tebetriuškina) mus tiek ore, 
tiek ant žemės. Mūsų armiją trauktis privertė ne skaitlingesnės vokiečių gretos, 
ojų tankai, lėktuvai ir taktika. Būtent tankai, lėktuvai, taktika ir netikėtumo 
veiksnys - štai priežastys, dėl ko mūsų lyderiai pateko į dabartinę padėtį. 


Bet ar buvo pasakytas paskutinis žodis? Ar mes privalome atsisakyti visų 
vilčių? Ar mūsų pralaimėjimas galutinis ir nepataisomas? Aš į šiuos klausimus 
atsakau - ne! 


Puikiai žinodamas visus faktus, prašau tikėti manimi: Prancūzijos byla dar 
nepralaimėta. Tie patys veiksniai, kurie lėmė mūsų pralaimėjimą, vieną dieną 
gali atvesti prie pergalės. Nes Prancūzija — prisiminkite tai — nėra vieniša. Ji 
nėra izoliuota. Už jos nugaros - plati imperija, ji gali sudaryti sąjungą su Britų 
imperija, kuri viešpatauja jūrose ir kovoja toliau. Kaip ir Anglija, Prancūzija 
gali be apribojimų naudotis neaprėpiamais Jungtinių Amerikos Valstijų 
pramonės ištekliais. 


Ant kortos pastatytas viso pasaulio likimas 


Šis karas neapsiriboja vien mūsų nelaiminga šalimi. Jo baigtį lems ne tik Mūšis 
už Prancūziją. Tai pasaulinis karas. Taip, buvo klaidingų sprendimų, buvo 
delsos ir neapsakomų kančių, bet pasaulyje tebėra visko, ko reikia, kad vieną 
dieną priešas būtų sutriuškintas. Šiandien mus įveikė grynai mechanizuota 
jėga, kurią priešas metė prieš mus. Bet mes vis dar galime žvelgti į ateitį, o 

ji žada, kad dar didesnė mechanizuota jėga atneš mums pergalę. Ant kortos 
pastatytas viso pasaulio likimas. 


Aš, generolas de Gaulle'is, dabar esu Londone ir kreipiuosi į visus Prancūzijos 
karininkus ir kareivius britų žemėje arba į ją atvyksiančius, nesvarbu, su 
ginklais ar be jų; kreipiuosi į visus inžinierius ir patyrusius ginkluotės fabrikų 
darbininkus, dabar esančius britų žemėje arba į ją atvyksiančius; kreipiuosi į 
jus visus — susisiekite su manimi. 


Kad ir kas nutiktų, Prancūzijos pasipriešinimo liepsna neturi užgesti - ir 
neužges. 


„Išdavystė, kuriai nėra lygių 
civilizuotų tautų istorijoje“ 


VIAČESLAV MOLOTOV 
Radijo kreipimasis, smerkiantis nacių invaziją į Sovietų Sąjungą, 
1941 m. birželio 22 d. 

Viačeslavas Molotovas, Josifo Stalino užsienio reikalų ministras, žmogus, netyčiom davęs 
pavadinimą „Molotovo kokteiliams“ - buteliams su padegamuoju skysčiu, kuriuos pirmą 
kartą panaudojo suomiai per Žiemos karą (1939-1940), kovodami prieš Sovietų tankus. 
Tas pats Molotovas savo viršininko įsakymu 1939 m. rugpjūtį pasirašė nacių ir Sovietų ne- 
puolimo paktą. Lygiai taip pat, viršininko įsakymu, 1941 m. birželio 22 d. jam teko per ra- 
diją perduoti piliečiams žinią, kad Vokietija sulaužė sutartį ir plačiu frontu puola Sovietų 
Sąjungą. 

Paktą sudaryti pasiūlė Vokietija 
siekdama užsitikrinti, kad Sovietų Sąjun- 
ga nesudarys jokios sąjungos su anglais 
ir prancūzais ir Stalinas netrukdys vokie- 
čių planams užimti Lenkiją. Stalinas nu- 
sprendė, kad pasirašyti paktą Sovietams 
naudinga, o paskui, nors Sovietų ir vokie- 
čių santykiai blogėjo, nenorėjo patikėti, 
kad Hitleris galėtų taip greitai sulaužy- 
ti Žodį. Bet Hitleris jau seniai puoselėjo 
planą pulti Sovietų Sąjungą ir praplėsti 
vokiečių Lebensraum („gyvybinę erdvę“) 
į rytus. Paktas nė trupučio nesušvelnino 
ideologinės ir rasistinės nacių lyderio pa- 
niekos komunizmui ir slavų tautoms. 


1941 m. birželio 22 d. 3.00 valandą 
ryto 3,5 milijono Vokietijos, Rumunijos, 
Suomijos ir kitų Ašies valstybių kareivių 
plūstelėjo per Sovietų Sąjungos sienas. 
Nors buvo gauta įrodymų apie pasieny- 
je telkiamas pajėgas ir aiškių Winstono 
Churchillio perspėjimų (Stalinas į juos 


numojo ranka), Sovietų gynyba buvo ne- 
pasiruošusi. Pats Stalinas, užuot visuotinės krizės valandą perėmęs valstybės vairą į savo 
rankas, kažin kur pradingo, palikęs Molotovą „didžiojo vado ir draugo Stalino vardu“ su- 
telkti šalį. 


Per pirmas dvi invazijos savaites Sovietų Sąjunga prarado milijoną kareivių, beveik 
visus lėktuvus ir tūkstančius tankų. Kad iš užimtų teritorijų vokiečių armija nepeštų jokios 
naudos, Stalinas įsakė atsitraukiantiems rusams po savęs palikti „išdegintą žemę“. Visą 
1941 m. vasarą Ašies valstybių pajėgos sparčiai žengė į priekį, pasiekė Leningradą ir Kije- 
vą, nesirinkdamos žudė tūkstančius civilių vyrų, moterų ir vaikų. Molotovas birželio 22 d. 
pažadėjo: „Pergalė bus mūsų", ir galiausiai atgimusi Raudonoji armija iš tiesų ryžtingai 

pasuko įvykius į priešingą pusę. Bet nuožmusis Didysis tėvynės karas, kaip jis vadinamas 
Rusijoje, pareikalavo daugiau kaip 20 milijonų Sovietų Sąjungos žmonių gyvybių. 


O Molotovas karo metais atliko gyvybiškai svarbų vaidmenį slaptose derybose su 
tokiais Amerikos atstovais, kaip W. Alverellis Harrimanas, kad užtikrintų amerikietiškų 
ginklų tiekimą. Bet Stalino „aparatčiko“ reputacija paskesnei Molotovo karjerai padarė 
neatitaisomą žalą: jis gyveno 96 metus, tačiau po 1956-ųjų buvo nušalintas nuo politikos. 


TARYBŲ SĄJUNGOS PILIEČIAI! 


Tarybų Sąjungos vyriausybė ir jos vadovas draugas Stalinas įgaliojo mane 
pareikšti: šiandien 4.00, be jokių reikalavimų Tarybų Sąjungai ir be karo 
paskelbimo, Vokietijos karinės pajėgos užpuolė mūsų šalį, daugelyje vietų 
atakavo mūsų pasienį ir bombardavo iš lėktuvų Žitomirą, Kijevą, Sevastopolį, 
Kauną ir kitus miestus, žuvo arba buvo sužeista daugiau kaip 200 žmonių. 


<...> Šis negirdėtas antpuolis prieš mūsų šalį — tai išdavystė, kuriai nėra lygių 
civilizuotų tautų istorijoje. Mūsų šalis užpulta nepaisant to, kad TSRS ir 
Vokietija buvo pasirašiusios nepuolimo paktą ir Tarybų Sąjungos vyriausybė 
ištikimai laikėsi visų šios sutarties sąlygų. 

Mūsų šalis užpulta, nors per visą sutarties galiojimo laiką vokiečių vyriausybė 
negalėjo surasti nė menkiausio pagrindo pareikšti pretenzijas TSRS dėl 
sutarties laikymosi. 


Vokietijos vyriausybė nusprendė 
pradėti karą prieš TSRS 


Visa atsakomybė už šį grobikišką puolimą prieš Tarybų Sąjungą gula išimtinai 
ant fašistinės Vokietijos vadovų. 


5.30 ryto, jau prasidėjus puolimui, [Friedrichas] von der Schulenburgas, 
Vokietijos ambasadorius Maskvoje, savo vyriausybės vardu man, kaip 
užsienio reikalų liaudies komisarui, pareiškė, kad Vokietijos vyriausybė 
nusprendė pradėti karą prieš TSRS dėl to, kad prie rytinių Vokietijos sienų 
telkiami Raudonosios armijos kariniai daliniai. 


Atsakydamas Tarybų Sąjungos vyriausybės vardu pareiškiau, kad iki 
paskutinės akimirkos Vokietijos vyriausybė nepateikė Tarybų Sąjungos 
vyriausybei jokių reikalavimų, kad Vokietija užpuolė TSRS nepaisydama 
taikios Tarybų Sąjungos pozicijos, todėl fašistinė Vokietija yra agresorė. 

Tarybų Sąjungos vyriausybės pavedimu taip pat pareiškiu, kad nei mūsų 
kariai, nei aviacija niekur sienos nepažeidė, todėl šį rytą per Rumunijos radiją 
paskelbtas teiginys, kad tarybiniai lėktuvai apšaudė šios šalies oro uostus, yra 
grynas melas ir provokacija. 


<...> Šį karą mums primetė ne Vokietijos liaudis, ne Vokietijos darbininkai, 
valstiečiai ir inteligentija, kurių kančias mes puikiai suprantame, bet 
kraugeriška fašistinės Vokietijos vadovų klika, jau pavergusi prancūzus, čekus, 
lenkus, serbus, norvegus, danus, olandus, graikus ir kitas tautas. 


Tai ne pirmas kartas, kai mūsų liaudžiai tenka 
atremti pasipūtusio priešo antpuolį 


<...> Tai ne pirmas kartas, kai mūsų liaudžiai tenka atremti pasipūtusio priešo 
antpuolį. Kai Napoleonas įsiveržė į Rusiją, mūsų liaudis atsakė Tėvynės karu, 
Napoleonas patyrė pralaimėjimą ir žlugo. 

"Tas pats laukia ir Hitlerio, kuris iš pasipūtimo pradėjo prieš mūsų šalį naują 
žygį. Raudonoji armija ir visa mūsų liaudis vėl pakils į pergalingą Tėvynės 
karą už savo šalį, garbę ir laisvę. 

<...> Vyriausybė kviečia jus, Tarybų Sąjungos piliečius, dar glaudžiau sutelkti 
savo gretas aplink šlovingąją bolševikų partiją, aplink Tarybų Sąjungos 
vyriausybę, aplink didįjį vadą draugą Staliną. Mūsų reikalas - teisingas. 
Priešas bus nugalėtas. Pergalė bus mūsų. 


„Aš pats nušausiu 
tą kalės vaiką Hitlerį“ 


GEORGE S. PATTON JsAUNEsNYSIS 


Įkvepianti kalba „D dienos“ išvakarėse JAV Trečiajai armijai, 
1944 m. birželio 5 d. 

Populiarus, Holivudo mėgstamas Amerikos karo vado tipas — agresyvus, stačiokiškas, bet 
kada bjaurių žodžių srautu pratrūkti galintis macho, tačiau ryžtingas, ištikimas ir pasie- 
kiantis savo. Šio įvaizdžio prototipas - George'as Smithas Pattonas jaunesnysis, Užsitar- 
navęs generolo laipsnį ir atlikęs svarbų vaidmenį 1943-1945 m. vadovaudamas JAV Sep- 
tintajai ir Trečiajai armijoms Europoje, kai karo sėkmė nusigręžė nuo nacistinės Vokietijos. 
Pattonas, kareivių vadintas Seniu Kraugeriu, buvo spalvinga ir prieštaringa asmenybė. 
Ūmus, užsispyręs ir tiesmukas. Taip pat griežtos drausmės šalininkas, bet pats būdamas 
pavyzdys pelnė kareivių ištikimybę. 


1944 m. birželį Pattonas jau buvo 
susikūręs gerą vardą vadovaudamas JAV 
II korpusui Šiaurės Afrikoje ir Septintajai 
armijai, dalyvavusiai 1943 m. anglams 
ir amerikiečiams užimant Siciliją. Dabar 
Jis vadovavo JAV Trečiajai armijai, kuriai 
buvo skirta dalyvauti „D dienos“ (Delive- 
rance day - Išlaisvinimo diena) operaci- 
joje: 1944 m. birželio 6 d. išsilaipinimas 
buvo pavojingas - tačiau sėkmingas - Są- 
jungininkų bandymas įsitvirtinti Prancū- 
zijoje. Operacija „Valdovas“ — toks buvo 
kodinis jos pavadinimas - turėjo Europo- 
je atidaryti prieš vokiečius Vakarų frontą, 
kurio jau seniai prašė Stalinas, Raudona- 
jai armijai įnirtingai kovojant su vokiečiais 
rytuose. „D dienos“ išvakarėse Pattonas 
kreipėsi į savo karius stovykloje „kaž- 
kur Anglijoje“, kaip sąmoningai miglotai 
buvo apibūdinta oficialiame aprašyme. S 
|. Vokietijoje, todėl 


Pattonas, kai aprastai, kalbėjo : 
nas, IP pap lp J vado pareigų. | . 


tiesmukai ir nešvankiai, tačiau vis tiek 


pavaizdavo karą kaip didžiulę dramą, „di- Lia sea pain 


|" įsirėžus į sunkvežimį. Palaic 
dingiausias varžybas, kokiose gali rungtis | kareiviais, žuvusiais Kyš 

žmogus“. Jis nesinaudodavo užrašais ir m 
visada kreipdavosi į kareivius pačiais tiesiausiais žodžiais, susitelkdamas į tokius prakti- 
nius klausimus kaip svarbiausi būdai išsaugoti gyvybę. Pats Pattonas apie savo keikimąsi 
sakė: „Norint valdyti armiją piktžodžiauti būtina, ir tai daryti reikia išraiškingai.“ Jis pripa- 
žino, kad natūralu mūšyje bijoti ir kad neišvengiamai jame žūsta daug kareivių. Bet, pasak 


jo, tikras kareivis baimę turi nuslopinti aukštesnių vertybių suvokimu, todėl „tikras vyras 
niekada neleis mirties baimei nustelbti jo garbės, pareigos šaliai ir įgimto vyriškumo“. Per 


108 / KALBOS, PAKEITUSIOS PASAULĮ 


Įvairias ataskaitas ir protokolo įrašus kalba pasklido ir tapo kariniu folkloru, būtent jos 
variantu prasideda 1970 m. filmas Patton, kur garsiojo generolo vaidmenį atliko aktorius 
George'as C. Scottas. 


Po „D dienos“ Trečiajai armijai teko ištverti 281 parą trukusias kautynes, ji įspūdingai 
prasiveržė per Prancūziją prie Reino ir įžengė į Vokietiją ir Čekoslovakiją. Kareiviai susidūrė 
su ryžtingu pasipriešinimu, ypač Kyšulio mūšyje 1944 m. gruodį ir 1945 m. sausį, kai vokie- 
čiai mėgino pereiti į kontrpuolimą. 


Birželio 5 d. Pattonas savo kariams pareiškė: „Mirties bijoti nereikia - stojus metui ji 
ateina visų." Atėjo ji ir generolo, tiesa, ne mūšio įkarštyje, o per autoavariją vos pasibaigus 
karui, 1945 m. gruodį. Pattonas tik šiek tiek pergyveno karą, tačiau jo iškili asmenybė ir 
didžiuliai karo laimėjimai pavertė jį legenda. 


—————————————————— 


<...> JŪS ŠIANDIEN ESATE ČIA DĖL TRIJŲ PRIEŽASČIŲ. Pirma, jūs esate 

čia todėl, kad atvykote ginti savo namų ir artimųjų. Antra, jūs esate čia dėl 
savigarbos, nes nenorėtumėte būti niekur kitur. Trečia, jūs esate čia todėl, kad 
jūs tikri vyrai, o visi tikri vyrai mėgsta kovoti. Jūs esate Čia todėl, kad kai dar 
buvote vaikai, visi žavėjotės tais, kurie geriausiai žaidžia stiklo rutuliukais, 
žavėjotės greičiausiais bėgikais, tvirčiausiais boksininkais, Didžiosios 
beisbolo lygos ir Visos Amerikos futbolo lygos žaidėjais. Amerikiečiai myli 
nugalėtojus. Amerikiečiai nepakęs pralaimėtojų. Amerikiečiai niekina bailius, 
Amerikiečiai žaidžia, kad visada laimėtų. Spjaunu aš į tuos, kurie pralaimi ir 
juokiasi. Amerikiečiai nekenčia pačios minties apie pralaimėjimą - štai kodėl 
jie niekada nepralaimėjo ir niekada nepralaimės jokio karo. 

Jūs ne visi žūsite. Iš didžiojo mūšio negrįš tik du procentai visų šiandien čia 
esančių. Mirties bijoti nereikia — stojus metui ji ateina visų. Taip, pirmame 
mūšyje bijo kiekvienas kareivis. Jei sako, kad ne - meluoja. Kai kurie yra 
bailiai, bet kaunasi ne blogiau už drąsuolius arba matydami, kaip kovoja 
bijantys ne mažiau, siunčia velniop savo baimę. 


Karas - tai didingiausios varžybos, 
kokiose gali rungtis žmogus 


Tikras didvyris yra tas, kuris kovoja nepaisydamas baimės. Vieni įveikia baimę 
nuo mūšio pradžios praėjus minutei. Kitiems prireikia valandos. Tretiems — 
kelių dienų. Bet tikras vyras niekada neleis mirties baimei nustelbti jo garbės, 
pareigos šaliai ir įgimto vyriškumo. 

Karas — tai didingiausios varžybos, kokiose gali rungtis žmogus. Jis išgrynina 
viską, kas geriausia, ir sunaikina, kas niekingiausia. Amerikiečiai didžiuojasi 
būdami Vyrai, ir jie tikrai yra Vyrai. Atminkite, priešai bijo taip pat kaip ir jūs, 
o gal net labiau. Jie nėra antžmogiai. 


<...> Tikri didvyriai nėra ir iš pasakų knygos nužengę kovotojai. Kiekvienas 
kareivis šioje armijoje atlieka gyvybiškai svarbų vaidmenį. Niekada 
nepasiduokite. Niekada nemanykite, kad jūsų darbas nesvarbus. Kiekvienas 
turi savo darbą ir jį privalo atlikti. Kiekvienas yra gyvybiškai svarbi grandis 
ilgoje grandinėje. Kas būtų, jei sunkvežimio vairuotojas staiga nuspręstų, 
kad jam nepatinka virš galvos zvimbiančios kulkos, imtų virpinti kinkas ir 
strimgalviais šoktų į griovį? Tas bailus šunsnukis galėtų pagalvoti: „Velniai 
rautų, aš juk tik vienas iš tūkstančių, niekas nepastebės mano dingimo.“ Bet 
kas būtų, jeigu šitaip galvotų kiekvienas? Kur, po galais, mes dabar būtume? 
Kas būtų su mūsų šalimi, mūsų artimaisiais, namais, netgi su visu pasauliu? 
Ne, velniai rautų, amerikiečiai šitaip negalvoja. Kiekvienas dirba savo darbą. 
Kiekvienas tarnauja visų labui. Kiekvienas būrys, kiekvienas dalinys svarbus 
didžiojoje šio karo schemoje. 


Vaike, tavo senelis žygiavo su didingąja 
Trečiąja armija ir tuo prakeiktu kalės vaiku 
Georgie'u Pattonu! 


<...> Be abejo, mes norime grįžti namo. Norim, kad su tuo karu būtų baigta. 
Greičiausias būdas tą padaryti - pričiupti jį pradėjusius išgamas. Kuo greičiau 
juos suplieksime, tuo greičiau grįšime namo. Trumpiausias kelias namo veda 
per Berlyną ir Tokiją. Ir kai mes pasieksime Berlyną, aš pats nušausiu tą kalės 
vaiką Hitlerį. Lygiai kaip nušaučiau gyvatę! 


<...> Kai karas baigsis ir jūs grįšite namo, galėsite pasakyti vieną puikų dalyką. 
Jausitės dėkingi, kai po dvidešimties metų sėdėdami prie židinio su anūku ant 
kelių ir jo paklausti, ką veikėte per Antrąjį pasaulinį karą, neturėsite kosčioti, 
perkelti vaiko ant kito kelio ir sakyti: „Na, tavo senelis sėmė šūdą Luizianoje.“ 
Ne, gerbiamieji, jūs galėsite pažiūrėti jam tiesiai į akis ir tarti: „Vaike, tavo 
senelis žygiavo su didingąja Trečiąja armija ir tuo prakeiktu kalės vaiku 
Georgie'u Pattonu!“ 


„Ištverti neištveriama“ 


IMPERATORIUS HIROHITAS 


Radijo kreipimasis, kuriame paaiškinamas Japonijos kapituliavimas, 
1945 m. rugpjūčio 15 d. 

1945 m. gegužės 3 d. nacistinė Vokietija oficialiai pasidavė Sąjungininkams. Antrasis pa- 
saulinis karas Europoje baigėsi. Bet Tolimuosiuose Rytuose JAV ir Sąjungininkų pajėgos 
tebetęsė sekinantį karą su Japonija. Nors buvo triuškinami žemėje ir jūroje, o amerikiečiai 
jau įgijo pranašumą ir ore, japonai ryžosi kovoti iki mirties, todėl buvo akivaizdu, kad Są- 
jungininkų pergalė nebus lengva ar greita. Ir iš tiesų, 1945 m. birželį Okinavos salą ameri- 
kiečiai užėmė tik po tris savaites trukusių sunkių kovų, praradę apie 13 000 kareivių. 


Norint priversti japonus pasiduoti 
reikėjo radikalių sprendimų. Ir toks buvo 
rastas: 1945 m. rugpjūčio 6 d. JAV oro pa- 
jėgų bombonešis B-29, pavadintas „Eno- 
la Gay“, ant Japonijos miesto Hirosimos, 


IMPERATORIU 


kuriame buvo karinė bazė, numetė pir- 
mą pasaulyje atominę bombą. Ji nužudė 
75 000-100 000 Žmonių ir sunaikino patį 
miestą. Japonai neskubėjo reaguoti. Po 
trijų dienų, įprastinėms bomboms siau- 
biant Tokiją, ant Nagasakio uosto buvo 
numesta antra atominė bomba, kuri su- 
kėlė panašių nuostolių. Netrukus Japoni- 
jos imperatorius Hirohitas sulaužė impe- 
rijos tradiciją ir per radiją kreipęsis į tautą 
paskelbė, kad Japonija priima Sąjunginin- 
kų iškeltas kapituliavimo sąlygas. 


Atominės bombos panaudojimas 
sukėlė daug ginčų netgi tarp Amerikos 
kariškių. Bet Trumanas, tapęs prezidentu 
1945 m. balandį mirus Rooseveltui, teigė, 
kad bomba apsaugos Sąjungininkus nuo 
didžiulių nuostolių, be to, išgelbės tūkstančius Japonijoje laikomų karo belaisvių nuo ver- 
giško darbo, ligų ar bado mirties. Geopolitiniu požiūriu JAV ir Sovietų santykiai prastėjo 
dėljėgų išsidėstymo pokarinėje Europoje, todėl Trumanas norėjo, kad Japonija pasiduotų 
anksčiau, nei Stalinas turės laiko rimčiau užsiimti Rytų Azijos reikalais. (Potsdamo konfe- 
rencijoje liepos 24 d. Trumanas Stalinui tik užsiminė, kad Jungtinės Valstijos turi „naują ne- 
paprastos naikinančios galios ginklą“.) Rugpjūčio 9 d. Sovietų Sąjunga pagaliau paskelbė 
Japonijai karą ir įsiveržė į japonų okupuotą Kiniją, bet įgyti svertų, galinčių lemti Japonijos 
likimą, Stalinas jau nebespėjo. 

Imperatorius Mišinomija Hirohitas buvo garbinamas kaip dieviškas Japonijos valdo- 
vas, nors ištikrųjų vykdomoji jo valdžia buvo nominali ir apsiribojo tik politinio kurso ratifi- 
kavimu. Istorikai nesutaria dėl Hirohito požiūrio į karą ir dalyvavimo priimant sprendimus, 

tačiau iki 1937 m. Japonijos įsiveržimo į Kiniją jo asmeninai polinkiai atrodė visiškai taikūs. 
Karui prasidėjus jis palaikė savo kariaujančią šalį morališkai. Tačiau naikinančių atominių 
bombų grėsmės akivaizdoje premjeras Suzukis paprašė Hirohito apsispręsti dėl šalies li- 
kimo, ir imperatorius padarė istorinį pranešimą. Kalba įsiminė dėl savo oficialumo, eufe- 
mizmų ir tragiško, tačiau kartu stojiško tono. Pranešimas buvo skirtas japonijos liaudžiai, 
todėl karas interpretuojamas kaip kilnios pastangos „išlaisvinti Rytų Aziją“. Bet dabar karą 
reikėjo baigti, nes „naujos ir pačios baisiausios bombos“ gali sunaikinti tautą. Jo liaudis 
privalanti sutramdyti jausmus, nusižengti kultūrinei tradicijai, pagal kurią pasidavimas lai- 
komas gėdingu poelgiu, ir ištverti tai, kas „neištveriama“. 


Pats Hirohitas taip pat ištvėrė: pokario susitarimu jis buvo paliktas soste, tačiau die- 
viškojo statuso neteko. Imperatorius susitaikė su modernizuota konstitucine monarchija, 
daugiausia laiko skyrė numylėtos jūrų biologijos studijoms, o Japonija virto ekonomikos 
milžine. 


————————yrprpa EET 
GERIEJI IR IŠTIKIMIEJI VALDINIAI! Kruopščiai apgalvoję bendras pasaulio 
tendencijas ir mūsų imperijoje šiandien susiklosčiusias sąlygas, mes 
nusprendėme, kad dabartinę situaciją pakeisti gali tik nepaprastos priemonės. 


Mes įsakėme mūsų vyriausybei pranešti Jungtinių Amerikos Valstijų, 
Didžiosios Britanijos, Kinijos ir Sovietų Sąjungos vyriausybėms, kad mūsų 
imperija priima jų bendros deklaracijos sąlygas. Kovoti dėl visuotinio 
klestėjimo ir visų tautų laimės, taip pat dėl mūsų valdinių saugumo ir 
gerovės — svarbus įpareigojimas, kurį mums perdavė mūsų imperatoriškieji 
protėviai, ir mes jį branginame visa širdimi. 

Karą Amerikai ir Britanijai mes paskelbėme tik vedami nuoširdaus noro 
garantuoti Japonijos saugumą ir Rytų Azijos stabilumą, mes toli gražu 
neketinome pažeisti kitų kraštų suverenumo ar plėsti savo teritorijų. 


Baigsis visišku japonų tautos 
žlugimu ir sunaikinimu 


Bet karas jau tęsiasi beveik ketverius metus. Nepaisant geriausių visų mūsų 
pastangų — mūsų armijos ir laivyno narsos kovoje, valstybės tarnautojų 
stropumo ir darbštumo, visos mūsų šimtamilijoninės liaudies nuoširdaus 
triūso — situacija kare susiklostė visai ne Japonijos naudai, visos bendrosios 
pasaulio tendencijos atsisuko prieš jos interesus. 


Maža to, priešas panaudojo naują, pačią baisiausią bombą, kurios išties 
nenusakoma griaunamoji galia nusinešė daugybę nekaltų gyvybių. Jeigu mes 

tęsime kovą, ji baigsis ne tik visišku japonų tautos žlugimu ir sunaikinimu, bet 
ir visos žmonių civilizacijos pražūtimi. 

Kaip tokiomis aplinkybėmis mums išgelbėti milijonus valdinių ir 
neužsitraukti šventų mūsų imperatoriškųjų protėvių dvasių rūstybės? Štai 
kodėl mes įsakėme priimti bendros galingųjų valstybių deklaracijos sąlygas. 


Negalime neišreikšti kuo nuoširdžiausio apgailestavimo mūsų 
sąjungininkams Rytų Azijoje, suvienijusiems pastangas su imperija, kad Rytų 
Azija būtų išlaisvinta. 

Mintys apie šiuos karininkus ir kareivius, ir apie visus kitus, kritusius mūšio 
lauke, tuos, kurie padėjo galvą atlikdami pareigą savo postuose, tuos, kuriuos 
pasiglemžė pirmalaikė mirtis, apie jų sielvarto palaužtas šeimas skaudina 
mums širdį dieną ir naktį. 


Mes itin susirūpinę gerove sužeistųjų ir nukentėjusiųjų nuo karo, taip pat visų 
tų, kurie prarado namus ir pragyvenimo šaltinį. Ateityje mūsų tautos laukia 
tikrai didžiuliai sunkumai ir kančios. 


Labiausiai saugokitės emocijų protrūkio 


Puikiai žinome visų jūsų, mūsų valdinių, slapčiausius jausmus. Bet laikas ir 
likimas mums liepia išgrįsti kelią didžiajai taikai visoms ateities kartoms, net 
jei teks ištverti neištveriama ir iškentėti neiškenčiama. "Turėdami galimybę 
išsaugoti ir išlaikyti imperijos struktūrą, mes visada esame su jumis, mūsų 
gerieji ir ištikimieji valdiniai, ir kliaujamės jūsų nuoširdumu ir dorybe. 
Labiausiai saugokitės emocijų protrūkio, galinčio lemti nereikalingą painiavą, 
ir bet kokio broliško ginčo ar kivirčo, galinčio sukelti sumaištį, suklaidinti ar 
atimti pasitikėjimą pasauliu. 


Tegul visa mūsų nacija, kaip viena iš kartos į kartą susaistyta šeima, tvirtai 
laikosi tikėjimo mūsų dieviškos žemės amžinumu, toliau rūpestingai neša 
sunkią įsipareigojimų naštą ir žengia ilgu priešaky besidriekiančiu keliu. 
Suvienykite visas jėgas pasiaukojimui ir mūsų ateities kūrimui. Eikite 
teisingumo ir dvasios kilnumo taku, dirbkite tvirtai žinodami, kad galite 
padidinti prigimtinę imperijos šlovę ir kartu žengti koja kojon su pasauline 
pažanga. 


„Mes ne tik mokslininkai, 
bet ir žmonės“ 


J. ROBERT OPPENHEIMER 


Kalba apie atominį amžių ir mokslininkų atsakomybę, 1945 m. lapkričio 2 d. 

Sąjungininkų skubėjimas nugalėti Vokietiją 1944-1945 m. nebuvo tiesiog troškimo perga- 
lingai užbaigti karą ir išlaisvinti nacių okupuotas valstybes išraiška. Aukštieji politikai, karo 
strategai, mokslininkai ir žvalgybos vadovai baiminosi, kad Vokietija gali - gavusi šiek tiek 
laiko - vėl paimti viršų, sukūrusi ir pritaikiusi naujoviškų technologijų ginkluotę. 


1939 m. pradžioje Albertas Einsteinas ir Leo Szilardas - du žydai, pabėgę iš nacių gro- 
biamos Europos, - bendrais bruožais nusakė pavojus, kurie kils, jei Vokietijos laboratorijos 
pirmos sukurs atominę bombą. 1941 m. Jungtinėms Valstijoms įstojus į karą, prezidentas 
Rooseveltas pradėjo įgyvendinti tyrimų programą — Manhatano projektą. Netrukus, 
1942 m., J. (Juliaus) Roberto Oppenheimerio buvo paprašyta vadovauti Britanijos ir Ame- 
rikos fizikams, Los Alamoso laboratorijo- 
je Naujojoje Meksikoje ieškantiems būdo, J. ROBERT OPPENHEIMER | 
kaip branduolinę energiją panaudoti ato- 
minei bombai. 1945 m. liepos 16 d. Alamo- 

gorde atliktas pirmasis atominės bombos 
bandymas. Po kelių metų Oppenheimeris 
savo reakciją apibūdino taip: „Supratome, 
kad pasaulis nebebus toks pat. Keletas 
žmonių juokėsi, keletas verkė, daugu- 
ma tylėjo. Prisiminiau eilutę iš hinduistų 
šventraščio Bhagavadgytos: „Dabar ta- 
pau mirtimi, pasaulių naikintoja." 


1945 m. rugpjūtį mokslininkų išradi- 
mas to pamiršti neįmanoma - buvo pri- 
taikytas: siekdamas užbaigti galimai ilgą 
ir alinantį karą Rytų Azijoje, prezidentas 
Trumanas įsakė numesti atomines bom- 
bas ant dviejų Japonijos miestų — Hiro- 
simos (rugpjūčio 6 d.) ir Nagasakio (rug- 
pjūčio 9 d.). Niokojantys sprogimai buvo 
daug šiurpesni, nei tikėtasi, ir privertė Japoniją rugpjūčio 15 d. pasiduoti. Po trijų mėnesių 


Mirė 1967 m. vasario 18 d. Niujorke. | 


Oppenheimeris pasakė kolegoms mokslininkams kalbą, kurioje mėgino paaiškinti, kodėl 
su bendradarbiais sukūrė šią bombą, ir pateikė savo svarstymus, kodėl ateityje valstybėms 
reikės dar labiau bendradarbiauti. 


Oppenheimeris buvo talentingas vadovas ir mokslininkas, gabus kalboms, itin do- 
mėjosi Rytų religijomis ir filosofija. Nors tvirtino nejaučiantis kaltės dėl atominių ginklų 
kūrimo, vis dėlto niekada neišsižadėjo moralinės atsakomybės. Šeštojo dešimtmečio pra- 
džioje - Korėjos karo „raudonosios grėsmės“ epochoje - priešindamasis kur kas didesnės 
naikinančios galios vandenilinės bombos kūrimui, per aštrų liežuvį ir dėl požiūrio, kad JAV 
ir Sovietų Sąjungos ginkluotės bendroji kontrolė yra būtina, įgijo daug priešų - kariškių ir 

politikų. Buvo įtartas ryšiais su komunistais, todėl neteko net leidimo dirbti su slaptais do- 
kumentais ir nebegalėjo dalyvauti slaptame tyrime. Vis dėlto po dešimties metų Atominės 
energijos komisija, skyrusi prestižinę Fermi premiją (1963), įvertino jo mokslinę lyderystę 
ir parengiamuosius taikaus atominės energijos panaudojimo darbus. Paskutinius gyveni- 
mo metus Oppenheimeris praleido tyrinėdamas mokslo ir visuomenės santykius. 


NORĖČIAU ŠĮVAKAR KALBĖTI <...> kaip kolega mokslininkas ar bent jau 
kaip žmogus, kuris lygiai kaip ir jūs nerimauja dėl keblios padėties, kurioje 
atsidūrėme. 


<...> Neįmanoma būti mokslininku, jei nemanai, kad mokytis yra gerai. 
Negalima ir neįmanoma būti mokslininku, jei nemanai, kad aukščiausia 
vertybė - dalytis žiniomis, dalytis su bet kuo, kas jomis domisi. Neįmanoma 
būti mokslininku, jei nemanai, kad pasaulio pažinimas ir jo suteikiama galia 
yra esminė žmonijos vertybė, jei nemanai, kad tavo užduotis tuo 
naudojantis skleisti žinias ir būti pasirengusiam prisiimti atsakomybę 

už padarinius. 


Tai patys stipriausi saitai pasaulyje 


<...> Manau, nesuklysiu sakydamas, kad atominis ginklas kelia pavojų visiems 
pasaulyje, todėl jis — tikrai visuotinė problema, lygiai tokia pat visuotinė, 
kokia buvo Sąjungininkų užduotis įveikti nacius. Mano nuomone, norėdami 
šią problemą išspręsti, turime aiškiai suvokti visuomenės atsakomybę. <...> 
Noriu ypač pabrėžti, kalte įkalti, kad tai susiję su didžiuliais mūsų dvasios 
pokyčiais. Yra dalykų, kuriuos mes labai branginame ir, manau, pagrįstai 
branginame; tarp daugelio tokių dalykų, sakyčiau, turbūt yra ir žodis 
„demokratija“. Daug kur pasaulyje demokratijos nėra. Bet yra kitų vertybių, 
kurias mes pelnytai branginame. O kai kalbu apie naują tarptautinių santykių 
dvasią, manau, kad netgi tų brangiausių, labiausiai puoselėjamų dalykų, dėl 
kurių amerikiečiai - be abejonės, ir daugelis mūsų - yra pasirengę atiduoti 
gyvybę, netgi šių brangiausių dalykų akivaizdoje mes suvokiame, kad yra 
kažkas svarbiau už juos — tai saitai, kurie jungia mus su visais kitais žmonėmis 
šioje žemėje. 

<...> Mes ne tik mokslininkai, bet ir žmonės. Negalime užmiršti, kad esame 
priklausomi nuo tokių pat žmonių kaip mes. <...> Tai patys stipriausi saitai 
pasaulyje, jie stipresni ir už tuos, kuriais esame susieti vienas su kitu, — 

tai patys svarbiausi saitai, jungiantys mus su tokiais pat kaip mes žmonėmis. 


„Išmušus vidurnakčio 
valandai Indija prabus“ 


DŽAVAHARLALAS NEHRU 


Kalba Indijos nepriklausomybės paskelbimo proga, 
1947 m. rugpjūčio 14 d. 

XVIII a. Britanija įtvirtino savo valdžią visose Indijos subkontinento teritorijose irkunigaikš- 
tystėse. 1858 m. valdymo svirtys, priklausiusios Ost Indijos bendrovei, perėjo tiesioginėn 
Britanijos valstybės žinion ir šitaip prasidėjo Britų Indijos laikotarpis. Karalienė Viktorija 
Delyje buvo paskelbta „Indijos imperatore“, o pati šalis - anuomet į jos sudėtį įėjo dabar- 
tiniai Pakistanas ir Bangladešas - tapo didžiulės Britų imperijos „karūnos brangakmeniu“. 
Visa ši istorija baigėsi 1947 m. rugpjūčio 14 d., „išmušus vidurnakčio valandai“, kai nau- 
jasis Indijos vadovas Džavaharlalas Nehru paskelbė apie naują nepriklausomą valstybę — 
iš pradžių kalboje Indijos parlamentui (ji ir pateikta šioje knygoje), paskui tą pačią dieną 
kreipdamasis per radiją į tautą. Rugpjū- 
: LALAS NEHRU | čioa5 d. nepriklausomas tapo ir Pakista- 
. 2 nas. Dviejų naujų valstybių santykiai buvo 
sudėtingi: keletą kartų kariauta dėl ginčy- 
tino Kašmyro, buvo iškilusi ir branduoli- 
nio konflikto grėsmė. Bet XXI a. Indija jau 


89 m. lapkričio 144, Alahabade, Jungtinėse | 


ima suvokti savo didžiulį potencialą poli- 
tinėje ir ekonominėje pasaulio scenoje. 


Kova buvo ilga ir sunki. 1885 m. 
buvo įsteigtas Indijos nacionalinis kon- 
gresas, kuris suvienijo grupuotes, sieku- 
sias britų administracijos reformų. Iš pra- 
džių tiesiog reikalauta daugiau mokyklų 
ir didesnio atstovavimo indų interesams 
įstatymų leidžiamuosiuose organuose. 
Bet 1907 m. kongrese ėmė ryškėti nuosai- 
kiųjų, pasisakiusių už laipsnišką perėjimą 
prie dominijos statuso imperijos sudėty- 
je (kaip Kanada ar Australija), ir radikalų, 
norėjusių visiškos ir neatidėliotinos nepri- 


ų lygos reikalavimu: padalyti MMM) 
i paskelbus nepriklausomybę buvo | klausomybės, skirtis. Nuo 1906 m. ėmė 
ėjo šias pareigas iki 1964 m... ryškėti ir religinis skilimas, nes musulmo- 
o demokratiją, stengėsi nų lyderiai, nepatenkinti hinduistų do- 
alaimėjo pasienio karą su 
neprisijungimo sąjūdžio, 
urios nenorėjo šlietis nei prie | 
Jungtinių Valstijų, kūrėjų. už atskirą islamišką valstybę. 


minavimu kongrese, įsteigė Visos Indijos 
musulmonų lygą. Ilgainiui ši ėmė kovoti 


1 (Išminčiumi), mirė 1964 m. 1909 m. buvo padarytos kelios nuo- 
laidos dėl atstovavimo indų interesams, o 
1914-1918 m., vykstant Pirmajam pasau- 
liniam karui, dauguma Indijos politinių grupuočių parėmė Britaniją. Bet šiuo laikotarpiu iš 
Pietų Afrikos į tėvynę sugrįžo Mahatma Gandhi su savo unikalia pilietinio nepaklusnumo 

programa. 1916 m. kongreso suvažiavime jis susipažino su turtingu Britanijoje išsilavinimą 
įgijusiu teisininku Džavaharlalu Nehru, ir šie du itin skirtingi žmonės tapo svarbiausiomis 
figūromis Indijos kovoje dėl nepriklausomybės. Nehru pritarė daugumai Gandhi princi- 
pų, tik nepalaikė paprasto kaimo gyvenimo idealų; priešingai — praktiškesnės prigimties 
Nehru buvo modernizacijos šalininkas. 


Po karo kovingoji kongreso grupuotė vis labiau niršo, kad Britanija lėtai reaguoja į 
reikalavimus dėl savivaldos. Dar smarkiau indų nacionalizmą pakurstė Amritsaro skerdy- 
nės (1919), kai generolas Dyeras įsakė britų kareiviams šaudyti į beginklius protestuotojus 
ir 379 iš jų Žuvo, o daugiau kaip 1 200 buvo sužeisti. 


Per trečiąjį ir ketvirtąjį dešimtmečius kongreso vadovaujamos masinės kampanijos 
tapo veiksmingesnės, o britai pakaitomis tai slopino jas, tai kvietė protestuotojus prie de- 
rybų stalo. 1922 m. Gandhi buvo pripažintas kaltu dėl „maišto kurstymo“; Nehru taip pat 
dažnai kalėdavo, ir laikotarpius kalėjime jis vadino „įprastomis pertraukomis neįprastos 
politinės veiklos gyvenime“. 1939 m., Britanijai paskelbus karą nacistinei Vokietijai, kon- 
gresas išreiškė jai atsargią paramą. Dabar Britanija jau buvo linkusi tartis dėl dominijos 
statuso, tačiau derybos atsidūrė aklavietėje, ir 1542 m. kongresas priėmė nutarimą skelbti 
kampaniją „Išeikite iš Indijos“. Netrukus buvo suimti visi kongreso lyderiai, su jais ir Nehru. 


Karui pasibaigus kovos už nepriklausomybę banga tapo nebesulaikoma, tad prie 
ekonomiškai nukamuotos valstybės vairo stojusi Britanijos leiboristų vyriausybė suprato: 
išlaikyti „karūnos brangakmenį“ būtų per daug nepraktiška. Po 50 kovos metų indai per 
kelis mėnesius susiderėjo dėl nepriklausomybės su paskutiniu Indijos vicekaraliumi lordu 
Mountbattenu. Taigi 1947 m. rugpjūčio 14 d. Nehru paskelbė, kad Indijos „pasimatymas su 
likimu“ galiausiai įvyko ir daugiausia pasaulyje gyventojų turinti demokratinė valstybė iš- 
silaisvino. Kitus 17 metų Nehru jai vadovavo ir stengėsi kreipti industrializacijos ir politinio 
nesikišimo į Šaltąjį karą keliu. 


PRIEŠ DAUGELĮ METŲ PASKYRĖME LIKIMUI PASIMATYMĄ, ir Štai atėjo metas, 
kai tesėsime savo pažadą, tiesa, galbūt ne visą, bet vis dėlto didžiąją jo dalį. 


Išmušus vidurnakčio valandai, visam pasauliui nugrimzdus į miegą, Indija 
prabus gyvenimui ir laisvei. Artėja akimirka, taip retai pasitaikanti istorijoje, 
kai žengsime iš sena į nauja, kai užsibaigs epocha ir kai ilgai slopinta 

nacijos dvasia atgaus savo balsą. Ir šią iškilmingą akimirką, kaip ir dera, mes 
pasižadame pasiaukojamai tarnauti Indijai, jos liaudžiai ir netgi dar daugiau — 
visai žmonijai. 

Savo begalinį kelią Indija pradėjo istorijos apyaušriu, amžių glūdumos 

byloja apie jos siekius, didingus laimėjimus ir nesėkmes. Ir laimėje, ir varge 
mūsų tauta nemetė savojo kelio, neužmiršo idealų, ir jie suteikė jai jėgų. 

Šiandien vargo laikotarpis baigiasi, ir Indija vėl save atranda. Pergalė, kurią 
mes švenčiame šiandien, tėra žingsnis, galimybių, žadančių mums didesnes 
pergales ir laimėjimus ateityje, pradžia. Ar mums pakaks drąsos ir išminties 


+vv- 


nepraleisti šios galimybės ir priimti ateities iššūkį? 


Su praeitimi jau baigta — mus kviečia ateitis 


Laisvė ir valdžia ateina kartu su atsakomybe. Ir ji gula ant šios Asamblėjos, 
nepriklausomos organizacijos, atstovaujančios nepriklausomai Indijos 
liaudžiai, pečių. Prieš užgimstant laisvei mes iškentėme visas gimdymo 
kančias ir mūsų širdis slegia sielvarto prisiminimai. Kai kurie iš tų skausmų 
tebekamuoja. Ir vis dėlto su praeitimi jau baigta - mus kviečia ateitis. 


Ateitis nežada ramybės ar poilsio, mes nepaliaujamai sieksime tesėti pažadus, 
kuriuos taip dažnai duodavome, ir dar vieną, kurį duosime šiandien. Tarnauti 
Indijai reiškia tarnauti milijonams kenčiančių. Tai reiškia panaikinti skurdą, 
nemokšiškumą, ligas ir galimybių nelygybę. Didingiausias mūsų kartos 
žmogus stengėsi kiekvienam nuo akių nušluostyti ašaras. Galbūt tai viršija 
mūsų jėgas, tačiau kol riedės ašaros ir kamuos kančios, tol mūsų darbas nebus 
baigtas. 


Indijos liaudį <...> kviečiame sukaupti ryžtą ir 
tikėjimą šiuo didžiu nuotykiu ir dėtis prie mūsų 
Todėl mes privalome sunkiai dirbti ir stengtis, kad mūsų svajonės virstų 
tikrove. Mes svajojame apie Indiją, bet kartu ir apie visą pasaulį, visas šalis ir 
tautas, kurios šiandien taip glaudžiai viena su kita susaistytos, kad nė viena 
negali įsivaizduoti gyvenimo skyrium. Sakoma, kad taika nedaloma; lygiai 


taip pat nedaloma ir laisvė, ir gerovė, ir negandos, nes šio vieningo pasaulio 
daugiau nebegalima skaldyti į pavienes dalis. 


Indijos liaudį, kuriai atstovaujame, kviečiame sukaupti ryžtą ir tikėjimą 

šiuo didžiu nuotykiu ir dėtis prie mūsų. Dabar ne laikas smulkmeniškai 

ir pragaištingai kritikai, ne laikas priešiškumui ar tarpusavio kaltinimams. 
Turime pastatyti didingus laisvos Indijos rūmus, kuriuose visiems jos vaikams 
atsirastų vietos. 


„Turėjau tiesiog palikti jūsų 
kovojančius sūnus Korėjoje“ 


DOUGLAS MacARTHUR 


Atsisveikinimo kalba Kongrese, 1951 m. balandžio 19 d. 

1950 m. politinė Rytų ir Vakarų - komunistinio ir nekomunistinio blokų - priešprieša pasie- 
kė kritinį tašką. Tais metais Šaltasis karas virto karštuoju: Sovietų remiamos Šiaurės Ko- 
rėjos pajėgos peržengė 38 lygiagretę ir įsiveržė į JAV remiamą Pietų Korėją, stengdamosi 


prijungti šalį prie komunistinės Šiaurės. Sovietų Sąjungai laikinai pasitraukus iš Jungtinių 
Tautų Saugumo Tarybos buvo priimta JT rezoliucija, leidžianti imtis atsakomųjų karinių 
priemonių. Iš esmės šitaip prasidėjo amerikiečių vykdytas kontrpuolimas. Žmogus, ku- 
riam buvo patikėta vadovauti šiai operacijai, buvo Žymiausias to meto Jungtinių Valstijų 
generolas Douglas MacArthuras. 


Po puikios tarnybos Pirmajame pa- 
sauliniame kare MacArthuras kilo karje- 
ros laiptais ir 1930 m. tapo štabo viršinin- 
ku. 1937 m. atsistatydino, bet prieš pat 
karą sukėlusį japonų antpuolį Perl Harbo- 
re buvo grąžintas ir paskirtas vadovauti 
JAV armijai Tolimuosiuose Rytuose. Bū- 
tent MacArthuras priėmė oficialią Japo- 
nijos kapituliaciją 1945 m. rugsėjo 2 d. ir 
daugiau kaip penkerius metus vadovavo 
JAV okupuotai šaliai ir jos administracijai. 
MacArthuras buvo arogantiškas, atsainus 
ir egoistas, tačiau geraširdis, drąsus, pa- 
siaukojantis, gebėjo įkvėpti ištikimybę. 
Be to, jis buvo nepalaužiamas antikomu- 
nistas. 


Kontrpuolimas Korėjoje prasidėjo 


sėkmingai, MacArthuro oro desantinin- 


facto tapo pokarinės Japonijos vadovu iki | 
1951 m. vadovavo JAV pajėgoms Korėjos 2 
tariamo nepaklusnumo buvo atšauktas L: je. Šiauriečiai buvo nustumti atgal Už 38 
pensiją). MacArthuras apsigyveno | lygiagretės, o spaliui baigiantis — netgi 
ultuodavo JAV prezidentus. | prie Jaludziango upės palei sieną su Ki- 
5 d. Vašingtone. : | nija. Bet nužengta, matyt, buvo per toli, 
— nes Kinija - gal pajutusi grėsmę, o gal tie- 
siog nusprendusi neleisti nuversti broliško komunistinio režimo (istorikų nuomonės ski- 
riasi) - atsakė galinga jėga: daugiau kaip milijonas jos kareivių plūstelėjo per sieną ir triuš- 
kino amerikiečius ir jų sąjungininkus, kol galiausiai užėmė Pietų Korėjos sostinę Seulą. 


kams drąsiai nusileidus priešo Užnugary- 


Naujoji krizė sukėlė didelę nesantaiką JAV vadovybėje. MacArthuras manė, kad no- 
rint pasiekti pergalę reikia perkelti karą į žemyninę Kinijos dalį pasitelkus JAV oro pajėgas 
(gal net panaudoti branduolinį ginklą) ir įtraukti antikomunistines kinų pajėgas Formozos 
saloje (dabar Taivanas). Jo politinis viršininkas prezidentas Trumanas, demokratas, manė, 

kad tai per daug rizikinga — bijojo, kad šitaip išplėtę karą gali sukelti tiesioginį konfliktą su 
Sovietų Sąjunga, neseniai tapusia branduoline valstybe. Tačiau ataskaitose ir laiškuose, 
taip pat skirtuose respublikonams, MacArthuras ir toliau skleidė savo požiūrį, todėl pre- 
zidentas įvertino tai kaip pavaldumo nepaisymą ir nusižengimą demokratiniam principui, 
pagal kurį karinė vadovybė paklūsta išrinktiems politikams. Taigi MacArthuras buvo at- 
leistas iš pareigų. Tai atrodė gėdinga jo puikios karjeros pabaiga. 


Tačiau tėvynėje MacArthuras išliko nepaprastai populiarus, ir Respublikonų partija 
mėgino jį prisivilioti kaip galimą kandidatą į prezidento postą. 1951 m. balandžio 9 d. Kong- 
resas paprašė jį pasakyti kalbą, ją transliavo ir televizija, ir MacArthuras - nuolat pertrau- 
kiamas plojimų ir ovacijų - pavertė ją savo atsisveikinimu po penkiasdešimties karinės tar- 
nybos metų. 


GYVENIMO SAULĖLYDYJE KREIPIUOSI Į JUS be apmaudo ar kartėlio, 
turėdamas tik vieną tikslą — tarnauti savo šaliai. 


<...> Nors su manimi nebuvo konsultuotasi dėl Prezidento sprendimo skubėti 
į pagalbą Korėjos respublikai, tas sprendimas kariniu požiūriu pasirodė 
teisingas — mes atrėmėmae įsibrovėlius ir sunaikinome jų pajėgas. Pergalė 
buvo pasiekta ir beveik įgyvendinti mūsų tikslai, bet įsikišo raudonoji Kinija ir 
metė kur kas gausesnę sausumos kariuomenę. 


Tai sukėlė naują karą ir visiškai naują situaciją, ji nebuvo apsvarstyta prieš 
siunčiant mūsų pajėgas kovoti su Šiaurės Korėjos grobikais; ši situacija 
reikalavo naujų diplomatinių sprendimų, kad būtų galima realistiškai 
suderinti karinę strategiją. Tokių sprendimų nebuvo priimta. 


Nors joks sveiko proto žmogus nebūtų pataręs siųsti mūsų sausumos pajėgas 
į žemyninę Kiniją, ir tai nė nebuvo svarstoma, nauja situacija reikalavo skubiai 
ir radikaliai keisti strateginius planus, jei tik būtų iškeltas politinis tikslas 
nugalėti naująjį priešą, kaip nugalėjome senąjį. 


Be karinio poreikio neutralizuoti saugią priedangą, kurią priešui teikė 
Jaludziango šiaurė, man atrodo, tomis karo sąlygomis buvo karinė būtinybė, 
pirma, sustiprinti ekonominę Kinijos blokadą; antra, įvesti karinę Kinijos 
pakrantės blokadą; trečia, panaikinti Kinijos pakrantės sričių ir Mandžiūrijos 
žvalgybos iš oro apribojimus; ketvirta, panaikinti Kinijos Respublikos 
Formozos salos pajėgų suvaržymus ir, suteikus logistinę paramą, padėti 
veiksmingai vykdyti operacijas prieš bendrą priešą. 


Profesionaliai parengtas mano planas paremti mūsų pajėgas Korėjoje, 
kuo greičiau užbaigti karo veiksmus ir išgelbėti daugybės amerikiečių ir 

sąjungininkų gyvybę, buvo smarkiai kritikuojamas nespecialistų, ypač 
užsienyje, tačiau puikiai žinau, kad kariniu požiūriu tokioms nuostatoms 
visiškai pritarė beveik visi Korėjos kampanijoje dalyvavę karo vadai, taip pat 
Jungtinių Amerikos Valstijų generalinis štabas. 


Reikalavau pastiprinimo, bet man buvo pranešta, kad tam galimybės nėra. 
Paaiškinau, kad nedavus leidimo sunaikinti priešo bazes Jaludziango šiaurėje, 
nedavus leidimo pasinaudoti mums palankiomis Formozos kinų pajėgomis, 
maždaug 600 000 kareivių, nedavus leidimo blokuoti Kinijos pakrantę ir 
užkirsti kelią raudoniesiems kinams teikti pagalbą iš šalies ir neturint vilties 
gauti didelį pastiprinimą, kariniu požiūriu pergalės pasiekti neįmanoma. 


Esama žmonių, kurie dėl skirtingų priežasčių 
norėtų nuolaidžiauti raudonajai Kinijai 


<...> Buvo dedamos pastangos pakeisti mano poziciją. Tiesą sakant, buvo 
pasakyta, kad aš kurstau karą. Didesnės netiesos ir būti negali. Šiuo metu 
gyvena tik keletas vyrų, kurie žino, kas yra karas, taip pat gerai kaip aš, ir nėra 
nieko kito, kas keltų man didesnį pasibjaurėjimą. Nuo seno pasisakau už 
visišką jo panaikinimą, nes jis pražūtingas tiek draugams, tiek priešams ir visai 
nenaudingas kaip tarptautinių ginčų sprendimo priemonė. 


Esama žmonių, kurie dėl skirtingų priežasčių norėtų nuolaidžiauti 
raudonajai Kinijai. Jie akli, jie neišmoko istorijos pamokų, istorijos, aiškiai 
parodančios, kad nuolaidžiavimas sukelia kitą, dar kruvinesnį karą. 


<...> Turėjau tiesiog palikti jūsų kovojančius sūnus Korėjoje. Ten jų daliai 
teko visi įmanomi išbandymai, ir aš besąlygiškai galiu patvirtinti, kad jie 
šaunuoliai visais atžvilgiais. 

<...> Aš baigiu savo penkiasdešimt dvejus metus trukusią karinę tarnybą. 
Įstojau į armiją dar prieš šio amžiaus pradžią, ir tai buvo visų mano vaikystės 
vilčių ir svajonių išsipildymas. Nuo to laiko, kai Vest Pointo aikštėje daviau 
priesaiką, pasaulis apsivertė daug kartų, viltys ir svajonės seniai išbluko, bet 
aš vis dar prisimenu populiariausios to meto kareivinių baladės priedainį, 
išdidžiai skelbiantį: „Seni kareiviai niekada nemiršta, jie tiesiog išnyksta“ 


Ir kaip tas senas baladės kareivis aš baigiu savo karo tarnybą ir tiesiog 
išnykstu, senas kareivis, stengęsis atlikti savo pareigą, kaip jam buvo Dievo 
leista tą pareigą suprasti. 


Sudie. 


„Asmens kultas“ 


NIKITA CHRUŠČIOV 


Staliną smerkianti slapta kalba XX komunistų partijos suvažiavime, 


1956 m. vasario 25 d. 

1956 m. vasario 25 d. per baigiamąją XX partijos suvažiavimo sesiją pirmasis Sovietų Są- 
jungos komunistų partijos sekretorius Nikita Chruščiovas kreipėsi į daugiau kaip tūkstantį 
tris šimtus susirinkusių delegatų. Kelias valandas trukusioje kalboje Chruščiovas nustėru- 
siai, kartais besipiktinančiai, bet dažniau džiūgaujančiai auditorijai atskleidė trisdešimt 
metų Sovietų Sąjungą valdžiusio žmogaus - Josifo Stalino — charakterį, elgseną, politiką 
ir klaidas. 


Kaip įgudęs teisininkas, skambia retorika — ir sumaniai pabrėždamas ideologinę išti- 
kimybę Rusijos revoliucijos tėvui Leninui - Chruščiovas sugriovė oficialų stalinistinės vals- 
tybės įvaizdį. Jis pavaizdavo nevaldomą ir 
brutalią Stalino didybės maniją, kaip jis iš 
esmės užgrobė valdžią Sovietų Sąjungoje 
poLeninomirties, o paskui, iškraipęs revo- 
liucijos principus, įtvirtino asmens kultą. 
Pasak Chruščiovo, smurtas valstybėje — 
kraujo kerštas, valymai, parodomieji teis- 
mai, masinės deportacijos, neteisėtos 
egzekucijos, įkalinimai - Stalinui tapo 
modus vivendi, kurio pagrindinis tikslas 
(jei apskritai būdavo) - ne įveikti tikrąsias 
Sovietų liaudžiai ar komunistų partijai 
iškilusias grėsmes, o tiesiog nuramdyti 
despoto paranoją. 


Neramų auditorijos kvėpavimą 
(tiksliau, aikčiojimą) Chruščiovas iš dalies 
galėjo vertinti kaip palengvėjimo ato- 
dūsius. Kančios, kurias jis vardijo, buvo 
pažįstamos daugeliui klausytojų, jei ne 
asmeniškai, tai iš šeimos narių ar draugų 
patirties. Taip atvirai dėstomi šie dalykai 
savaime sukrėtė, o Chruščiovas - dažnai 
pajuokiamas kaip stačiokas valstietis — 
negailestingai kėlė aikštėn iki tol nežino- 
mus pritrenkiamus faktus apie tai, kaip 
buvo naikinami ištikimi partiečiai. 


Viena iš priežasčių, kodėl viskas taip pribloškė, buvo ta, kad asmens kultas dauge- 
liu atžvilgių buvo palaikomas. Viešumoje (ir užsienyje) Stalinas buvo vadinamas „dėdule 
Džo“, kurio tariamai išmintingas ir tvirtas vadovavimas lėmė pergalę Didžiajame Tėvynės 
kare su nacistine Vokietija. Be to, jis padidino Sovietų galią ir prestižą sukūręs komunistinį 
Rytų ir Vidurio Europos bloką. Bet ir čia Chruščiovas smogė be gailesčio. Bene geriausiai 
žinomos jo kalbos pastraipos, kuriose jis kaltino Staliną pavogus pergalės nuopelnus iš 

tikrųjų didvyrių - sovietinės liaudies ir ginkluotųjų pajėgų. Be to, Chruščiovas pateikė do- 
kumentų, įrodančių katastrofiškas Stalino klaidas, dėl kurių šalis buvo bejėgė pasipriešinti 
nacių invazijos pradžioje. 


Kalba buvo daugiatikslė. Chruščiovui dar reikėjo laviruoti ir sustiprinti savo paties 
padėtį, tad jam buvo naudinga kenkti Staliną palaikantiems kolegoms. Tačiau jis kukliai 
nutylėjo, kad vadovaudamas Ukrainos komunistų partijai ir pats klusniai prisidėjo prie nu- 
pasakotų baisybių ir vykdė tą pačią politiką. Vis dėlto iki 1964 m. trukusi Chruščiovo epo- 
cha sovietinėje istorijoje ne be pagrindo vadinama „atšilimo“ laikotarpiu, nes politinis ir 
socialinis gyvenimas buvo liberalizuotas. 


Netrukus Chruščiovo žodžiai buvo nutekinti ir pasklido po visą pasaulį, buvo paskelbti 
NewYorkTimesir kituose leidiniuose ir sukėlė svarbių ir nenumatytų - padarinių. Nacionali- 
nių judėjimų ir reformų šalinininkai sovietinio bloko šalyse gavo akstiną veikti, tačiau vengrų 
pastangos liberalizuoti režimą ir pasitraukti iš Varšuvos sutarties organizacijos baigėsi kari- 
ne Sovietų intervencija. Kinijos vadovą Mao ši kalba dar labiau atitolino nuo Sovietų Sąjun- 
gos, nes išsiskyrė nuomonės dėl pasaulinio komunizmo krypties. Tokie padariniai 1964 m. 
lėmė Chruščiovo žlugimą ir jis buvo priverstinai pasiųstas į politinę pensiją. 


DRAUGAI! Partijos Centro komiteto ataskaitoje XX suvažiavimui ir kai 
kuriuose suvažiavimo delegatų pasisakymuose <...> buvo daug kalbama apie 
asmens kultą ir žalingus jo padarinius. 


Po Stalino mirties partijos Centro komitetas ėmė griežtai ir nuosekliai 
vykdyti politikos kursą, aiškinantį, kad marksizmo-leninizmo dvasiai svetima 
iškelti vieną žmogų, paversti jį kažin kokiu antžmogiu, turinčiu beveik 
dieviškų antgamtinių savybių. Toks žmogus neva viską žino, viską mato, už 
visus galvoja, gali viską padaryti, niekada neklysta. 


Toks požiūris į žmogų, konkrečiai kalbant — į Staliną, pas mus buvo 
kultivuojamas daugelį metų. 


<...> Kadangi dar ne visi suvokia, kokių padarinių iš tikrųjų sukelia asmens 
kultas, kokią didžiulę žalą padaro kolektyvinio vadovavimo partijai principo 
pažeidimas ir neaprėpiamos, neribotos valdžios sutelkimas vienose rankose, 
Centro komitetas nusprendė, kad su šiuo klausimu susijusi medžiaga turi būti 
pateikta Tarybų Sąjungos komunistų partijos XX suvažiavimui. 


<...> Nerimaudamas dėl būsimo partijos ir tarybinės liaudies likimo, 
Vladimiras Iljičius Leninas pateikė visiškai teisingą Stalino charakteristiką. 
Jis nurodė, kad būtina svarstyti, ar nereikia pašalinti Stalino iš generalinio 
sekretoriaus pareigų todėl, kad jis per daug ūmus, nedėmesingas draugams, 
užgaidus ir piktnaudžiauja valdžia. 

Stalinas sukūrė „liaudies priešo" sąvoką 


<...> Stalinas veikė ne įtikinėdamas, paaiškindamas ar kantriai bendraudamas 
su žmonėmis, o primesdamas savo nuostatas ir reikalaudamas visiškai 
paklusti jo nuomonei. Tas, kas jam priešindavosi arba bandydavo įrodyti 
savo nuomonę ar požiūrio teisingumą, būdavo pasmerktas ir šalinamas iš 
vadovybės, o paskui moraliai ir fiziškai sunaikinamas. 


<...> Stalinas sukūrė „liaudies priešo“ sąvoką. Ją pritaikius automatiškai 
nebereikėdavo pateikti žmogaus ar žmonių, su kuriais ginčijiesi, ideologinių 
klaidų įrodymų. Ji leido bet ką, kas nesutiko su Stalinu ar tebuvo viso labo 
įtartas priešiškais ketinimais arba paprasčiausiai apšmeižtas, pasmerkti 
žiauriausioms represijoms, pažeidžiant visas revoliucinės teisėtvarkos 
normas. Sąvoka „liaudies priešas“ iš esmės panaikino bet kokią ideologinės 
kovos galimybę arba galimybę pareikšti savo nuomonę vienu ar kitu 
klausimu. Priešingai nei reikalauja visos šiuolaikinio teisės mokslo 

normos, pagrindinis ir iš esmės vienintelis kaltės įrodymas būdavo paties 
kaltinamojo „prisipažinimas“. Be to, kaip parodė paskesnis patikrinimas, tie 
„prisipažinimai“ būdavo išgaunami kaltinamajam taikant fizinio spaudimo 
priemones. 


Dažnai pažeisdavo visas moralės 
ir tarybinių įstatymų normas 


<...> Jis atmetė leninistinį įtikinimo ir auklėjimo metodą, atsisakė ideologinės 
kovos ir ėmėsi administracinio gniuždymo, masinių represijų ir teroro. 
Pasitelkęs baudžiamuosius organus veikė vis plačiau ir atkakliau ir dažnai 
pažeisdavo visas moralės ir tarybinių įstatymų normas. 


Vieno asmens savivalė skatino ir palaikė kitų savivalę. Masiniai areštai ir 
deportacijos, egzekucijos be teismo ir normalaus tyrimo žmonėms sukėlė 
netikrumą, baimę ir net pyktį. 

<...> Komisija Centro komiteto prezidiumui [politbiurui] pateikė gausią ir 
dokumentuotą medžiagą apie masines XVII partijos suvažiavimo delegatų ir 
Centro komiteto narių, išrinktų tame suvažiavime, represijas. Šią medžiagą 
prezidiumas išnagrinėjo. 

Nustatyta, kad iš 139 Centro komiteto narių ir kandidatų, išrinktų XVII 
[1934 m.] partijos suvažiavime, 98 asmenys, t. y. 70 procentų, buvo suimti ir 

sušaudyti. <...> Sąžiningi komunistai buvo apšmeižti, kaltinimai jiems buvo 
sufabrikuoti, revoliuciniam teisėtumui buvo padaryta siaubinga žala <...>. 


<...> Pažvelgę į daugelį mūsų romanų, filmų ir istorinių „tyrimų“ pamatysime, 
kad Stalino vaidmuo Didžiajame Tėvynės kare [Antrajame pasauliniame | 
vaizduojamas visiškai neteisingai. Neva Stalinas viską numatė. <...> Epinė 
pergalė, kurią pasiekė ginkluotosios tarybinės šalies pajėgos ir mūsų herojiška 
liaudis, tokiuose romanuose, kino filmuose ir „moksliniuose tyrimuose“ 
priskiriama vien Stalino kaip stratego genialumui. 


Ne Stalinas, o partija kaip visuma, <...> 
visa tarybinė liaudis - štai kas pasiekė pergalę 
Didžiajame Tėvynės kare 


<...> Per karą ir po karo Stalinas iškėlė tezę, kad karo pradžioje mūsų liaudies 
patirtos tragedijos priežastis buvusi „netikėtas“ vokiečių puolimas. Bet, 
draugai, tai visiškai neatitinka tikrovės. Vos atėjęs į valdžią Vokietijoje Hitleris 
iškart išsikėlė tikslą sunaikinti komunizmą. Apie tai fašistai kalbėjo atvirai. Jie 
neslėpė savo planų. <...> Ne Stalinas, o partija kaip visuma, tarybų valdžia, 
mūsų didvyriška armija, jos talentingi vadai ir narsūs kareiviai, visa tarybinė 
liaudis — štai kas pasiekė pergalę Didžiajame Tėvynės kare. 


<...> O argi be Stalino žinios jo vardas buvo suteiktas daugeliui didžiausių 
įmonių ir miestų? Argi be jo žinios visoje šalyje buvo statomi jam skirti 
monumentai, tie „paminklai gyvajam“? 


Draugai! Mes turime ryžtingai naikinti asmens kultą. 


„Neklauskite, ką šalis gali 
padaryti dėl jūsų" 


Prezidento inauguracinė kalba, 1961 m. sausio 20 d. 


„Ich bin ein Berliner“ 


Kalba už demokratiją prie Berlyno sienos, 1963 m. birželio 26 d. 


JOHN F. KENNEDY 

Trumpas Johno F. Kennedy prezidentavimas šiuolaikinėje Amerikoje kelia šiltus ir malo- 
nius prisiminimus. Nors šiandien ir daugiau žinoma apie jo ydas, jis ir toliau išlieka idea- 
lizmo simboliu. Viena iš neslopstančio Kennedy populiarumo priežasčių ta, kad nors jo 
darbus ir nutraukė žudiko šūviai 1963 m., prezidento kalbos pasklido ir užpildė atsivėrusią 
spragą. Jos rodo jo potencialą ir ko būtų pasiekęs, jei būtų turėjęs laiko. 


Keturiasdešimt trejų Metų Kenne- 
dy buvo jauniausias Amerikos preziden- JOHN F. KENNEDY . ) 
tas ir pirmasis į šį postą išrinktas Romos 
katalikas. Į Baltuosius rūmus jis įžengė 
1961 m. sausio 20 d., nedidele persvara 
įveikęs konkurentą respublikoną Richar- 


Gimė Bruklaine, Masačusets va 
airių šeimoje. J 


Mokėsi Choateo mokykloje! ir i 1 236) Harvardo 


dą Nixoną, aštuonerius metus ėjusį vi- 
ceprezidento pareigas. Propaguodamas 
vadinamąją naujųjų horizontų programą, 
Kennedy siekė įveikti ekonominį nuos- 
mukjį, buvo tvirtos užsienio ir gynybos po- 
litikos šalininkas (teigė, kad prezidentas 
Eisenhoweris leido nusilpti Amerikos įta- 
kai), o padėjęs išlaisvinti Martiną Lutherį 
Kingą, įkalintą dėl kovos už pilietines tei- 
ses Džordžijoje, pelnė afroamerikiečių 
palankumą. Tapęs prezidentu Kennedy 
sudarė vyriausybės kabinetą iš jaunų ga- 
bių Žmonių, tarp jų buvo jo 35 metų brolis 
Robertas (paskirtas vyriausiuoju teisės 
patarėju) ir keletas respublikonų. Kartu su 
žavinga pirmąja dama Jacgueline patrauk- 


lusis Jackas (kaip buvo vadinamas Kenne- 

dy), vadovaudamas Kamelotu pramintiems Baltiesiems rūmams, skatino intelektualinę 
ir meninę veiklą. Tai atrodė kaip atkaklios, žvelgiančios į ateitį, tačiau liberalios Amerikos 
renesansas. 


Kennedy žavėjosi iškalbos menu, tad savo inauguracinę kalbą taisė ir perrašinėjo 
du mėnesius. Kalba daug pasako apie Šaltojo karo laikų pasaulį, joje išreiškiamas didelis 
susirūpinimas dėl Amerikos vietos šiame pasaulyje. „Didžiausio pavojaus valandą“ Ken- 
nedy prisiėmė laisvės gynėjo vaidmenį. Jis pažadėjo, kad „šis pusrutulis liks savo namų 
šeimininkas“, ir - pranašiškai -— įspėjo Sovietų Sąjungą (nors ši nebuvo įvardyta) saugo- 
tis, nes „mokslo išlaisvintos tamsiosios griovimo galios planuotai ar atsitiktinai sunaikins 
visą žmoniją“. Tačiau pasinaudojęs savo, kaip „šviežio“ politiko, įvaizdžiu kartu užsiminė, 
kad turint geros valios įmanoma „pradėti iš naujo“. Kalbą baigė patriotiškai kreipdamasis 

į tėvynainius: „Neklauskite, ką Amerika gali padaryti dėl jūsų, - klauskite, ką jūs galite pa- 
daryti dėl savo šalies.“ Mažiau žinoma, kad paskui jis pridūrė: „Mieli šios žemės bendrapi- 
liečiai, neklauskite, ką Amerika gali padaryti dėl jūsų, - klauskite, ką mes visi kartu galime 
padaryti dėl žmogaus laisvės.“ 


Po trisdešimt keturių mėnesių viskas buvo baigta - Teksase prezidentas buvo nušau- 
tas. Iki tol jam ištiesų teko susidurti su „tamsiosiomis griovimo galiomis“ 1962 m. spalį ki- 
lus vadinamajai Karibų krizei. Per tas trylika dienų jis nepasidavė karingiems savo patarė- 
jams, kurie ragino imtis karinių veiksmų kaip atsako į sovietinių branduolinių raketų dislo- 
kavimą Kuboje. Paskui 1963 m. buvo pasirašyta istorinė branduolinių bandymų draudimo 
sutartis. Amerikos ekonomika sparčiai augo, į politikų darbotvarkę buvo įtraukti pilietinių 
teisių įstatymai, o Kennedy (reaguodamas į to meto sovietinius kosmoso technologijų lai- 
mėjimus) pažadėjo iki dešimtmečio pabaigos išlaipinti žmogų Mėnulyje. Tačiau amerikie- 
čiai Vietname įsipainiojo į karą, jis tapo didžiausiu rūpesčiu ir, pasak Kennedy, „bjauriausia 
problema“. 


VICEPREZIDENTE [LYNDONAI| JOHNSONAI, PONE SPIKERI, PONE 
AUKŠČIAUSIOJO TEISMO PIRMININKE, PREZIDENTE EISENHOWERI, 
VICEPREZIDENTE NIXONAI, PREZIDENTE TRUMANAI, ŠVENČIAUSIEJI TĖVAI, 
BENDRAPILIEČIAI! Šiandien mes švenčiame ne partijos pergalę, tai laisvės 
iškilmės, simbolizuojančios pabaigą ir pradžią, žyminčios atsinaujinimą 

ir permainas. Todėl prieš jus ir visagalį Dievą daviau tą pačią iškilmingą 
priesaiką, kurią prieš beveik šimtą septyniasdešimt penkerius metus mums 
paliko protėviai. 


Dabar pasaulis visiškai kitoks. Žmogus savo mirtingose rankose laiko galią, 
pajėgią sunaikinti visas žmogiško skurdo ir gyvybės formas. Ir vis dėlto tas 
revoliucinis tikėjimas, už kurį kovojo mūsų protėviai, pasaulyje išlieka - tai 
tikėjimas, kad žmogui teises suteikia ne valstybės dosnumas, o Dievo rankos. 


Šiandien negalime pamiršti, kad esame tos pirmosios revoliucijos įpėdiniai. 
Tegul šią akimirką iš čia nuskrieja žinia draugams ir priešams, kad deglas 
perduotas naujai amerikiečių kartai, gimusiai šį šimtmetį, užgrūdintai karo, 
disciplinuotai įtemptos ir karčios taikos, besididžiuojančiai praeities paveldu 
ir nenorinčiai matyti ar taikstytis su palengva naikinamomis žmogaus 
teisėmis, kurioms ši valstybė visada buvo atsidavusi, kurioms ir mes atsidavę 
šiandien — tiek tėvynėje, tiek visame pasaulyje. 


Tegul kiekviena šalis - nesvarbu, ar gero mums linkinti, ar blogo, - žino, kad 
sumokėsime bet kokią kainą, pakelsime bet kokią naštą, ištversime bet kokį 
išbandymą, palaikysime bet kurį draugą, stosime prieš bet kurį priešininką, 
kad tik užtikrintume laisvės išlikimą ir klestėjimą. 

Iškilmingai tai pažadamae, ir ne tik tai. 


Seniesiems mūsų sąjungininkams, su kuriais mus sieja kultūrinės ir dvasinės 
ištakos, pažadame patikimų draugų ištikimybę. Jei būsime vieningi, vargu 
ar tarp daugybės prieš mus iškilusių bendrų užduočių atsiras tokia, kurios 
nepajėgtume įveikti. O pavieniui ne ką tenuveiktume, nes nesutardami ir 

susiskaidę nedrįstume priimti didelių iššūkių. 


Naujoms valstybėms, kurias sveikiname įstojusias į laisvųjų gretas, mes 
duodame žodį, kad viena viešpatavimo forma, kolonializmas, nebuvo 
panaikinta tik tam, kad ją pakeistų dar baisesnė geležinė tironija. Mes 
nesitikime, kad šios šalys visada palaikys mūsų požiūrį. Bet visada tikėsimės, 
kad jos tvirtai palaikys savo pačių laisvę ir atsimins tuos praeities kvailius, 
kurie siekdami galios bandė joti ant tigro, bet galiausiai atsidūrė jo pilve. 


Jei laisva visuomenė nepajėgs padėti 
daugybei skurstančiųjų, 
tai negalės apsaugoti ir saujos turtingųjų 


Žmonėms, kurie vargsta trobelėse ir kaimuose pusėje pasaulio, kurie kovoja 
stengdamiesi nutraukti didžiulio skurdo grandines, pažadame visomis 
išgalėmis padėti pasirūpinti savimi, kad ir kiek tam prireiktų laiko, ir ne todėl, 
kad tą padaryti gali komunistai, ne todėl, kad siekiame jų balsų, o todėl, kad 
tai teisinga. 

Jei laisva visuomenė nepajėgs padėti daugybei skurstančiųjų, tai negalės 
apsaugoti ir saujos turtingųjų. 


Broliškoms respublikoms į pietus nuo mūsų sienos duodame ypatingą 
pažadą — paversti gerus žodžius gerais darbais ir nauja sąjunga pažangos 
labui ir padėti laisviems žmonėms ir laisvoms vyriausybėms nusimesti skurdo 
pančius. Bet ši taiki vilties revoliucija negali tapti priešiškų jėgų grobiu. Tegul 
visi mūsų kaimynai žino, kad mes dedamės prie jų ir duosime atkirtį agresijai 
ar ardomajai veiklai bet kurioje abiejų Amerikų vietoje. 


Ir tegul kiekviena kita valstybė žino: šis pusrutulis liks savo namų šeimininkas. 


Pasaulinei suverenių valstybių asamblėjai, Jungtinėms Tautoms, paskutinei 
ir didžiausiai mūsų vilčiai amžiuje, kai karo priemonės gerokai pralenkia 
taikos priemones, mes atnaujiname paramos įžadą - neleisime joms tapti 
paprasčiausiu forumu plūstis, stiprinsime jos skydą, saugantį naujas ir silpnas 
valstybes, ir plėsime erdvę, kurioje galiotų jos nutarimai. 

Galiausiai kreipiamės į šalis, kurios panorėtų tapti mūsų varžovėmis, ir ne 
su pažadu, o su pasiūlymu: abiem pusėm dera pradėti iš naujo siekti taikos 
ir padaryti tai anksčiau, nei mokslo išlaisvintos tamsiosios griovimo galios 
planuotai ar atsitiktinai sunaikins visą žmoniją. 


Nerizikuojame jų gundyti silpnumu. Tik turėdami dvejonių nekeliantį kiekį 
ginklų galime būti tikri, kad jie niekada nebus panaudoti. Tačiau nė vieno iš 
dviejų didžių ir galingų valstybių blokų dabartinis politinis kursas netenkina: 
abu slegia išlaidos moderniems ginklams, abu pagrįstai nerimauja dėl 
nesiliaujančio mirtino atomo plitimo, tačiau lenktyniauja siekdami pakeisti 
tą trapią siaubingą pusiausvyrą, sulaikančią žmoniją nuo karo, kuris būtų 
paskutinis jos istorijoje. Tad pradėkime iš naujo, abiem pusėms prisimenant, 
kad mandagumas nėra silpnybės požymis, o nuoširdumą visada 

reikia įrodyti. 


Niekada nesiderėkime iš baimės. 
Bet niekada nebijokime derėtis 


Niekada nesiderėkime iš baimės. Bet niekada nebijokime derėtis. 


Tegul abi puses išsiaiškina, kokios problemos mus vienija, užuot be naudos 
kalbėjusios apie problemas, kurios skiria. 


Tegul abi pusės vieną kartą suformuluoja rimtus ir konkrečius pasiūlymus 
dėl ginkluotės inspektavimo ir kontrolės ir tegul absoliučią galią naikinti kitas 
šalis atiduoda absoliučiai visų valstybių kontrolei. 


Tegul abi pusės siekia mokslo stebuklų, o ne baisybių. Kartu tyrinėkime 
žvaigždes, užkariaukime dykumas, įveikime ligas, nerkime į vandenyno 
gelmes, skatinkime menus ir prekybą. 


Tegul abi pusės susivienija, kad kiekvieną pasaulio kampelį pasiektų Izaijo 
priesakas „atrišti jungo valkčius, pavergtiesiems duot laisvę“. 


Ir jei šis bendradarbiavimo perversmas sugebės prasibrauti per įtarumo 
džiungles, tegul abi pusės susivienija ir sukuria naują tikslą - ne naują galios 
pusiausvyrą, o naują pasaulį, kuriame karaliauja įstatymas, kur stiprusis yra 
teisingas, o silpnasis - saugus ir kur puoselėjama taika. 


Visa tai nebus įgyvendinta per šimtą dienų. Nebus nei per tūkstantį dienų, 
nei per šios administracijos valdymo laikotarpį, gal tam nepakaks netgi mums 
skirto gyvenimo šioje planetoje. Bet visgi pradėkime. 

Galutinė mūsų pasirinkto kurso sėkmė ar nesėkmė labiau priklausys ne nuo 
manęs, o veikiau nuo jūsų, mano brangūs bendrapiliečiai. Nuo pat susikūrimo 
kiekvienai amerikiečių kartai tekdavo įrodyti savo ištikimybę šiai šaliai. 

Į šaukimą tarnauti atsiliepusių jaunų amerikiečių kapai išbarstyti po visą 
Žemės rutulį. 


Trimitas vėl mus šaukia — ne griebtis ginklų, nors ir jų mums reikia, ne stoti į 
mūšį, nors ir esame įtraukti į karą, — jis kviečia mus metai iš metų, džiūgaujant 
viltyje, apsišarvuojant kantrybe varge, nešti sunkią kovos naštą, kovos prieš 
bendrus žmogaus priešus: tironiją, skurdą, ligas ir karą. 


Ar sugebėsime prieš šiuos priešus suburti didingą pasaulinę Šiaurės ir Pietų, 
Rytų ir Vakarų sąjungą, kuri pajėgtų užtikrinti vaisingesnį gyvenimą visai 
žmonijai? Ar jūs prisidėsite prie šio istorinio bandymo? 

Ilgoje pasaulio istorijoje tik kelios kartos buvo apdovanotos garbingu 
vaidmeniu ginti laisvę didžiausio pavojaus valandą. Aš neišsisukinėju nuo šios 
atsakomybės - mielai ją priimu. Netikiu, kad tarp mūsų atsirastų tokių, kurie 
norėtų pasikeisti vietomis su kokios nors šalies ar kartos žmogumi. Energija, 
tikėjimas ir atsidavimas, su kuriais imsimės šio reikalo, apšvies tiek mūsų šalį, 
tiek visus, kas jai tarnauja. Šios liepsnos švytėjimas gali apšviesti visą pasaulį. 


Klauskite, ką jūs galite padaryti dėl savo šalies 


Ir todėl, mano brangūs amerikiečiai, neklauskite, ką šalis gali padaryti dėl 
jūsų, - klauskite, ką jūs galite padaryti dėl savo šalies. 


Mieli šios Žemės bendrapiliečiai, neklauskite, ką Amerika gali padaryti dėl 
jūsų, - klauskite, ką mes visi kartu galime padaryti dėl žmogaus laisvės. 


Galiausiai, kad ir kas būtumėte - Amerikos ar pasaulio piliečiai, - reikalaukite 
iš mūsų tokios pačios stiprybės ir pasiaukojimo, kokių mes reikalaujame iš 
jūsų. Švaria sąžine, vieninteliu tikru atpildu, kliaudamiesi istorija, kuri pateiks 
galutinį mūsų triūso įvertinimą, ženkime į priekį ir veskime savo mylimą 

šalį, prašydami Dievo palaiminimo ir pagalbos, bet tvirtai žinodami, kad čia, 
žemėje, iš tiesų turime dirbti Jo darbą. 


Berlynas nuo 1945 m. tapo Šaltojo karo tigliu. Po Antrojo pasaulinio karo jis buvo 
padalytas į JAV, Sovietų, britų ir prancūzų zonas, bet paskui sovietinė dalis buvo prijungta 
prie satelitinės Rytų Vokietijos, o kita dalis - Vakarų Berlynas — tapo komunistinės vals- 
tybės apsuptu kapitalizmo ir demokratijos avanpostu. Kai Rytų Vokietijoje buvo pradė- 

ta varžyti laisves, o gyvenimo lygis, palyginti su Vakarų Vokietijos ekonominiu stebuklu, 
smuko, per vis dar atvirą sieną į Vakarų Berlyną ėmė plūsti migrantai. Norėdama sustab- 
dyti šį persikraustymą Rytų Vokietijos valdžia savo pusėje 1961 m. vasarą pastatė sieną. 
Vakarų Berlyną apsupo betono, spygliuotos vielos ir stebėjimo bokštų užtvara. 


Vakarų demokratinėms valstybėms Berlyno siena tapo įtaigiu komunistinės siste- 
mos nesėkmingumo simboliu, o Vakarų Berlynas - vitališka laisvų žmonių gynimosi iš- 
raiška. 1963 m. birželio 26 d. Kennedy pabrėžė šią simboliką įkvepiančioje kalboje vakarų 
berlyniečiams, kurioje susitapatino su miesto gyventojais, garsiai pareikšdamas: /ch bin 
ein Berliner - aš esu berlynietis. 


DiDŽIUOJUOSI ATVYKĘS Į ŠĮ MIESTĄ pasisvečiuoti pas jūsų garsųjį 

merą, visame pasaulyje tapusį Vakarų Berlyno kovos dvasios simboliu. 
Didžiuojuosi, kad apsilankiau Federacinėje Respublikoje [t. y. Vakarų 
Vokietijoje] ir bendravau su jūsų garsiuoju kancleriu, daugelį metų dirbančių 
dėl Vokietijos demokratijos, laisvės ir pažangos, ir kad atėjau čia lydimas 
tėvynainio amerikiečio generolo Clay'aus, buvusio šiame mieste didžiausios 
krizės akimirkomis ir grįšiančio, jei prireiks. 

Prieš du tūkstančius metų žmonės labiausiai didžiavosi galėdami pasakyti civis 
Romanus sum [esa Romos pilietis]. Šiandien laisvajame pasaulyje labiausiai 
didžiuojamasi, jei galima pasakyti Ich bin ein Berliner. 


<...> Pasaulyje daug žmonių iš tiesų nesupranta ar bent jau sako, kad 
nesupranta, kur slypi didžiausia laisvojo ir komunistinio pasaulių problema. 
Tegul jie atvažiuoja į Berlyną. 

O kai kurie teigia, kad komunizmas - ateities idėja. Tegul jie atvažiuoja į 
Berlyną. 


Laisvė atneša daug sunkumų, 
"o demokratija nėra tobula 


Yra ir tokių, kurie teigia, kad ir Europoje, ir kitur mes galime bendradarbiauti 
su komunistais. Tegul jie atvažiuoja į Berlyną. 


Ir netgi yra sakančių, kad taip, komunizmas - ydinga sistema, bet leidžia 
mums daryti ekonominę pažangą. Lass' sie nach Berlin kommen - tegul jie 
atvažiuoja į Berlyną. 


Laisvė atneša daug sunkumų, o demokratija nėra tobula. Bet mums niekada 
neteko statyti sienos, kad sulaikytume savo žmones ir neleistume jiems 

mūsų palikti. Savo tautiečių, gyvenančių už daugelio mylių nuo šičia, kitoje 
Atlanto pusėje, vardu noriu pasakyti: jie labai didžiuojasi, jog pastaruosius 
aštuoniolika metų dalijosi su jumis, kad ir iš tolo, bendra istorija. Nežinau 
jokio kito miestelio ar didmiesčio, kuris būtų apgultas aštuoniolika metų ir vis 
tiek gyvuotų toks energingas ir stiprus, su tokia viltimi ir ryžtu, kaip Vakarų 
Berlynas. 


Nors siena yra akivaizdžiausias, visam pasauliui matomas komunistinės 
sistemos nesėkmingumo įrodymas, mes tuo nesidžiaugiame, nes ji, kaip sakė 
jūsų meras, yra nusikaltimas ne tik prieš istoriją, bet ir prieš žmoniją - ji skiria 
šeimas, vyrus ir žmonas, brolius ir seseris, skiria žmones, kurie nori būti kartu. 


Leiskite jūsų paprašyti pakelti akis nuo 
šiandienos pavojų į rytdienos lūkesčius 


Tiesa, galiojanti šiam miestui, galioja ir visai Vokietijai: tikra ilgalaikė taika 
Europoje nebus užtikrinta, kol vienam iš keturių vokiečių bus atimta pati 
elementariausia laisvo žmogaus teisė — teisė laisvai rinktis. Po aštuoniolikos 
taikos ir geranoriškumo metų ši vokiečių karta nusipelnė teisės būti laisva, 
taip pat ir teisės sujungti šeimas ir suvienyti tautą ilgalaike santarve ir gera visų 
žmonių valia. 


Jūs gyvenate saugomos laisvės saloje, bet jūsų gyvenimas yra visų gyvenimo 
dalis. Tad baigiant leiskite jūsų paprašyti pakelti akis nuo šiandienos pavojų 

į rytdienos lūkesčius, nuo Berlyno ar jūsų šalies Vokietijos laisvės į laisvės 
pažangą visur, nuo šios sienos - į taikos ir teisingumo dieną, nuo savęs — į visą 
žmoniją. 

Laisvė yra nedaloma - jei pavergiamas vienas žmogus, nelaisvė užgula visus. 
O kai visi taps laisvi, mes išvysime dieną, kai šis miestas ir ši šalis, ir šis 
didingas Europos žemynas prisidės prie viso taikaus ir viltingo Žemės rutulio. 
Kai ta diena pagaliau išauš, o ji iššauš, Vakarų Berlyno žmonės galės pagrįstai 
didžiuotis, kad beveik du dešimtmečius gyveno prie pat fronto linijos. 


Visi laisvi žmonės, kad ir kur jie gyventų, yra berlyniečiai. 


Ir todėl kaip laisvas žmogus aš išdidžiai pareiškiu: Ich bin ein Berliner. 


M k < 
„Aš turiu svajonę 


Kalba apie pilietines teises prie Lincolno memorialo, 


1963 m. rugpjūčio 28 d. 


„Aš regėjau Pažadėtąją žemę" 

1955 m. Montgomeryje, Alabamos valstijoje, afroamerikietė siuvėja atsisėdo baltiesiems 
skirtoje autobuso dalyje. Vairuotojas Rosą Parks paprašė persėsti į galą, kaip reikalavo 
valstijos segregacijos įstatymai, ji atsisakė. Moteris buvo suimta, tai paskatino afroameri- 
kiečius paskelbti Montgomerio autobusų boikotą, o šis savo ruožtu lėmė istorinį JAV Aukš- 
čiausiojo Teismo nutarimą, kad rasinė segregacija viešajame transporte yra neteisėta. 
Boikoto lyderis buvo jaunas, bet jau apgynęs teologijos daktaro laipsnį baptistų pastorius 
Martinas Lutheris Kingas jaunesnysis. 


Po aštuonerių metų, kaip Krikščio- 


niškojo vadovavimo Pietų konferencijos 
prezidentas ir JAV afroamerikiečių pilie- 
tinių teisių judėjimo vadovas, Kingas nuo 
Lincolno memorialo laiptų Vašingtone 
kreipėsi į daugiau kaip 250 000 šalininkų, 
ir šis įvykis tapo Žygio į Vašingtoną dėl 
darbo ir laisvės kulminacija. Kampanija 
ragino panaikinti segregaciją mokyklose 
ir diskriminaciją darbe, imtis kitų prie- 
monių afroamerikiečių daliai palengvinti. 
Žygis labai padėjo 1964 m. priimti Pilie- 
tinių teisių aktą, 0 1965 m. — nacionalinį 
Rinkimų teisių aktą. Įvairūs komentato- 
riai daug spėliojo, ar pats Kingas suvokė 
savo vietą istorijoje. Tačiau 1963 m. kalbą 
„Aš turiu svajonę“ jis pasakė pačiu laiku, 
ir daugelį Žmonių, netgi tų, kurie tada dar 
nebuvo gimę, ji jaudina labiau nei bet kuri 
kita kalba, pasakyta šių dienų Amerikoje. 


Kalbos išraiškos priemonės ir ritmas dvelkia Biblija bei sakykla, pradedant archajiška 
įžanga „Prieš dešimtį dešimčių metų“, sąmoningai atkartojančia Lincolno Getisbergo krei- 
pimąsi. Čia vaizduojama Amerika, nepajėgianti tesėti savo pažado būti Naująja Jeruzale 
namais visiems Dievo vaikams. Kalbėdamas apie ekonomines reikmes, konstitucines prie- 
voles, kovą su neteisingais įstatymais ir nesąžiningais jo vykdytojais, Kingas dramatizavo 
„apgailėtiną“ afroamerikiečių, atsidūrusių „vienišoje skurdo saloje vidury plataus mate- 
rialinio klestėjimo vandenyno“, padėtį. Pasiekęs kulminaciją — rasinės lygybės viziją, — 
Kingas dar labiau nėrė į Senojo Testamento vaizdingumą ir Naujojo pasaulio idealizmą, 
sukurdamas „didžiulių kalvų“ ir „galingų kalnų“ kraštovaizdį, kur vieną dieną „uolėta žemė 
pavirs lyguma“, o „kalvotos apylinkės - slėniais“. Ši kalba iki šiol išlieka retorinio triumfo 
pavyzdys. 

PRIEŠ DEŠIMTĮ DEŠIMČIŲ METŲ DIDIS AMERIKIETIS, kurio simboliniame 
šešėlyje mes šiandien stovime, pasirašė Išlaisvinimo proklamaciją. Šis 
reikšmingas įsakas tapo didinga vilties švyturio šviesa milijonams juodaodžių 
vergų, degančių pražūtingose neteisingumo liepsnose. Tai buvo džiaugsminga 
aušra, užbaigusi ilgą jų nelaisvės naktį. 


Tačiau ir po šimto metų negras vis dar nėra laisvas. Ir po šimto metų negro 
gyvenimą siaubingai tebevaržo segregacijos ir diskriminacijos pančiai. Ir 
po šimto metų negras vis dar gyvena vienišoje skurdo saloje vidury plataus 
materialinio klestėjimo vandenyno. Ir po šimto metų negras tebesikamuoja 
Amerikos visuomenės užkaboriuose ir gyvendamas savo paties žemėje 
jaučiasi tremtiniu. Todėl mes šiandien atėjome čia atskleisti viso jo 
apgailėtinos padėties dramatizmo. 


Bet mes atsisakome patikėti, 
kad teisingumo bankas bankrutavo 


Tam tikra prasme mes atvykome į mūsų šalies sostinę išgryninti čekio. 
Rašydami didingus Konstitucijos ir Nepriklausomybės deklaracijos žodžius, 
mūsų respublikos architektai išrašė ir vekselį, kurio paveldėtojai esame 

visi amerikiečiai. Pagal šį vekselį visiems žmonėms - taip, ir juodiesiems, 

ir baltiesiems — buvo užtikrinta neatimama teisė gyventi, būti laisviems ir 
siekti laimės. Šiandien akivaizdu, kad Amerika nevykdo savo įsipareigojimų 

ir neišmoka pagal vekselį to, kas priklauso spalvotiesiems piliečiams. Užuot 
vykdžiusi šią šventą prievolę, Amerika išdavė juodaodžiams žmonėms 
negaliojantį čekį, ir šis buvo jiems grąžintas su prierašu „padengti trūksta lėšų“ 


Bet mes atsisakome patikėti, kad teisingumo bankas bankrutavo. Mes 
atsisakome patikėti, kad didžiulėse mūsų šalies galimybių saugyklose trūksta 
lėšų. Štai kodėl atėjome išgryninti čekio, kuris pagal pareikalavimą atvers 
mums laisvės lobį ir užtikrins teisingumą. 


Mes atvykome į šią šventą vietą priminti Amerikai ir primygtinę būtinybę 
rasti sprendimą nedelsiant. Dabar ne laikas mėgautis galimybės apmaldyti 
prabanga ar svaigintis raminamaisiais laipsniškai priimamų sprendimų 
vaistais. Dabar atėjo metas duoti tikrą demokratijos pažadą. Atėjo metas išeiti 
iš tamsaus ir plyno segregacijos slėnio į saulės nutviekstą rasinio teisingumo 
kelią. Atėjo metas ištraukti mūsų šalį iš rasinio neteisingumo dribsmėlio ir 
pastatyti ant tvirtos brolybės uolos. Atėjo metas paversti teisingumą tikrove 
visiems Dievo vaikams. 

Atsainus žvilgsnis į šios akimirkos spaudimą imtis veiksmų gali būti mūsų 
valstybei lemtingas. Ši tvanki teisėto negrų nepasitenkinimo vasara nepraeis, 
kol neprasidės laisvės ir lygybės ruduo. Tūkstantis devyni šimtai šešiasdešimt 
tretieji yra ne pabaiga, o pradžia. Tų, kas viliasi, kad negrui reikėjo nuleisti 
garą ir dabar jis bus patenkintas, laukia kartus prabudimas, jeigu valstybė 
kaip niekur nieko grįš prie savo kasdieninių rūpesčių. Nebus Amerikoje nei 
poilsio, nei ramybės, kol negrai negaus pilietinių teisių. Sukilimo viesulai 
purtys mūsų valstybės pamatus, kol išauš giedra teisingumo diena. 


Bet yra dar kai kas, ką turiu pasakyti savo žmonėms, stovintiems ant 
palaimingo teisingumo rūmų slenksčio. Kovodami už teisėtai mums 
priklausančią vietą, privalome nenusidėti blogais darbais. Nemalšinkime 
laisvės troškulio gerdami iš pykčio ir neapykantos taurės. Privalome žengti į 
kovą iškėlę aukštus orumo ir disciplinos reikalavimus. Turime neleisti mūsų 
kūrybiškam protestui nusiristi iki fizinio smurto. Privalome kilti į didingas 
aukštumas, į fizinę jėgą atsakydami dvasios jėga. 


Įstabus kovingumas, užvaldęs negrų bendruomenę, neturi sužadinti 
nepasitikėjimo visais baltaisiais, nes daugelis mūsų baltųjų brolių, ką liudija ir 
jų buvimas čia šiandien, jau suvokė, kad jų likimas glaudžiai susietas su mūsų 
likimu, o jų laisvė neatsiejamai susijusi su mūsų laisve. Mes negalime žengti 
pavieniui. 


Ne, ne, mes nerimstame, ir nenurimsime tol, 
kol teisingumas nevilnys lyg upės srovė 


Žengę pirmąjį žingsnį, privalome pasižadėti, kad visada žygiuosime į priekį. 
Negalime pasukti atgal. Kai kas klausia kovotojų už pilietines teises: „Kada 
jūs nurimsite?“ Mes nenurimsime tol, kol negras bus neapsakomo policijos 
brutalumo auka. Mes nenurimsime tol, kol kelionės nuovargio nukamuoti 
negalėsime gauti nakvynės greitkelių moteliuose ir miestų viešbučiuose. Mes 
nenurimsime tol, kol Misisipės negras negalės balsuoti, o Niujorko negras 
manys, kad neturi už ką balsuoti. Ne, ne, mes nerimstame, ir nenurimsime tol, 
kol teisingumas nevilnys lyg upės srovė, o teisumas tarsi tekanti upė. 


Nepamiršau, kad kai kurie iš jūsų atvyko čionai patyrę didžiulius vargus ir 
negandas. Kai kurie iš jūsų atvyko čia tiesiai iš ankštų kalėjimo kamerų. Kai 
kurie iš sričių, kur siekdami laisvės turėjo atlaikyti persekiojimo audras ir 
policijos žiaurumo vėtras. Jūs esate kentėjimo veteranai. Tęskite savo darbą 
tikėdami, kad už nepelnytas kančias atlyginama. Grįžkite į Misisipę, grįžkite 

į Alabamą, grįžkite į Pietų Karoliną, grįžkite į Džordžiją, grįžkite į Luizianą, 
grįžkite į mūsų šiaurinių miestų lūšnynus ir getus žinodami, kad vienaip ar 
kitaip ši padėtis gali pasikeisti ir pasikeis. Neklaidžiokime po nusivylimo 
slėnį, šiandien sakau jums, mano draugai. Nors šiandien ir rytoj mums dar 
iškils sunkumų, aš vis tiek turiu svajonę. Svajonę, giliai suleidusią šaknis į 
amerikietiškąją svajonę. 


Aš turiu svajonę, kad ateis diena, kai mūsų nacija pakils ir ims gyventi pagal 
tikrąją savo šūkio prasmę: „Mes manome, akivaizdi tiesa, kad visi žmonės 
sukurti lygūs.“ 


Turiu svajonę, kad Džordžijos raudonosiose kalvose vieną dieną buvusių 
vergų ir buvusių vergvaldžių sūnūs galės susėsti prie vieno brolybės stalo. 


Turiu svajonę, kad vieną dieną Misisipės valstija, leipstanti nuo neteisingumo 
ir priespaudos kaitros, virs laisvės ir teisingumo oaze. 


Turiu svajonę, kad ateis diena, kai keturi mano vaikai gyvens šalyje, kurioje 
bus vertinami ne pagal odos spalvą, o pagal būdą. Šiandien apie tai svajoju! 


Turiu svajonę, kad vieną dieną Alabamoje, kur žiaurūs rasistai, kur 
gubernatorius mėtosi frazėmis apie kišimąsi į vidaus reikalus ir valstija 
atsisako pripažinti Kongreso priimto įstatymo galiojimą savo teritorijoje, — 
būtent Alabamoje vieną dieną juodaodžiai berniukai ir mergaitės galės 
susikibti rankomis su baltaisiais berniukais ir mergaitėmis tarsi broliai ir. 
seserys. Šiandien apie tai svajoju! 


Turiu svajonę, kad ateis diena, kai kiekvienas slėnis bus užpiltas, kiekvienas 
kalnas bei kalva bus nukasta, uolėta žemė pavirs lyguma, o kalvotos 
apylinkės — slėniais, tada Viešpaties šlovė bus apreikšta, ir visa žmonija 
drauge ją išvys. 


Tai mūsų viltis. Tuo tikėdamas aš sugrįšiu į Pietus. Tuo tikėdami mes 
pajėgsime iš nusivylimo kalno iškirsti vilties akmenį. Tikėdami pajėgsime 
mūsų tautos nesantaikos kakofoniją paversti nuostabia brolybės simfonija. 
Tikėdami pajėgsime išvien dirbti, melstis, kovoti, kalėti, ginti laisvę, nes 
žinosime, kad vieną dieną būsime laisvi. Ir tą dieną visi Dievo vaikai galės 
dainuoti, įdėdami į dainą naują prasmę: „Daina šita, puikioji, mana šalie 
laisvoji, apie tave. Kur mūsų protėvių kapai, kur jųjų žengta išdidžiai, te laisvės 
suskamba varpai visam krašte, Ir jeigu Amerikai lemta tapti didžia šalimi, visa 
tai privalo virsti tikrove. 

Tegul laisvė skamba nuo visų 
Misisipės kalvų ir gūbrelių 
Tegul laisvė skamba nuo didžiulių Naujojo Hampšyro kalvų viršūnių! 
Tegul laisvė skamba nuo galingų Niujorko kalnų! 
Tegul laisvė skamba nuo aukštųjų Pensilvanijos Alegenio kalnų! 
Tegul laisvė skamba nuo snieguotų Kolorado Uolinių kalnų viršūnių! 
Tegul laisvė skamba nuo ringuotų Kalifornijos pašlaičių! 
Tegul laisvė skamba nuo Džordžijos Stoun Mauntino kalno! 
Tegul laisvė skamba nuo Tenesio Apžvalgos kalno! 


Tegul laisvė skamba nuo visų Misisipės kalvų ir gūbrelių! Tegul nuo kiekvieno 
kalno šlaito skamba laisvė! 


Ir kai taip nutiks, kai leisime laisvei skambėti, kai leisime aidėti kiekviename 
kaime ir sodžiuje, kiekvienoje valstijoje ir didmiestyje, tuomet mes 
įstengsime priartinti tą dieną, kai visi Dievo vaikai, juodieji ir baltieji, žydai 
ir ne žydai, protestantai ir katalikai, galės susikibti už rankų ir dainuoti senos 
negrų giesmės žodžius: „Pagaliau laisvi, pagaliau laisvi. Ačiū Visagaliui, mes 
pagaliau laisvi“ 


Praėjus ketveriems metams po Žygio į Vašingtoną, Kingas ėmėsi Varguolių kampa- 
nijos. Dėl šio projekto 1968 m. balandį jis atvyko į Memfį, į Tenesio valstiją, ketindamas 
vadovauti žygiui, palaikančiam streikuojančius šiukšlių vežėjus. Balandžio 3 d. Kingas 
pasakė neoficialią kalbą - asmenišką, jausmingą ir šiurpiai pranašišką. Prisiminė, kaip 
1958 m. sužeistas peiliu gydėsi, ir kalbėdamas apie buvusias ir būsimas kampanijas ap- 
mąstė savo mirtingumą. Jo paskutiniuose, romumo kupinuose žodžiuose galima išgirsti 
nuojautą, kad šis vakaras bus paskutinis: „Ilgas gyvenimas turi žavesio. Bet dabar nesuku 
sau dėlto galvos. <...> Ir aš šį vakarą laimingas. Nesijaudinu dėl nieko. Ir nebijau jokio žmo- 
gaus.“ Kitą dieną stovintį „Loren“ motelio balkone jį pakirto kulka. 


ŽINOTE, PRIEŠ KELETĄ METŲ, parašęs savo pirmąją knygą, viešėjau Niujorke 
ir pasirašinėjau autografus. Kol sėdėjau ir pasirašinėjau, prie manęs priėjo 
pamišusi juodaodė moteris. Uždavė man vienintelį klausimą: „Ar jūs esate 
Martinas Lutheris Kingas?“ Nepakeldamas akių rašiau toliau ir atsakiau, 

kad taip. Kitą akimirką pajutau smūgį į krūtinę. Nespėjau nė susivokti, o ta 

pamišėlė dūrė man peiliu. Mane skubiai nuvežė į Harlemo ligoninę. Buvo 
niūri šeštadienio popietė. Peilis buvo giliai įsmigęs, ir rentgeno nuotraukos 
parodė, kad ašmenų galiukas beveik siekia aortą, pagrindinę arteriją. Jei aorta 
praduriama, žmogus tiesiog paskęsta savo paties kraujyje - tai galas. 


Jei būčiau nusičiaudėjęs, būčiau iškart numiręs 
Kitą rytą New York Times parašė, kad jei būčiau nusičiaudėjęs, būčiau iškart 
numiręs. Praėjus keturioms dienoms po operacijos, per kurią atvėrė man 
krūtinę ir ištraukė peilio ašmenis, man leido sėdus į vežimėlį pasidairyti po 
ligoninę. Leido perskaityti ir dalį gautų laiškų, o jų atėjo iš visų valstijų, iš 
viso pasaulio, labai mielų laiškų. Keletą perskaičiau, o vieno iš jų niekada 
nepamiršiu. Sulaukiau telegramų nuo prezidento ir viceprezidento, bet 
pamiršau, kas jose buvo parašyta. Gavau mane aplankiusio Niujorko 
gubernatoriaus laišką, bet irgi pamiršau, ką jis man rašė. O tą laišką man 
parašė mergaitė, Vait Pleinso vidurinės mokyklos mokinė. Perskaičiau jį ir 
niekada jo nepamiršiu. Ten buvo tiesiog parašyta: „Brangus daktare Kingai, 
aš mokausi devintoje Vait Pleinso vidurinės mokyklos klasėje. Nors tai ir 
neturėtų būti svarbu, noriu paminėti, kad esu baltaodė. Skaičiau laikraštyje 
apie jūsų nelaimę ir kančias. Ir dar skaičiau, kad nusičiaudėjęs būtumėte iškart 
numiręs. Tad rašau tiesiog norėdama pasakyti, kad esu be galo laiminga, jog 
jūs nenusičiaudėjote“ 


Alabamos valstijos Birmingamo juodieji 

pažadino šios šalies sąžinę 

Šį vakarą noriu pasakyti, kad ir aš jaučiuosi laimingas, jog nenusičiaudėjau. 

Nes jeigu būčiau nusičiaudėjęs, nebūčiau sulaukęs 1960 metų, kai studentai 

visuose Pietuose pradėjo sėdimuosius protestus prie bufetų prekystalių. Nors 

jie protestavo sėdėdami, žinau, kad iš tikrųjų stojo ginti to, kas amerikietiškoje 

svajonėje geriausia. Ir grąžino visą šalį prie giliųjų demokratijos šulinių, 

kuriuos mūsų valstybės tėvai iškasė rašydami Nepriklausomybės deklaraciją 

ir Konstituciją. Jeigu būčiau nusičiaudėjęs, nebūčiau sulaukęs 1962 metų, 

kai Džordžijos valstijoje Olbanio juodaodžiai nusprendė ištiesinti nugaras. 

O ištiesinę nugaras vyrai ir moterys tampa nebe tokie, kokie buvo: nes jei 

nebelenki nugaros, ant tavęs nebegalima joti. Jeigu būčiau nusičiaudėjęs, 

nebūčiau sulaukęs 1963 metų, kai Alabamos valstijoje Birmingamo juodieji 

pažadino šios šalies sąžinę ir paskatino parengti Pilietinių teisių akto projektą. 

Jeigu būčiau nusičiaudėjęs, nebūčiau turėjęs galimybės tų pačių metų 
rugpjūtį papasakoti Amerikai apie savo svajonę. Jeigu būčiau nusičiaudėjęs, 
nebūčiau regėjęs didžiulio Selmoje, Alabamos valstijoje, kilusio sąjūdžio. 
Jeigu būčiau nusičiaudėjęs, nebūčiau galėjęs atvykti į Memfį ir pamatyti, kaip 
bendruomenė susitelkia aplink kenčiančius brolius ir seseris. Esu be galo 
laimingas, kad anuomet nenusičiaudėjau. 


Man sakė, kad dabarties akimirka nebėra svarbi. Ir tikrai visai nebesvarbu, 
kas dabar vyksta. Šį rytą išvykau iš Atlantos, ir vos lėktuvui pakilus - mūsų 
ten buvo šešetas - pilotas per garsiakalbį pasakė: „Atsiprašome už vėlavimą, 
mūsų lėktuvu skrenda daktaras Martinas Lutheris Kingas, todėl norėdami 
įsitikinti, kad bagažas patikrintas ir lėktuvui nenutiks nieko blogo, turėjome 
atlikti itin kruopščią patikrą. Be to, turėjome visą naktį saugoti lėktuvą.“ 


Ir tada atvykau į Memfį. Čia man kažkas ėmė grasinti, o gal tiesiog kalbėti 
apie sklandančius grasinimus. Ką man gali padaryti kažkokie liguisti baltieji 
broliai? 


Mes, kaip tauta, į Pažadėtąją žemę pateksime 


Aš nežinau, kas bus toliau. Mūsų laukia sunkios dienos. Bet dabar man 
nebesvarbu. Nes aš jau buvau pasiekęs kalno viršūnę. Ir man neberūpi 
grasinimai. Kaip ir visi, norėčiau nugyventi ilgą gyvenimą. Ilgas gyvenimas 
turi žavesio. Bet dabar nesuku sau dėl to galvos. Tik noriu vykdyti Dievo valią. 
O Jis man leido užkopti ant kalno viršūnės. Aš ten apsidairiau. Ir pamačiau 
Pažadėtąją žemę. Galbūt mes su jumis jos nepasieksime. Bet noriu, kad 
žinotumėte, jog mes, kaip tauta, į Pažadėtają žemę pateksime. Ir aš šį vakarą 
laimingas. Nesijaudinu dėl nieko. Ir nebijau jokio žmogaus. Mano akys jau 
matė artėjant Viešpaties šlovę. 

1964 m. balandžio 20 d. būsimasis Pietų Afrikos Respublikos vadovas Nelsonas Mande- 
la stojo niūrios ateities akivaizdon: Pretorijoje jis buvo teisiamas už sabotažą ir baltųjų 
mažumos valdomos valstybės bei jos segregacinės apartheido politikos išdavystę. Dėl 
pirmojo dalyko jis tikrai buvo kaltas, mat 
vadovavo kartu su kitais įsteigtam Umk- 
honto we Sizwe („Nacijos ietis“), Afrikos 
nacionalinio kongreso, prieš apartheidą 
kovojančios uždraustos organizacijos, su- 
karintam padaliniui, rengusiam sabotažo 
kampaniją prieš pramoninius ir kitokius 
taikinius. Mandela jau ir taip sėdėjo kalė- 
jime, atlikdamas penkerių metų bausmę 
už tai, kad vadovavo streikams ir išvyko 
į užsienį be leidimo. Ir štai dabar vadina- 
majame Rivonijos teisme, - pagal Joha- 
nesburgo priemiesčio, kur buvo laikomi 
suimtieji, pavadinimą, — atėjo metas sa- 
kyti ginamąsias kalbas, o Mandela turėjo 
daug ką pasakyti. 


Sakyti kalbas jam nebuvo naujiena, 
ir jis sugebėjo pasinaudoti teisiniu išsi- 
lavinimu, kad padarytų įspūdį. Mandela 
pateikė išraiškingą, nešališką Pietų Afri- 
kos blogybių analizę. Jis aptarė Šarpvilio 
skerdynių istoriją (1960 m. ten buvo nu- 
šauta kelios dešimtys protestuojančių 
juodaodžių) ir iškart po jų priimtą spren- 
dimą uždrausti ANK. Atvirai kalbėjo, kad 
Umkhonto we Sizwe įsteigtas stengian- 
tis sutelkti tūžmingą pasipiktinimą, kurį 
jautė juodieji pietų afrikiečiai, ir paversti 
konstruktyviu griovimu - valdiško turto 
gadinimu, o ne žmonių žudymu. Gyrė Bri- 
tanijos parlamentą ir JAV Kongresą kaip atstovaujamosios valdžios modelį. Galimos mir- 
ties bausmės akivaizdoje Mandela pareiškė, kad siekdamas visuomenės, kokios trokšta, 


jis „pasirengęs mirti". 


Mandela pripažino, kad bendri interesai kovojant prieš baltųjų mažumos valdymą 
ANK suartino su Pietų Afrikos komunistų partija, - vyriausybė linko suplakti juos į krūvą 
kaip bendrą priešą, — tačiau jis tvirtino, kad ANK neketina nuversti kapitalizmo. Kalbėda- 


* Mirė 2013 m. gruodžio 5 d. Johanesburge (leid. past.). 

mas apie juodųjų daugumos valdymą pareiškė, kad „ANK jau pusę amžiaus kovoja prieš 
rasizmą. Pasiekęs pergalę jis nepakeis savo politikos...“ Taigi sėklos, iš kurių po 30 metų 
visame pasaulyje pridygo į Mandelą panašių valstybininkų, buvo pasėtos 1964 m. 


Aš ESU PIRMAS KALTINAMASIS. 


Turiu humanitarinių mokslų bakalauro laipsnį, keletą metų kartu su Oliveriu 
Tambo užsiėmiau advokato praktika Johanesburge. Dabar atlieku bausmę: 
esu nuteistas penkeriems metams už tai, kad išvykau iš šalies be leidimo ir 
raginau žmones dėtis prie streiko 1961 m. gegužės pabaigoje. 


<...> Afrikiečių žmogiško orumo stygius yra tiesioginis baltųjų pranašumo 
politikos rezultatas. Baltųjų pranašumas leidžia manyti, kad juodaodžiai 
žemesni. Įstatymai, skirti baltųjų pranašumui apsaugoti, tik sutvirtina šią 
pažiūrą. Juodą darbą Pietų Afrikoje dirba išimtinai afrikiečiai. Jei reikia ką 
nors pernešti ar išvalyti, baltasis dairosi afrikiečio, ir nesvarbu, ar tas afrikietis 
dirba jam, ar ne. Dėl tokios nuostatos baltieji vertina afrikiečius kaip kitą 
rūšį. Jie nežiūri į juos kaip į žmones, turinčius savo šeimas; jie nesupranta, 
kad afrikiečiai irgi turi jausmus, myli taip pat kaip baltieji; kad nori būti su 
savo žmonomis ir vaikais lygiai taip pat, kaip baltieji nori būti su savaisiais; 
„kad nori uždirbti tiek pinigų, jog galėtų deramai išlaikyti šeimas, pamaitinti, 
aprengti ir išleisti į mokyklą savo vaikus. O koks tarnas, sodininkas ar 
darbininkas gali apie tai bent pasvajoti? 


Juodaodžių teisę keliauti varžantis įstatymas - vienas iš labiausiai Pietų 
Afrikos juodaodžių nekenčiamų teisės aktų - pasmerkia kiekvieną afrikietį 
nuolatinei policijos priežiūrai. Abejoju, ar Pietų Afrikoje yra nors vienas 
juodaodis vyras, kuris nebūtų susikirtęs su policija dėl leidimo keliauti. 
Kasmet šimtai, tūkstančiai afrikiečių dėl šio įstatymo atsiduria už grotų. 

O dar blogiau, kad šis įstatymas atskiria vyrą nuo žmonos ir ardo šeimas. 


Skurdas ir šeimų irimas turi šalutinių poveikių. Vaikai šlaistosi spalvotiesiems 
skirtų miestelių gatvėmis, nes nėra mokyklų arba pinigų jas lankyti, arba nėra 
kam prižiūrėti, ar nueina į mokyklą, nes abu tėvai (jei vaikas juos turi) privalo 
dirbti, kad šeima nemirtų iš bado. Todėl smunka moralė, gąsdinamai auga 
nusikalstamumas ir plinta smurtas, pratrūkstantis ne tik politikoje, bet ir visur 
kitur. Gyventi šiuose spalvotųjų miesteliuose pavojinga. Nėra dienos, kad 

kas nors nebūtų perdurtas peiliu ar kitaip užpultas. Smurtas iš šių miestelių 
plinta ir į baltųjų rajonus. Sutemus žmonės bijo vieni išeiti į gatvę. Įsilaužimų 
ir apiplėšimų daugėja, nors dabar už tokius nusikaltimus gali būti skiriama net 
mirties bausmė. Mirties bausme neišgydysi šios pūliuojančios žaizdos. 

Afrikiečiai nori už savo darbą gauti bent minimumą, reikalingą pragyventi. 
Afrikiečiai nori dirbti darbą, kurį sugeba, o ne tokį, kurį vyriausybė 
nusprendžia paskelbti atitinkančiu jų gebėjimus. Afrikiečiai nori gyventi ten, 
kur gali gauti darbo, o ne būti išsiunčiami iš kokio nors rajono tik todėl, kad 
ne ten gimė. Afrikiečiai nori įsigyti žemės ten, kur dirba, o ne priverstinai 
gyventi nuomojamuose namuose, kurių niekada negalės pavadinti savais. 
Afrikiečiai nori būti šios šalies gyventojų dalis, o ne gyventi atskirti getuose. 
Afrikiečiai vyrai nori gyventi su žmona ir vaikais ten, kur dirba, o ne kęsti 
priverstinę nenatūralią egzistenciją vyrų bendrabučiuose. Afrikietės nori 
gyventi su savo vyru, o ne amžinai našlauti rezervatuose. Afrikiečiai nori 
turėti teisę po vienuoliktos valandos vakaro išeiti į lauką, o ne būti įkalinti 
savo kambariuose lyg maži vaikai. Afrikiečiai nori turėti teisę važinėti po 
savo šalį ir ieškotis darbo ten, kur nori, o ne ten, kur nurodo Darbo valdyba. 
Afrikiečiai tiesiog nori, kad Pietų Afrika priklausytų ir jiems; jie nori saugumo 
ir vietos visuomenėje. 


Labiau už viską 
mes trokštame lygių politinių teisių 


Labiau už viską mes trokštame lygių politinių teisių, nes be jų mes amžinai 
būsime bejėgiai. Žinau, šios šalies baltiesiems tai skamba revoliucingai, nes 
dauguma rinkėjų bus afrikiečiai. Štai kodėl baltieji bijo demokratijos. 


Bet negalima leisti, kad ši baimė užkirstų kelią vieninteliam sprendimui, 
kuris užtikrintų rasinę harmoniją ir laisvę visiems. Netiesa, kad rinkimų teisę 
suteikus visiems piliečiams iškils rasinio dominavimo problema. Odos spalva 
grįstas politinis pasidalijimas yra visiškai dirbtinis, ir jam išnykus, išnyks ir 
vienos rasinės grupės dominavimas kitos atžvilgiu. ANK jau pusę amžiaus 
kovoja prieš rasizmą. Pasiekęs pergalę jis nepakeis savo politikos. 


* Štai dėl ko kovoja ANK. Jo kova tikrai yra nacionalinė. Šiai kovai Afrikos 
žmones įkvepia jų pačių kančios ir patirtis. Tai kova dėl teisės gyventi. 


Visą savo gyvenimą aš skyriau kovai už Afrikos žmones. Kovojau prieš 
baltųjų dominavimą, kovojau prieš juodųjų dominavimą. Mano idealas — 
demokratinė ir laisva visuomenė, kurioje visi žmonės gyvena santarvėje ir 
naudojasi lygiomis galimybėmis. Viliuosi, sulauksiu dienos, kai šis idealas taps 
tikrove. Bet jeigu prireiks, dėl šio idealo aš pasirengęs mirti. 

Paleistas iš kalėjimo 1991 m. Mandela pakeitė Oliverį Tambo ANK prezidento poste. 
Daug keliavo, siekdamas išlaikyti tarptautinę paramą apartheidui panaikinti, ir netrukus 
įgijo daugybę besižavinčių gerbėjų. Derybos su F. W. de Klerku, paskutiniu Nacionalinės 
partijos atstovu PAR prezidento poste, išgrindė kelią istoriniams 1994 m. gegužės rinki- 
mams, ir Mandela perėmė šalies vairą į savo rankas. Kalba, kurią pasakė pergalingą vaka- 
rą, kaip visada buvo rami ir apgalvota. Mandela pagyrė saugumo pajėgas už „nepriekaiš- 
tingai atliktą darbą", ir tai geriausiai rodo, kaip smarkiai pasikeitė žmogus ir visa valstybė. 
Kartodamas Martino Lutherio Kingo kalbos „Aš turiu svajonę“ frazę, bet su tam tikru skau- 
duliu, nes daugybė metų buvo praleista kalėjime, Mandela paskelbė, kad jo žmonės „pa- 
galiau laisvi“. Tais pačiais metais pasirodė jo autobiografija, taikliai pavadinta Long Walk to 
Freedom („Ilgas kelias į laisvę“). 


BRANGŪS PIETŲ AFRIKIEČIAI, PIETŲ AFRIKOS ŽMONĖS! Tai išties 
džiaugsmingas vakaras. Nors balsai dar nesuskaičiuoti, jau gavome 
preliminarius rezultatus ir esame sužavėti didžiule jūsų parama Afrikos 
nacionaliniam kongresui. 


Dėkoju ir reiškiu pagarbą visiems Afrikos nacionalinio kongreso ir 
demokratinio judėjimo dalyviams, be galo sunkiai triūsusiems tiek 
pastarosiomis dienomis, tiek ir daug pastarųjų dešimtmečių. Pietų Afrikos ir 
viso pasaulio žmonės, stebintys mus šią akimirką, tai džiaugsmingas vakaras 
žmogaus dvasiai. Tai ir jūsų pergalė. Jūs padėjote įveikti apartheidą, jūs 
stovėjote greta mūsų pereinamuoju laikotarpiu. 


Kartu su jumis regėjau, kaip dešimtys tūkstančių žmonių daugybę valandų 
kantriai stovėjo eilėse. Kai kurie net per naktį miegojo ant plikos žemės, 
laukdami, kada galės išreikšti savo valią. Pietų Afrikos didvyriai tapo 
legendomis daugeliui kartų. Bet būtent jūs, mūsų šalies žmonės, ir esate 
tikrieji didvyriai. 

Tai viena svarbiausių akimirkų mūsų šalies gyvenime. Stoviu prieš jus kupinas 
pasididžiavimo ir džiaugsmo. Didžiuojuosi paprastais ir kukliais šios šalies 
žmonėmis. <...> O džiaugiuosi dėl to, kad nuo visų stogų jau galime garsiai 
skelbti: mes pagaliau laisvi! 


Stoviu čia lenkdamas galvą prieš jūsų drąsą meilės kiekvienam iš jūsų sklidina 
širdimi. Laikau didžiausia garbe, kad man teko vadovauti ANK šią mūsų 
istorijos akimirką ir kad būtent mes buvome pasirinkti vesti šalį į naują 
šimtmetį. Prisiekiu atiduoti visas jėgas ir gebėjimus, kad pateisinčiau jūsų 
lūkesčius, kuriuos susiejote su manimi ir ANK. Aš dėkoju ir reiškiu pagarbą 
didiesiems Pietų Afrikos lyderiams. Jie šį vakarą turėtų būti su mumis ir švęsti, 
nes tai ir jų pergalė. 

Rytoj aš ir visa ANK vadovybė grįšime prie rašomojo stalo. Atsiraitosime 
rankoves ir imsimės mūsų šalį kamuojančių problemų. Prašome jūsų visų 
daryti tą patį: išaušus rytui grįžkite prie savo darbų. Tegul Pietų Afrika imasi 
darbo. Mes privalome nedelsdami pradėti kurti geresnį gyvenimą pietų 
afrikiečiams. Vadinasi, turime steigti darbo vietas, statyti namus, užtikrinti 
išsilavinimą ir atnešti visuotinę santarvę bei saugumą. 


Rinkimų metu karaliavusi ramybės ir pakantumo atmosfera geriausiai rodo, 
kokią Pietų Afriką norime sukurti. Tai mūsų ateities kelrodis. Gal mes ir 
skirtingi, tačiau esame viena tauta, turinti bendrą likimą ir turtingą kultūrų, 
rasių ir tradicijų įvairovę. 


Tegul Pietų Afrikos gyventojai susirenka kartu 
ir švenčia demokratijos gimimą 


Žmonės balsavo už savo pasirinktą partiją, ir mes gerbiame jų sprendimą. Tai 
yra demokratija. Tiesiu draugystės ranką visų partijų vadovams ir nariams ir 
prašau dėtis prie mūsų ir imtis kartu spręsti problemas, iškilusias mums kaip 
valstybei. ANK vyriausybė tarnaus visiems Pietų Afrikos žmonėms, ne tik 
ANK nariams. 


Mes taip pat dėkojame saugumo pajėgoms už nepriekaištingai atliktą darbą. 
Jos padėjo tvirtą pamatą iš tikrųjų profesionalioms saugumo pajėgoms, 
ištikimai tarnausiančioms liaudžiai ir naujai konstitucijai. 

O dabar metas švęsti. Tegul Pietų Afrikos gyventojai susirenka kartu ir 
švenčia demokratijos gimimą. Keliu taurę už visus, sunkiu darbu prisidėjusius 
prie pasiekimo, kurį galime pavadinti mažu stebuklu. Ir švęsdami likime 
tokie pat, kokie buvome per rinkimus, - taikūs, pagarbūs ir drausmingi, 
parodykime, kad esame žmonės, pasirengę prisiimti atsakomybę už šalies 
valdymą. 

Pasižadu, jog darysiu viską, kas mano galioje, kad pateisinčiau pasitikėjimą, 
kurį parodėte man ir mano partijai, Afrikos nacionaliniam kongresui. 
„Kurkime mūsų ateitį kartu ir pakelkime taurę už geresnį visų Pietų Afrikos 
gyventojų gyvenimą. 


„Jei nekenti medžio šaknų, 
tai nekenti ir paties medžio“ 


MALCOLM X 


Kalba, aukštinanti afrikietišką kilmę, 
1965 m. vasario 14 d. 

Martinas Lutheris Kingas jaunesnysis praėjusio amžiaus septintajame dešimtyje atstovavo 
vienam afroamerikiečių saviraiškos būdui, siejamam su Biblijos kalba ir doroviniu mokymu, 
Pietų baptistų bažnyčios bendruomene ir integracijos siekimu, o Malcolmas X atstovavo 
visiškai kitokiam. Nebraskoje gimusio musulmono atsivertėlio šeimos istorija itin tragiška: 
nepaaiškinama tėvo mirtis (nusižudė arba buvo nužudytas), motina pateko į psichiatrijos 
ligoninę, kukluksklano nariai sudegino namus ir, kaip teigiama „Autobiografijoje“, dėl ra- 
sistinių motyvų buvo nužudyti trys dėdės. Jam pačiam jaunystėje teko kalėti nepilnamečių 
kardomajame kalėjime, dirbti menkai mokamus darbus ir verstis smulkiais nusikaltimais, 
kol galiausiai 1946 m. už apiplėšimą buvo suimtas ir įkalintas. Kalėjime ir atrado islamą, 
tiksliau tam tikrą jo atmainą, ir tuomet Malcolmo gyvenimas pakrypo visiškai kita vaga. 


1954 m. Malcolmas Little'as pasikei- 
tė savo tikrąją pavardę ir tapo Malcolmu X 
[angl. tariama „eks“, t. y. „buvęs“]: X sim- 
bolizavo jo, „buvusio rūkaliaus, buvusio 
girtuoklio, buvusio krikščionio, buvusio 
vergo“, naują gyvenimą. Be to, jis tapo 
Niujorke, Harlemo rajone, įsikūrusios Eli- 
jah Muhammado Islamo tautai (IT) pri- 
klausančios Septintosios šventyklos dva- 
sininku. Islamo tautos organizaciją įsteigė 
Muhammado pirmtakas Wallace'as Far- 
das, ji derino islamo elementus su juoda- 
odžių separatizmo ar netgi pranašumo 
idėjomis. Per dešimtį metų, propaguoda- 
mas Islamo tautą, Malcolmas X tapo įta- 
kingiausiu jos atstovu. Tačiau politika jis 
domėjosi labiau, nei IT pageidavo, be to, 
buvo griežto požiūrio, kad afroamerikie- 
čiai privalo įtvirtinti savo tapatybę, steigti 
institucijas ir gintis nuo baltųjų rasizmo, 


šalininkas. 1963 m. po prezidento Kennedy žūties pasakęs „Ką pasėsi, tą ir pjausi“ sukėlė 
pasipiktinimą, ir IT uždraudė jam sakyti kalbas. 


1964 m. Malcolmas X ryžtingai nutraukė ryšius su Muhammadu ir IT, ilgam užsitrauk- 
damas jų priešiškumą, ir įsteigė savo organizaciją. Dar sykį pakeitęs savo pasaulėžiūrą 
Malcolmas X tapo ortodoksu musulmonu sunitu, atmetė, jo nuomone, siaurą IT juoda- 
odžių nacionalizmą ir ėmėsi agitacijos už pilietines teises ir platesnės kovos prieš rasiz- 
mą. Malcolmas lankėsi Britanijoje ir kalbėjo šia tema Oksfordo universitete, Kaire pasakė 
kalbą Afrikos valstybių vadovams, o grįžęs į Ameriką įsteigė Afroamerikiečių vienybės or- 
ganizaciją, siekdamas plėtoti naują koncepciją, ją turbūt geriausiai apibendrina jo paties 
žodžiai „labiau afrikietis negu amerikietis“. 

Malcolmas skyrėsi nuo daugumos kitų pilietinių teisių aktyvistų, ir šį skirtumą geriau- 
siai parodė 1964 m. Life žurnale atspausdinta fotografija, kurioje jis jamžintas su šautuvu 
rankose. Jis ir kalbėjo kitaip: aštriai, kandžiai, įžūliai. Bet dėl baltųjų rasistų grupuočių ir IT 
priešiškumo jo gyvenimui kilo pavojus. Čia pateikiamoje kalboje, sakytoje 1965 m. vasa- 
rio 14 d. Detroite, Malcolmas smulkiai išdėstė nesutarimus su IT ir savąją afroamerikiečių 
sampratą. Po savaitės nuolatinėje susitikimų vietoje, Niujorko Odubono salėje, Malcol- 
mas X buvo bepradedąs naują kalbą, tačiau čia pat krito nušautas IT žudikų iš salės. 


<...> NESU RASISTAS JOKIA PRASME. Netikiu jokia rasizmo forma. Netikiu 
jokia diskriminacijos ar segregacijos forma. Aš tikiu islamu. 


<...> Elijah Muhammadas mokė mus, kad baltasis Arabijoje negali įžengti 

į Meką, ir mes visi, jo sekėjai, tuo tikėjome. <...> Nukeliavęs į Meką ir 
pamatęs žmones šviesiais plaukais, mėlynomis akimis, balta oda ir panašiai, 
burbtelėjau sau „nagi, nagi“ ir įsižiūrėjau į juos įdėmiau. Ir pastebėjau, kad 
nors jie buvo balti, nors vadino save baltaisiais, jie buvo kitokie nei baltieji, 
kurie gyvena šičia. Ir esminis jų skirtumas štai koks: Azijoje, arabų pasaulyje 
ar Afrikoje, kur gyvena musulmonai, sutikę žmogų, vadinantį save baltuoju, 
išgirsite, kad taip sakydamas jis viso labo pavartos būdvardį, įvardydamas 
šalutinę savo savybę, tik tiek, kad jo oda balta. 


Bet jei sutinki baltąjį čia, Amerikoje, ir jis pasako, kad yra baltasis, tai jis 
galvoje turi ką kita. Paklausykite, kaip skamba jo balsas, kai jis taria esąs 
baltasis, - jis sakosi esąs bosas. Iš tikrųjų. Būtent tai „baltasis“ reiškia šia 
kalba. Girdėjote posakį „laisvas, baltas ir dvidešimt vienerių“? Tai jis, baltasis, 
jį sugalvojo. Šitaip jis leidžia suprasti, kad „baltasis“ reiškia laisvąjį, bosą. 

Jis viršesnis, taigi, kai sako esąs baltasis, šiek tiek kitaip suskamba jo balsas. 
Žinau, kad suprantate, apie ką aš kalbu. 


<...> Nors mačiau, kad islamas yra religinė brolybė, teko susidurti ir su 
tikrove. Ir štai aš sugrįžau į Amerikos visuomenę, tačiau nesu visuomenėje, 
kuri broliautųsi. Esu visuomenėje, kuri gal ir skelbia brolybę iš sakyklų 
sekmadieniais, tačiau šiokiadieniais šio priesako nesilaiko. <...> Šią 
visuomenę valdo rasistai ir segregacionistai, sėdintys Vašingtone, valdžios 
kėdėse. 

<...> Kokį poveikį mums daro kovos Afrikoje? Kodėl juodaodis Amerikoje 
turėtų dėl to sukti sau galvą, jeigu išvyko iš Afrikos žemyno prieš tris ar 
keturis šimtus metų? Kodėl mums tai turėtų rūpėti? Kaip mus veikia tai, 
kas ten vyksta su afrikiečiais? Pirmiausia turite suprasti, kad Afrika iki pat 

1959 m. buvo valdoma kolonijinių valstybių. Visiškai pajungusios Afriką 
kolonijinės Europos valstybės visiems primetė negatyvų Afrikos įvaizdį. 


Europiečiai visada vaizdavo Afriką iš blogosios pusės: džiunglėse tūnantys 
laukiniai, žmogėdros, jokios civilizacijos. Visa tai savaime taip blogai, kad mes 
su jumis tuo patikėjome ir ėmėme nekęsti. Mes nenorime nieko girdėti apie 
Afriką, o dar labiau nenorime būti pavadinti afrikiečiais. Nekęsdami Afrikos ir 
afrikiečių, galiausiai nė nesuvokdami imame nekęsti savęs. Jei nekenti medžio 
šaknų, tai nekenti ir paties medžio. Jei neapkenti savo kilmės, tai galiausiai 
imsi neapkęsti ir savęs. Jei neapkenti Afrikos, tai neapkęsi ir savęs. 


Vis dar labiau afrikietis nei amerikietis 


Jeigu jūsų supratimas ir požiūris į Afriką bus pozityvus, pamatysite, lygiai taip 
pat ir jūsų požiūris į save taps pozityvus. Ir baltieji tai žino. Todėl meistriškai 
verčia mus nekęsti savo afrikietiškos tapatybės ir savo afrikietiškų savybių. 


<...> Vienas dalykų, dėl kurių plėtėsi juodaodžių musulmonų sąjūdis, tai, kad 
buvo pabrėžiamas afrikietiškumas. Afrikietiškas kraujas, afrikietiška kilmė, 
afrikietiška kultūra, afrikietiški saitai. Ir jūs nustebsite: mes atradome, kad 
giliai pasąmonėje šios šalies juodaodis vis dar labiau afrikietis nei amerikietis. 


Jis tik mano esąs labiau amerikietis nei afrikietis, nes baltasis jam išūžė galvą 
pliurpalais, nes jam kiekvieną dieną plaunamos smegenys. 


Jūs šių vaisių neragavote. Jūs ragavote dyglių 


<...> Vien todėl, kad gyveni šioje šalyje, netampi amerikiečiu. Ne, reikia daug 
daugiau, kad juo taptum. Tam reikia paragauti amerikanizmo vaisių. Jūs tų 
vaisių neragavote. Jūs ragavote dyglių. Jūs ragavote usnių. 


<...> Dar sykį kartoju, nesu rasistas. Netikiu jokia segregacijos forma ar 
panašiai. Esu už visuotinę brolybę, bet netikiu, kad įmanoma jėga priversti 
broliautis žmones, kurie to nenori. Broliaukimės vieni su kitais, o jei kas nors 
užsimanys tapti mūsų broliais, mes ištiesime ranką. Bet nemanau, kad turime 
blaškytis į šalis ir stengtis mylėti tą, kuris nemyli mūsų. 


„Kas yra 
pagrobėjų aukos?“ 


PIERRE TRUDEAU 


Kreipimasis Kvebeko separatizmo krizės metu, 
1970 m. spalio 16 d. 


i 

Antroje XX a. pusėje Kanados politikoje ypač išsiskiria dvi oracijos. Abi susijusios su senu 
Kvebeko prancūzakalbių ir jų santykio su kita šalies dalimi klausimu. Vieną iš jų pasakė ne 
kanadietis, o Prancūzijos prezidentas Charles'is de Gaulle'is. 1967 m. lankydamasis Kvebe- 
ko mieste jis provokuojamai pareiškė: Vive le Ouėbec libre! — „Tegyvuoja laisvas Kvebekas!“ 
Šie žodžiai nuskambėjo kaip neabejotina parama tiems, kas troško šios provincijos visiško 
atsiskyrimo nuo Kanados, be to, jie tapo Kvebeko separatistų šūkiu. Penktojo dešimtme- 
čio viduryje dalis separatistų, tai yra Front de Libėration du Ouėbec (FLO, Kvebeko išlaisvi- 
nimo frontas), griebėsi smurtinių veiksmų ir rengė sprogdinimus visą dešimtmetį. 


> 


Antroji kalba — po trejų metų per 
televiziją transliuotas jausmingas Kana- 
dos premjero Pierre'o Trudeau kreipima- 
sis, skelbiantis, kad pagal Karo padėties 
aktą įvedama beprecedentė nepaprastoji 
padėtis. Tai buvo atsakas į vadinamąją 
Spalio krizę: spalio 5 d. FLO grupuotė 
Monrealyje pagrobė Britanijos prekybos 
įgaliotinį Jamesą Crossą, o po penkių die- 
nų ir Pierre'ą Laporte'ą, Kvebeko darbo ir 
migracijos ministrą. Grupuotė reikalavo, 
be kita ko, išlaisvinti įkalintus FLO narius 
ir paskelbti jų manifestą. 


Nors Trudeau buvo kilęs iš Kvebeko, 
turėjo liberalaus modernizatoriaus polin- 
kių ir rėmė prancūzakalbių teises, jis tikė- 
jo stipria federaline vyriausybe ir visiškai 
nepritarė karingiems separatistams. Bet 
jo sprendimas gelbėti padėtį 1914 m. 
priimtu Karo padėties aktu buvo kontro- 
versiškas, nes įstatymas varžė pilietines 
laisves ir suteikė federalinei vyriausybei 
įgaliojimus valdyti šalį dekretais. Pasku- 
tinį kartą jis buvo taikytas per Antrąjį pa- 
saulinį karą. Kalboje Trudeau atsisakė nusileisti pagrobėjų reikalavimams. Jis buvo įsitiki- 
nęs, kad ant kortos pastatyta „Kanados vienybė ir laisvė“. 


J. Crossas buvo išlaisvintas, tačiau Laporte'ą pagrobėjai nužudė. Po krizės daugiau 
kaip 400 separatistų ir įtariamųjų FLO narių buvo suimta, aštuntojo dešimtmečio pradžioje 
smurtinis separatizmas buvo įveiktas — ypač prie to prisidėjo susikūrusi Kvebeko partija - ir 
užleido vietą taikiai politikai. 

Kalbantis dviem kalbomis, gerai išauklėtas, mandagus ir elegantiškas, Trudeau buvo 
charizmatiška asmenybė, dominavusi Kanados politikoje visą aštuntąjį dešimtmetį ir de- 
vintojo dešimtmečio pradžioje. Kartais viešumoje neapdairiai ką nors leptelėdavo (pavyz- 
džiui, pavadino ūkininkus „profesionaliais verkšlentojais“), vis dėlto visada buvo populia- 
rus. 2000 m. Trudeau mirus buvo surengtos valstybinės laidotuvės. 


KREIPIUOSI Į JUS SUNKIOS KRIZĖS AKIMIRKĄ, žiauriems ir fanatiškiems 
žmonėms kėsinantis sunaikinti Kanados vienybę ir laisvę. Vienas iš šios krizės 
aspektų yra pavojus dviejų nekaltų vyrų gyvybėms. Dabar tai svarbiausias 
dalykas, tad noriu jums pasakyti, ką vyriausybė daro, kad juos išgelbėtų. 


Tai, kas dėjosi Monrealyje pastarąsias dvi savaites, nėra beprecedentis įvykis. 
Neseniai tokių dalykų nutiko kitose pasaulio vietose, taip galėjo įvykti ir bet 
kur kitur Kanadoje. Bet kanadiečiai visada tikėjo, kad čia to būti negali, todėl 
esame sukrėsti dukart labiau. 


Gal mūsų tikėjimas buvo naivus, bet suprantamas. Suprantamas todėl, kad 
Kanadoje klesti demokratija, suprantamas todėl, kad čia puoselėjama asmens 
laisvė. 


Nepaisant šių aplinkybių — iš dalies būtent dėljų, - mums buvo parodyta, 
kokia trapi gali būti demokratinė visuomenė, jei demokratija nepasiruošusi 
gintis, ir kokie pažeidžiami pakantūs, gailiaširdžiai žmonės, susidūrę su 
šantažu. 


Bet aš jų klausiu, 
kieno dėmesį mėginate atkreipti? 


Grupė apsišaukėlių revoliucionierių Kanados ir Kvebeko vyriausybėms 
pareiškė ketinantys šaltakraujiškai nužudyti du nekaltus žmones, jei nebus 
patenkinti jų reikalavimai. Pagrobėjai tvirtina savo veiksmais siekiantys 
atkreipti dėmesį į socialinį neteisingumą. Bet aš jų klausiu, kieno dėmesį 
mėginate atkreipti? Kanados vyriausybės? Kvebeko vyriausybės? Ir viena, 
ir kita vyriausybė puikiai žino, kad turime sudėtingų ir svarbių problemų. Ir 
viena, ir kita vyriausybė, sutelkusi visus savo išteklius ir gebėjimus, stengiasi 
jas išspręsti. Bet ne grobimais ir sprogdinimais. Tik sunkiu darbu. Ir jei 
esama kokių nors abejonių dėl vyriausybės gebėjimų ar geranoriškumo, 

yra opozicinių partijų, pasirengusių ir laukiančių galimybės perimti valdžią. 
Trumpai tariant, Kanadoje yra veiksmingas mechanizmas pakeisti vyriausybę 
taikiomis priemonėmis. Nusivylę rinkėjai tai yra darę daugybę kartų. 

Kas yra pagrobėjų aukos? Savo šeimoms jie yra vyrai ir tėvai. Pagrobėjams jų 
tapatybė nerūpi. Pagrobėjų tikslams lygiai taip pat tiktumėte jūs arba aš, arba 
gal net vaikas. Jų tikslas yra pasinaudoti prigimtiniais žmogiškais kanadiečių 
jausmais ir paversti užuojautą įrankiu savo smurtiniams ir revoliuciniams 
tikslams pasiekti. 


Taip pat jie nori pinigų. Išpirkos 


Ko pagrobėjai reikalauja mainais į tų žmonių gyvybę? Kelių dalykų. 
Pavyzdžiui, jie nori, kad jų nusiskundimai būtų transliuojami per radiją ir 
televiziją, be abejonės, darydami prielaidą, kad visus sveiko proto žmones 


Tai ne viskas: jie nori, jog policija tarsi aukojamą ėriuką atiduotų jiems 
asmenį, kurį jie laiko atsakingu už tai, kad vienas iš jų bendrų buvo teisėtai 
suimtas ir pelnytai nuteistas. 

"Taip pat jie nori pinigų. Išpirkos. 

Bet ir tai dar ne viskas. Jie reikalauja, kad paleistume iš kalėjimo septyniolika 
nusikaltėlių, o dar šešiems panaikintume kaltinimus, ir visus vadina 
„politiniais kaliniais“. Kas tie žmonės, laikomi šių dienų patriotais ir 
kankiniais? Leiskite juos apibūdinti. 

Trys išjų nuteisti už žmogžudystę; penki įkalinti už netyčinį nužudymą; 
vienas nuteistas iki gyvos galvos prisipažinęs dėl daugelio kaltinimų, susijusių 
su sprogdinimais; kitas nuteistas už septyniolika ginkluotų apiplėšimų; du 

iš jų kartą buvo lygtinai paleisti, bet dabar vėl kalėjime laukia teismo dėl 
kaltinimų vykdžius apiplėšimus. 


Ir dar mūsų prašoma patikėti, kad su šiais asmenimis elgiamasi neteisingai, 
kad jie įkalinti dėl politinių įsitikinimų ir nusipelno būti tučtuojau paleisti be 
įstatymo numatyto teisminio proceso. 


Atsakomybė dėl sprendimo paleisti vieną ar kitą iš šių nusikaltėlių gula ant 
federalinės vyriausybės pečių. <...> Nusilenkti pagrobėjų spaudimui <...> 
reikštų ne tik išsižadėti atsakomybės, tai išplėstų teroristinę veiklą Kvebeke. 
Tai būtų lyg paskatinimas grobti žmones ir sėti terorą visoje mūsų valstybėje. 


<...> Jei demokratinė visuomenė nori toliau gyvuoti, ji privalo įstengti 

su šaknimis išrauti ginkluoto revoliucinio judėjimo, siekiančio sugriauti 

patį mūsų laisvės pamatą, piktžolę. Todėl vyriausybė, išanalizavusi visas 
aplinkybes, taip pat Kvebeko vyriausybės ir Monrealio miesto prašymus imtis 

skubių veiksmų, nusprendė paskelbti veiksianti pagal Karo padėties aktą. Jis 
įsigaliojo šiandien, ketvirtą valandą ryto, kad vyriausybė galėtų kuo skubiau 
panaudoti visą savo galią prieš žmones, ginančius arba praktikuojančius 
smurtą kaip priemonę siekti politinių tikslų. 


Karo padėties aktas suteikia vyriausybei plačius įgaliojimus. Be to, jis 
sustabdo Kanados teisių bilio veikimą. Užtikrinu jus, kad vyriausybė labai 
nenoromis prisiėmė tokius įgaliojimus, bet padarė tai visiškai įsitikinusi, jog 
kitaip situacijos suvaldyti neįmanoma, nebent artimiausiu metu būtų suteikta 
kokia nors ypatinga pagalba. 

Minėto akto suteikiamos galios leis vyriausybei efektyviai įveikti miglotą, 
tačiau pavojingą iššūkį, kurį teroristų organizacija metė mūsų visuomenei. 
Baudžiamoji teisė organizuoto terorizmo akivaizdoje tiesiog yra 
neveiksminga. 


Tai platūs įgaliojimai, ir man jie tokie pat 
atstumiantys, kaip, neabejoju, ir jums 


Todėl policijai buvo duoti nepaprastieji įgaliojimai, būtini aptikti ir sunaikinti 
smurtą propaguojančias sąmokslininkų organizacijas. Šios organizacijos ir 
narystė jose paskelbtos neteisėtomis. Suteikti įgaliojimai leidžia apieškoti ir 
suimti be orderio, sulaikyti įtartinus asmenis nepateikus konkrečių kaltinimų 
ir suimti asmenis be teisės paleisti už užstatą. 


Tai platūs įgaliojimai, ir man jie tokie pat atstumiantys, kaip, neabejoju, 

ir jums. Tačiau jie būtini, kad policija galėtų kovoti su asmenimis, kurie 
propaguoja smurtinį mūsų demokratinės sistemos griovimą ar prisideda prie 
jo. Trumpai kalbant, užtikrinu jus, kad vyriausybė suvokia, kokie svarbūs šie 
įsipareigojimai, kai kada besikertantys su pilietinėmis laisvėmis, ir prisiima 
atsakomybę prieš Kanados žmones už savo veiksmus. Vyriausybė atšauks šią 
proklamaciją iš karto, kai tik bus įmanoma. 


„Baltieji rūmai 
nebus baltinami“ 


RICHARD NIXON 


Kreipimasis į naciją dėl Votergeito istorijos tyrimo skaidrumo, 
1973 m. balandžio 30 d. 

Viena iš psichologiškai sudėtingiausių Ovaliajame kabinete šeimininkavusių asmenybių 
buvo itin patyręs politikas Richardas Milhousas Nixonas, atėjęs į vadžią turėdamas aršaus 
antikomunisto ir negailestingo politinio peštuko reputaciją. Vėliau dėl pastangų užbaigti 
Vietnamo karą bombarduojant Šiaurės Vietnamą (ir Kambodžą) užsitraukė protestuotojų 
prieš karą neapykantą, o Amerikai parė- 
mus karinį perversmą Čilėje siekiant nu- 
versti kairiųjų prezidentą Allende, sulau- 
kė liberalų paniekos. Bet šį įspūdį griauna 
tai, kad Nixonas rėmė pilietines teises, 
paspartino desegregaciją Pietinių valsti- 
jų mokyklose, įsteigė Aplinkos apsaugos 
tarnybą, užmezgė diplomatinius santy- 
kius su komunistine Kinija (ir pirmasis iš 
JAV prezidentų ten apsilankė), siekė gin- 
klų kontrolės sutarčių su Sovietų Sąjunga 
ir galiausiai jam pavyko ištraukti Jung- 
tines Valstijas iš Vietnamo karo. Tačiau, 
nors Nixono darbai pradėti vertinti kitaip, 
vienas įvykis vis dar iš esmės lemia jo is- 
torinę reputaciją - Votergeito skandalas. 


Per 1972 m. prezidento rinkimų 
kampaniją, po kurios Nixonas buvo per- 
rinktas triuškinama persvara, buvo įsi- 
laužta į Demokratų partijos nacionalinį 
komitetą Votergeito pastate Vašingtone. 
Mėginta įmontuoti telefonų pasiklausy- 
mo įrangą. Vėliau išaiškėjo - iš dalies pa- 


dėjo sumanus žurnalistinis tyrimas ir FTB 

informatorius, slapyvardžiu Gili Gerklė, - 
kad nusikaltėlius veikti įgaliojo aukšti 

Respublikonų partijos pareigūnai, sie- 

kiantys, kad Nixonas būtų perrinktas. Kai 

4 kurie prezidento patarėjai buvo patraukti 
baudžiamojon atsakomybėn, bet pats prezidentas laikėsi nuošaliai, tvirtindamas, kad apie 
tuos dalykus nieko nežinojo. Mėgindamas atsiriboti nuo „šios niekingos istorijos“, Nixonas 
kreipėsi į naciją per televiziją ir įsimintinai apibendrino: „Baltieji rūmai nebus baltinami.“ 
Deja, buvo priešingai. 


Per paskesnius mėnesius pasitikėjimas prezidentu ištirpo. Po teisinių grumtynių, nu- 
ėjusių iki pat Aukščiausiojo Teismo, Kongreso tyrėjai galų gale gavo garso įrašų kasetes su 

neredaguotais 1972 m. pokalbių Baltuosiuose rūmuose įrašais — paaiškėjo, kad Nixonas 
buvo pratęs įrašinėti savo pokalbius. Juostos atskleidė ne tik iki tol nematytą ciniškąją pre- 
zidento pusę: vienas pokalbis, jamžintas kasetėje, pavadintoje „Rūkstantis šautuvas“, įra- 
šytoje vos kelios dienos po įsilaužimo, parodė, kad Nixonas skatino savo patarėjus trukdy- 
ti FTB tirti incidentą. Praradęs net ir daugumos Kongreso respublikonų palaikymą, jis at- 
sidūrė beveik neabejotinos apkaltos akivaizdoje. Tačiau atsistatydino pats, atsisveikinimo 
kalboje savo štabui pripažinęs: „Taip, klaidų buvo. Bet dėl asmeninės naudos - niekada.“ 


Prezidento pareigas perėmęs viceprezidentas Fordas paskelbė Nixonui malonę, 
nors ir prieštaringai įvertintą, apsaugojusią jį nuo atsakomybės. Visiška Nixono pomirtinė 
reabilitacija, jei tokia kada nors bus, laukia ateityje. 


LABAS VAKARAS. 


Noriu šį vakarą su jumis iš širdies pakalbėti apie tai, kas labai rūpi kiekvienam 
amerikiečiui. 

Pastaraisiais mėnesiais mano administracijos ir Prezidento perrinkimo 
komiteto pareigūnai — tarp jų ir kai kurie mano artimiausi draugai bei 
patikimiausi patarėjai - kaltinami prisidėję prie įvykio, dabar vadinamo 
Votergeito istorija. Jie kaltinami neteisėta veikla per 1972 m. prezidento 
rinkimus ir bandymu šią neteisėtą veiklą nuslėpti naudojantis atsakingų 
pareigūnų padėtimi. 


Neišvengiamas šių kaltinimų padarinys - kilę rimti klausimai dėl pačių 
Baltųjų rūmų sąžiningumo. Būtent juos šį vakarą ir noriu aptarti. 


Birželio 17 d. būdamas Floridoje, kur norėjau keletą dienų pailsėti po vizito 

į Maskvą, pirmą kartą per žinias išgirdau apie įsilaužimą į Votergeitą. Buvau 
pritrenktas šio beprasmiško, neteisėto veiksmo, o dar labiau sukrėtė žinia, kad 
tarp kaltinamųjų yra ir Prezidento perrinkimo komiteto darbuotojų. 


"Tučtuojau atitinkamoms vyriausybės žinyboms įsakiau imtis tyrimo. Kaip jūs 
prisimenate, rugsėjo 15 d. šioje byloje buvo pareikšti kaltinimai septyniems 
atsakovams. 


Vykstant tyrimui kelis kartus klausiau tyrėjų, ar esama nors kokios priežasties 
manyti, kad mano administracijos nariai būtų kaip nors su tuo susiję. Mane 
kelis kartus patikino, kad ne. Taip nuolat patikinamas, tikėdamas gaunamais 
pranešimais, pasitikėdamas asmenimis, kurie juos teikė, nekreipiau 

dėmesio į spaudoje publikuojamus straipsnius, kuriuose buvo minimi mano 
administracijos nariai ar kiti kampanijos komiteto pareigūnai. 

Iki šių metų kovo buvau įsitikinęs, kad paneigimai yra teisingi, o kaltinimai 
dėl Baltųjų rūmų personalo narių dalyvavimo - melas. Šiuo laikotarpiu 
mano paties ir atstovo spaudai mano vardu pareikšti komentarai buvo grįsti 
mums tuo metu teikiama informacija. Tačiau vėliau mane pasiekusi nauja 
informacija įtikino, kad tikrai esama tikimybės, jog kai kurie kaltinimai 
teisingi, ir tai leidžia manyti, kad būta pastangų šiuos faktus slėpti nuo 
visuomenės, nuo jūsų ir nuo manęs. 


Tiesa turi būti visiškai atskleista, 
kad ir kas būtų čionai įsipainiojęs 
Todėl kovo 21 d. asmeniškai ėmiausi atsakomybės koordinuoti naujus ir 


intensyvius šios istorijos tyrimus ir asmeniškai įsakiau tyrėjams surinkti visus 
faktus ir pranešti juos tiesiogiai man, šiame kabinete. 


Dar sykį įsakiau visiems vyriausybės ir Prezidento perrinkimo komiteto 
pareigūnams bendradarbiauti su FTB, kaltintojais ir didžiąja žiuri. Taip 

pat įsakiau, kad kiekvienas, kas atsisakys bendradarbiauti ir sakyti tiesą, 
būtų paprašytas atsistatydinti iš valstybės tarnybos. Be to, vadovaudamasis 
esminiais principais, užtikrinančiais konstitucinį Kongreso ir prezidento 
valdžios pasidalijimą, Baltųjų rūmų personalo nariams nurodžiau savo noru 
stoti prieš Votergeito istoriją tiriantį Senato komitetą ir prisiekus duoti 
parodymus. 


"Tvirtai nusprendžiau, kad privalome ištirti šį reikalą iki pašaknių, - tiesa turi 
būti visiškai atskleista, kad ir kas būtų čionai įsipainiojęs. 


Tai vienas iš sunkiausių mano, 
kaip prezidento, sprendimų 


Kartu pasiryžau nesiimti skubotų veiksmų ir vengti, jei tai apskritai įmanoma, 
veiksmų, galinčių mesti šešėlį ant nekaltų žmonių. Norėjau būti teisingas. 

Bet žinojau, kad galiausiai šios institucijos geras vardas - visuomenės 
pasitikėjimas šios institucijos sąžiningumu - turi būti svarbiau už visokias 
asmenines aplinkybes. 

Šiandien aš priėmiau - ir tai vienas iš sunkiausių mano, kaip prezidento, 
sprendimų - Bobo Haldemano [prezidento administracijos vadovo ir Johno 
Ehrlichmano [patarėjo vidaus politikos klausimais], dviejų artimiausių 

bendražygių Baltuosiuose rūmuose ir dviejų puikiausių valstybės tarnautojų, 
kokius tik man teko garbė pažinti, atsistatydinimą. 


Noriu pabrėžti, kad mano sprendimas pritarti atsistatydinimui nereiškia, 
jog šie žmonės kaip nors pažeidė įstatymus, lygiai taip pat nereiškia, kad 
kalti visi tie, kuriems šioje istorijoje yra iškelti kaltinimai. Bet tokiomis 
jautriomis aplinkybėmis, susijusiomis su demokratinio proceso gero vardo 
išsaugojimu, ne tik būtina laikytis griežtų teisinių ir etinių standartų, svarbu, 
kad ir visuomenė, jūs, tvirtai tikėtumėte, jog juos gerbia ir jų laikosi valdžios 
institucijos, ypač Jungtinių Amerikos Valstijų prezidentas. Tad jie man 
pritarė, kad toks žingsnis būtinas norint tą tikėjimą atgauti. 


<...> Kad ir kokie dalykai dar iškiltų aikštėn šioje byloje, kad ir kokios 
nederamos veikos dar būtų atskleistos šioje niekingoje istorijoje, noriu, kad 
Amerikos žmonės, noriu, kad jūs be menkiausio abejonės šešėlio žinotumėte: 
kol aš būsiu prezidento poste, teisingumo bus siekiama sąžiningai, visiškai ir 
nešališkai, kad ir kas čia būtų įsivėlęs. Ši institucija — pasitikėjimo šventovė, ir 
esu pasiryžęs būti to pasitikėjimo vertas. 


Esu įsipareigojęs šiai garbingai institucijai, 
esu įsipareigojes jums, savo šaliai 


Bet kokios organizacijos vadovas privalo nešti atsakomybės naštą. Tokią 
atsakomybę suteikia ir ši institucija. Aš ją prisiimu. Ir šį vakarą šiame kabinete 
jums pažadu padaryti viską, kas mano galioje, ir užtikrinti, jog kaltininkai 
būtų patraukti į teismą, o ateityje, ir man palikus šią instituciją, tokie 
piktnaudžiavimai mūsų politiniame procese nebepasikartotų. 


<...> Nuo kovo, kai pirmą kartą supratau, kad Votergeito istorija gali būti daug 
rimtesnė, nei buvau tikinamas, ji pareikalavo iš manęs daug laiko ir dėmesio. 
Kad ir kas dar paaiškėtų šioje byloje, kad ir ką nuspręstų didžioji žiuri, kad 
ir kuo baigtųsi galimi teismai, dabar savo dėmesį privalau vėl sutelkti — ir 
sutelksiu - į svarbesnes šios institucijos prievoles. Esu įsipareigojęs šiai 
garbingai institucijai, esu įsipareigojęs jums, savo šaliai. <...> Reikia atlikti 
"gyvybiškai svarbų darbą, kad pasiektume savo tikslą - sukurtume ilgalaikės 
taikos pasaulyje modelį; šio darbo atidėlioti negalima, aš privalau jį atlikti. 


Kitą gyvybiškai svarbų darbą reikia atlikti čia, Amerikoje, — užtikrinti 
klestėjimą, vadinasi, gerą darbą kiekvienam, kas nori dirbti; suvaldyti 


* Vėliau abu pareigūnai buvo pripažinti kaltais dėl sąmokslo ir kliudymo teisėsaugai. 

infliaciją, kuri, kaip Žinau, kelia rūpesčių kiekvienai namų šeimininkei ir 
kiekvienam, kuris stengiasi subalansuoti šeimos biudžetą; rasti naujų ir 
geresnių kelių, užtikrintai vesiančių visus amerikiečius į geresnį gyvenimą. 


Kai galvoju apie šią instituciją — apie tai, ką ji reiškia, - galvoju apie viską, ką 
noriu atlikti dėl šios valstybės, ir apie viską, ką noriu padaryti dėl jūsų. 


Kūčių vakarą prieš pat vidurnaktį, labai kamuodamasis dėl atnaujinto Šiaurės 
Vietnamo bombardavimo, kuris po dvylikos karo metų pagaliau leido 
garbingai grąžinti Amerikai taiką, sėdau ir susirašiau savo, kaip prezidento, 
tikslus antrai kadencijai. Leiskite juos perskaityti. 


Privalome išsaugoti 
Baltuosius rūmus nesuterštus 


Siekti, kad mūsų vaikai, mūsų vaikų vaikai galėtų gyventi taikiame pasaulyje. 


Padaryti, kad ši šalis taptų dar geresne galimybių šalimi - lygių galimybių, 
visateisių visų amerikiečių galimybių. 


Suteikti darbo visiems, norintiems dirbti, ir dosniai pagelbėti tiems, kas dirbti 
negali, 


Sukurti malonaus ir mandagaus elgesio atmosferą, kad kiekvienas asmuo 
£ 3, 
gerbtų savo artimo jausmus, orumą ir Dievo suteiktas teises. 


Siekti, kad šioje šalyje kiekvienas žmogus drįstų svajoti ir įgyvendinti savo 
svajones, ir ne bijodamas, o su viltimi, didžiuodamasis savo bendruomene, 
didžiuodamasis šalimi, didžiuodamasis tuo, ką Amerika reiškia jam ir 
pasauliui. 

Tai didingi tikslai. Bet tikiu, kad mes galime, privalome dėl jų dirbti. Galime 
juos pasiekti. Tačiau tą padarysime tik tuomet, jei atsidėję sieksime dar vieno 
tikslo. 


Privalome išsaugoti Baltuosius rūmus nesuterštus, ir tas jų baltumas turi būti 
tikras, ne regimas. Baltieji rūmai nebus baltinami. 


„Ypatingas Indijos moterų 
įpareigojimas“ 


INDIRA GANDHI 


Kalba apie moterų lavinimo vertę, 1974 m. lapkričio 23 d. 

Nuo XX a. septintojo dešimtmečio vidurio 
iki devintojo dešimtmečio pradžios Indira 
Gandhi buvo viena iš galingiausių ir prieš- 
taringiausių Moterų pasaulyje. Didžiąją 
šio laikotarpio dalį ji buvo Indijos ministrė 
pirmininkė ir, kaip Džavaharlalo Nehru 
duktė, nešė valdžios ir lūkesčių, atiteku- 
sių jai kaip politikų dinastijos palikimas, 
naštą. Iš pradžių iš jos tikėtasi nelabai 
daug, kritikai ją netgi pravardžiavo goon- 
gi gudiya („kvaila lėle“). Tačiau galiausiai 
Ji tapo dominuojančia laikotarpio politike 
ir ryžtinga vadove, kartais nepalenkiamai 
nuožmiai primetančia savo valią. 


Gandhi buvo Indiros vyro pavardė, 
su Mahatma Gandhi, artimu tėvo bendra- 
žygiu kovoje dėl Indijos nepriklausomy- 
bės, ji neturėjo jokių giminystės ryšių. In- 
dirai politika buvo jaugusi į kraują, 1951 m. 
ji vadovavo tėvo perrinkimo kampanijai. 
1964 m. po Nehru mirties ministru pirmi- 
ninku tapęs Bahaduras Shastri paskyrė 
Indirą informacijos ministre. Bet vos po 
dvejų metų Shastri mirė, Gandhi tapo 
ministre pirmininke ir stojo vadovauti di- 


džiausiai pasaulyje demokratinei valsty- 
bei, kamuojamai didžiulio atotrūkio tarp turtingos mažumos ir skurstančios daugumos. Ji 
perėmė savo tėvo tikslą modernizuoti Indiją. 


1974 m. kalbėdama Indraprastos moterų koledže Indira išsamiai išdėstė, koks svar- 
bus yra išsilavinimas - ypač moterų, - didelei Indijos daliai tampant „modernia racionalia 
visuomene“. Ji pripažino, kad labai sunku suderinti „mūsų senovinių tradicijų amžinąsias 
vertybes su tuo, kas gera ir vertinga šiuolaikiniu požiūriu“, bet manė, kad būtent išsilavini- 
mas padės tą įgyvendinti. Ji kritikavo ir prietaringumą - iš tiesų tai buvo netiesioginė kastų 
sistemos kritika, — dėl kurio žemiausios socialinės grupės, suprantama, pirmiausia dalitai, 
arba „neliečiamieji", verčiami dirbti juodžiausius darbus, o kiti jų triūsą niekina. 


Nors Indira laikėsi Nehru politikos išlaikyti Indiją kaip vieną iš pagrindinių į sąjungas 
nestojančių šalių — teoriškai atsiriboti ir nuo Vakarų, ir nuo Sovietų jėgos politikos, - regio- 
ninės politikos interesai privertė ją sudaryti abipusės gynybos sutartį su Sovietų Sąjunga, 
kaip artimų Pakistano santykių su Jungtinėmis Amerikos Valstijomis atsvarą. 1971 m., su- 

kilus Rytų Pakistanui ir pabėgėliams plūstelėjus į Indiją, Gandhi inicijavo karinę intervenci- 
ją, bet galiausiai šis regionas iškovojo nepriklausomybę ir tapo Bangladešu. JAV preziden- 
tas Richardas Nixonas nekentė Gandhi dėl jos simpatijų Sovietams ir intervencijos į Rytų 
Pakistaną ir privačiuose pokalbiuose pravardžiavo sena ragana. 


1972 m. per rinkimus Indiros vadovaujamas Indijos nacionalinis kongresas pasiekė 
triuškinamą pergalę, tačiau jai buvo pateikti kaltinimai dėl rinkimų įstatymo pažeidimo ir 
iškilo grėsmė būti išstumtai iš politikos. Reaguodama į tai ji įkalino oponentus ir 21 mėnesį 
vadovavo šaliai dekretais, kol įvyko nauji rinkimai, bet rinkėjai atsuko jai nugarą. 1980 m. 
Indira vėl grįžo į valdžią, šį sykį užmezgė glaudesnius ryšius su Jungtinėmis Valstijomis ir 
gerus santykius su prezidentu Ronaldu Reaganu. Bet konfrontacija su sikhų separatistais 
ir galiausiai bandymas išstumti juos iš Amritsaro miesto Auksinės šventovės sukėlė net 
kruviną susirėmimą, ji pati 1984 m. buvo nužudyta. 


SENOVINIS SANSKRITO POSAKIS BYLOJA, kad moteris yra namai, 0 namai 
yra visuomenės pagrindas. Kaip statome savo namus, lygiai taip pat galime 
pastatyti ir savo šalį. Bet jei namai kažko stokoja - jei trūksta materialinių 
gėrybių ir būtiniausių reikmenų arba jeigu nėra draugiškos, meilingos 
atmosferos, būtinos kiekvienam vaikui augti ir vystytis, — tada šalyje nėra 
harmonijos, o harmonijos stokojanti šalis niekaip negali augti. 


Štai kodėl moterų lavinimasis bene svarbesnis nei berniukų ir vyrų. Mes — 
sakydama „mes“ turiu galvoje ne tik mus Indijoje, bet ir visame pasaulyje 
nesirūpinome moterų išsilavinimu. Tai gana naujas dalykas. Žinoma, ne jums, 
bet kai aš buvau vaikas, pasakojimai, kaip moterys pradėjo lavintis, buvo labai 
paplitę. Visi prisimindavo, kas tais laikais vyko. 


<...> Dabar mes turime švietimo sistemą, ir visoje šalyje verda ginčai, ar ši 
sistema atitinka mūsų visuomenės ir jaunimo poreikius. Esu viena iš tų, kurie 
mano, jog mūsų švietimo sistemą reikia nuodugniai pertvarkyti. Bet kartu 
manau, kad nėra viskas vien tik blogai — juk ir esama švietimo sistema išugdė 
labai puikių vyrų ir moterų, ypač įvairių sričių mokslininkų ir specialistų, 
labai pageidaujamų visame pasaulyje, netgi turtingiausiose šalyse. Daug mūsų 
jaunimo palieka mus ir išvyksta į užsienį, nes ten gauna didesnius atlyginimus 
"ir geresnes darbo sąlygas. 


<...> Vienas iš didžiausių išsilavinusių moterų įsipareigojimų šiandien — 
rasti atsakymą į klausimą, kaip suderinti mūsų senovinių tradicijų 
amžinąsias vertybes su tuo, kas gera ir vertinga šiuolaikiniu požiūriu. Visa, 
kas šiuolaikiška, nėra vien tik gera, lygiai kaip ir visa, kas sena, nėra vien 
tik gera ar bloga. Mes turime apsispręsti, - ne kartą ir visiems laikams, bet 

beveik kiekvieną savaitę, kiekvieną mėnesį, — kas iš naujovių yra gerai ir 
naudinga mūsų šaliai ir ką iš senų tradicijų galime išlaikyti ir puoselėti savo 
visuomenėje. Dauguma žmonių mano, kad būti šiuolaikiškam reiškia dėvėti 
tam tikrus drabužius, kalbėti tam tikra maniera, išsiugdyti tam tikrus įpročius, 
bet iš tiesų ne tai reiškia būti šiuolaikiškam. Tai tik pats modernybės paviršius. 


<...> Kad Indija taptų tokia, kokios mes norime, modernios, racionalios 
visuomenės šalimi, kuri tvirtai remiasi tuo, kas geriausia mūsų senovinėje 
tradicijoje ir žemėje, mes turime turėti mąstančią visuomenę, mąstančias jaunas 
moteris, kurios ne aklai priima viską, kas ateina iš kitur, bet klauso, nagrinėja ir 
tada sprendžia — priimti ar atmesti. Štai tokio mes norime švietimo, tokio, kuris 
padėtų mūsų jaunimui prisitaikyti prie kintančio pasaulio ir įnešti į jį savo indėlį. 
Kai kurie žmonės mano, kad tik eidamas aukštas pareigas darai ką nors 
svarbaus arba tarnauji savo šaliai. Bet juk visi žinome, kad sudėtingiausi 
mechanizmai nebeveiks, jei bent vienas sraigtelis nesisuks taip, kaip turėtų, 

ir kad tas sraigtelis yra toks pat svarbus, kaip bet kuri stambi detalė. Tas pats 
ir valstybės gyvenime. Menko darbo nebūna, lygiai kaip nebūna ir menko 
žmogaus. Visi turi ką nors dirbti. Ir jeigu jis ar ji atlieka savo darbą gerai, 
tuomet ir šalies gyvenimas klostosi sėkmingai. 


Viskas, kad ir kaip nešvaru ar menka, 
turi savo paskirtį 


Dėl savo prietaringumo mes manėme, kad tam tikri darbai yra nešvarūs. 
Pavyzdžiui, šitaip buvo vertinamas šlavimas. Tik tam tikri žmonės gali 

tai dirbti, kitiems nedera. Bet dabar mes žinome, kad trąšos yra bene 
vertingiausios šiandieniame pasaulyje, kad daugelio valstybių ekonomika 
kliba dėl to, kad joms nepakanka trąšų - ir ne tik cheminių, bet ir paprasto 
mėšlo ar išmatų ir panašių dalykų, kuriuos mes laikome nešvariais. Tai rodo, 
kaip nuostabiai sutvarkytas mūsų pasaulis, kaip jame viskas suderinta. Viskas, 
kad ir kaip nešvaru ar menka, turi savo paskirtį. 


<...> Taigi, tikiuosi, kad jūs, turinčios galimybę mėgautis puikiais išsilavinimo 
vaisiais, ne tik dirbsite savo pasirinktą darbą nepamiršdamos nacionalinių 
interesų, bet ir prisidėsite prie taikos ir harmonijos kūrimo ir suteiksite 

mūsų tautos ir šalies gyvenimui grožio. Manau, tai ypatingas Indijos moterų 
įpareigojimas. Mes trokštame daug nuveikti dėl savo valstybės, tačiau niekada 
neturime manyti, kad Indija atkirsta nuo pasaulio. Mes norime, kad pasaulis 
būtų geresnis. Todėl privalome matyti Indijos problemas platesnėje, viso 
pasaulio, problemų perspektyvoje. 


Neapykantos, 

1975 m. lapkritį 3379-oji Jungtinių Tautų rezoliucija paskelbė: „Sionizmas yra rasizmo ir 
rasinės diskriminacijos forma.“ Dokumentą pasiūlė grupė valstybių, daugiausia arabų ir 
Šiaurės Afrikos, ir dauguma balsavo už jį. Prie rezoliucijos šalininkų prisidėjo Afrikos ir so- 
vietinio bloko šalys. Bet cituotąją pastraipą čia pat kandžiai ir iškalbingai pasmerkė Izrae- 
lio ambasadorius Jungtinėse Tautose Chaimas Herzogas. 


Gyvenimas Herzogui suteikė pagrindą kalbėti apie XX a. žydų išgyventą patirtį. Jis 
gimė Šiaurės Airijoje, ketvirtajame dešimtmetyje su šeima persikėlė į Palestiną, ten jo tė- 
vas tapo vyriausiuoju rabinu. Herzogas tarnavo pogrindinėje karinėje žydų organizacijo- 
je Hagana, padėjusioje britams sutramdyti prieš žydų imigraciją maištaujančius arabus. 
Antrojo pasaulinio karo pabaigoje vadovavo britų karinei žvalgybai šiaurės Vokietijoje, 
savo akimis regėjo koncentracijos stovyklas ir padėjo nustatyti, kad vienas iš nelaisvėn pa- 
imtų nacių yra karo nusikaltėlis Heinrichas Himmleris, bene daugiausia prisidėjęs prie pa- 
stangų sunaikinti Europos žydus. 1948 m. 
Herzogas dalyvavo pirmajame arabų ir 
Izraelio kare, kai Izraelis įsitvirtino kaip 
valstybė, paskui dirbo šios šalies karinėje 
žvalgyboje. Tad įvykių kupiname jo gyve- 
nime svarbiausia buvo liudyti holokausto 
baisybes ir prisidėti prie sudėtingo žydų 
valstybės įkūrimo. 


Taigi, į kandžią pastabą apie dvi di- 
džiausias blogybes, keliančias grėsmę 
visuomenei — neapykantą ir tamsuoliš- 
kumą, — Herzogas sudėjo visą šių istori- 
nių įvykių svorį. Jis priminė 1938 m. nacių 
Krištolinės nakties žiaurumą ir vandaliz- 
mą, holokausto mirties stovyklas, „Sio- 
no išminčių protokolų“ (klastotės, neva 
atskleidžiančios žydų planą užvaldyti pa- 
saulį) „piktavališkus pramanus“ ir nese- 
nus Yassero Arafato, Palestinos išsivada- 
vimo organizacijos vadovo, tvirtinimus. 
Šitaip jis pavaizdavo izraeliečius ne kaip 
rasizmo šalininkus, o kaip rasizmo aukas. 
Taip pat drąsiai ir išdidžiai užsiminė apie „moralinius ir istorinius žydų tautos nuopelnus“. 
Be to, pareiškė, kad net Jungtinių Tautų pritarimas šiai rezoliucijai kelia abejonių dėl šios 
organizacijos patikimumo. Galiausiai - ir tai turbūt buvo paveikiausia — Herzogas apramdė 
savo pasipiktinimą, sugretindamas iš esmės tragišką XX a. žydų patirtį ir rezoliuciją, kuri, 
palyginti su visa istorija, tebuvo „viso labo trumpas epizodas“. 

Žinoma, rezoliucija atspindėjo Šaltojo karo sukeltą susiskaldymą: Izraelis buvo laiko- 
mas ištikimu Vakarų partneriu ir todėl Sovietai rezoliuciją palaikė. Tačiau Jungtinės Valsti- 
jos, Vakarų Europa, Australazija ir didžioji dalis Pietų Amerikos, priešingai - balsavo prieš. 
1991 m., subyrėjus Sovietų Sąjungai, Jungtinės Tautos balsų dauguma priėmė naują rezo- 
liuciją, atšaukusią priimtosios 1975-aisiais galiojimą. 


PONE PREZIDENTE! 


Simboliška, kad šie ginčai, galintys tapti lūžio tašku Jungtinių Tautų ateičiai 
ir lemiamu tolesnio šios organizacijos gyvavimo veiksniu, užvirė būtent 
lapkričio 10 dieną. Ši diena prieš trisdešimt septynerius metus buvo įrašyta į 
istoriją kaip Kristallnacht, Krištolinė naktis. Tą 1938-ųjų naktį Hitlerio nacių 
smogikai pradėjo koordinuotą Vokietijos žydų bendruomenės puolimą, 
degino sinagogas, visuose šalies miestuose ir gatvėse krovė laužus iš žydų 
šventraščių. Tą naktį buvo puolami žydų namai, šeimų galvos išsivedamos 

ir daugelis jų niekada nebegrįžo. Tą naktį buvo išdaužyti visų žydų įmonių 

ir parduotuvių langai, tad Vokietijos miestų gatvės buvo nuklotos šukėmis, 
pažirusiomis milijonais krištolo gabalėlių - iš čia ir tos nakties vardas. Ta 
naktis galiausiai atvedė prie krematoriumų ir dujų kamerų, prie Osvencimo 
[Aušvico-Birkenau |, Dachau, Buchenvaldo, Terezienštadto ir kitų 
koncentracijos stovyklų. Ta naktis atvedė prie baisiausio holokausto žmonijos 
istorijoje. 

<...> Ašį šią tribūną atėjau ne ginti moralinių ir istorinių žydų tautos 
nuopelnų. Jie ir taip iškalbingi. Jie davė žmonijai didelę dalį to, kas didinga ir 
amžina. Jie žmogaus dvasiai davė daugiau nei tokie forumai kaip šitas. 


Aš atėjau čia pasmerkti dviejų didžiausių blogybių, keliančių grėsmę 
visuomenei apskritai, o šiai tautų bendrijai labiausiai. Šios dvi blogybės — 
tai neapykanta ir tamsuoliškumas. Šios dvi blogybės yra šios rezoliucijos 
teikėjų ir jų šalininkų varomoji jėga. Būtent jos geriausiai apibūdina žmones, 
gramzdinančius šią pasaulinę organizaciją, kurios idealus pirmieji suvokė 
Izraelio pranašai, į gelmę, kurioje ji atsidūrė šiandien. 


Šiandien išvydome dar vieną nuožmaus antisemitizmo ir neapykantos 
žydams, įkvepiančios arabų visuomenę, apraišką. Kas būtų patikėjęs, kad 
šiemet, 1975-aisiais, arabų šalių vyriausybės galėtų oficialiai platinti tokius 
piktavališkus pramanus kaip „Siono išminčių protokolai“? Kas būtų patikėjęs, 
kad šiandien kalbėsime apie arabų visuomenę, kuri diegia šlykščią antižydišką 
neapykantą net vaikų darželiuose? <...> Mus puola bendruomenė, motyvuota 
kraštutiniausio rasizmo, koks tik žinomas šiandieniniame pasaulyje. Šį 

rasizmą glaustai apibendrino PIO [Palestinos išsivadavimo organizacijos] 
vadovas Yasseras Arafatas Tripolio simpoziumo atidarymo kalboje: „Šis 
regionas bus grynai arabiškas...“ Kitaip tariant, Viduriniuose Rytuose nuo 
Atlanto vandenyno iki Persijos įlankos leidžiama gyventi tik arabams. Jokia 
kita tauta, kad ir kaip giliai įleidusi šaknis į šio regiono žemę, negali turėti 
apsisprendimo teisės. 


Stovėdamas šioje tribūnoje prieš akis matau skleidžiantis ilgą ir garbingą 
savo tautos istoriją. Matau daugelį amžių ją kamavusius engėjus, matau kaip 
jie žengia vienas po kito užmarštin vedančioje blogio procesijoje. Stoviu čia 
priešais jus atstovaudamas stipriai ir klestinčiai tautai, kuri pergyveno visus 
engėjus ir pergyvens tiek šią gėdingą demonstraciją, tiek šios rezoliucijos 
teikėjus. 


Neapykanta, melu ir arogancija 


grįsta rezoliucija 


Kai stoviu čia prieš jus — ir vėlei prieš gausesnius priešininkus, ir vėlei kaip 
galima neapykantos, tamsuoliškumo ir piktybės auka, - man mintyse iškyla 
didingiausios žydų tautos akimirkos. Aš jas prisimenu. Prisimenu didybę 


nacijos, kuriai turiu garbę atstovauti šiame forume. Mąstau apie žydus, 


pabirusius po visą pasaulį, laisvėje ir vergijoje, kurių maldos ir mintys šią 
akimirką yra su manim. 


Stoviu čia ne kaip prašytojas. Balsuokite, kaip jums liepia sąžinė. Nes 
klausimas nesusijęs su Izraeliu ir sionizmu. Klausimas yra toks: ar galės toliau 
gyvuoti ši organizacija, kurią despotų ir rasistų koalicija visiškai diskreditavo? 


Kiekvienos delegacijos balsas bus įrašytas istorijoje kaip jos atstovaujamos 
šalies antisemitinio rasizmo ir antijudaizmo pozicija. Jūs patys atsakote prieš 
istoriją už savo poziciją, nes istorija jus vertins pagal ją. O mes, žydų tauta, 
neužmiršime. 

Mums, žydų tautai, tai viso labo trumpas epizodas turtingoje ir įvykių 
kupinoje istorijoje. Mes pasikliaujame savo įžvalga, tikėjimu ir pasaulėjauta, 
laiko patikrinta tradicija, kova dėl socialinės pažangos bei žmogiškų 

vertybių — ir galiausiai savo žmonėmis, kad ir kur jie būtų. Mums, žydų tautai, 
ši neapykanta, melu ir arogancija grįsta rezoliucija neturi jokios moralinės ar 
teisinės vertės. 


„Mes sutinkame gyventi su 
jumis nuolatinėje taikoje“ 


ANWAR AL-SADAT 


Kreipimasis į Izraelio Knesetą su taikos derybų pasiūlymu, 1977 m. lapkričio 20 d. 


* 

1970 m. Anwarui al-Sadatui pakeitus Egipto prezidento poste karštakošį Gamalą abd al- 
Abdel Nasserą, mažai kam atrodė, kad jis ilgai išsilaikys kaip vadovas ar pasirodys besąs 


taikdarys. Varžovai iš pradžių vertino Sadatą tik kaip pilką Nassero valdininką, bet galiau- 
siai jis pergudravo visus priešininkus ir pakeitė daugelį Nassero eros pareigūnų ištikimais 
bendražygiais. 


Iš Sadato, kaip Egipto — daugiausia 
gyventojų turinčios ir kariniu požiūriu 
svarbiausios arabų valstybės - preziden- 
to, buvo tikimasi, kad jis vadovaus arabų 
kovai prieš Izraelį. Jo šalį, kaip ir Siriją su 
Jordanija, pažemino greita Izraelio per- 
galė 1967 m. Šešių dienų kare, po kurio 
izraeliečiams atiteko Golano aukštumos 
(atimtos iš Sirijos), Vakarų Krantas (iš Jor- 
danijos) ir Sinajaus pusiasalis (iš Egipto). 
Tačiau, daugelio nuostabai, Sadatas pir- 
miausia pateikė JT palaikomą taikos pla- 
ną, bet Izraelis kategoriškai jį atmetė. 


Atkurti draugiškus Egipto ir Izraelio 
santykius dar buvo per anksti. Vis dėlto 
1973 m. galios pusiausvyra regione pa- 
sikeitė, nes Sadatas, siekdamas išstum- 
ti izraeliečius, pradėjo Spalio (arba Jom 
Kipuro) karą. Sadato pajėgos, kur kas 


| stipresnės, nei egiptiečių armija buvo 
| 1967-aisiais, netikėtai užklupo izraeliečius rytiniame Sueco kanalo krante, o Sirija puolė 
Izraelį iš šiaurės. Vėliau Izraelio gynybos pajėgos išsprendė šią galimai pražūtingą jiems 
situaciją, tačiau Sadatas, parodęs izraeliečių pažeidžiamumą, po karo tapo arabų didvyriu. 


Tokiu būdu atkūręs pasitikėjimą, po ketverių metų jis jau galėjo pasirodyti kaip vals- 
tybininkas ir taikdarys. Jis suprato, kad karinėmis priemonėmis arabų valstybės vargu ar 
įveiks Izraelį, juolab kad šis galėjo kliautis Amerikos parama. Sadatas perprato realybę ir 
ėmė vadovautis jos diktuojama logika, kad būtina rasti pagrindą taikiam sambūviui. Taigi 
1977 m., mėgindamas išsiaiškinti, kaip bus įvertintos jo taikos iniciatyvos, žengė istorinį 
žingsnį ir tapo pirmuoju arabų lyderiu, apsilankiusiu Izraelyje. Jeruzalėje pasakė kalbą į 
ypatingąją sesiją susirinkusiam Knesetui, Izraelio parlamentui, ir išdėstė savo tikslus. 


Kalboje, sakytoje arabiškai, Sadatas patikino, kad žydus ir arabus vienija jų priklau- 
somybė žmonijai. Pažėręs Biblijos ir Korano citatų, jis pabrėžė bendrą judaizmo, krikš- 
čionybės ir islamo paveldą. Pašiepė ankstesnį arabų ir Izraelio diplomatų negebėjimą 
bendrauti kitaip, kaip tik per tarpininkus. Pripažino, kad vizitas sukėlė arabų nuostabą ir 

cinišką izraeliečių reakciją, ir pareiškė ieškantis „teisingumu grįstos nuolatinės taikos“ ne 
tik kaip Egipto, bet ir kaip visos „arabų tautos“ atstovas. Atvirai išdėstė, kad norėdamas 
taikos Izraelis turi spręsti palestiniečių problemą ir grąžinti 1967 m. okupuotas teritorijas. 
Galiausiai grįžo prie abiejų tautų kančių temos, apeliuodamas į paprastus Vidurinių Rytų 
gyventojus, nusipelniusius gyventi be smurto baimės. 


Sadato nužymėtas kelias - po JAV prezidento Jimmy Carterio 1978 m. Kemp Dei- 
vide surengto Egipto ir Izraelio susitikimo — atvedė prie taikos sutarties ir pelnė Sadatui 
(ir Izraelio ministrui pirmininkui Menachimui Beginui) Nobelio premiją. Bet nors dvišaliu 
susitarimu Egiptui buvo sugrąžintas Sinajaus pusiasalis, kitos okupuotos teritorijos liko IZ- 
raelio rankose. Sutartis neišsprendė ir palestiniečių likimo. Už šią istorinę sutartį Sadatas 
sumokėjo didelę kainą: tapo atstumtuoju visame arabų pasaulyje ir sulaukė daug priekaiš- 
tų tėvynėje, į kuriuos galiausiai atsakė represijomis. Sadato era baigėsi 1981 m. - per karinį 
paradą jį nušovė nelojalūs karininkai. Tačiau Egipto ir Izraelio taikos sutartis liko gyvuoti. 


"TELYDI JUS RAMYBĖ IR VISAGALIO DIEVO MALONĖ, teapdovanoja Jis mus 
visus taika. <...> Atvykau pas jus turėdamas tvirtą pagrindą - tai siekis 
sukurti naują gyvenimą, įtvirtinti taiką. Mes visi šioje Dievo žemėje, tiek 
musulmonai, tiek krikščionys, tiek žydai, garbiname Dievą, ir nieko kito, tik 
Dievą. O Dievo mokymas ir įsakymai skelbia meilę, nuoširdumą, tyrumą ir 
santarvę. 


Nekaltinu visų tų, kurie mano sprendimą, kurį paskelbiau visam pasauliui per 
Egipto liaudies asamblėją, priėmė stebėdamiesi. Kai kurie, apimti didžiulės 
nuostabos, pamanė, kad mano sprendimas tėra žongliravimas žodžiais 
pataikaujant pasaulio viešajai nuomonei. Kiti interpretavo jį kaip politinę 
taktiką, slepiančią mano ketinimus pradėti naują karą. Netgi, prisipažinsiu, 
vėlyvą valandą grįžus namo iš Liaudies susirinkimo, man paskambino vienas 
iš mano prezidentinių patarėjų ir nerimo kupinu balsu paklausė: „Pone 
prezidente, ką darysime, jei Izraelis iš tikrųjų atsiųs jums kvietimą?“ Ramiai 
atsakiau: „Aš nedelsdamas jį priimsiu...“ Po ilgų apmąstymų priėjau prie 
išvados, kad atsakomybė prieš Dievą ir liaudį įpareigoja mane keliauti kad ir į 
toliausią pasaulio kampelį, netgi į Jeruzalę, kreiptis į Kneseto narius, Izraelio 
liaudies atstovus, ir supažindinti juos su faktais, kurie man neduoda ramybės. 


<...> Bet kuri kare prarasta gyvybė yra žmogaus gyvybė, ir nesvarbu, 
izraeliečio ar arabo. Našle tapusi žmona yra žmogus, turėjęs teisę į laimingą 
šeimyninį gyvenimą, ir nesvarbu, ar ji arabė, ar izraelietė. Nekalti vaikai, 
netekę tėvų globos ir užuojautos, yra mūsų vaikai, ir nesvarbu, kur jie 
gyvena — arabų ar izraeliečių žemėje. 

<...> Būkime atviri vieni su kitais ieškodami atsakymo į šį svarbų klausimą: 
kaip mes galime pasiekti nuolatinę teisingumu grįstą taiką? 


<...> Pirmas faktas: niekas negali susikurti laimės kito kančių sąskaita. 


Nuolatinės ir teisingos taikos <...> būtinybė 


Antras faktas: aš niekada nekalbėjau ir nekalbėsiu dviem kalbomis. Niekada 
nevykdžiau ir nevykdysiu dviejų politikų. Visada sprendžiu reikalus su kitais 
tik viena kalba, laikydamasis vienos politikos ir neveidmainiaudamas. 


Trečias faktas: tiesioginė akistata ir tiesi linija yra paprasčiausi ir geriausi 
būdai pasiekti aiškų tikslą. 


Ketvirtas faktas: nuolatinės ir teisingos taikos, grįstos pagarba JT 
rezoliucijoms, būtinybė dabar tapo viso pasaulio būtinybe. 


<...> Penktas ir turbūt aiškiausias bei geriausiai žinomas faktas: arabų tauta, 
siekia nuolatinės teisingumu grįstos taikos ne iš silpnybės ar neryžtingumo, o 
todėl, kad turėdama galios ir stabilumo potencialą, nuoširdžiai trokšta taikos. 


<...> Taip pat norėčiau kuo nuoširdžiausiai jus perspėti dėl tam tikrų minčių, 
kurios gali jums ateiti į galvą, - atvirumas įpareigoja mane tai pasakyti: 


Pirma, aš atvykau čionai ne todėl, kad siekiu separatinės Egipto ir Izraelio 
sutarties. Egipto politika ne tokia. 


<...> Antra, aš atvykau siekti ne dalinės taikos, kitaip tariant, ne nutraukti 
dabartinę karo padėtį ir atidėti visos problemos sprendimą vėlesniam laikui. 
<...> Atvykau pas jus, kad kartu sukurtume ilgalaikę teisingumu grįstą taiką ir 
daugiau nebebūtų pralietas nė vienas arabo ar izraeliečio kraujo lašas. 


<...> Dabar grįšiu prie atsakymo į svarbiausią klausimą: kaip galime pasiekti 
ilgalaikę teisingumu grįstą taiką? Mano nuomone, <...> atsakymas nėra nei 
sudėtingas, nei neįmanomas, nors praėjo ilgi nesantaikos, kraujo keršto, 
pykčio ir neapykantos metai, nors ištisos kartos užaugo su mintimi apie 
visišką nesantaiką ir giliai įsišaknijusį priešiškumą. 

<...> Jūs norite gyventi su mumis šioje pasaulio dalyje. Visiškai nuoširdžiai 
sakau jums: sveikiname jus tarp mūsų ir užtikriname visišką saugumą. Tai 
jau savaime didžiulis persilaužimas, viena iš lemtingų istorinių pokyčių 
gairių. Mes dažnai jus atstumdavome. Taip, mes turėjome savo priežasčių 

ir pretenzijų. Taip, mes klijavome jūsų šaliai „vadinamojo Izraelio“ etiketę. 
Taip, mums kartu dalyvaujant tarptautinėse konferencijose ir organizacijose 

mūsų atstovai nesisveikindavo ir iki šiol nesisveikina su jumis. Visa tai vyko 

ir tebevyksta. Tiesa ir tai, kad mes kaip išankstinę derybų sąlygą iškeldavome 
reikalavimą, kad tarpininkai susitikinėtų su kiekviena šalimi atskirai. Taip, visa 
tai vyko. 


Tačiau šiandien jums sakau ir skelbiu visam pasauliui: mes sutinkame gyventi 
su jumis nuolatinėje teisingumu grįstoje taikoje. Mes nenorime apsupti jūsų 
ar patys būti apsupti parengtomis paleisti viską griaunančiomis raketomis ar 
pagieža ir neapykanta užtaisytais sviediniais. Ne kartą esu sakęs, kad Izraelis 
yra fait accompli , jį pripažino visas pasaulis ir dvi galingiausios valstybės 
prisiėmė atsakomybę jį saugoti ir ginti jo egzistenciją. 

Mes iš tiesų siekiame taikos, ir todėl iš tiesų norime, kad gyventumėte tarp 
mūsų taikoje ir ramybėje. 


Beprasmiška nepripažinti palestiniečių, 
jų teisės į valstybingumą 


<...> Aš atvykau į Jeruzalę kaip į Taikos miestą, kuris visada gyvuos kaip trijų 
religijų išpažinėjų sambūvio įsikūnijimas. Nepriimtina, kad kas nors po anek- 
sijos ar ekspansijos sumanytų Jeruzalei specialų statusą, ji privalo būti laisvas ir 
atviras miestas visiems tikintiesiems. 


<...> Visiškai pasitraukti iš arabų teritorijų, užimtų 1967 metais, - logiška ir 
neginčijama. Niekas neturi to maldauti. Bet kokia kalba apie teisingumu grįs- : 
tą taiką, bet koks žingsnis, siekiant užtikrinti mūsų taikų sambūvį ir saugumą 
šioje pasaulio dalyje, taps beprasmis, jei arabų teritorijos liks okupuotos jūsų 
ginkluotųjų pajėgų. 

<...> O dėl palestiniečių, tai niekas nepaneigs, kad šis klausimas — sunkiausia 
visos problemos dalis. Šiandien jau niekas nebeignoruoja palestiniečių ir nebe- 
neigia jų pagrįstų teisių. Tikriau sakant, niekas, kas geba blaiviai mąstyti, negali 
to neigti ar ignoruoti. <...> Aš sveikinu izraeliečių balsus, raginančius pripažin- 
ti palestiniečių teises, jei norime pasiekti ir išsaugoti taiką. Sakau jums, ponios 
ir ponai, beprasmiška nepripažinti palestiniečių, jų teisės į valstybingumą ir tei- 
sės sugrįžti. Mes, arabai, visa tai jau patyrėme - dėl to, kad esate jūs ir kad yra 
Izraelis. Priešinimasis atnešė mums vieną karą po kito, reikalavo vis daugiau 
aukų, kol galiausiai mes visi priėjome siaubingos bedugnės kraštą, mums gresia 
baisi katastrofa, jei tik nepasinaudosime - kartu ir šiandien - galimybe sukurti 
ilgalaikę teisingumu grįstą taiką. 


* Faitaccompli (pranc.) - įvykęs faktas. - Vert. past. 

1978 m. Romos katalikų bažnyčia sulaužė 455 metų tradiciją ir išsirinko popiežiumi ne ita- 
lą. Kardinolų kolegija didžiule balsų persvara pasisakė už Karolį Wojtytą, po rinkimų jis pa- 
sirinko Jono Pauliaus II vardą. Be to, šis žmogus buvo pirmasis lenkų tautybės popiežius, 
todėl jo išrinkimas įgavo ir politinę potekstę. Wojtyta buvo kilęs iš šalies, turinčios labai 
stiprias katalikiškas tradicijas, tačiau nuo 1945 m., kai atsidūrė anapus geležinės Šaltojo 
karo uždangos, ji buvo valdoma Sovietų remiamo režimo, iš esmės priešiško religijai. 


Šeštojo dešimtmečio pradžioje Len- 
kijos primas, kardinolas Wyszynskis, pra- 
leido keletą metų kalėjime dėl komuniz- 
mo kritikos. Bet stalinizmui nuslopus, 
o naujajam šalies vadovui Wladystawui 
Gomulkai pasistengus pritaikyti partinį 
valdymą prie vietos sąlygų, Bažnyčios ir 
valstybės ryšiai ėmė plėtotis. Bažnyčia 
galėjo išlaikyti savo tradicinį vaidmenį, 
bet turėjo vengti atvirų politinių komen- 
tarų. Tai buvo nelengvas ir kažin ar apskri- 
tai įmanomas kompromisas. 


Karoliui Wojtytai sėdus į popiežiaus 
sostą situacija pasikeitė. Dabar Lenkija 
pasaulinėje scenoje turėjo nepriklausomą 
balsą - patį moraliausią ir doriausią, - ku- 
rio, kaip alternatyvaus vadovo ir autorite- 
to, lenkai negalėjo neklausyti. Be to, Woj- 
tyta buvo ne toks Žmogus, kuris atskirtų 
dvasinį gyvenimą nuo socialinio. Kadaise 
jis universitete dėstė etiką, o nuo 1963 m. 
būdamas Krokuvos arkivyskupu aktyviai 
gynė Bažnyčios pozicijas. 


1979 m. naujasis popiežius apsilan- 
kė tėvynėje kaip tik tuomet, kai visuotinis 
nepasitenkinimas žemu pragyvenimo 
lygiu: pasiekė kritinę ribą. Dar po metų streikuojantys Gdansko laivų statyklos darbinin- 
kai įsteigė nepriklausomą profesinę sąjungą „Solidarumas“ (lenkiškai Solidarnošė), ir į ją, 
gąsdindami komunistinį režimą, ėmė stoti visos Lenkijos darbininkai. Bet 1981 m. valdžia 
ėmėsi griežtų priemonių: „Solidarumas“ buvo paskelbtas neteisėtu, jo vadovai atsidū- 
rė kalėjime, o lenkai ėmė bijoti Sovietų Sąjungos ir kitų Varšuvos sutarties sąjungininkų 
karinės intervencijos. Tais pačiais metais Jonas Paulius II vos išgyveno po pasikėsinimo jį 
nužudyti: įvykį tyrusius italų pareigūnus pėdsakai atvedė prie Sovietų Sąjungos vadovo 


Leonido Brežnevo durų, nors dėl to tebesiginčijama. 

1983 m. Jonas Paulius II surengė į Lenkiją antrą apaštališkąją kelionę. Didžiuliame 
Jasna Guros vienuolyne, Čenstakavoje, jis kreipėsi į daugiau kaip milijoną susirinkusių * 
žmonių. Šioje maldininkams svarbioje vietoje laikomas senas ir labai reikšmingas religinis 
ir nacionalinis simbolis - Mergelės Marijos paveikslas, - ir lenkai renkasi prie jo ištikti sunk- 
mečio arba norėdami išreikšti dėkingumą. 1983 m. birželio 18 d. jie susibūrė pasiklausyti 
Jono Pauliaus II žodžių. Tarp jų buvo atsargiai įterptos kelios užuominos, pripažįstančios 
lenkų tautos kovą. Išgirdusi minint „solidarumą“ ir „darbininkus“, minia iškėlė „Solidaru- 
mo“ transparantus, o kalbai pasibaigus dėkodami audringai plojo. 


Po kelerių metų, 1989-aisiais, Jonas Paulius II matė, kaip žlugo Lenkijos komunis- 
tų režimas. Paskui popiežiaus bažnytinės ir socialinės nuostatos tapo konservatyves- 
nės, tačiau devintajame dešimtmetyje Jonas Paulius II atrodė beveik kaip politinis revo- 
liucionierius. 


JASNA GUROs MERGELĖ MUS VISUS MOKO TIKROSIOS MEILĖS. Ir tai 

ypač svarbu tau, brangus jaunime. Juk būtent jūs nuspręsite, kokią meilę 
pasirinkti visam gyvenimui, o per jus - ir žmonių gyvenimui Lenkijos 
žemėje - santuokinę, šeimos, socialinę ar tautinę, o gal dvasininko, vienuolio, 
misionieriaus. Kiekvieno žmogaus gyvenimą nulemia ir jo vertę nustato 
išpažįstama meilė. Pasakykite man, ką mylite, ir aš pasakysiu, kas esate. 


Budžiu! Kaip nuostabu, kad Jasna Guros šūkyje yra šis žodis. Jo šaknys glūdi 
evangelijose, juk jose Kristus daug sykių sako: „Budėkite“ <...> Galbūt kaip 
tik iš evangelijų jis perėjo į skautų tradiciją. Jasna Guros šūkyje slypi ir pati 
esmė atsakymo, kurį norėtume duoti atsiliepdami į meilę, kurios supami 
stovime šventojo paveikslo akivaizdoje. 


Aš budžiu — būtent toks turi būti atsakymas į šią meilę! Bet ką reiškia tie 
žodžiai? 

Tai reiškia, kad stengiuosi būti sąžiningas žmogus. Aš sažinės neslopinu ir 
neiškreipiu; aš vadinu gėrį ir blogį tikraisiais vardais ir nemėginu ištrinti ribos 
tarp jų; aš puoselėju savyje gėrį ir siekiu pataisyti tai, kas bloga, įveikdamas 
blogį savyje. Tai svarbiausias rūpestis, kurio negalima sumažinti ar nustumti 

į antrą planą. Ne! Visur ir visada tai bus svarbiausia. Ir tuo svarbiau, kuo 
daugiau susiklosto aplinkybių, skatinančių mūsų pakantumą blogiui ir 
atlaidumą savo pačių prasižengimams, ypač jeigu taip daro vyresnieji. 

Mano brangūs draugai! Tik nuo jūsų priklauso, ar bus pastatytas tvirtas 


užkardas prieš amoralumą, užkardas, sakyčiau, prieš tas socialines ydas, kurių 
čionai nevardysiu, bet apie kurias puikiai žinote patys. Patys turite iš savęs 

šito pareikalauti, net jei nereikalauja kiti. Iš istorinės patirties žinome, kiek 
daug tautai kainavo tam tikrais laikotarpiais vešėjęs amoralumas. Šiandien, 
kovodami už būsimą mūsų socialinį gyvenimą, prisiminkime, kad jis bus toks, 
kokie bus žmonės. Todėl sakau: budėkite! 


Noriu padėkoti už visas solidarumo apraiškas 


<...> „Budžiu“ taip pat reiškia „aš matau kitą“. Neužsidarau savyje, siaurame 
savo interesų ir nuomonių pasaulyje. „Budžiu“ reiškia mylėti savo artimą, tai 
reiškia pamatinį bendražmogišką solidarumą. 


Jasna Guros Dievo Motinos akivaizdoje noriu padėkoti už visas solidarumo 
apraiškas, kurias sunkiu laikotarpiu prieš keletą mėnesių parodė mano 
tėvynainiai, tarp jų ir Lenkijos jaunimas. Būtų sudėtinga apsakyti visą rūpestį, 
parodytą tiems, kas buvo sulaikyti, įkalinti, išmesti iš darbo, ir jų šeimoms. Jūs 
tai žinote geriau nei aš. Mane pasiekdavo tik atsitiktinės žinios. 


<...> „Budžiu“ taip pat reiškia, kad jaučiu atsakomybę už šį didį bendrą 
paveldą, kuris vadinamas Lenkija. Šis vardas apibrėžia mus visus. Jis mus visus 
įpareigoja. Reikalauja iš mūsų aukų. 


Galbūt mes kartais pavydime prancūzams, vokiečiams ar amerikiečiams, nes 
jų istorija nėra susijusi su tokiomis aukomis, nes jiems laisvė pasiekiama taip 
lengvai, o mums, lenkams, ji atsieina taip brangiai. 


Mano mielieji, nedarysiu čia lyginamosios analizės. Tik pasakysiu, kad 

vertę lemia sumokėta kaina. O būti iš tikrųjų laisvam neįmanoma, jei neturi 
sąžiningo ir tvirto sąryšio su vertybėmis. Mums nereikia Lenkijos, kuri mums 
nieko nekainuotų. Priešingai, mes budime ir sergime visą autentiškąjį ištisų 
kartų palikimą, stengdamiesi dar labiau jį praturtinti. Tautos turtas - tai 
pirmiausia jos žmonės. Žmogus. Jaunimas. Kiekvienas, budintis tiesos labui, 
nes būtent tiesa nulemia meilę. 


<...> Nors negaliu kaip kadaise, prieš daugelį metų, būti tarp jūsų kasdien, vis 
dėlto nešiojuosi širdyje didį rūpestį. Nepaprastai didelį rūpestį. Rūpestį dėl 
jūsų. Nes rytdiena priklauso nuo jūsų. 


Meldžiuosi už jus kiekvieną dieną. 


orbačiovai, 
: 4 


J 


mokratiniams princ 
Koa | 


RONALD REIGAN / 185 


1981 m. sausį inauguruoto Ronaldo Reagano kadencijai geriausiai tinka apibūdinimas 
„gera nuotaika“. Giedras prezidento būdas tryško ramiu pasitikėjimu, jo užtikrintumas 
dėl šio pasaulio buvo įtikinamas, o po- | i : 

mėgis patraukti save per dantį suartino 
su paprastais amerikiečiais. Nixonas, re- 
gis, įkūnijo buvimo prezidentu kančias, 
Jimmy Carteris - negebėjimą įgyvendin- 
ti principų, o Reaganas pavertė šias pa- 
reigas kone hobiu. Viena iš geriausių jo 
frazių skamba taip: „Gryna teisybė, kad 
nuo sunkaus darbo dar niekas nemirė. 
Bet kam rizikuoti?“ Reaganas ne šiaip sau 
buvo vadinamas didžiuoju komunikato- 


riumi — jo mokesčių mažinimo, valdymo 
aparato apkarpymo, gimtinės vertybių, 
subalansuoto biudžeto ir kariuomenės 
stiprinimo politika vertė vadinamuosius 
Reagano demokratus išsižadėti partinio 
lojalumo ir plūste plūsti pas jį. 

Kaip plačiai žinoma, iš pradžių Rea- 
ganas buvo kino ir televizijos aktorius, 
tad politines kalbas visada sakydavo ne- 
priekaištingai. Jis nurodydavo savo kalbų 
rašytojai Peggy Noonan, ką nori pasa- 
kyti, o ji meistriškai parengdavo kalbas, 
atitinkančias paprastą prezidento stilių. 
Reagano kritikai dažnai minėdavo jo ak- 
torinę praeitį, sakydami, kad prezidento 
įvaizdis stelbia turinį. Bet tiek kritikai, 
tiek gerbėjai sutaria dėl vieno: nors daug 
ką Reaganas pavesdavo pavaldiniams, 
Baltųjų rūmų politikai pagrįsti gebėdavo 
pateikti nepajudinamus argumentus ir 
pademonstruoti nuo seno puoselėjamus 
įsitikinimus. 


Aiškiausiai tą rodo Reagano požiūris į Sovietų Sąjungą, kurią jis, atsisakęs dėtente“ 
kalbos, pavadino „blogio imperija“. Liberalai šaipėsi, kad tokie posakiai labiau tinka ko- 
miksų knygelėms, tačiau tie žodžiai tiksliai atspindėjo jo įsitikinimą, kad Sovietų politinė 
sistema iš pagrindų amorali. 


* Dėtente (pranc. susilpninti, atpalaiduoti) - įtemptų politinių santykių sušvelninimas. - Vert. past. 

1987 m. birželį Reaganas, kaip ir kiti JAV prezidentai, atvyko į Šaltojo karo simboliu 
tapusį Berlyną ir priešais Brandenburgo vartus pasakė kalbą. Jis sugretino nuo 1945 m. va- 
karų berlyniečių puoselėjamą gerovę, kultūrinius turtus bei laisvę ir totalitarinio pasaulio — 
pasak jo, „prievartaujančio dvasią“ — anapus Berlyno sienos „atsilikimą“. Bet Reaganas 
turėjo ir politinių siekių, kuriuos apibendrino reikalavimu: „Generalini sekretoriau Gorba- 
čiovai, <...> jei jūs siekiate liberalizacijos <...> nugriaukite šią sieną!“ Kita vertus, tai buvo 
akivaizdžiai populistinė retorika. Bet laikai sparčiai keitėsi, ir dabar prie Sovietų Sąjungos 
vairo stovėjo reformatorius Michailas Gorbačiovas, žmogus, su kuriuo Reaganas tais pa- 
čiais metais pasirašė Vidutinio nuotolio ginkluotės sumažinimo sutartį. 


Reaganas išpranašavo, kad „ši siena kris. Nes ji negali atsilaikyti prieš tikėjimą, ji ne- 
gali atsilaikyti prieš tiesą". Po dvejų metų Berlyno siena tikrai griuvo. Istorikai gali ginčytis, 
kiek prezidentas Reaganas prisidėjo prie Šaltojo karo baigties. Bet karingojo prezidento ir 
jo mandagiojo oponento komunisto santykiai tapo reikšminga šių įvykių preliudija. 

Paskutinius Reagano gyvenimo metus apkartino Alzheimerio liga. Viešų kalbų laikai 
baigėsi, tačiau didysis komunikatorius sugebėjo išraiškingai atsisveikinti, tiesa, šį sykį raš- 
tu: „Dabar pradedu kelionę, kuri nuves mane į gyvenimo saulėlydį.“ 


PRIEŠ DVIDEŠIMT KETVERIUS METUS prezidentas Johnas F. Kennedy 
apsilankė Berlyne ir Rotušėje pasakė kalbą šio miesto ir viso pasaulio 
gyventojams. Nuo tada į Berlyną buvo atvykę dar du Amerikos prezidentai. 
Aš pats šiandien lankausi jūsų mieste jau antrą kartą. Mes, Amerikos 
prezidentai, atvykstame į Berlyną todėl, kad laikome savo pareiga šioje vietoje 
kalbėti apie laisvę. Bet turiu prisipažinti, kad čionai mus traukia ir kiti dalykai: 
istorijos dvelksmas šiame mieste, daugiau kaip 500 metų senesniame už 
mūsų naciją, Grunvaldo ir Tyrgarteno grožis, bet labiausiai - jūsų drąsa ir 
ryžtas. Matyt, kompozitorius Paulas Lincke' kažką nutuokė apie Amerikos 
prezidentus. Suprantate, kaip ir kiti prezidentai, atvykau čia, nes kad ir kur 
būčiau, kad ir ką daryčiau, Ich hab noch einen Koffer in Berlin.“ 


<...> Už manęs stovi siena, supanti laisvuosius šio miesto sektorius, tai dalis 
didžiulės užkardų sistemos, skaldančios visą Europos žemyną. Nuo Baltijos 
jūros pietų link einantys užkardai kerta Vokietiją lyg gili įpjova, sudaryta iš 
spygliuotos vielos, betono sienų, šunų aptvarų ir sargybinių bokštų. Toliau 
į pietus lyg ir nėra jokios matomos, akivaizdžios sienos. Bet ten tebestovi 
ginkluota sargyba ir kontrolės punktai, varžantys teisę keliauti, verčiantys 
paprastus vyrus ir moteris paklusti totalitarinės valstybės valiai. Būtent 

čia, Berlyne, siena matoma aiškiausiai; čia ji kerta jūsų miestą, — naujienų 


* PaulLincke (1866-1946) - vokiečių kompozitorius, neoficialaus Berlyno himno Berliner Luft autorius. - Vert. past. 
** Vok. „Vis dar turiu lagaminą Berlyne“ - Marlene Dietrich dainos pavadinimas. — Vert. past. 

agentūrų fotografijos ir televizijų reportažai giliai įspaudė pasaulio sągmonėn 
šį brutalaus žemyno padalijimo įvaizdį. Stovėdamas priešais Brandenburgo 
vartus kiekvienas žmogus yra vokietis, atskirtas nuo artimųjų. Matydamas šį 
randą kiekvienas žmogus yra berlynietis. 


<...> Kur prieš keturis dešimtmečius buvo nuolaužų krūvos, dabar Vakarų 
Berlyne matome pramonės kompleksus, didesnius negu kitur Vokietijoje: 
knibždančius veiklos biurų pastatus, puikius namus ir daugiabučius, gražias 
alėjas ir plačias parkų vejas. Kur miesto kultūra.atrodė sunaikinta, dabar stovi 
du didingi universitetai, koncertų salės ir opera, daugybė teatrų ir muziejų. 
Kur karaliavo stygius, dabar matome gausą: maisto, drabužių, automobilių, 
nuostabių Kufiurstendamo bulvaro prekių. Jūs, berlyniečiai, būdami 

laisvi atkūrėte nusiaubtą, visiškai sugriautą miestą, ir šis vėl tapo vienu iš 
didingiausių miestų pasaulyje. Sovietai galbūt turėjo kitų planų. Bet, mano 
draugai, kelių dalykų jie visgi nenumatė: Berliner Herz, Berliner Humor, ja, und 
Berliner Schnauze. 


Dabar ir patys Sovietai <...> 
ima suprasti laisvės svarbą 


Šeštajame dešimtmetyje Chruščiovas žadėjo: „Mes jus palaidosime“ Bet 
dabar Vakaruose mes matome laisvą pasaulį, žmonijos pasiektą lig šiol 
istorijoje nematytą klestėjimą ir gerovę. Komunistų pasaulyje mes matome 
žlugimą, technologinį atsilikimą, smunkančius sveikatingumo standartus, 
netgi paties pagrindinio dalyko - maisto - stygių. Net ir dabar Sovietų 
Sąjunga negali pati prasimaitinti. Po šių keturių dešimtmečių visas pasaulis 
priėjo prie vienos neišvengiamos išvados: laisvė veda į klestėjimą. Laisvė 
keičia senąją valstybių neapykantą pagarba ir taika. Laisvė yra pergalė. 


Dabar ir patys Sovietai, gal ir nevisiškai, bet ima suprasti laisvės svarbą. Mes 
girdime iš Maskvos daug kalbų apie naują reformų ir atvirumo politiką." 
Kai kurie politiniai kaliniai buvo išleisti į laisvę. Kai kurių užsienio radijo 
stočių laidos nebeblokuojamos. Kai kurioms įmonėms leista dirbti mažiau 
kontroliuojamoms valstybės. Ar tai didelių permainų Sovietų Sąjungoje 
pradžia? Ar tik simboliniai žingsniai, stengiantis sukelti Vakaruose bergždžius 
lūkesčius arba sustiprinti Sovietų sistemą jos iš esmės nekeičiant? Mes 
sveikiname permainas ir atvirumą, nes tikime, kad laisvė ir saugumas eina 
išvien, kad žmogaus laisvės pažanga gali tik sustiprinti taiką pasaulyje. 

* Berlynietis širdis, berlynietis humoras, taip, ir berlynietis snukis (vok. Schnauze — snukis) — žargoninis Berlyno gyventojų, kaip 


stačiokų ir mėgstančių šiurkštų humorą, pavadinimas. — Vert. past. 
** Užuomina apie Rusijos reformatorių perestroiką ir glasnost. 

Sovietai gali žengti vieną aiškų žingsnį, kuris smarkiai sustiprintų laisvę ir 
taiką. Generalini sekretoriau Gorbačiovai, jei siekiate taikos, jei trokštate, kad 
Sovietų Sąjunga ir Rytų Europa klestėtų, jei siekiate liberalizacijos, ateikite 
prie šių vartų! Pone Gorbačiovai, atverkite šiuos vartus! Pone Gorbačiovai, 
nugriaukite šią sieną! 


<...> Šiandien miestas klesti, nepaisant iššūkių, kuriuos vien savo buvimu 
meta ši siena. Kas jus čia laiko? Be abejo, būtina paminėti jūsų tvirtybę, jūsų 
nepalaužiamą drąsą. Bet manau, kad čia slypi ir kažkas gilesnio, kažkas, kas 
apima visą Berlyną, jo atmosferą ir gyvenimo būdą, - ne vien tik jausmas. 
Neatsikratęs iliuzijų niekas negalėtų ilgai pragyventi Berlyne. Vietoj jų 
atsiranda kažkas, kas supratusiems gyvenimo Berlyne sunkumus padeda 
prisiderinti ir toliau kurti šį puikų išdidų miestą, tokį priešingą jį supančiam 
totalitarizmui. <...> Kažkas, kalbantis galingu patvirtinančiu balsu, sakančiu 
„taip“ šiam miestui, „taip“ — ateičiai, „taip“ - laisvei. Trumpai tariant, drįstu 
teigti, kad Berlyne jus laiko meilė - stipri ir nepajudinama. 


Totalitarinį pasaulį žeidžia netgi 


meilės ir maldos simboliai 


Galbūt mes priėjome prie pačios reikalo šerdies, prie esminio Rytų ir Vakarų 
skirtumo. Totalitarinis pasaulis stabdo pažangą, nes prievartauja dvasią, 
varžo žmogaus paskatas kurti, džiaugtis, tikėti. Totalitarinį pasaulį žeidžia 
netgi meilės ir maldos simboliai. Prieš daugelį metų, dar prieš pradėdami 
atstatyti savo bažnyčias, Rytų Vokietijos gyventojai pastatė pasaulietinį 
pastatą - televizijos bokštą Aleksandro aikštėje. Nuo tada valdžia daug vargo 
stengdamasi ištaisyti, jų nuomone, vienintelį svarbų bokšto trūkumą - bandė 
visokiausiais dažais ir chemikalais padengti stiklinį rutulį jo viršūnėje. Tačiau 
ir dabar saulei apšvietus šį rutulį, iškilusį virš viso Berlyno, šviesos spinduliai 
suformuoja kryžiaus ženklą. Berlyne meilės ir tikėjimo simbolių, kaip ir paties 
miesto, neįmanoma nustelbti. 


Neseniai dirstelėjau pro Reichstago, įkūnijančio vokiečių vienybę, langą ir 
pastebėjau žodžius, gal kokio jauno berlyniečio purškiamais dažais negrabiai 
užrašytus ant sienos: „Ši siena kris. Tikėjimas tampa tikrove“ Taip, ši siena 
kris visoje Europoje. Nes ji negali atsilaikyti prieš tikėjimą, ji negali atsilaikyti 
prieš tiesą. Ši siena negali atsilaikyti prieš laisvę. 


<...> Ačiū, ir telaimina jus visus Dievas. 


„Pasirinkimo laisvė — 
visuotinis principas“ 


MICHAIL GORBAČIOV 


Kalba Jungtinėse Tautose apie Sovietų Sąjungos reformas, 
1988 m. gruodžio 7 d. 

XX a. devintojo dešimtmečio pabaigoje visuose Vakaruose skambėjo du rusiški žodžiai: 
glasnost (viešumas, atvirumas) ir perestroika (pertvarka). Tai buvo du svarbiausi dalykai, 
kurių padedamas Sovietų lyderis Michailas Gorbačiovas tikėjosi atgaivinti merdinčią savo 
šalies ekonomiką bei politiką ir pertvarkyti santykius su satelitinėmis valstybėmis ir Vaka- 
rais. Ilgainiui tai peraugo į revoliuciją. 1991 m. Vidurio ir Rytų Europos šalys išsilaisvino iš 
Sovietų (ir komunistų) jungo, Vokietija susivienijo, o pati Sovietų Sąjunga, suskilusi į anks- 
čiau ją sudariusias respublikas, liovėsi eg- 
zistuoti. Netgi tvirtu tikėjimu garsėjantis 
Ronaldas Reaganas, 1987 m. pareikalavęs 
iš Gorbačiovo nugriauti Berlyno sieną, ne- 
galėjo numatyti tokios įvykių spartos. Šį 
procesą įsukęs Gorbačiovas laikomas vie- 
na iš trijų svarbiausių asmenybių Sovietų 
istorijoje (greta Lenino ir Stalino). 


Iš kaimo kilęs Gorbačiovas dėl savo 
teigiamų savybių kilo karjeros laiptais ir, 
vienam po kito mirus senyvo amžiaus 
pirmtakams Andropovui ir Černenkai, 
1985 m. tapo Sovietų Sąjungos vadovu. 
Sumaniais manevrais jis įveikė konserva- 
tyvią senąją gvardiją, pasikvietė bendra- 
minčių modernizuotojų ir netrukus ėmėsi 
reformų politikos. Gorbačiovas paveldėjo 
Sovietų Sąjungą, įklimpusią į beviltišką 
karą Afganistane, jos centralizuota eko- 
nomika braškėjo, satelitinės valstybės 
sekino išteklius, o išpūsta kariuomenė 
buvo varganai aprūpinta ir demoralizuo- 
ta. Reagano vadovaujamos Jungtinės 
Valstijos ėmėsi smarkiai stiprinti gynybą, 
ir buvo akivaizdu, kad Sovietų Sąjunga 
prilygti joms technologijomis ir ištekliais 
negali. Be to, Amerikos Strateginė gynybos iniciatyva - kosminė sistema, galinti neutra- 
lizuoti paleistas raketas, - reiškė galimybę, kad kilus supervalstybių karui visas Sovietų 
arsenalas taps bevertis. Trumpai tariant, atsirado labai gera priežastis pasistengti užbaigti 
supervalstybių priešpriešos epochą. Kita vertus, Gorbačiovas iš tiesų manė, kad liberali- 
zuoti šalies visuomenę būtina ir teisinga. 


1988 m. gruodžio 7 d. Jungtinėse Tautose sakydamas kalbą Gorbačiovas norėjo pa- 
tvirtinti savo ryžtą eiti naujuoju keliu. Jis atmetė ideologiją kaip valstybių konflikto šaltinį. 

Paaiškino, kas yra perestroika. Bet didžiausią įspūdį visiems padarė žinia, kad Sovietai vie- 
našališkai sumažina karines pajėgas satelitinėse valstybėse, o ten liekantiems daliniams 
palieka „vien gynybinę“ funkciją. Taip Gorbačiovas davė ženklą, kad Sovietų Sąjunga ne- 
ketina pradėti ginkluoto Vakarų Europos puolimo, visada baisiausiai gąsdinusio Vakarus, 
ir leido suprasti, kad satelitinių vyriausybių klusnumui Užtikrinti daugiau nebebus tokių 
karinių intervencijų kaip Vengrijoje 1956 m. ir Čekoslovakijoje 1968 m. 


Gorbačiovas visai nenorėjo tokios revoliucijos, kokia viskas baigėsi. Sovietinėse res- 
publikose leidus rengti daugiapartinius rinkimus, Sąjunga nebegalėjo išsilaikyti - nors už- 
kietėję komunistai ir bandė sustabdyti procesą perversmu, šis nebuvo sėkmingas. Gorba- 
čiovo reputacija Rusijoje smarkiai smuko: komunistai jį niekino už tai, kad sugriovė So- 
vietų Sąjungą ir partiją (iš jos buvo išmestas), o liberalai smerkė už tai, kad nedrįso žengti 
toliau. Tačiau jis ir toliau aktyviai dalyvauja visuomeniniame gyvenime ir tebėra labai ger- 
biamas Vakaruose kaip žmogus, užbaigęs Šaltojo karo epochą taikiau, nei kas nors galėjo 
įsivaizduoti. 


PASIRINKIMO LAISVĖ - visuotinis principas, ir čia neturi būti jokių išimčių. 
Išvadą, kad šis principas neginčijamas, padarėme ne tik iš geranoriškų 
paskatų. Prie jos mus atvedė ir nešališka objektyvių mūsų meto procesų 
analizė. 


<...> Mūsų šalis išgyvena išties revoliucinį pakilimą. Pertvarkos [perestroikos] 
procesas įgyja pagreitį. <...> Pažymėta demokratizavimo ženklu pertvarka jau 
apėmė politiką, ekonomiką, dvasinį gyvenimą ir ideologiją. Mes pradėjome 
radikalią ekonomikos reformą, sukaupėme patirties, ir nuo Naujųjų metų 
visame šalies ūkyje imsime taikyti naujas ekonomikos formas ir darbo 
metodus. 


<...> Mes kupini pasitikėjimo. Mes turime ir teoriją, ir politiką, ir avangardinę 
jėgą pertvarkyti partiją, kuri taip pat persitvarko atsižvelgdama į naujas 
užduotis ir radikalius visuomenės pokyčius. 


<...> Šiandien galiu jums pranešti štai ką: Tarybų Sąjunga priėmė sprendimą 
sumažinti savo ginkluotąsias pajėgas. Per kitus dvejus metus jos bus 
sumažintos 500 000 žmonių, smarkiai sumažės ir įprastos ginkluotės. Šis 
sumažinimas bus atliktas vienašališkai. <...> Pagal susitarimą su Varšuvos 
sutarties sąjungininkėmis nusprendėme iki 1991 m. išvesti iš VDR [Rytų 
Vokietijos |, Čekoslovakijos ir Vengrijos šešias tankų divizijas ir jas išformuoti. 
Iš šiose šalyse dislokuotų tarybinės armijos dalinių bus išvesti desantininkų 
daliniai, taip pat daug kitų junginių, tarp jų ir inžinerinės pajėgos su visa 
ginkluote ir kovine technika. Šiose šalyse tarybinių pajėgų skaičius bus 

sumažintas 50 000 žmonių ir 5 000 tankų. Visos sąjungininkių teritorijoje 
liekančios tarybinės divizijos bus performuotos. Joms bus suteikta kitokia 
nei šiandien struktūra, išgabenus didelę dalį tankų, jos atliks vien gynybinę 
funkciją. 


<...> Galiausiai, viešėdamas Amerikos žemėje, ir dėl kitų suprantamų 
priežasčių negaliu neprabilti apie mūsų santykius su šia didžia šalimi. <...> 
Tarybų Sąjungos ir Jungtinių Amerikos Valstijų santykiai palaikomi jau 
penkis su puse dešimtmečio. Pasaulis keitėsi, keitėsi ir šių santykių pobūdis, 
vaidmuo ir vieta pasaulio politikoje. Per ilgai jie buvo ženklinami nesantaikos, 
o kartais ir priešiškumo - tai atviro, tai slapto. Tačiau pastaruosius keletą metų 
viso pasaulio žmonės galėjo lengviau atsidusti, nes Maskvos ir Vašingtono 


santykių esmė bei atmosfera pagerėjo. 


Užbaigti karų, nesantaikos 
ir regioninių konfliktų erą 


Niekas neketina menkinti mūsų nesutarimų rimtumo ir neišspręstų problemų 
sudėtingumo. Tačiau mes jau baigėme pradinę mokyklą, kurioje mokoma 
abipusio supratimo ir ieškoti sprendimų, susijusių tiek su mūsų pačių, tiek su 

„bendraisiais interesais. TSRS ir JAV sukūrė didžiausius branduolinių raketų 
arsenalus, bet, objektyviai suvokusios savo atsakomybę, sugebėjo pirmos 
susitarti proporcingai sumažinti šios ginkluotės apimtį ir sunaikinti pačius 
ginklus, keliančius grėsmę tiek joms abiem, tiek visiems kitiems. Abi šalys turi 
didžiausių ir subtiliausių karinių paslapčių. Bet būtent jos paklojo pamatus 
abipusės ginklų sunaikinimo ir jų gamybos ribojimo arba draudimo kontrolės 
sistemai ir toliau ją plėtoja. Būtent jos kaupia patirtį būsimoms dvišalėms ir 
daugiašalėms sutartims. Mes tai vertiname. 


<...> Baigiu pirmąją savo kalbą Jungtinėse Tautose taip pat, kaip ir pradėjau — 
jausdamasis atsakingas savo tautai ir pasaulio bendruomenei. Mes susitikome 
baigiantis itin reikšmingiems Jungtinių Tautų Organizacijai metams, 
stovėdami prie Naujųjų metų, iš kurių mes visi tiek daug tikimės, slenksčio. 
Norisi tikėti, kad mūsų bendros pastangos užbaigti karų, nesantaikos ir 
regioninių konfliktų, agresijos prieš gamtą, alkio ir skurdo baimės ir politinio 
terorizmo erą bus lygiavertės vilčiai. Tai mūsų bendras tikslas, ir tik veikdami 
išvien galime jį pasiekti. Ačiū. 

1939 m. Hitlerio armija užgniaužė Čekoslovakijos nepriklausomybę. Po Antrojo pasaulinio 
karo ir komunistinio perversmo šalis iš esmės pateko Sovietų valdžion, o 1968 m. reformų 
šalininkui Alexanderiui Dubčekui pabandžius sistemą liberalizuoti per vadinamąjį Prahos 
pavasarį, viskas baigėsi Varšuvos sutarties organizacijos tankų įsiveržimu. Tikrą laisvę Če- 
koslovakija atgavo tik po taikios Aksominės revoliucijos 1989 m. gruodį, žlugus Čekoslo- 
vakijos, kaip ir kitų regiono valstybių, komunistiniam režimui. Žmogus, kurį visuomenė 
išrinko savo naujuoju prezidentu, buvo iškilus dramaturgas, žymus disidentas ir, daugelio 
žmonių akimis, tautos sąžinė - Vaclavas Havelas. 


Visi žino, kad literatūrai ir kitiems 
menams autoritarinėse valstybėse skiria- 
mas didesnis dėmesys, ten kūriniai ypač 
kruopščiai nagrinėjami ieškant valdan- 
čiojo režimo kritikos. Būtent taip viskas 
buvo ir Čekoslovakijoje. Havelas atėjo į 
teatrą, kai iš jo atėmė galimybę mokytis 
universitete (mat buvo kilęs iš pasiturin- 
čios šeimos). Septintajame dešimtmetyje 
jis rašė absurdo pjeses, kuriose gudriai ir 
sąmojingai kritikavo komunistinės siste- 
mos nelogiškumą ir korupciją. Bet po Pra- 
hos pavasario prasidėjo sisteminės inteli- 
gentijos ir menininkų represijos, Havelas 
buvo paskelbtas „klasiniu priešu“, iš jo 
atėmė pasą, o kūrinius uždraudė. Vėliau 
jam keletą kartų siūlė emigruoti iš šalies, 
bet Havelas nusprendė verčiau likti kris- 
lu valdžios akyje, taręs, kad „išvykti - ne 
išeitis iš šios žmogiškos situacijos“. 

1977 m. dramaturgas, palaikomas 
šimtų Čekijos inteligentų, padėjo sudary- 
ti Chartiją 77 - svarbų Žmogaus teisių do- 
kumentą. Esė Moc bezmocnych („Bejėgių 
jėga“, 1978) Havelas apkaltino režimą, kuriantį pagedusios moralės asmenų visuomenę, 0 
kitais metais buvo nuteistas ketverius su puse metų kalėti. Tačiau jo pjesės sulaukė sėkmės 
užsienyje, jis gavo gausybę premijų, jį gynė tokie asmenys kaip dramaturgas Tomas Stop- 
pardas (irgi čekų kilmės). Ignoruoti Havelą, tapusį vienu iš garsiausių pasaulyje politinių 
kalinių, tapo sudėtinga. 1989 m. opozicinis Piliečių forumas, prie kurio įkūrimo prisidėjo 
ir Havelas, pagaliau išstūmė komunistus iš vyriausybės, o gruodį naujasis Čekoslovakijos 
parlamentas Havelą išrinko prezidentu. Tai buvo neįtikėtinas posūkis. 

1990 m. sausio 1 d. Havelas per radiją kreipėsi į tautą. Jo kalba daug kuo stebino. Jis 
nedžiūgavo, veikiau tai buvo apmąstymas, kaip moraliai bankrutavęs režimas vertė žmo- 
nes prisidėti prie daromo blogio. Havelas kalbėjo apie sistemą, kuri naikino vertybes ir 
Žmogiškus jausmus, skleidė cinizmą ir bejėgiškumą. Tai buvo nepaprastai įtaigus ir meist- 
riškai sukurtas pranešimas, lengvai pritaikomas visiems šio pasaulio autoritariniams reži- 
mams. 


2003 m. palikęs postą Havelas toliau dirbo prie žmogaus teisių projektų ir rašė, be 
kita ko, atsiminimus apie prezidentavimo laikotarpį. 


MES GYVENAME UŽTERŠTOS MORALĖS APLINKOJE. Mes moraliai sergame, 
nes įpratome sakyti ne tai, ką galvojame. Mes išmokome niekuo netikėti, 
ignoruoti vienas kitą, rūpintis tik savimi. Tokios sąvokos, kaip meilė, 
draugystė, užuojauta, kuklumas ar atlaidumas, neteko svarbos, daugeliui 

iš mūsų jos bereiškia psichologines ypatybes arba tapo panašios į iš 

senovės laikų atklydusius sveikinimus, šiek tiek juokingus kompiuterių ir 
erdvėlaivių eroje. Tik nedaugelis iš mūsų galėjo garsiai pareikšti, kad valdžia 
neturi būti visagalė ir kad specialūs ūkiai, tik jai gaminantys ekologiškai 
švarius, aukščiausios kokybės maisto produktus, savo produkciją turėtų 
siųsti mokykloms, vaikų namams ir ligoninėms, jeigu jau mūsų žemės ūkis 
nepajėgus aprūpinti ja visus. Buvęs režimas, apsiginklavęs arogantiška ir 
nepakančia ideologija, vertino žmogų kaip gamybinę jėgą, o gamtą - kaip 
gamybos įrankį. Šitaip buvo suduotas smūgis pačiai jų esmei ir tarpusavio 
ryšiui. Talentingi ir nepriklausomi žmonės, sumaniai dirbantys savo šalyje, 
buvo prilyginti veržlėms ir varžtams, jie buvo paversti detalėmis kažkokios 
milžiniškos, triukšmingos ir šlykščios mašinos, kurios tikroji prasmė niekam 
nežinoma. Mašina, kuri gali tik viena: lėtai, tačiau neišvengiamai sudilinti save 
pačią ir savo veržles bei varžtus. 


Mes visi įpratome prie totalitarinės sistemos, 
priėmėme ją kaip nekintamą 


Kalbėdamas apie užterštą moralinę aplinką, kalbu ne tik apie ponus, kurie 
valgo ekologiškai užaugintas daržoves ir nesidairo pro savo lėktuvo langus. 
Kalbu apie mus visus. Mes įpratome prie totalitarinės sistemos, priėmėme 
ją kaip nekintamą, ir taip padėjome pratęsti jos gyvavimą. Kitaip tariant, 
mes visi - nors, savaime suprantama, skirtingai — esame atsakingi už tai, 
kad totalitarinė mašina veikė; nė vienas iš mūsų nėra vien tik jos auka, mes 


196 / KALBOS, PAKEITUSIOS PASAULĮ 


visi ją kūrėme. Kodėl taip kalbu? Būtų labai neprotinga liūdną pastarųjų 
keturiasdešimties metų palikimą priimti kaip kažką svetima, paveldėtą 

iš kokio nors tolimo giminaičio. Priešingai, turime priimti šį palikimą 

kaip nuodėmę, kurią padarėme prieš save pačius. Jei manysime šitaip, 
suprasime, kad niekas kitas, tik mes patys galime kažką pakeisti. Negalime 
dėl visko kaltinti buvusių vadovų, ir ne tik todėl, kad tai būtų neteisinga, 
bet ir todėl, kad tai atbukintų pareigos, šiandien iškilusios kiekvienam 

iš mūsų, jausmą - pareigos veikti nepriklausomai, laisvai, racionaliai ir 
skubiai. Neapgaudinėkime savęs: geriausia pasaulyje vyriausybė, geriausias 
parlamentas ir geriausias prezidentas mažai ką gali pasiekti vieni. Lygiai 
taip pat klaidinga būtų tikėtis iš jų kokio nors universalaus vaisto. Laisvė ir 
demokratija — tai kiekvieno iš mūsų dalyvavimas, taigi, ir atsakomybė. 


Žmonės, jūsų vyriausybė sugrįžo! 


Jei mes tai suprasime, visos grėsmės, tekusios naujajai čekoslovakų 
demokratijai kaip palikimas, atrodys nebe tokios baisios. Jei mes tai 
suprasime, viltis sugrįš į mūsų širdis. 


<...> Baigdamas noriu pasakyti, kad ketinu būti prezidentu, kuris mažiau 
kalbės ir daugiau dirbs. Prezidentu, kuris ne vien dairysis pro savo lėktuvo 
langus, bet, visų pirma ir svarbiausia, visada bus tarp bendrapiliečių ir įdėmiai 
jų klausysis. | 


Jūs galite manęs paklausti, apie kokią respubliką svajoju. Leiskite atsakyti: 
aš svajoju apie nepriklausomą, laisvą ir demokratišką respubliką, apie 
ekonomiškai klestinčią, tačiau socialiai teisingą respubliką, trumpai tariant, 
apie humanišką respubliką, kuri tarnauja žmogui ir todėl viliasi, kad žmogus 
savo ruožtu taip pat jai tarnaus. Apie respubliką, kurioje gyvens visapusiškai 
išsilavinę žmonės, antraip neišspręsime jokių mus kamuojančių problemų — 
nei žmogiškųjų, nei ekonominių, nei ekologinių, nei socialinių ar politinių. 
Iškiliausias iš mano pirmtakų savo pirmąją kalbą pradėjo didžiojo čekų 
pedagogo Komenskio citata. O man leiskite užbaigti savo pirmąją kalbą tos 
pačios citatos parafraze: žmonės, jūsų vyriausybė sugrįžo! 


». 


„Labiausiai medžiojamas 
Šių laikų žmogus" 


"GRAFAS CHARLES SPENCER 


"Gedulinga kalba per Velso princesės Dianos laidotuves, 1997 m.rugsėjo 6 d. 

Velso princesę Dianą beveik visą gyvenimą persekiojo paparacai. Jie buvo šalimais, kai jauna 
drovi vaikų darželio auklėtojos padėjėja tuokėsi su Britanijos sosto įpėdiniu; jie motociklais 
vijosi jos automobilį į Paryžiaus tunelį, kur ji pasitiko savo mirtį. Nepaprastas „labiausiai 
medžiotos amžiaus Moters“ gyvenimas atskleidė, ką šiais laikais reiškia būti garsenybe ir 
kaip sunkiai tai suderinama su karališkąja aplinka. Princesės brolis grafas Spenceris 1997 m. 
rugsėjo 6 d. sakydamas laidotuvių kalbą ėmėsi užduoties atskleisti Dianos fenomeną. 


Jos istorijos esmė - skyrybomis pa- 
sibaigusi „pasakiška“ santuoka - plačiai 
aptarta. Jauna aukštuomenės panelė iš- 
tekėjo už vyresnio, labiau patyrusio prin- 
co Charleso, bet netrukus pateko į glumi- 
nantųį griežto karališkojo protokolo pa- 
saulį. Iš santuokos gimė princai Williamas 
ir Harry's, o pati santuoka iro daugiausia 
dėl ilgalaikių princo Charleso santykių su 
ponia Camilla Parker-Bowles. Gyvenimo 
karališkuosiuose rūmuose užgrūdintas 
Charlesas sugebėjo išlaikyti išorinę ra- 
mybę, o tokiam gyvenimui nepasirengu- 
si Diana nežinojo, ko griebtis. Spėlionių 
gausėjo, žiniasklaida palaikė tai vieną, tai 
kitą pusę, ir 1992 m. sutuoktiniai nutarė 
gyventi atskirai. 


Tuomet atsiskleidė visai kitokie Dia- 
nos asmenybės bruožai, pelnę jai Širdžių 
princesės vardą. Toji Diana intuityviai ge- 
bėdavo užmegzti ryšį su nepaliaujamų 
kančių kamuojamais žmonėmis - su sergančiais AIDS ir raupsais, su sužalotais priešpėsti- 
nių minų. Pasak grafo Spencerio, „užmegzti ryšį su globojamais atstumtaisiais jai padėjo 
jos pačios kančia“. Ji negailėdama jėgų dalyvavo labdaringoje veikloje, vėl įgavo pasitikėji- 
mo savimi ir, kad ir kaip paradoksalu, dar labiau žavėjo. Atviras 1995 m. interviu televizijai, 
per kurį ji papasakojo apie kamuojančią bulimiją, nesantuokinius ryšius, pakritikavo Char- 
lesą bei karališkąją aplinką, savotiškai pabrėžė jos išsilaisvinimą, kurį kitais metais turėjo 
galutinai įforminti skyrybos. 


Dianos žūtis karališkajai šeimai tučtuojau iškėlė naujų dilemų. Per vargus ieškodami 
tinkamų protokolų, nustatančių, kaip reaguoti į išsituokusios princesės mirtį, karališkieji 
pareigūnai padarė monarchiją panašią į lėtų apsukų mechanizmą. O dauguma Britanijos 
visuomenės elgėsi priešingai - numojo ranka į angliško santūrumo stereotipus, priėmė 
tragediją beveik kaip asmeninę ir kaip niekada atvirai liejo širdgėlą. 

Grafo Spencerio kalba buvo skaudus jaunesniojo brolio atsisveikinimas su vyresniąja 
seserimi. Ji puikiai atskleidė prieštaringą Dianos prigimtį, atmetė pastangas ją „kanonizuo- 
ti“ ir išaukštino įgimtą „dorumą! ir tai, kad ji liko „tokia, kokia buvo, ištikima sau“. Princams 
Williamui ir Harry'ui Spenceris pažadėjo puoselėti jų motinos pradėtą „kūrybingą“ auklėji- 
mą, kad jų „sielos nebūtų atsidavusios vien pareigai ir tradicijoms, bet galėtų ir džiūgauti". 
Tai buvo savotiškas vienos konfliktuojančios šeimos pusės priekaištas kitai, tačiau šie žo- 
džiai smigo į širdis visiems, kas Dianą laikė konservatyvių karališkųjų tradicijų auka. Grafo 
Spencerio kalba žymėjo tautos ir monarchijos lūkesčių naujajame šimtmetyje lūžio tašką. 


STOVIU ŠIANDIEN PRIEŠ JUS, atstovaudamas širdgėlos apimtai šeimai, 
gedinčios šalies ir sukrėsto pasaulio akivaizdoje. 


Mus vienija ne tik troškimas, bet ir poreikis pagerbti Dianą. Nes jos žavesys 
buvo toks nepaprastas, kad dešimtys milijonų žmonių visame pasaulyje, 
dalyvaujančių šiose televizijos ir radijo transliuojamose pamaldose, žmonių, 
kurie niekada nebuvo jos sutikę, jaučia, kad tą ankstų sekmadienio rytą 
prarado kažką artima. Nuostabesnės dovanos Dianai šią dieną negaliu ir 
įsivaizduoti. 


Diana buvo užuojautos, pareigos, stiliaus ir grožio įsikūnijimas. Visam 
pasauliui ji buvo nesavanaudiško žmogiškumo simbolis, kovos už 
paniekintųjų teises vėliavnešė, tikra Britanijos žemės dukra, peržengusi 
nacionalumo ribą. Jos kilnumas buvo įgimtas, nepriklausantis jokiai klasei, ir 
per praėjusius metus ji įrodė, kad ir be karališko titulo gali toliau spinduliuoti 
savo nepakartojamą magišką trauką. 


Šiandien turime galimybę tau padėkoti už tai, kad praskaidrinai mūsų 
gyvenimus, nors tavojo Dievas tau dovanojo tik pusę. <...> Kyla pagunda 
skubėti kanonizuoti tavo atminimą. Bet to daryti nereikia. Esi tokia iškili 
savo ypatingomis žmogiškomis savybėmis, kad vadinti tave šventąja nebėra 
poreikio. Iš tiesų, sakralizuoti tavo atminimą reikštų pamiršti patį tavo 
esybės pagrindą, tavo nuostabų šelmišką humoro jausmą, tavo juoką, kuriuo 
užkrėsdavai kitus. 


<...> Bet didžiausias tavo talentas buvo intuicija, ir ja tu naudojaisi itin 
išmintingai. Kaip tik intuicija nulėmė visas kitas tavo įstabias savybes, ir 
jeigu atidžiau pažvelgtume, kuo gi tu visus taip patraukei, pamatytume, 
kad mokėjai instinktyviai pajusti, kas iš tiesų svarbu gyvenime. Be Dievo 
tau dovanoto jautrumo, mes kur kas mažiau nutuoktume apie AIDS ir ŽIV 
keliamas kančias, apie benamių nedalią, apie raupsuotųjų izoliaciją, apie 
atsitiktinai sprogusių priešpėstinių minų daromą žalą. Diana kartą man 

kančia, Ir čia mes matome dar vieną jos bruožą. Nors buvo žinoma, žavi ir 
liaupsinama, Diana labai nepasitikėjo savimi, beveik vaikiškai trokšdama 
daryti gera kitiems, pati stengėsi atsikratyti stipraus nevisavertiškumo jausmo, 
ir valgymo sutrikimai buvo tik jo simptomas. Pasaulis jautė šią Dianos 
asmenybės pusę, mylėjo ją už pažeidžiamumą ir žavėjosi jos sąžiningumu. 


<...> Iš esmės ji visiškai nepasikeitė, buvo ta pati vyresnėlė sesuo, kuri globojo 
mane vaikystėje, pešėsi su manim mokyklos laikais ir kartu su manimi 
savaitgaliais kentė ilgas keliones traukiniu tarp mūsų tėvų namų. Tik todėl, 
kad buvo tokia rami ir stipri, nors paskui gyvenimas tapo neįsivaizduojamai 
keistas, Diana išliko tokia, kokia buvo, ištikima sau. 


Mes neleisime jiems kentėti skausmo 


<...> Manau, ji niekada taip ir nesuprato, kodėl žiniasklaida tyčiojosi iš jos 
nuoširdžių, gerų ketinimų. <...> Galiu tai paaiškinti tik vienaip: nuoširdus 
gerumas kelia grėsmę esantiems priešingame moralės spektro gale. Dera 
prisiminti, kad ironiškiausia Dianos gyvenime greičiausiai buvo tai, kad 
antikinės medžioklės deivės vardu pavadinta mergaitė buvo labiausiai 
medžiojamas šių laikų žmogus. 

Ji norėtų, kad šiandien pasižadėtume apsaugoti jos mylimus berniukus 
Williamą ir Harry nuo panašaus likimo, ir aš tau, Diana, duodu žodį tą 
padaryti. Mes neleisime jiems kentėti skausmo, kuris nuolatos varydavo 
tave į neviltį ir versdavo lieti ašaras. Maža to, tavo motinos ir seserų vardu 
pažadu, jog mes, tavo kraujo šeima, padarysime viską, ką galime, ir toliau taip 
pat kūrybingai ir su meile auginsime šiuos puikius jaunuolius, kad jų sielos 
nebūtų atsidavusios vien pareigai ir tradicijoms, kad galėtų ir džiūgauti, kaip 
tu ir norėjai. Mes nuoširdžiai gerbiame jiems nuo gimimo tekusį paveldą 

ir visada gerbsime ir palaikysime jų karališkąjį vaidmenį. Tačiau, kaip ir tu, 
suvokiame, kad jiems būtina leisti patirti įvairiapusį gyvenimą, kad dvasiškai 
ir emociškai pasiruoštų ateičiai. Žinau, šitiek tu būtum iš mūsų tikėjusis. 
<...> Baigdamas noriu padėkoti Viešpačiui už mažas malones, suteiktas 
mums šiuo klaikiu metu, už tai, kad pasiėmė Dianą gražiausią ir šviesiausią 
jos gyvenimo akimirką, kai jau buvo radusi asmeninio gyvenimo laimę. O 
labiausiai dėkojame už gyvenimą moters, kurią be galo didžiuodamasis galiu 
vadinti seserimi, už gyvenimą nepakartojamos, sudėtingos, nepaprastos ir 
nepakeičiamos Dianos... 

1999 m. balandžio 12 d. JAV prezidentas Billas Clintonas, pirmoji ponia Hillary Clinton ir 
Kongreso nariai susirinko Baltųjų rūmų Rytinėje salėje į dar vieną Tūkstantmečio paskai- 
tą paklausyti žmogaus, pasakosiančio apie praeitį, dabartį ir ateitį. Pagrindinė jo kalbos 


tema (ir pavadinimas) — abejingumo pavojai, ir kalbėti apie juos niekas nebuvo vertas la- 
biau nei jis. 


Elie Wieselis augo Sigete, Rumu- 
nijoje; „žydų berniukas iš mažo Karpa- 
tų miestelio“ kalbėjo jidiš, bet mokėsi ir 
hebrajų kalbos. 1940 M. regionas atite- 
ko Vengrijai, 0 1944 m. naciai iš Sigeto 
„Išvalė“ žydus: ne mažiau kaip 20 000 
žmonių buvo deportuota į koncentracijos 
stovyklas. Atsidūręs Osvencimo stovyk- 
loje Lenkijoje, Wieselis buvo atskirtas 
nuo motinos ir jaunesnės sesers ir dau- 
giau niekada jų nematė. Jį patį kartu su 
tėvu paskyrė vergiškai dirbti gretimame 
kaučiuko fabrike, marino badu ir mušė. 
Artėjant Raudonajai armijai 1945 m. juos 
perkėlė į Buchenvaldą Vokietijoje. Wiese- 
lio tėvas neatlaikęs kančių mirė prieš pat 
amerikiečių Trečiajai armijai išlaisvinant 
stovyklą. 

Po karo Wieselis stengėsi išmesti 
šiuos košmarus iš galvos. Apsigyvenęs 
Paryžiuje dirbo žurnalistu, rašė Prancūzi- 
jos ir Izraelio leidiniams. Apie savo karo metų patirtį ilgai tylėjo, bet, paskatintas prancūzų 
intelektualo Francois Mauriac, pagaliau ėmėsi plunksnos ir ilgą pasakojimą sudėjo į ploną 
atsiminimų knygą La Nuit („Naktis“), ji pasirodė 1958 m. Kai 1960 m. knyga išėjo anglų 
kalba (Night), ji išgarsėjo visame pasaulyje ir tapo vienu iš reikšmingiausių literatūros apie 
holokaustą kūrinių. Paskui pasirodė daugiau knygų, tarp jų romanai L/Aube („Aušra“) ir Le 
Jour („Diena“), kiti atsiminimai. Bet būtent „Naktis“ išgarsino Wieselį kaip svarų viešąjį 
balsą, kalbantį apie humanizmo problemas, ir 1986 m. jis buvo įvertintas Nobelio taikos 
premija, o ši savo ruožtu paskatino jį įsteigti Elie Wieselio fondą „kovai su abejingumu, 
nepakantumu ir neteisingumu. 


1999 m. balandžio 12 d. Hillary Clinton pristatydama Wieselį pasakė: „Jūs išmokė- 
te mus neužmiršti. Jūs įtikinote mus visada išklausyti abejingumo, neapykantos ir blogio 
aukas.“ Wieselio siunčiama žinia buvo paprasta, bet giliamintiška: abejingumas ir neveik- 
lumas tampa blogio sąjungininkais. Pasak jo, „ten, kur man teko būti, bendruomenę su- 

darė trijų paprastų kategorijų žmonės: žudikai, aukos ir stebėtojai“. Taigi „abejingumas 
visada yra priešo draugas, nes jis naudingas agresoriui“. Kaip priešingybę prisiminė Ame- 
rikos kareivius, išlaisvinusius jį iš Buchenvaldo, kuriems „visada bus dėkingas“ už pagrįstai 
juos apėmusį įniršį dėl to, ką pamatė. Grįžęs iš praeities į dabartį pasveikino 1999 m. pra- 
sidėjusią NATO intervenciją į Kosovą, nukreiptą prieš serbų pajėgas, bandžiusias „išvalyti“ 
etninius albanus iš šios srities. Pasak Wieselio, abejingumo pavojai visada išlieka, bet taip 
pat išlieka ir būdai jų išvengti. Baigdamas jis teigė, kad „mes kartu žengiame į naująjį tūks- 
tantmetį, vedami didelės baimės ir nepaprastos vilties“. 


PRIEŠ PENKIASDEŠIMT KETVERIUS METUS vienas žydų berniukas iš mažo 
Karpatų miestelio prabudo netoli nuo Goethe's numylėto Veimaro, amžinos 
gėdos vietoje - Buchenvalde. Jis pagaliau buvo laisvas, tačiau jo širdis 
nedžiūgavo. Ir jis manė, kad jau niekada nedžiūgaus. Išvakarėse išlaisvintas 
amerikiečių kareivių, jis prisiminė su kokiu įniršiu jie žvelgė į tai, ką išvydo. 
Ir netgi jei jis gyvens iki žilos senatvės, visada bus dėkingas jiems už tą įniršį 
ir už užuojautą. Nors berniukas nesuprato kalbos, kareivių akys jam pasakė 
viską, ką reikėjo žinoti — jie taip pat prisimins ir liudys. 


<...> Stovime ant naujo amžiaus ir naujo tūkstantmečio slenksčio. Koks bus 
praeinančio šimtmečio palikimas? Kaip jis bus prisimenamas naujajame 
tūkstantmetyje? Jis, be abejo, bus vertinamas, ir griežtai vertinamas 

tiek moraliniu, tiek metafiziniu požiūriu. Visos jo negandos metė ant 
žmonijos tamsų šešėlį: du pasauliniai karai, daugybė pilietinių karų, virtinė 
beprasmiškų žmogžudysčių (Gandhi, abiejų Kennedy'ų, Martino Lutherio 
Kingo, Sadato, Rabino), skerdynės Kambodžoje ir Nigerijoje, Indijoje ir 
Pakistane, Airijoje ir Ruandoje, Eritrėjoje ir Etiopijoje, Sarajeve ir Kosove; 
Gulago žiaurumai ir Hirosimos tragedija. Ir kitokiu lygmeniu, žinoma, 
Osvencimas ir Treblinka. Tiek daug smurto, tiek daug abejingumo. 


Abejingumas gali vilioti, maža to, net gundyti 


Kas yra abejingumas? Šiuo žodžiu vadinamas atsainus šaltas 
nesuinteresuotumas. Keista nenatūrali būsena, kai ima nykti ribos, skiriančios 
šviesą ir tamsą, aušrą ir sutemas, nusikaltimą ir bausmę, žiaurumą ir užuojautą, 
gėrį ir blogį. Kur jis veda ir kokie jo neišvengiami padariniai? Ar abejingumas — 
filosofija? Ar įmanoma įsivaizduoti abejingumo filosofiją? Ar įmanoma 
abejingumą laikyti dorybe? Ar galima bent retkarčiais jam tiesiog pasiduoti, 
kad išlaikytum sveiką protą, gyventum įprastą gyvenimą, mėgautumeisi puikiu 
valgiu ir stiklu vyno, pasaulyje siaučiant šiurpiai suirutei? 

Žinoma, abejingumas gali vilioti, maža to, net gundyti. Juk daug lengviau 
nusisukti nuo aukų. Daug lengviau stengtis, kad mums taip šiurkščiai 
netrukdytų dirbti, svajoti, puoselėti lūkesčius. Galų gale juk matyti kito 
žmogaus skausmą ir neviltį - nesmagu ir vargina. Tačiau abejingam žmogui 
aplinkiniai nerūpi. Todėl ir jų gyvenimas jam bereikšmis. Jų paslėpta ar netgi 
matoma kančia jam nėmaž neįdomi. Abejingumo akivaizdoje žmogus virsta 
abstrakcija. 


Geriau neteisingas negu abejingas Dievas 


Ten, už juodų Osvencimo vartų, iš visų kalinių gailiausiai atrodė vadinamieji 
Muselmūnner . Susisupę į suplyšusias antklodes, jie sėdėdavo arba gulėdavo 
ant grindų, abejingai spoksodami į erdvę, nebesuvokdami nei kas jie, nei kur 
yra, svetimi savo aplinkai. Jie nebejautė skausmo, alkio nei troškulio. Nieko 
nebebijojo. Nieko nebejautė. Jie buvo mirę ir patys to nežinojo. 


Kai kurie iš mūsų, smarkiai saistomi tradicijos, manė, kad būti apleistiems 
žmonijos nėra pats baisiausias dalykas. Mums atrodė, kad būti apleistiems 
Dievo yra baisiau, nei sulaukti Jo bausmės. Geriau neteisingas negu abejingas 
Dievas. Būti Dievo ignoruojamiems mums buvo žiauresnė bausmė, nei tapti 
Jo pykčio aukomis. Žmogus gali gyventi toli nuo Dievo, bet ne be Dievo. 
Dievas yra ten, kur mes esame. Net kančioje? Taip, net kančioje. 


Abejingas kančiai žmogus tam tikra prasme tampa nežmogiškas. 
Abejingumas net pavojingesnis už pyktį ir neapykantą. Pyktis kartais būna 
kūrybingas. Jo apimtas žmogus gali parašyti didžią poemą ar simfoniją. 
Pasipiktinęs matoma neteisybe gali dėl žmonijos padaryti ką nors ypatinga. 
O abejingumas niekada nebūna kūrybingas. Net neapykanta retkarčiais gali 
sukelti atsaką. Tu kovoji su ja. Tu ją demaskuoji. Tu ją nuginkluoji. 


Abejingumas nesukelia jokio atsako. Abejingumas nėra atsakas. Abejingumas 
nėra pradžia, tai galas. Todėl abejingumas visada yra priešo draugas, nes 

jis naudingas agresoriui, ne aukai, ir jos skausmas tik dar labiau padidėja, 

jei jaučiasi pamiršta. Kameroje uždarytas politinis kalinys, alkanas vaikas, 
benamis pabėgėlis - jei nereaguojame į jų siaubingą padėtį, nepalengviname 
jų vienatvės vilties kibirkštimi, vadinasi, ištriname juos iš žmonių atminties. 
O atmesdami jų žmogiškumą mes išduodame savąjį. Tad abejingumas nėra 
tik nuodėmė, tai bausmė. Ir tai viena svarbiausių pamokų, kurią mums davė 
besibaigiančio šimtmečio didieji eksperimentai su gėriu ir blogiu. 


* Muselmūnner (vok. musulmonai) - nacių koncentracijos stovyklose taip niekinamai buvo vadinami kaliniai, kurie iš bado ir 
išsekimo pasiduodavo apatijai ir nuolankiai laukdavo artėjančios mirties. — Vert. past. 

Ten, kur man teko būti, bendruomenę sudarė trijų paprastų kategorijų 
žmonės: žudikai, aukos ir stebėtojai. <...> Mes jautėmės apleisti, užmiršti. 
Visi iki vieno. Ir mūsų vienintelė vargana paguoda buvo tikėjimas, kad 
Osvencimas ir Treblinka labai gerai saugo savo paslaptis, kad laisvojo pasaulio 
vadovai nežino, kas dedasi už šių juodų vartų ir spygliuotos vielos, neturi 
supratimo apie karą prieš žydus, kurį Hitlerio armija ir jo sėbrai pavertė 

karo prieš Sąjungininkus dalimi. Jeigu tie lyderiai žinotų, galvojome mes, 
tikrai nertųsi iš kailio, kad užkirstų tam kelią. Kalbėtų apie tai atvirai, didžiai 
pasipiktinę ir smerkdami. Bombarduotų geležinkelius, vedančius į 
Osvencimą - tik geležinkelius, tik kartą. O štai dabar mes žinome, 
išsiaiškinome, atskleidėme, kad ir Pentagonas, ir Valstybės departamentas 
viską žinojo. 

<...> Geras pavyzdys yra liūdna St Louis" istorija. Prieš šešiasdešimt metų 

to laivo keleiviai — beveik tūkstantis žydų - buvo grąžinti atgal į nacistinę 
Vokietiją. Ir tai nutiko po Kristallnacht, po pirmo valstybės remto pogromo, kai 
šimtai žydų parduotuvių buvo nuniokotos, sinagogos sudegintos, o tūkstančiai 
žmonių išvežti į koncentracijos stovyklas. Ir tas laivas, beveik pasiekęs 
Jungtinių Valstijų pakrantes, buvo išsiųstas atgal. Aš nesuprantu. Rooseveltas 
buvo geras, širdingas žmogus. Suprato tuos, kam reikia pagalbos. Kodėl jis 
neleido išsilaipinti tiems pabėgėliams? Tūkstančiui žmonių - Amerikoje, 
didžiulėje šalyje, didžiausioje demokratinėje valstybėje, dosniausioje iš 

visų naujųjų nacijų šių laikų istorijoje. Kas nutiko? Aš nesuprantu. Iš kur tas 
aukščiausių pareigūnų abejingumas kenčiančioms aukoms? 


Kita vertus, buvo ir jautrių mūsų tragedijai žmonių. Tie nežydai, tie 
krikščionys, mūsų vadinami Pasaulio teisuoliais, kurių nesavanaudiškas 
didvyriškumas išsaugojo jų pačių religijos garbę. Kodėl jų buvo taip mažai? 
Kodėl po karo būta daugiau pastangų išgelbėti SS žmogžudžius, negu per 
karą gelbėti jų aukas? Kodėl kai kurios didžiausios Amerikos korporacijos 
prekiavo su Hitlerio Vokietija iki pat 1942 metų? Buvo spėjama, o paskui 
patvirtinta dokumentais, kad negaudamas iš Amerikos naftos Vermachtas 
nebūtų pajėgęs įvykdyti invazijos į Prancūziją. Kaip paaiškinti jų abejingumą? 


Ir vis dėlto, brangūs bičiuliai, šiame skausmingame šimtmetyje nutiko ir gerų 
dalykų: naciai buvo nugalėti, komunizmas žlugo, Izraelis atgimė protėvių 
žemėje, baigėsi apartheidas, Izraelis sudarė taikos sutartį su Egiptu, pasiektas 
taikos susitarimas Airijoje. Ir dar prisiminkime dramatišką ir jausmingą 

* 1939 m. vokiečių laineris St Louis plukdė iš Vokietijos žydų pabėgėlius, tačiau šiems nebuvo leista išlipti Kuboje, o paskui ir 


JAV bei Kanadoje. Galiausiai keleiviai buvo išlaipinti Didžiojoje Britanijoje, Prancūzijoje, Belgijoje ir Nyderlanduose, daugelis 
jų vėliau tapo nacių aukomis. 

Rabino ir Arafato susitikimą, kurį jūs, pone prezidente, surengėte šioje 
2 U 
pačioje vietoje. Aš buvau čia ir niekada šito nepamiršiu. 


Šį kartą pasaulis netylėjo 


Ir dar, žinoma, bendrą Jungtinių Valstijų ir NATO sprendimą surengti 
intervenciją į Kosovą ir išgelbėti tas aukas, tuos pabėgėlius, kuriuos iš namų 
išvarė žmogus, mano nuomone, turintis stoti prieš teismą už nusikaltimus 
žmogiškumui. 

Šį kartą pasaulis netylėjo. Šį kartą mes reagavome. Šį kartą įsikišome. 

Ar tai reiškia, kad pasimokėme iš praeities? Ar tai reiškia, kad visuomenė 
pasikeitė? Ar žmogus dabar ne toks abejingas ir labiau žmogiškas? Ar mes 
tikrai pasimokėme iš savo patirties? Ar mes jautresni etninio valymo ir 
kitokio neteisingumo aukoms visame pasaulyje? Ar šiandieninė visiškai 
pateisinama intervencija į Kosovą, vadovaujama jūsų, pone prezidente, taps 
ilgalaikiu perspėjimu, kad pasaulyje daugiau niekada nebus taikstomasi 

su deportacijomis, su vaikų ir jų tėvų terorizavimu? Ar ji atgrasins kitus 
diktatorius nuo panašių darbų savose šalyse? 


Kai suaugusieji kariauja, vaikai kenčia 


O kaipgi vaikai? O, mes matome juos per televizorių, mes skaitome apie juos 
laikraščiuose, ir mums plyšta širdis. Savaime suprantama, jų likimas visada 
tragiškiausias. Kai suaugusieji kariauja, vaikai kenčia. Mes matome jų veidus, 
akis. Ar girdime jų maldavimą? Ar jaučiame skausmą, agoniją? Kas minutę 
vienas vaikas miršta nuo ligos, smurto ar bado. Dalį jų - labai daug galima 
išgelbėti. 

Taigi, ir vėl mintimis grįžtu prie ano žydų berniuko iš Karpatų kalnų. Jis 
atlydėjo čionai senį, kuriuo tapau per ilgus ieškojimų ir kovos metus. Ir mes 
kartu žengiame į naująjį tūkstantmetį, vedami didelės baimės ir nepaprastos 
vilties. Ė 

Prasidėjus naujam tūkstantmečiui pa- 
saulis daugeliu atžvilgių atrodė nebe toks 
pavojingas, koks buvo per praėjusius 
60 metų. Pasibaigus Šaltajam karui pra- 
dingo ir viską niokojančio supervalstybių 
konflikto grėsmė. Ir nors subyrėjus tra- 
piai Jugoslavijai XX a. paskutiniame de- 
šimtmetyje kilo klaikūs karai ir etniniai 
valymai, NATO įsikišimas leido manyti, 
kad įsigalėjus naujajai pasaulio tvarkai 
ginkluotosios pajėgos bus naudojamos 
humanitariniams tikslams ir netarnaus 
siauroms nacionalinėms ambicijoms. 


Jungtinės Amerikos Valstijos, nors ir 
diskutuotinomis aplinkybėmis, išsirinko 
43-čią prezidentą. 2000 m. po itin mažu 
skirtumu pasibaigusių ir daug ginčų su- 
kėlusių rinkimų į Baltuosius rūmus įžengė 
George'as W. Bushas. Bet tūkstantmečio 
pradžioje tvyrojusiu optimizmu mėga- 
vosi trumpai, mat visai netrukus patyrė 
didžiausią savo karjeroje iššūkį, nulėmusį 
visą tolesnį jo prezidentavimą. Tas įvykis, 
žinoma, buvo Rugsėjo 11-osios teroristi- 
nės atakos. 


Per viso pasaulio žiniasklaidos prie- 
mones transliuoti 2001 m. rugsėjo 11 d. 
įvykių vaizdai neišdildomai įstrigo atmin- 
tyje visų, kas juos matė. Al-Oaeda tero- 
ristinės islamistų organizacijos surengtos 


Pentagoną buvo bauginamai paprastos 
ir kartu sudėtingos. Sudėtingos, nes jas 
reikėjo kruopščiai koordinuoti, ilgai planuoti, reikėjo mokytis valdyti lėktuvą ir pulti visiš- 
kai netikėtai. Paprastos, nes galiausiai viso labo keli gražiai apsirengę peiliukais ginkluoti 
vyrai, pasinaudoję žmonių patiklumu ir baime, sugebėjo paversti lėktuvus skriejančiomis 
bombomis. Prezidentas Bushas savo dienoraštyje parašė: „Šiandien įvyko XXI amžiaus 
Perl Harboras.“ Šie išpuoliai žuvusiųjų skaičiumi ir netikėtumo veiksniu tikrai buvo pana- 
šūs, tačiau 1941 m. agresoriai buvo tradiciniai — priešiška labai ambicinga šalis, - ir įtampa 
tarp valstybių jau tvyrojo. 


atakos prieš Pasaulio prekybos centrą ir 

Rugsėjo 11-oji labiausiai sukrėtė todėl, kad naujasis tūkstantmetis padovanojo mig- 
lotesnį, sunkiau apibrėžiamą ir turbūt labiau bauginantį priešą: bebaimį, nes jis savižudis, 
nematomą, nes jis slapstosi, gąsdinantį, nes jis pasiryžęs masiniam terorui, galiausiai — 
sudėtingą, nes jo motyvai sunkiai suvokiami. Nuo tos dienos prasidėjo kitokia „naujoji 
pasaulio tvarka": karai Afganistane (2001-2002) ir Irake (2003) ir po jų šiose valstybėse 
kilę sukilimai, smurtas Pakistane, teroristiniai išpuoliai Europoje, Afrikoje ir Azijoje; buvo 
įsteigtas JAV nacionalinio saugumo departamentas, prieštaringai vertinamas Gvantana- 
mo kalėjimas. Viso pasaulio karinės pajėgos ir saugumo tarnybos stengėsi prisitaikyti ko- 
voti su naująja grėsme. ' 


Rugsėjo 11-ąją prezidento Busho užduotis buvo kreiptis į žmones ir mėginti paaiškin- 
ti šiuos sunkiai įtikimus įvykius. Jis neturėjo oratoriaus gebėjimų, toli gražu, tiesą sakant, 
labiau garsėjo žodžių vartojimo klaidomis ir prastuoliška kalbėjimo maniera, tai, regis, 
versdavo abejoti ir tuo, kas sakoma. Vis dėlto Michaelo Gershono parašytą kalbą jam pa- 
vyko pasakyti oriai, patvirtinti Amerikos puoselėjamas vertybes - ir amerikiečių ryžtą jas 
ginti — ir pasmerkti teroristus. Kalboje buvo nužymėtos ir ateities politikos gairės. Bushas 
reikalavo į kalbą įtraukti frazę, kuri tapo žinoma kaip Busho doktrina: „Mes neskirstysime 
teroristų į vykdytojus ir jų globėjus.“ Jis taip pat pavartojo frazę „karas su terorizmu“, o 
paskui ji, jau „globalinio karo su terorizmu“ pavadinimu, bus vartojama jo bendrajai stra- 
tegijai paremti. 


LABAS VAKARAS. 


Šiandien keliais apgalvotais ir mirtį sėjančiais teroristiniais aktais buvo 
pasikėsinta į mūsų bendrapiliečius, mūsų gyvenimo būdą, pačią mūsų laisvę. 
Aukomis tapo buvusieji lėktuvuose ir savo darbo kabinetuose: sekretoriai ir 
verslininkai, vyrai ir moterys, kariniai ir federaliniai darbuotojai, mamos ir 
tėčiai, draugai ir kaimynai. Piktavališki niekingi teroristiniai aktai netikėtai 
nutraukė tūkstančius gyvybių. Pamatę, kaip į pastatus rėžiasi lėktuvai, kaip 
liepsnoja gaisrai, griūva didžiuliai pastatai, negalėjome tuo patikėti, mus 
apėmė begalinis liūdesys ir tylus, bet nepalenkiamas pyktis. Šie masinių 
žudynių aktai turėjo išgąsdinti mūsų naciją, pasėti chaosą ir siaubą. Bet jiems 
nepavyko. Mūsų šalis stipri. 


Šie antpuoliai sutrupino plieną, 
bet nepakirto plieninio amerikiečių ryžto 


Didi nacija pakilo ginti didžios valstybės. Teroristų atakos gali sukrėsti 
didžiausių mūsų statinių pamatus, bet negali pajudinti Amerikos pamatų. 
Šie antpuoliai sutrupino plieną, bet nepakirto plieninio amerikiečių ryžto. 

Amerika tapo taikiniu todėl, kad mes - ryškiausias pasaulyje laisvės ir 
galimybių švyturys. Ir niekas jo šviesos neįstengs užgesinti. Šiandien mūsų 
nacija matė blogį — baisiausią, koks tik gali slypėti žmogaus prigimtyje, - ir 
mes atsakėme tuo, ką Amerika turi geriausio: gelbėtojų drąsa, rūpinimusi 
nepažįstamais žmonėmis, kaimynų, atėjusių duoti kraujo ir padėti, kuo gali, 
gerumu. 


Po pirmos atakos tučtuojau daviau nurodymą vykdyti vyriausybės numatytą 
nepaprastosios padėties veiksmų planą. Mūsų kariuomenė galinga ir 
pasirengusi. Gelbėtojų brigados Niujorke ir Vašingtone padeda vietos gelbėjimo 
tarnyboms. Dabar mums svarbiausia suteikti pagalbą sužeistiesiems ir imtis visų 
įmanomų atsargumo priemonių apsaugoti mūsų piliečius nuo naujų antpuolių 
tiek tėvynėje, tiek visame pasaulyje. Vyriausybė dirba be pertrūkių. Vašingtono 
federalinės agentūros, kurios šiandien turėjo būti evakuotos, šįvakar jau atlieka 
neatidėliotinus darbus, o rytoj tęs savo įprastas funkcijas. Šalies finansų įstaigos 
išlieka stiprios, ir Amerikos ekonomika nesustos. 


Bendromis pastangomis mes laimėsime 
karą prieš terorizmą 


Jau ieškomi šių siaubingų blogio išpuolių rengėjai. Įsakiau sutelkti visas 
žvalgybos ir teisėsaugos pajėgas, kad kaltieji būtų surasti ir patraukti 
atsakomybėn. Mes neskirstysime teroristų į vykdytojus ir jų globėjus. 


Esu labai dėkingas Kongreso nariams, kurie prisidėjo prie manęs ir pasmerkė 
šiuos antpuolius. Ir Amerikos žmonių vardu reiškiu padėką daugybei pasaulio 
lyderių, atsiuntusių užuojautą ir pasiūliusių pagalbą. Amerika ir jos draugai 
bei sąjungininkai eina išvien su visais, kas nori taikos ir saugumo pasaulyje, ir 
stoję kartu mes laimėsime karą prieš terorizmą. 


Šį vakarą prašau jūsų pasimelsti už tuos, kas sielvartauja, už vaikus, kurių 
pasaulis buvo sudaužytas, už visus, į kieno saugumą buvo pasikėsinta. Ir aš 
meldžiuosi, kad juos paguostų Galia, aukštesnė už bet kurį mūsų, bylojanti 
mums nuo amžių 23-ios psalmės žodžiais: „Nors einu per tamsiausią slėnį, 
nebijau jokio pavojaus, nes tu su manimi.“ 

Tai diena, kai visus amerikiečius, kad ir kokiu gyvenimo slėniu eitų, suvienijo 
ryžtas siekti teisingumo ir taikos. Amerika ir anksčiau yra atrėmusi priešus, 
atremsime ir šįkart. Mes niekada nepamiršime šios dienos, tačiau stosime 
ginti laisvės ir visko, kas mūsų pasaulyje gera ir teisinga. 


Ačiū jums. Labos nakties. Telaimina Dievas Ameriką. 


GERRY ADAMS 


Kreipimasis į Airijos respublikonų armiją atsisakyti smurto, 
2005 m. balandžio 6 d. 

Atrodė, kad po 1998 m. Didžiojo penktadienio sutarties galima tikėtis, jog Šiaurės Airi- 
joje įsivyraus taika. Pagal 1922 m. anglų ir airių sutarties sąlygas susikūrė Airijos laisvoji 
respublika, tačiau šešios šiaurinės grafystės, kuriose daugiausia gyveno protestantai, liko 


Jungtinės Karalystės provincija. Nuo septintojo dešimtmečio šio regiono katalikų mažu- 
mos rengiami protestai dėl pilietinių teisių kėlė lojalistų pasipiktinimą, o šiam peraugant 
į vis stiprėjantį smurtą, įsikišo Britanijos kariuomenė ir buvo įvestas tiesioginis valdymas 
iš Londono. Šitaip prasidėjo neramumai ir daugiau kaip du dešimtmečius reiškėsi smurto 
protrūkiai: sukarintos katalikų respublikonų grupuotės - daugiausia Laikinoji Airijos res- 
publikonų armija - atakavo ir sprogdino britų pajėgas ir institucijas, be to, į peštynes įsi- 
traukė ir sukarinti protestantų lojalistų būriai. 


XX a. paskutinio dešimtmečio pradžio- 
je kai kurie IRA politinio sparno Sinn Fėin* 
atstovai nusprendė, kad siekiant respubli- 
koniškų tikslų reikia užbaigti karinę kam- 
paniją, ir patyliukais ėmė domėtis kitų 
partijų ir netgi britų vyriausybės požiūriu į 
tokią idėją. Čia pagrindinį vaidmenį atliko 
Gerry Adamsas, prieštaringai vertinamas 
Sinn Fėin pirmininkas, vienu metu galbūt 
galėjęs (apžvalgininkų nuomonės skiriasi) 
priklausyti ir IRA tarybai. Galiausiai iš pa- 
grindinių respublikonų ir lojalistų partijų 
bei Britanijos ir Airijos vyriausybių disku- 
sijų išsirutuliojo Didžiojo penktadienio 
sutartis, kuri, atrodė, galėjo tapti ateities 
kelrodžiu: buvo įsteigtos tarpvalstybinės 
institucijos, dalis įgaliojimų perduota 
Šiaurės Airijos asamblėjai, anksčiau į lais- 
vę iš kalėjimo paleisti IRA nariai ir lojalis- 
tai, duoti pasižadėjimai baigti smurtą. 


Problemos prasidėjo 2002 m., kai pasigirdus tvirtinimų apie IRA šnipų infiltravimą 
buvo sustabdyta naujosios Šiaurės Airijos asamblėjos veikla. IRA buvo apkaltinta ir kitais 
dalykais: kad nesiliauja piktnaudžiauti smurtiniais linčo teismais katalikiškuose kvartaluo- 
se, kad 2004 m. apiplėšė banką ir pagrobė net 26,5 milijono svarų, galiausiai kad 2005 m. 
smuklės peštynėse buvo mirtinai subadytas Belfasto gyventojas Robertas McCartney. 
2005 m. vasarį IRA atsiėmė savo pasiūlymą sudėti ginklus. 2005 m. per Šv. Patriko savaitę 
JAV prezidentas George'as W. Bushas parodė simbolišką gestą: susitikti į Baltuosius rū- 
mus pasikvietė McCartney'o giminaičius, o Gerry Adamsą ignoravo. Netgi nuo seno airius 
respublikonus palaikęs senatorius Tedas Kennedy atšaukė susitikimą su Adamsu dėl IRA 
„tęsiamos nusikalstamos veikos“. 


* Sinn Fein (air. - mes patys) - Airijos ir Šiaurės Airijos politinė partija, siekianti šios šalies suvienijimo. — Vert. past. 

Adamsui ir Sinn Fėin iškilo grėsmė netekti pasitikėjimo, taigi buvo būtina veikti kaip 
valstybininkui. Susiklosčius tokioms aplinkybėms Adamsas pateikė IRA vadovybei pareiš- 
kimą: jame pažėrė kritikos junionistų politikams ir abiem vyriausybėms, tačiau svarbiau- 
sia - kreipėsi į IRA, kad ši kartą ir visiems laikams sudėtų ginklus. 2005 m. balandžio 6 d. 
Adamsas pareiškimą perskaitė žiniasklaidai. Pasak paties Adamso, anksčiau jis dažnai 
gynė „IRA teisę į ginkluotą kovą“, bet XXI a. Airija yra „visai kitokia nei prieš penkiolika 
metų“. Paprastai tariant, IRA atstovams buvo pasakyta, kad dabar jų pagalba „atkuriant 
taikos procesą“ yra gyvybiškai svarbi. 


Politinė situacija Šiaurės Airijoje išlieka sudėtinga, ir mažos atskilusios respublikonų 
grupuotės (Tikroji IRA, Tęstinumo IRA) vis dar smurtauja. Bet 2006 m. stebėtojai paskelbė, 
kad didžioji IRA dalis sudėjo ginklus, 0 2007 m. buvo atkurta Šiaurės Airijos asamblėja. 


NORIU KREIPTIS TIESIAI Į VYRUS IR MOTERIS iš Oglaigh na hEireann — 

į Airijos respublikonų armijos savanorius karius. Didžiulės grėsmės valandą 
jūs žengėte į Bearna Bhaoil — pavojaus perėją. Kol kiti dykinėjo, jūs su savo 
šeimomis aukojote brangiausia, ką turite, gindami sukilusią tautą, siekdami 
airių laisvės ir vienybės. Jūs išlaikėte savo gretas stoję prieš pranašesnę 
jėgą, davėte atkirtį galingam priešininkui - britų karūnos pajėgoms ir 

jų talkininkams junionistų mirties eskadronams. <...> Per daugiau kaip 
trisdešimt metų IRA įrodė, kad Britanijos vyriausybė negali valdyti Airijos 
savo nustatytomis sąlygomis. Jūs gynėte pagrįstą šios salos žmonių teisę į 
laisvę ir nepriklausomybę. Daug jūsų bendražygių sudėjo pačią didžiausią 
auką. Jūsų ryžtas, nesavanaudiškumas ir drąsa pastūmėjo kovą už laisvę 
pergalės link. Dabar šią kovą galima tęsti kitomis priemonėmis. Sakau tai 
autoritetingai, kaip Sinn Fėin pirmininkas. 


Anksčiau gyniau IRA teisę į ginkluotą kovą. Gyniau todėl, kad nenorintiems 
klauptis, nenorintiems užsimerkti prieš priespaudą arba siekiantiems 
nacionalinės respublikos, nebuvo jokios alternatyvos. 


Dabar alternatyva yra. 


Esu aiškiai išdėstęs savo nuomonę, kokia ta alternatyva. Reikia siekti politinio 
palaikymo mūsų respublikoniškiems ir demokratiniams tikslams tiek visoje 
Airijoje, tiek tarptautiniu mastu. 


Todėl naudodamasis proga kreipiuosi į Oglaigh na hEireann vadovybę, kad 
šią alternatyvą priimtų ir jai pritartų. Ar galite parodyti drąsią iniciatyvą ir 
siekti savo tikslų vien politine ir demokratine veikla? Puikiai žinau, kad toks 
istorinis sprendimas gali būti priimtas tik rimtai apsvarsčius. Prašau imtis to 
kuo greičiau. 

Puikiai suprantu, kad IRA visai neseniai pozityviai prisidėjo prie taikos 
proceso sudariusi visapusį susitarimą. Bet sykiu esu tvirtai įsitikinęs, kad 
respublikonai turi rodyti pavyzdį. Nėra geresnio įrodymo, kaip 1994 m. 
vasarą priimtas IRA sprendimas nutraukti smurtą. 


Sinn Fčin jau įrodė galinti atlikti vadovaujamą vaidmenį visuotiniame 
judėjime už taiką, lygybę ir teisingumą. Mes visiškai atsidavę kovojame prieš 
šalies padalijimą ir siekiame jos vienybės ir nepriklausomybės. Sinn Fėin tikrai 
turi galimybių ir gebėjimų respublikonų tikslams pasiekti. 


Dabar jūsų drąsos reikia ateičiai 


Airija, kurioje gyvename dabar, yra visai kitokia nei prieš penkiolika 

metų. Dabar visos Airijos politinė programa turi didžiulį potencialą. 
Nacionalistai ir respublikonai dabar priimami su pasitikėjimu, ir tai nebeleis 
su jokiu žmogumi elgtis kaip su antrarūšiu piliečiu. Lygybė yra mūsų 

šūkis. Ir pagrindinis visų šių pokyčių katalizatorius buvo didėjanti parama 
respublikoniškumui. 


Žinoma, tie, kas prieštarauja pokyčiams, neketina tiesiog imti ir atsisakyti 
savo pozicijų. Visada vyks kova tarp trokštančių maksimalių permainų ir 
norinčių išsaugoti status guo. 


Bet jei respublikonai nori nugalėti, jei mes siekiame, kad taikos procesas būtų 
sėkmingai užbaigtas, o Airijos nepriklausomybė ir vienybė užtikrinta, tuomet 
turime susidaryti nuoseklų veiksmų planą - niekas kitas to nepadarys. 


Taip pat noriu asmeniškai kreiptis į visus savanorius, moteris ir vyrus, kurie 
atsilaikė kovoje su milžinišku priešu. Atėjo metas jums dar sykį žengti į 
Bearna Bhaoil, ir ne kaip sveikata ir gyvybe rizikuojantiems savanoriams, 

o kaip už nepriklausomybę ir vienybę kovojančio nacionalinio judėjimo 
aktyvistams. 


Tai bus ypač svarbus ateičiai ir sudėtingas sprendimas. Bet juk jūs niekada 
nestokojote drąsos praeityje. Dabar jūsų drąsos reikia ateičiai. Nebus lengva. 
Airijos liaudžiai teks išspręsti daugybę problemų. Jūsų, kaip respublikonų 
savanorių, gebėjimas priimti iššūkį reikš, kad šios dvi vyriausybės, kaip 

ir kitos, negalės lengvai pasislėpti nuo įsipareigojimų ir atsakomybės tas 
problemas spręsti. 


Išmušė lemtinga mūsų kovos akimirka. 


Tad kviečiu kartu su manimi šia akimirka pasinaudoti, sustiprinti pastangas, 
atkurti taikos procesą ir tvirtai žengti mūsų kovos kelyje į priekį. 


„Pavogtosioms kartoms... 
atsiprašau“ 


KEVIN RUDD 


Siūlymas parlamentui atsiprašyti Australijos čiabuvių už praeities skriaudas, 
2008 m. vasario 13 d. 

2007 m. Darbo partijai laimėjus visuotinius Australijos rinkimus, nutrūko dešimtmetį tru- 
kęs liberalų valdymas, o į ministro pirmininko postą įžengė leiboristų lyderis Kevinas Rud- 
das. Diplomatas, nuoširdžiai tikintis žmogus, tapęs politiku stojo vadovauti kur kas kai- 
resnių pažiūrų vyriausybei negu buvo pirmtako Johno Howardo vadovaujama vyriausybė. 
Kaip vieną iš svarbiausių užduočių šiame poste jis išsikėlė parengti programinę kalbą apie 
istorinę skriaudą, padarytą Australijos čiabuviams. 


Oficialiojoje 1997 m. ataskaitoje 
„Grąžinkite juos namo“ buvo išnagrinėta 


ankstesnė federalinės ir valstijų valdžios 
vykdyta politika atimti čiabuvių vaikus ir 
siųsti į prieglaudas ar baltųjų globos na- 
mus. 1910-1970 m. šitaip buvo išsiųsta ne 
mažiau kaip 30 proc. čiabuvių vaikų - va- 
dinamosios pavogtosios kartos — iš viso 
apie 50 000 Žmonių, stengiantis asimi- 
liuoti ir integruoti į šiuolaikinę Australijos 
kultūrą. Kampanijos prieš tokią politiką 
šalininkai ir aktyvistai tvirtino, kad atsky- 
rimo padariniai vaikams, ką kalbėti apie 
jų šeimas, dažnai būdavo pragaištingi, be 
to, viešumon ėmė kilti daug istorijų apie 


nederamą elgesį tiek fiziniu, tiek psicho- 
loginiu aspektu. Johnas Howardas laikėsi plačiai palaikomo požiūrio, kad atsiprašymas 
atvers kelią bylinėjimuisi (ir brangiai kainuojančioms kompensacijoms) ir kad dabartinės 
kartos negali būti atsakingos Už pirmtakų veiksmus. Bet 2008 m. vasario 13 d. Ruddas iš- 
tesėjo per rinkimus duotą pažadą: kreipėsi į parlamentą, kuris, pasak jo, „turi išspręsti ne- 
baigtą nacijos reikalą", ir pateikė besąlygišką atsiprašymą. 


Ilgos Ruddo kalbos klausėsi pilni Atstovų Rūmai ir perpildytas visuomenei skirtas bal- 
konas, kur buvo ir daug iškilių čiabuvių bendruomenės narių. Lauke prie parlamento susi- 
rinkusi minia klausėsi tiesioginės transliacijos. Ruddas - necharizmatiškas, veikiau ramus, 
santūrus oratorius, jo kalboje buvo aiškiai justi bažnytinių mišių leksika ir ritmas, būdingi 
pasikartojimai ir teiginio-atsakymo formulės: „Už <...> kentėtą skausmą ir žaizdas - atsi- 
prašome... Už <...> pažeminimą ir nuvertinimą - atsiprašome.“ Federalinės vyriausybės 
vardu pateikdamas - ir pagrįsdamas - oficialų atsiprašymą, Ruddas pateikė sukeltų kančių 
ir administracinio cinizmo, kuriuos atsleidė tyrimas, pavyzdžių. Jis užsiminė, kad parla- 
mentas „daugiau kaip dešimtmetį atsitvėrė nepermaldaujama, atkaklia ir kurčia tyla“, ir 
dėl to apkaltino pirmtako administraciją. Vis dėlto vasario 13 d. jam pavyko pelnyti abiejų 
partijų paramą savo kalbai ir pasiūlymams. 


Ruddas nepasiūlė kompensacijos pavogtosioms kartoms, tik iškėlė naujas iniciaty- 
vas dėl „politikos vietinių atžvilgiu“ ir dėl naujų fondų, kad „būtų panaikinti mūsų gyveni- 

mo trukmės, mokymosi pažangumo ir ekonominių galimybių skirtumai“. Kai kurie čiabu- 
vių bendruomenės atstovai tebesiekia kompensacijų, tačiau kol kas jų teisinės kovos daug 
naudos neatnešė. 


Ruddo ryžtas oficialiai atsiprašyti sukėlė atgarsį ne tik Australijoje. Bene stipriausias 
jis buvo Kanadoje - 2008 m. birželio 11 d. šalies ministras pirmininkas Stephenas Harperis 
atsiprašė kanadiečių pavogtųjų kartų - indėnų vaikų, kurie nuo XIX a. aštuntojo dešimt- 
mečio buvo prievarta siunčiami į internatines mokyklas. O 2009 m. Ruddas atsiprašė ir 
kitų dažnai skriaustų australų - iš Britanijos atvežtų „vaikų migrantų“. 


Aš SIŪLAU: ŠIANDIEN MES TURĖTUME PAGERBTI čionykštę šios žemės 
tautą, seniausią gyvuojančią kultūrą žmonijos istorijoje. Turėtume apmąstyti 
praeityje šiems žmonėms padarytas skriaudas. Turėtume pamąstyti apie 
skriaudas, padarytas pavogtosioms kartoms, apie tą gėdingą mūsų šalies 
istorijos skyrių. 


Atėjo metas mūsų nacijai atversti naują Australijos istorijos puslapį — 

ištaisyti praeities klaidas ir žengti į priekį su atgautu tikėjimu ateitimi. Mes 
atsiprašome už ankstesnių parlamentų ir vyriausybių politiką ir įstatymus, 
sukėlusius mūsų bendrapiliečiams australams didžią širdgėlą, kančias ir 
netektis. Mes ypač atsiprašome už tai, kad čiabuvių ir Toreso sąsiaurio saliečių 
vaikus atskyrėme nuo jų šeimų, bendruomenių, gimtinės. Už šių pavogtųjų 
kartų, jų palikuonių ir paliktų šeimų kentėtą skausmą ir žaizdas - atsiprašome. 
Motinų ir tėvų, brolių ir seserų už tai, kad išardėme šeimas ir bendruo- 
menes, - atsiprašome. Už šios išdidžios tautos ir išdidžios kultūros 
pažeminimą ir nuvertinimą - atsiprašome. Mes, Australijos parlamentas, 
pagarbiai prašome, kad šis atsiprašymas būtų priimtas tokia pat dvasia, kokia 
pateikiamas, — kaip siekis išgydyti mūsų nacijos skaudulius. 


<...> Šalių istorijoje ateina metas, kai jose gyvenančios tautos, — jei nori 
pasitikti ateitį kupinos pasitikėjimo, — turi visiškai susitaikyti su praeitimi. 
Mūsų šaliai Australijai toks metas kaip tik atėjo. Štai kodėl šiandien čia 
susirinko parlamentas — jis turi išspręsti nebaigtą nacijos reikalą, nuplauti 
milžinišką dėmę nuo nacijos sielos ir nuoširdaus susitaikymo dvasia pradėti 
naują Australijos, šios didžios šalies, istorijos skyrių. 


<...> Skausmingas, užgaulus, žeminamas ir tiesiog brutalus fizinis vaiko 
atskyrimas nuo motinos suduoda didžiulį smūgį mūsų jausmams ir 
žmogiškumui. Visos tos istorijos rėkte rėkia, kad būtų išgirstos; jos meldžia 
atsiprašymo. Tačiau šalies parlamentas ilgiau kaip dešimtmetį atsitvėrė 
nepermaldaujama, atkaklia ir kurčia tyla; laikėsi nuostatos, kad mes, 

parlamentarai, kažkaip turime užgniaužti įgimtą suvokimą, kas gera, o kas 
bloga; nuostata, kad veikiau turime ieškoti dingsties nustumti šią baisią 
neteisybę į šalį, palikti ją tyliai nykti nagrinėjamai istorikų, mokslininkų 
ir kultūrininkų, tarsi pavogtosios kartos būtų viso labo įdomus socialinis 
reiškinys. Bet pavogtosios kartos nėra intelektinė įdomybė. Tai žmonės. 
Tai žmonės. <...> Nemaloni mums visiems tiesa yra ta, kad šalies 
parlamentai priėmė įstatymus — kai kuriuos pavieniui, kai kuriuos bendrai, — 
visiškai įteisindami priverstinį vaikų atėmimą rasiniu pagrindu, ir perdavė 
įgaliojimus juos vykdyti. <...> Galiausiai atsakingi esame mes, šalies 
parlamentarai, o ne mūsų priimtų įstatymų vykdytojai. Ir problema glūdi 
pačiuose įstatymuose. Todėl kelias, kuriuo dera eiti mūsų valstybei, 

yra aiškus — privalome išspręsti tai, kas sudaro vieną iš tamsiausių 
Australijos istorijos skyrių. 


Atsiprašome už skausmą, užgaules ir kančią 


<...> Pavogtosioms kartoms noriu pasakyti: aš, Australijos ministras 
pirmininkas, atsiprašau. Visos Australijos vyriausybės vardu - atsiprašau. 
Australijos parlamento vardu - atsiprašau. Pateikiu šį atsiprašymą be jokių 
sąlygų. Atsiprašome už skausmą, sielvartą ir kančią, kuriuos mes, parlamentas, 
jums sukėlėme ankstesnių parlamentų priimtais įstatymais. Atsiprašome 

už tų įstatymų sukeltus pažeminimą, užgaules ir nuvertinimą. Atsiprašome 
visų motinų, tėvų, brolių, seserų, šeimų ir bendruomenių, kurių gyvenimą 
sudraskė ankstesnių vyriausybių ir parlamentų veiksmai. 


<...> Mano pasiūlymas toks: jei mūsų šiandieninis atsiprašymas priimamas 
tokia pat susitaikymo dvasia, tuomet galime šiandien kartu nutarti, kad tai 
taps Australijai nauja pradžia. Ir aš tikiu, kad tokiai naujai pradžiai mes ir 
esame pašaukti. 


Mūsų nacija turi užbaigti pirmus du gyvenimo šioje žemėje istorijos 
šimtmečius, nes mes pradedame naują skyrių. Šias didžias senovines kultūras 
mes priimame su pasididžiavimu, susižavėjimu ir pagarba - esame palaiminti 
gyvendami kartu, nes jos unikalia nepertraukiama žmonijos gija susieja 
mūsiškį Australijos žemyną su pačia seniausia šios planetos priešistore. 
Perverskime šį lapą kartu - čionykščiai ir iš svetur atvykę australai, vyriausybė 
ir opozicija, Britanijos tautų sandrauga ir valstybė - ir kartu pradėkime rašyti 
naują mūsų nacijos istorijos skyrių. 


„Amerika - tai šalis, 
kur viskas įmanoma" 


BARACK OBAMA 


Kalba po pergalės JAV prezidento rinkimuose, 
2008 m. lapkričio 4 d. 

Abu pagrindiniai Demokratų partijos pretendentai kandidatuoti 2008 m. JAV prezidento 
rinkimuose būtų perrašę rinkimų istoriją. Senatorė nuo Niujorko valstijos Hillary Clinton, 
buvusi pirmoji ponia, būtų tapusi pirmąja kandidate moterimi, o Barackas Obama, jaunes- 
nysis senatorius nuo Ilinojaus valstijos, - pirmuoju afroamerikiečiu. Galiausiai kandidatu 
buvo iškeltas pastarasis, jis laimėjo ir prezidento postą - tokiame procese, kuris jaudrino 
Jungtines Valstijas irvisą pasaulį taip, kaip niekas kitas nuo Johno F. Kennedy laikų. 2008 m. 
lapkričio 4 d. į Granto parką Ilinojaus valstijoje sakyti pergalingos kalbos Obama atvyko 
jau plačiai pagarsėjęs gražbylyste. Iš tikrųjų viena iš jo stiprybių, pripažįstama ir gerbėjų, 
ir priešininkų, buvo oratoriaus talentas, gebėjimas sklandžiai išdėstyti politinę programą. 


Kandidatuojant į prezidentus klausi- 
mas apie Obamos kilmę buvo neišvengia- 
mas; pasak jo paties, jis niekada nebuvo 
Taigi iškalba jam padėjo prisikasti iki tur- 
tingų „amerikietiškosios svajonės“ klodų. 
Obama apie pergalę kalbėjo vis užsimin- 
damas apie save, bet nepasirodydamas 
savimyla — veikiau pateikdamas save kaip 
kitų žmonių troškimų išraišką. Taigi, saky- 
damas, kad „kelias buvo ilgas, bet šįvakar 
<...> permainos atėjo į Ameriką“, Obama, 
vertinant paviršutiniškai, turėjo omenyje, 
kad rinkimų procesas buvo ilgas ir kad į 
Baltuosius rūmus po dviejų George'o W. 
Busho kadencijų grįžo demokratai; bet 
šių žodžių potekstė buvo ta, kad Obama 
simbolizavo daugiau kaip dviejų šimtme- 
čių laukimą ir ilgą kovą už rasių lygybę ir 
pilietines teises. 


Rinkimų pergalės kalbose turi būti 
tam tikrų privalomų elementų, taigi Obama atidavė duoklę oponentui Johnui McCainui, 
padėkojo patarėjams, draugams ir šeimai, galiausiai, pradėjęs nuo neįmanomų lūkesčių, 
prakalbo apie didžiausius ateities iššūkius. Kaip žinome, Kennedy kvietė Amerikos pilie- 
čius paklausti savęs, ką jie gali padaryti dėl savo šalies. Obama šito neklausė, bet jo meta- 
foros apie atnaujintas pastangas - kaip ir pridera demokratų kandidatui - siejosi su sunkiu 
fiziniu darbu, bendruomeniniu siekiu „įdiržusiomis rankomis“ „perstatyti“ valstybę. Liku- 
siam pasauliui Obama pažadėjo „amerikiečių lyderystės aušrą“. Jeigu Busho prezidenta- 
vimo laikotaropį ženklino Rugsėjo 11-osios sukelti sunkumai, tai Obama pasauliui po šios 
tragedijos stengėsi grąžinti JAV idealizmą, ir ne kieta ginklų jėga ir turto kiekiu, o švelnia 
„Mūsų idealų - demokratijos, laisvės, lygių galimybių ir nepalenkiamos vilties“ — galia. 

Grįžęs prie savo pergalės istorinės reikšmės, Obama papasakojo istoriją, tokią pat 
nepaprastą kaip ir jo paties - istoriją apie 106 metų afroamerikietę rinkėją iš Atlantos, per 
savo gyvenimą regėjusią visas šiais laikais Amerikai, kaip valstybei, tekusias kovas ir per- 
gales, tarp jų ir afroamerikiečių bei moterų kovą už pilietines teises. Susieti kuklią, kadaise 
įvisuomenės pakraštį nustumtą rinkėją ir naująjį JAV prezidentą buvo tikras retorinis tour 
de force. Jis apėmė visą Obamos pergalės simbolizuojamą kelionę iš visuomenės periferi- 
jos į pačią valdžios viršūnę. 


JEI DAR YRA NETIKINČIŲ, kad Amerika - tai šalis, kur viskas įmanoma, jei 
ką nors vis dar kamuoja klausimas, ar jos įkūrėjų svajonė tebėra gyva, jei kas 
tebedvejoja mūsų demokratijos galia, — visi jie šį vakarą gavo atsakymą. Jiems 
atsakė prie mokyklų ir bažnyčių išsidriekusios šioje šalyje dar neregėtai ilgos 
eilės; žmonės, kurie laukė po tris keturias valandas, daugelis atėję balsuoti 
pirmą kartą gyvenime, patikėję, kad šįkart viskas bus kitaip ir kad permainas 
gali nulemti jų balsas. <...> Jiems atsakė žmonės, kuriems taip ilgai buvo 
liepiama būti cinikais, bijoti ir abejoti savo galimybėmis; ir tie žmonės dabar 
uždėjo rankas ant istorijos arkos ir vėl pakreipė ją vilties sulaukti geresnio 
rytojaus pusėn. Kelias buvo ilgas, bet šįvakar <...> permainos atėjo 

į Ameriką. 


<...> Niekada nebuvau labiausiai tikėtinas kandidatas į šį postą. Pradėję 
neturėjome nei daug pinigų, nei didelės paramos. Mūsų kampanija nebuvo 
suplanuota Vašingtono salėse - ji prasidėjo Di Moino kiemuose, Konkordo 
svetainėse ir Čarlstauno verandose. Ją kūrė dirbantys vyrai ir moterys, kurie 
iš savo nedidelių santaupų skyrė mūsų kampanijai po penkis, dešimt ar 
dvidešimt dolerių. Ji sėmėsi jėgų <...> iš milijonų amerikiečių, savanoriavusių, 
organizavusių ir įrodžiusių, kad <...> liaudies vyriausybė, sukurta liaudžiai 
pačios liaudies, šioje žemėje neišnyko. Tai jūsų pergalė. Žinau, kad visa tai 
darėte ne vien dėl pergalės rinkimuose; žinau, kad darėte tai ne dėl manęs. 
Jūs tai darėte todėl, kad suvokiate, kokios didžiulės užduotys mūsų laukia. 
Netgi šiandien švęsdami pergalę žinome, kad rytojus atneš didžiausių mūsų 
gyvenime iššūkių: du karai, grėsmė planetai, sunkiausia šio šimtmečio 
finansinė krizė. <...> Mums teks įkinkyti į darbą naują energiją, sukurti naujų 
darbo vietų, pastatyti naujų mokyklų, pasitikti naujas grėsmes ir 

pataisyti santykius su sąjungininkais. 


Mūsų laukia ilgas kelias. <...> Bus nesėkmių ir nepavykusių startų. 

Bus daug žmonių, nesutiksiančių su mano, kaip prezidento, sprendimais ar 
politika — mes žinome, kad vyriausybė negali išspręsti visų problemų. 

Bet aš visada būsiu su jumis sąžiningas dėl iššūkių, kurie mums iškils. 

Klausysiuosi jūsų, ypač jei nesutarsime. Ir, svarbiausia — prašysiu jūsų 
prisidėti prie šios valstybės perstatymo darbų taip, kaip buvo prisidedama 
Amerikoje visus 221 metus - įdiržusiomis rankomis dedant bloką prie bloko, 
plytą prie plytos. 


Tad sukaupkime naują patriotizmo dvasią 


<...> Tad sukaupkime naują patriotizmo, tarnavimo tėvynei ir atsakomybės 
dvasią, tegu kiekvienas ryžtingai ir energingai imasi darbo ir dirba 
netausodamas jėgų, rūpindamasis ne tik savimi, bet ir kitais. Prisiminkime: 
jei ši finansinė krizė mus ko nors išmokė, tai kad Volstritas negali klestėti, 
jei kenčia Meinstritas', - šioje šalyje pakilimus ir nuopuolius patiriame kaip 
viena nacija, kaip viena tauta. 


Pasistenkime atsispirti pagundai grįžti prie to šališkumo, smulkmeniškumo 

ir nebrandumo, kurie taip ilgai nuodijo mūsų politiką. <...> Nors šį vakarą 
Demokratų partija laimėjo didelę pergalę, mes priimame ją kukliai, pasiryžę 
įveikti mūsų pažangą stabdantį susiskaldymą. Lincolnas nacijai, kur kas labiau 
susiskaldžiusiai nei mes, pasakė: „Esame ne priešai, o draugai, <...> aistros gali 
įsiplieksti, bet neturi nutraukti mus rišančių saitų“ Tad tiems amerikiečiams, 
kurių paramą dar turiu užsitarnauti, noriu pasakyti: galbūt negavau jūsų balso, 
bet girdžiu jus, man reikia jūsų pagalbos, aš būsiu ir jūsų prezidentas. 


Visiems tiems, kas šįvakar stebi mus nuo tolimų krantų, iš parlamentų ir rūmų, 
kas spiečiasi aplink radijo imtuvą užmirštuose pasaulio kampeliuose, sakau: 
kiekvieno iš mūsų istorija savita, tačiau likimas - bendras, ir netruks išaušti 
nauja amerikiečių lyderystės aušra. Tiems, kurie kėsinasi sugriauti šį pasaulį, 
sakau: mes jus įveiksime. Tiems, kas siekia taikos ir saugumo, sakau: mes jus 
palaikome. Ir visiems suabejojusiems, ar Amerikos švyturys tebešviečia taip 
pat ryškiai, sakau: šį vakarą mes dar sykį įrodėme, kad tikrąją mūsų nacijos 
stiprybę lemia ne ginklų jėga ar turto kiekis, o neišsenkanti mūsų idealų — 
demokratijos, laisvės, lygių galimybių ir nepalenkiamos vilties - galia. 


<...> Per šiuos rinkimus daug dalykų nutiko pirmąsyk, buvo daug įvykių, ir 
pasakojimai apie juos sklis iš kartos į kartą. Bet mano mintys šį vakarą sukasi 
apie vieną Atlantoje balsavusią moterį. Ji panaši į milijonus kitų piliečių, 

per šiuos rinkimus stovėjusių eilėse, kad atiduotų savo balsą. Išskyrus vieną 
dalyką — Ann Nixon Cooper yra 106 metai. Ji gimė vos viena karta po 
vergijos, tais laikais, kai dar keliais nevažinėjo automobiliai, o padangėmis 
neskraidė lėktuvai, laikais, kai tokie žmonės kaip ji negalėjo balsuoti dėl 
dviejų priežasčių — dėl to, kad ji moteris, ir dėl odos spalvos. 


* Main street (angl. pagrindinė gatvė) - apibendrinantis pagrindinės miesto gatvės pavadinimas, simbolizuojantis tradicines 
vertybes, paprastų žmonių ir smulkių prekiautojų erdvę, Volstrito, kuriame telkiasi stambusis verslas, priešingybę. - Vert. past. 

Tai istoriniai dokumentai, galintys tapti patriotizmo, drąsos, sveiko proto, 

Didi kalba atspindi ne tik epochos tiesą, ji gali rodyti ir didelį melą. 

